
Adolfas Šapoka vis dar yra vienas populiariausių XX amžiaus Lietuvos istorikų. 
Jo atminimas įamžintas įvairiomis formomis. Plačiau pagerbtas gal tik Simonas 
Daukantas — jo vardas suteiktas miestų ir miestelių aikštėms, gatvėms, moky- 
kloms ir t. t. 1993 m. Grybeliuose atidengtas stogastulpis A. Šapokai (autorius 
— tautodailininkas Pranas Kaziūnas). 1997 m. nauja gimnazija Utenoje pavadinta 
istoriko vardu. 2001 m. šioje gimnazijoje įrengtas A. Šapokos atminimo kam- 
barys. 2006 m. Kauno miesto tarybos sprendimu Romainiuose vienai gatvių 
suteiktas A. Šapokos vardas. 2006 m. išleistas pašto ženklas ir portretinis vokas 
(dailininkė Aušrelė Ratkevičienė)!. Vilniaus pedagoginiame (dabar — Lietuvos 
edukologijos) ir Vytauto Didžiojo universitetuose istoriko vardu pavadintos au- 
ditorijos. Minint istoriko 90-metį, Antanas Tyla sakė: „Susiklostė kiek paradok- 
sali padėtis. Jo [A. Šapokos — VV. $.] pavardę žino ne vien specialistai, turbūt 
ir kiekvienas inteligentas ar šiaip savo šalies istorija besidomintis šviesesnis 
pilietis. [...]“ Tačiau, kaip pastebėjo mokslininkas, „mažai kas domėjosi jo paties 
gyvenimu ir jo, kaip istoriko, visu kūrybiniu palikimu, jo mokykla“*. Ši spraga 
palengva pildoma. 

Geriausias istoriko palikimo įamžinimo būdas — publikuoti jo raštus. Iki 
šiol tik keli lietuvių istorikai sulaukė tokio dėmesio (išleisti Simono Daukanto, 
Konstantūno Avižonio, Zenono Ivinskio ir Jono Puzino raštai). Aivo Ragausko 
iniciatyva Vilniaus pedagoginiame (dabar - Lietuvos edukologijos) universite- 
te buvo sudaryta Adolfo Šapokos „Raštų“ rengimo grupė, rasta lėšų projektui 
įgyvendinti. 2008 m. pasirodė antras šių raštų tomas (pirmasis serijos leidinys), 
pristatantis anksčiau nepublikuotą gana didelės apimties (560 p.) disertaciją 
„Lietuva Reformų Seimo metu. Iki 1791 m. gegužės 3 d. konstitucijos“ (pa- 
rengė Robertas Jurgaitis ir Ramunė Šmigelskytė-Stukienė)*. 2013 m. išleistas A. 


"Informacija apie A. Šapokos įamžinimą apibendrinta elektroniniame žinyne „Žymūs Kauno 
žmonės: atminimo įamžinimas“, interneto svetainė: www.atminimas.kvb.lt/. 

* A. Tyla, Adolfas Šapoka — žymus Lietuvos istorikas, Mžsų praeitis, 1997 metai, 1998, nr. 5, 

p. 116-124, 

3 A. Šapoka, Rasiai, 1. 2. Lietuva Reformų seimo metu. Iki 1791 m. gegužės 3 d. konstitucijos. Vilnius: 
Vilniaus pedagoginio universiteto leidykla, 2008, 557 p. 

* A. Šapoka, Rafiai, /. 1. Vilniaus istorija. Vilnius: Edukologija. Lietuvos edukologijos universiteto 
leidykla, 2013, 663 p. 


TT o rr 


Ragausko parengtas pirmas raštų tomas, skirtas A. Šapokos Vilniaus istorijos 
tyrinėjimams“. Šiuo metu rengiamas ir trečiasis tomas, kurį sudarys A. Šapokos 
disertacija „Lietuva ir Lenkija po 1569 m. Liublino unijos“ ir jo habilitacinis 
darbas „1655 m. Kėdainių sutartis, arba Švedai Lietuvoje 1655-1656 metais“. 

A. Šapokos redaguota „Lietuvos istorija“ yra tapusi savotiška „atminties 
vieta“. Zenonas Ivinskis rašė: „Tūkstančių tūkstančiams aukštesniųjų mokyklų 
jaunimo, kaip ir Lietuvos praeitimi besidominčiai visuomenei, per 25 metus Ad. 
Šapokos vardas reiškė jo redaguotą ir didele dalimi jo paties rašytą „Lietuvos 
istoriją“, kuri savo puslapių skaičiumi (702) buvo pati stambiausioji tos rūšies 
knyga, jei neskaičiuoti XIX amžiaus Lietuvos istorijos veikalų. Visuomeniniuo- 
se ginčuose jis buvo pakantus ir darydavo atsargius sprendimus. Todėl jis buvo 
visų įvertinamas ir mėgiamas? Aurelijus Gieda atkreipė dėmesį, kad platesnės 
visuomenės santykis ir negali būti kritinis ar analitinis, tačiau apmaudu, kai me- 
noro bašinti ar gilintis netrūksta akademiniuose ratuose, nes šiuo požiūriu kartais 
pasitaikantis greitas Šapokos ir Knygos fenomeno nuvainikavimas atsiremiant 
vien į Šapokos frazę „raskim lietuvius Lietuvos istorijoje“ yra panašiai trivialus, 
kaip ir proginių minėjimų metu besiliejantis patosas“. Povilas Lasinskas laiko jo 
redaguotą „Lietuvos istoriją“ buvus pagrindiniu įvykiu 1918-1940 m. Lietuvos 
Respublikos istorikų gyvenime". 

A. Šapoka buvo vienas iš nedaugelio to meto istorikų, pasiekusių aukš- 
čiausią savo srities kvalifikaciją. Darius Baronas, sugretinęs A. Šapokos ir Z. 
Ivinskio straipsnius apie Pilėnus, rašo apie „laiką, pralenkusį Šapokos įžval- 
gumą kritiškai vertinant šaltinius“, pranokstanų net kolegą Z. Ivinskį. Moks- 
lininkas daro išvadą, kad jie iš esmės buvo to paties lygio istorikai“. Į tai, kad 
nėra didelio metodologinio skirtumo tarp Z. Ivinskio ir kitų jo kartos atstovų, 
jau anksčiau dėmesį atkreipė A. Ragauskas?. Susidomėjęs specialiau A. Šapo- 


5 Z, Ivinskis, Adolfo Šapokos darbai Lietuvos istorijos srityje (vainiko vietoje jo kapui svetimoje 
žemėje), Aidai, 1961, nr. 6 (141), p. 355. 

“ A. Gieda, Adolfo Šapokos redaguota „Lietuvos istorija“: populiarumo kontekstai, Naujasis 
židinys-Aidai, 2007, nx. 3, p. 115-116. 

? P. Lasinskas, A. Šapokos redaguota „Lietuvos istorija“ — parengimas ir koncepcija, Istorija, 
2003, t. 58, p. 52-58. 

* D. Baronas, D. Mačiulis, Pilėnai ir Margiris: istorija ir Iggenda, Vilnius: Vilniaus dailės akademijos 
leidykla, 2010, p. 31. 

* A. Ragauskas, Keletas pastabų dėl istorijos metodologijos tarpukario Lietuvoje. Lietuvių kaiali- 
kų mokslo akademijos metraštis, t. 19, Vilnius, 2001, p. 6t. 

9 A. Ragauskas, Adolfo Šapokos darbai apie Vilniaus miesto istoriją. Mūsų praeitis, 1997, Vilnius, 
1998, nr. 4, p. 125-138; Nuo hipotezės iki mito? Adolfo Šapokos pažiūros apie Lietuvos valsty- 
bės pradžią, Lituanistica, 1998, nr. 2 (34), p. 59-64. 

kos istorijos darbais!", mokslininkas pastebėjo, kad A. Šapokos ir Z. Ivinskio 
požiūris į įvairias Lietuvos istorijos problemas panašus!!. Žinoma, A. Šapokos 
pozicija dažnai būdavo prieštaringa, antai Alfredas Bumblauskas konstatavo 
„liūdną Tėvynės mąstytojų likimą“ ir A. Šapokos kaip mokslininko priešta- 
ringumą vertinant 1791 m. gegužės 3 d. konstitucijos reikšmę Lietuvai — jis 
tik 1954 m. peržengęs 1906-ųjų Maironį pripažindamas, kad Lietuva iš papil- 
dančio šią konstituciją 1791 m. spalio 20 d. dokumento gavo daugiau nei iš 
Liublino unijos'?, 

Šioje knygoje publikuojama 60 istoriko laiškų, rašytų trisdešimt metų nuo 
1931 m. sausio 25 iki 1961 m. vasario 26 d. Laiškai saugomi Vilniaus universi- 
teto, Lietuvos mokslų akademijos Vrublevskių, Lietuvos nacionalinėje Martyno 
Mažvydo bibliotekose, Lietuvos centriniame valstybės archyve, Vytauto Didžio- 
jo universiteto Lietuvių išeivijos instituto archyve, Limuanistikos tyrimų ir studijų 
centro Pasaulio lietuvių archyve (Čikaga, JAV), Kanados lietuvių archyve-mu- 
ziejuje. Korespondencija apima beveik visą profesionalaus istoriko mokslinės 
veiklos laikotarpį ir atspindi svarbiausius jos aspektus. 

A. Šapokos korespondenciją papildo 24 kitų asmenų laiškai, adresuoti jam. 
Laiškų respondentai — istorikai arba mėgėjiškai istorija besidomėję asmenys, to- 
dėl laiškai yra reikšmingi istoriografijos istorijos šaltiniai. 

Už pagalbą ir patarimus dėkoju knygos idėją „pasuferavusiam“ A. Šapokos 
„Raštų“ leidimo iniciatoriui Aivui Ragauskui, už vertingus prisiminimus istoriko 
sūnėnui Algirdui Šapokai, už geranorišką pritarimą vaikaitei Lianai Šipelis, už 
pagalbą ieškant A. Šapokos artimųjų Birutei Kairienei, už pagalbą redaguojant 
knygą Ilonai Čiužauskaitei, už geranoriškumą Lietuvos mokslų akademijos Vru- 
blevskių bibliotekos direktoriui Sigitui Narbumi, Vilniaus universiteto ir Lietu- 
vos nacionalinės Martyno Mažvydo bibliotekos darbuotojams, Lietuvių išeivijos 
instituto darbuotojams, už pagalbą susisiekiant su Kanados lietuviais Giedriui 
Janauskui, už svetingumą čikagiškiams Lituanistikos instituto direktoriui Au- 
gustinui Idzeliui, Pasaulio lietuvių archyvo vedėjai Skirmantei Miglinienei ir 
darbuotojai Kristinai Lapienytei, Kanados lietuvių bendruomenės pirmininkei 
Joanai Kuraitei-Lašienei, „Tėviškės žiburių“ redaktorei Ramunei Jomaitienei, už 
10 A. Ragauskas, Adolfo Šapokos darbai apie Vilniaus miesto istoriją. Mūsų praeiti, 1997, Vilnius, 
1998, nr. 4, p. 125—138; Nuo hipotezės iki mito? Adolfo Šapokos pažiūros apie Lietuvos valsty- 
bės pradžią, Lituanistica, 1998, nr. 2 (34), p. 59-64. 

M Ą. Ragauskas, Įvadas. A. Šapoka. Raštai, t. 1: Vilniaus istorija, Vilnius: Edukologija. Lietuvos 
edukologijos universiteto leidykla, 2013, p. 39. 

'2 A. Bumblauskas, Lietuvos didieji istoriniai pasakojimai ir Vilniaus paveldas, Navjasis Vilniaus 
perskaitymias: didieji Lietuvos istoriniai pasakojimai ir daugiakultūris miesto paveldas, Vilnius: Vilniaus 
universiteto leidykla, 2009, p. 29-30, 

vertingas pastabas knygos recenzentams Egidijui Aleksandravičiui ir Ramunei 
Šmigelskytei-Stukienei. 

Dėkoju už finansinę paramą knygos parengimui ir leidybai Lietuvos mokslo 
tarybą (projektas „Beieškant lietuvių Lietuvos istorijoje: Adolfo Šapokos ko- 
respondencija“) ir už paramą knygos redagavimo darbams Lietuvos kultūros 
tarybą (projektas „Istoriko Adolfo Šapokos egodokumentinis paveldas“. 

"Taip pat noriu padėkoti už knygos išleidimą UAB „Petro ofsetas“ generali- 
niam direktoriui Petrui Kalibatui ir įmonės kolektyvui, už tarpininkavimą rinko- 
daros projektų vadovei Erikai Stalnionienei ir už kruopštų maketavimą Robertai 
Musteikytei. 


Valdas Selenis 

ĮVADAS 


1. ADOLFO ŠAPOKOS LAIŠKAI - ISTORIJOS MOKSLO 
ISTORIJOS ŠALTINIS 


Nors monografijos, apibendrinančios A. Šapokos mokslinę ir visuomeninę 
veiklą, nėra, mokytoja Birutė Kairienė yra išleidusi atskirą knygą, kurioje ap- 
rašė istoriko atminimo įamžinimą, biografiją ir pateikė jį pažinojusių žmonių 
atsiminimų!?. Taip pat galima konstatuoti, kad iki šiol į vieną knygą nebuvo 
surinkta ir paskelbta A. Šapokos korespondencija. Istorikų laiškų publikacijų 
apskritai nėra daug, nors tokių leidinių pasirodo vis gausiau. Pirmiausia pa- 
minėtina Vytauto Merkio dar sovietmečiu parengta Igno Jonyno korespon- 
dencijos publikacija, kurioje randame ir laiškų A. Šapokai!“, taip pat Sigito 
Jegelevičiaus surinkti Augustino Janulaičio laiškai“. Po nepriklausomybės 
paskelbimo pasirodė Redos Griškaitės sudaryta Simono Daukanto laiškų Te- 
odorui Narbutui publikacija su atskira korespondencijos studija““. Dėmesio 
vertos Levo Karsavino šeimos!? ir jo kaip istoriko korespondencijos publi- 
kacijos, tiesa, pastaroji stokoja komentarų, paskelbta monografijos priede“. 
Laiškai kaip mokslo istorijos šaltinis pristatyti Lietuvos mokslų akademijos 
Vrublevskių bibliotekos darbuotojos Rimos Cicėnienės parengtoje Konstanti- 
no Jablonskio ir Zenono Ivinskio korespondencijos publikacijoje su išsamiais 
komentarais". Neseniai publikuoti liberalių pažiūrų istoriko ir publicisto Vinco 

PB. Kairienė, Istoriko Adolfo Šapokos gyvenimas ir veikla, Utena: Kintava, 2002. 

VI. Jonynas, Is/orijos baruose, Vilnius: Mokslas, 1984. 

!5 A. Janulaitis, Praeikis ir jos tyrimo rūpesčiai, Vilnius: Mokslas, 1989. 

S Simono Daukanto raštai. Laiškai Teodorui Narbutui: epistolinis dialogas, Vilnius: Mokslas, 1996. 

V Apxus A. Il. Kapcasuna. L. Karsavino archyvas. Kn. I: Šeimos paštas. Nespausdinti darbai. Sudarė, 
įžangą ir komentarus parašė P. I. Ivinskis, Vilnius: Vilniaus universiteto leidykla, 2002; Apxuo 
A. IT. Kaprasuna. L. Karsavino archyvas. Kn. II. Sudarė, įžangą ir komentarus parašė P. I. Ivinskis, 
Vilnius: Vilniaus universiteto leidykla, 2003. 

P. Lasinskas, Levo Karsavino fenomenas, Vilnius: Vaga, 2009, p. 129-210. 

* Laiškai kaip mokslo istorijos šaltinis, Konstantinas Jablonskis ir istorija, sud. E. Rimša, Vilnius: 
Lietuvos istorijos instituto leidykla, 2005, p. 249—385. 


Trumpos laiškai ir atsiminimai? 

Laiškai, kaip ir atsiminimai, dienoraščiai ar autobiografijos, priklauso ego- 
dokumentinių šaltinių tipui, tačiau jie funkcionavo privačioje erdvėje ir buvo 
skirti pirmiausia artimiems žmonėms*!. Į šią knygą nepateko A. Šapokos laiš- 
kai šeimai, giminaičiams, atrinkta tik korespondencija, liudijanti profesionalią 
istoriko ir publicisto veiklą, aplinką ir socialinius ryšius. Žinoma, joje taip 
pat pasitaiko privataus gyvenimo „inkliuzų“. A. Šapokos laiškų išlikę kur kas 
mažiau nei, pavyzdžiui, jo bičiulio Z. Ivinskio, bet jie ypatingi tuo, kad juose 
mažai, Antano Maceinos žodžiais tariant, „trumpų, tačiau vaizdingų, daž- 
niausiai kritiškų ar net neigiamų“ kitų kolegų inteligentų apibūdinimų, dėl 
kurių reikėtų net užšifruoti minimo Žmogaus pavardę?*. Laiškų vertę didina 
dar ir ta aplinkybė, kad A. Šapoka nerašė arba nėra išlikę jokių jo dienoraščių 
ar atsiminimų. 

Knygoje publikuojama A. Šapokos trisdešimties metų (1931-1961) kores- 
pondencija, apimanti visą istoriko mokslinės ir visuomeninės veiklos laikotar- 
pi. Tačiau yra „tuščių“ metų — tai 1938, 1940—1941, 1943-1946 ir 1952-1955 
m. "Tuometė korespondencija neišliko. Pirmas laiškas, datuotas 1931 m. sau- 
sio 15 d., rašytas Prahoje ir adresuotas Vytauto Didžiojo universiteto (toliau 
— VDU) Teisės istorijos katedros vedėjui profesoriui Augustinui Janulaičiui, 
kurio mokiniu pasirašydamas laiškus A. Šapoka save vadino. Jam kaip vienin- 
teliam mokslinių leidinių redaktoriui istorikas parašė dvidešimt laiškų ir juose 
kalbėjo apie kūrybinius planus, siuntė straipsnių rankraščius ir korektūras. 
Aštuoni laiškai adresuoti kitam mokytojui - VDU Lietuvos istorijos katedros 
vedėjui profesoriui Ignui Jonynui, du iš jų nebuvo publikuoti Vytauto Merkio 
1984 m. knygoje „Istorijos baruose“, penki — Lietuvos įgaliotajam ministrui 
Prancūzijoje Petrui Klimui, po du — bičiuliams ir kolegoms Zenonui Ivins- 
kiui, Antanui Vasiliauskui, Broniui Dunduliui, Konstantinui Jablonskiui. Ko- 
respondencijoje užfiksuota A. Šapokos mokslinio ir kūrybinio kelio pradžia 
- pirmųjų straipsnių rengimas, įsidarbinimas ir dėstytojavimas VDU, diser- 
tacijos rengimas, stažuotės Prahoje ir Stokholme, veikalų apie Ketverių metų 
seimą (1788-1792) ir 1655 m. Kėdainių uniją rengimas, tarptautiniai ryšiai, 


2 Vinco Trumpos korespondencija, sud. D. Dapkutė, D. Kuizinienė, Vilnius: Versus aureus, 2013, 

2 A, Pacevičius, Lietuvos egodokumentinio paveldo samprata ir tyrimų kryptys, Egodokuzreniai ir 
privati Lietuvos erdvė XVI-XX amžiuje. Straipsnių rinkinys, Vilnius: Vilniaus universiteto leidykla, 
2013, p. 114, 

ZA. Maceina, Tasai nepažįstamasis Ivinskis, Raštai, t. XII: Socialinė ir politinė Ąlosofija, Vilnius: 
Margi raštai, 2007, p. 618-619. Panašių neigiamų apibūdinimų pasirodo tik A. Šapokos laiškuose 
tam pačiam Z. Ivinskiui, pavyzdžiui, 1949 m. gegužės 18 d. laiške iš Monrealio, kur jis rašo apie 
Kanados lietuvių „politinius“ reikalus. 

„Lietuvos istorijos“ vadovėlio rengimo rūpesčiai, dėstytojavimas Vilniaus 
universitete nacių okupacijos metais, išeivių istorijos mėgėjų darbų recenzavi- 
mas laisvu laiku nuo „Tėviškės žiburių“ redagavimo. 

Lentelėje pateikta publikuojamos korespondencijos statistika, iš jos ma- 
tyti, kad daugiausia laiškų A. Šapoka išsiuntė A. Janulaičiui (18), daugiausia 
jų gavo iš I. Jonyno (8). Daugiausia laiškų A. Šapoka parašė Toronte (17) ir 
Prahoje (15), intensyviausiai istorikas susirašinėjo 1931-1932 metais. Žinoma, 
ši statistika anaiptol neatspindi realaus A. Šapokos korespondencijos masto, 
nes daug laiškų dingo, be to, į rinkinį neįtraukti kai kurie visuomeninio ar 


A. Janulaičiui — 
18 

V. Biržiskai - 8 
Nenustatytiems 
asmenims — 4 
Z. Ivinskiui - 4 
P. Klimui - 3 

M. Biržiškai - 4 
B. Kvikliui - 4 
K. Jablonskiui 
-2 
A.Vasiliauskui 
-2 

B. Dunduliui - 2 
L. Girai - 2 

B. Pūkelevičiū- 
tei- 2 

V. Pryšmantai 
-1 

M. Urbšienei - 1 
J. Totoraičiui - 1 
J. Puzinui(?) — 1 
V.Bagdanavičiui 
-1 

A. Damušiui - 1 


I. Jonynas - 8 
A. Janulaitis — 3 
P. Klimas —- 3 
B. Kviklys — 2 
J. Beblavy - 1 
K. Jablonskis 
-1 

A. Schūck —- 1 
A.Vasiliauskas 
-1 

J. Butrimas - 1 
V. Trumpa - 1 
V. Krėvė - 1 
M. Biržiška - 1 


Torontas —- 17 
Praha - 15 
Kaunas —- 12 
Augsburgas —7 
Stokholmas - 5 
Monrealis - 3 
Vilnius — 2 


A. Šapokos 
laiškų 
išsiuntimo 
laikotarpis 


Laiškų 
saugojimo 


1931 m. -9 
1931 m.-9 
1932 m. - 25 
1933m.-4 
1934m.-5 
1935 m.-7 
1936m.-2 
1937 m.-1 
1939 m.—-1 
1942 m.-—1 
1946 m. -1 
1947 m.-4 
1948 m.-2 
1949 m. - 5 
1950 m. -2 
1952 m.-2 
1954 m.-1 
1955 m.-1 
1956 m. -1 
1958 m. -1 
1959 m.-4 
1960 m. -2 
1961 m. -3 





buitinio pobūdžio laiškai.65 laiškai knygoje publikuojami pirmą kartą, dvide- 
šimt jau buvo skelbta įvairiuose leidiniuose. Daugiausia publikuojamų laiškų 
saugoma Lietuvos mokslų akademijos Vrublevskių bibliotekoje (41), Vilniaus 


universiteto bibliotekoje (14)?3, po keletą jų yra kitose bibliotekose ir archyvuo- 
se: VDU Lietuvių išeivijos institute (10), Lietuvos nacionalinėje Martyno Maž- 
vydo bibliotekoje (7), Lietuvos centriniame valstybės archyve (2), Lituanistikos 
tyrimo ir studijų centro Pasaulio lietuvių archyve Čikagoje (2) ir Kanados lietu- 
vių muziejuje-archyve Toronte (3). 

Verta paminėti kai kuriuos reikšmingesnius laiškus, skelbiamus šiame rinki- 
nyje, ir aptarti jų atsiradimo kontekstą. 

Ankstyviausi iš publikuojamų yra aštuoniolika A. Šapokos laiškų, rašytų 
1931-1932 m. Prahoje. Istorikas nutarė vykti į prezidento Tomašo G. Masaryko 
valdomą šalį, supamą autoritarinio režimo šalių. Anot Zigmanto Kiaupos, vykti 
į Čekoslovakiją ji paskatino 1927-1934 m. VDU Evangelikų reformatų fakultete 
dirbęs čekas Janas Beblavy, gimęs Čekijoje, Vrbovco mieste. 

Tačiau svarbiausias stažuotės akstinas — aukštas Čekijos istorijos mokslo 
prestižas“. Į Čekoslovakiją A. Šapoka atvyko 1930 m. lapkričio pradžioje. Be 
Bratislavos ir Brno, Praha buvo neabejotinai stambiausias Čekoslovakijos kul- 
tūros centras, o Prahos universitetas — pirmas ir seniausias Vidurio Europoje, 
įsteigtas 1348 m. Čekijos karaliaus ir Šventosios Romos imperatoriaus Karolio 
IV Paryžiaus ir Bolonijos universitetų pavyzdžiu. 1919 m. čekų universitetas 
pavadintas Karolio vardu, o vokiškajam vadintis Karolio IV vardu prieškario 
laikotarpiu čekai uždraudė. Gyvenimo ir studijų tuometėje Prahoje įspūdžius A. 
Šapoka aprašė „Židinyje“ ir „Naujojoje Romuvoje“. 1930-1934 m. Čekoslova- 
kiją, kaip ir daugelį tuomečių šalių, buvo apėmusi ekonominė krizė — sumažėjo 
pramonės mastai, didėjo nedarbas“, Tačiau, kaip pastebėjo A. Šapoka, mokestis 
už studijas buvo beveik toks pats kaip ir Kauno universitete. Pragyvenimas čia 
taip pat buvo palyginti nebrangus. Svetimšalis išleisdavo per mėnesį apie 300 
litų. Dėl to jų čia suvažiuodavo daug, ypač iš Rytų Europos. Per A. Šapokos 
stažuotę visoje Prahoje gyveno keliolika lietuvių, beveik vieni studentai — 17 stu- 
dentų ir 10 karininkų, komandiruotų semtis aukštųjų karo mokslų žinių. Beveik 
visi studijavo aukštojoje technikos mokykloje ir priklausė 13 narių turėjusiai or- 
ganizacijai „Lithuania“. Susibūrė ir lietuvių-ukrainiečių draugija, iškėlusi tikslą 
susipažinti, suartėti, pažinti abiejų tautų kultūrą ir to meto rūpesčius. Lietuvos 
lenkai Prahoje taip pat turėjo savo organizaciją „Samogitia“, nors žemaičių ten, 


23 Knygotyrininkas Vladas Žukas kruopščiai aprašė Vaclovo Biržiškos ir A. Šapokos susirašinėjimą 
- jo pateiktos nuorodos iš 2011 m. Vilniaus universiteto bibliotekoje suformuoto Biržiškų fondo 
padėjo papildyti šią A. Šapokos „Raštų“ knygą dar vienuolika laiškų, žr. : V. Žukas. Gyvenipias skirtas 
kuygai. Vaclovas Biržiška, Vilnius: Vilniaus universiteto leidykla, 2012, p. 511 -512, 

2. Kiaupa, Adolfo Šapokos [1906-1961] apsilankymo Prahoje 1930 m. rezultatai, Pasaulis, 
1995, nr. 2, p. 9-10. 

5 A. Bukelevičiūtė, Čekoslovakija, Visnolinė lietuvių enciklopedija, t. IV, Vilnius, 2003, p. 294. 

kaip pastebėjo A, Šapoka, nebuvo, išskyrus vienintelį jos pirmininką“. 

Čekų inteligentai, anot A. Šapokos, kiekvieną lietuvį sutikdavo su ypatingu 
susidomėjimu, kaip artimo, tikrai mylimo krašto žmogų. Jam tekdavo išgirsti 
daugybę klausimų ir išklausyti ilgų pasakojimų apie jų įsivaizduojamą ir mylimą 
Lietuvą, bet tai buvo ne tuometė penkioliktus metus gyvuojanti Lietuva, o lenkų 
rašytojų romantikų (J. I. Kraševskio, L. Kondratavičiaus, H. Senkevičiaus, J. Slo- 
vackio, A. Mickevičiaus) Lietuvos vizija. Tai leido A. Šapokai padaryti išvadą: 
„Kas pažįsta čekus, žino gerai, kad apie mūsų kraštą jie žino nedaug.“ 

Lietuva buvo nežinoma ne tik čekams, Istoriko sūnėnas Algirdas Šapoka 
prisimena dėdės pasakojimą, kaip Prahoje vienas kitos šalies stipendininkas jo 
pasiteiravo, iš kur A. Šapoka kilęs. Kai atsakęs, jog „iš Lietuvos“, pastarasis pa- 
klausęs, kur yra tokia valstybė, turbūt ji puslaukinė, kad neteko girdėti. Aišku, 
A. Šapoka ir kiti lietuviai įsižeidė ir davė pamoką apie savo šalį?“. Nežinomybės 
uždangą mėgino pakelti ir „Naujosios Romuvos“ redakcija, susitarusi. su Pra- 
hoje ėjusio čekų žurnalo „Salon“ redakcija mainais skirti po vieną numerį abiem 
atstovaujamiems kraštams, Tačiau šių pastangų neužteko. Su šia problema studi- 
juodama Berlyne buvo susidūrusi ir Vanda Daugirdaitė-Sruogienė: po jos pavar- 
de studentų sąraše vokiečių studentai prirašydavo „Aus Afrika?“? 

"Tokiais atvejais Lietuvos istorikai tapdavo neoficialiais savo šalies ambasado- 
riais. Prahoje Igno Jonyno dėka A. Šapoka užmezgė pažintį su žymiu rusų išeivių 
istoriku, poliublininės Abiejų Tautų Respublikos istorijos specialistu Ivanu Lappo. 

Grįžęs į Kauną A. Šapoka susirašinėjo su čekų istorikais. Verta paminėti 
ir į šį rinkinį neįtrauktą čekų profesoriaus Otokaro Odložileko 1934 m. bir- 
želio 28 d. laišką, kuriame jis pateikia kelias bibliografinės nuorodas apie 
„polonofilišką“ mokslinį žurnalą „Rocznik Gdaūski“, mini 1933 m. Bra- 
tūslavoje išleistą straipsnių rinkinį su J. Beblavy publikacija „Mūsų santykiai 
su Lietuva“ ir tame pačiame rinkinyje paskelbtą VDU profesoriaus evange- 
likų reformatų teologo Povilo Jakubėno 1899 m. Dorpato (Tartu) univer- 
sitete apgintos disertacijos apie husitus Lenkijoje ir Lietuvoje santrauką“. 

1931 m. tuo pačiu „čekiškuoju“ laikotarpiu prasidėjo ir aktyvus „darbinis“ 
A. Šapokos susirašinėjimas su kitais tautiečiais istorikais, kultūros, visuomenės 
veikėjais. Pirmame iš šioje knygoje publikuojamų laiškų, datuotų 1931 m. sausio 
25 d., A. Šapoka iš Prahos rašė A. Janulaičiui apie vieną pirmųjų savo straipsnių 


TTT TTT TTT TT TT TU T TTT TTT 


2 Ą. Šapoka, Studijos Prahoje, Židinys, 1932, t. 16, nr. 7, p. 73-75. 

? A. Šapoka, Lietuviškasis „Salon“, Naujoji Romwva, 1934, nr. 192, p. 611-612. 

2 Ą. Šapoka, Šapokų šeimos odisėja, Kw/tšros barai, 1989, nr. 8, p. 56-57. 

> Daugirdaitė-Sruogienė, Mano studijos, Mžsų praeitis, Vilnius: Academia, 1992, nr. 2, p. 9. 
30 O. Odložileko laiškas A. Šapokai, LMAVB RS, f. 233-17, ). 1. 

ir pranešė, kad ieško medžiagos kitoms jo nurodytoms temoms — pavyzdžiui, 
duomenų apie Jano Žižkos dalyvavimą Žalgirio mūšyje. 1931 m. gegužės 24 
d. A. Janulaitis pasiūlė „vykti į švedus“. 1931 m. spalio 12 d. A. Šapoka rašo 
A. Janulaičiui kaip vieninteliam „tokių leidinių redaktoriui“ (turimas omenyje 
mokslo žurnalas Praeitis“) apie savo naujausius straipsnius. 1931 m. balandžio 
8 d. I. Jonynas nurodė Šapokai I. Lappo adresą Prahoje. 1932 m. vasario 5 d. 
A. Janulaičiui pažymėjo, kad apie Ketverių metų seimą 1788-1892 m. jis norėtų 
rašyti kitaip negu to laikotarpio istorikai lenkai — daug nesigilinti į tarptautinę po- 
litiką, o „koncentruotis Lietuvoje“. Trys 1932-1933 m. laiškai iš susirašinėjimo 
su Konstantinu Jablonskiu kalba apie problemas, iškilusias Lietuvai stengiantis 
susigrąžinti archyvinius dokumentus ir ypač Lietuvos Metriką iš SSRS archyvų. 

Juozas Jakštas vėliau emigracijoje rašė: „Kolega Adolfas buvo mūsų drau- 
govės vadovas. Jojo vadovybėj mes pasiryžome varyti naują istorijos mokslo 
barą šalia jaunųjų kolegų ir iš dalies buvusių mūsų mokytojų.“ J. Jakštas tei- 
gė išsaugojęs 1934-1935 m. A. Šapokos rašytus laiškus, kuriuose atsiskleidžia 
„didžiosios Šapokos istorijos“ genezė. Šie laiškai, matyt, liko privačiose ranko- 
se, nes J. Jakšto fonde Pasaulio lietuvių archyve Čikagoje jų aptikti nepavyko. 

Verta paminėti dar keletą trumpų laiškų, neįtrauktų į šį rinkinį. Tai 1931 
m. vasario 4 d. „Lietuvos aido“ redakcijos sekretoriaus A. Nezabitauskio laiš- 
kas, kuriame jis tarp kitų mini „Vairo“ redakcijai perduotą straipsnį „Seno- 
vės lietuvių laidojimo būdai“, taip ir neišspausdintą. Jonas Keliuotis tų pačių 
metų vasario 14 d. dėkojo A. Šapokai už įdomų straipsnį „Naujojoje Romu- 
voje“, greičiausiai apie ginčą dėl Radvilaitės rankos“? ir kartu pažymėjo, kad 
„panašius dalykus visados spausdinsim, nes jie visiems labai įdomūs““*. Tarp 
nepublikuotų knygoje „Istorijos baruose“ (1984) minėtini du profesoriaus 
I. Jonyno atvirlaiškiai. Pirmajame adresantas A. Šapokai praneša, kad išvažia- 
vo į Budapeštą „istorikų kongresan“ ir pasirinko kelią per Berlyną ir Prahą, 
todėl turi vilties pasimatyti su juo ir I. Lappo“. Antrajame profesorius rašė: 
„Aš maniau, kad senasis Prahos universitetas yra geriau pritaikintas moks- 
lo studijoms, negu kad pasirodė, juk iš tikrųjų Čekija ir Lenkija taip yra vie- 
na antrai artimos ir etniniu, ir kultūriniu, ir pagaliau politiniu žvilgsniu, kad iš 
anksto buvo galima laukti daug didesnio susidomavimo savitarpio likimu.“* 


3! J. Jakštas, A. a. kolegą A. Šapoką menant, Draugas, 1961, nr. 71, p. 2. 

32 A. Nezabitauskio laiškas A. Šapokai, 1931 02 04, LMAVB RS, £. 233-—6, I. 1. 

3 A. Šapoka, Ginčas dėl Radvilaitės rankos [vaizdelis iš mūsų krašto tvarkos 17 amž.], Nagjoji 
Romuva, 1931, nr. 6, p. 140-141. 

* J. Keliuočio laiškas A. Šapokai, 1931 02 14, LMAVB RS, £. 233-7,1.1 

* I. Jonyno laiškas A. Šapokai, 1931 05 16, LMAVB RS, £. 233-9,1.4 

*I. Jonyno laiškas A. Šapokai, 1932 03 11, LMAVB RS, £. 233-9, I. 7. 

1932 m. rudenį prasidėjo trumpas A. Šapokos „švediškasis“ laikotarpis. Tuo 
metu Švedijos ir Lietuvos kultūriniai ryšiai intensyvėjo. VDU ir Upsalos, Stok- 
holmo ir Kopenhagos mokslo draugijos nuolat keitėsi knygomis, mokslo tiria- 
majam darbui į Lietuvą 1930 m. atvyko švedų archeologai ir etnologai??. Metais 
anksčiau dvi savaites Upsaloje istorinės medžiagos ieškojo Jonas Yčas, kartu 
su kitais svarbiais dokumentais parvežęs į Kauną 1655 m. Švedijos ir Lietuvos 
sutarties (vadinamosios Kėdainių unijos) Fotokopiją. 

A. Janulaitis pasiūlė A. Šapokai stažuotę Stokholmo Baltistikos institute, kur 
dirbo Eli Heckscher (1879-1958) — žymus žydų kilmės švedų ekonomistas ir 
ekonomikos istorikas, Stokholmo ekonomikos mokyklos profesorius ir Ekono- 
minės istorijos instituto direktorius. Lietuvos mokslų akademijos Vrublevskių bi- 
bliotekos Rankraščių skyriuje saugomi du jo laiškų mašinraščiai (originalai), da- 
tuoti 1932 m. rugpjūčio 12 d. ir lapkričio 25 d?*. Švedų profesorius iš Stokholmo 
rašė A. Šapokai, kad tų metų stipendija skirta Rytų Europos šalių (Ostseelinder) 
XVII a. ekonominei istorijai. Tai bus stipendininkų šių šalių ekonominių ryšių 
istorijos srities bendras darbas. Jis klausė, ar Šapoka negalėtų parengti semi- 
narinio pranešimo XVII a. ekonomikos Baltijos šalyse tema. Antrame laiške 
išdėstoma nuomonė apie A. Šapokos seminarinį darbą Kuršo hercogo Jokūbo 
ekonominės politikos klausimu. Pažymima, kad trūksta nuodugnumo, sistemiš- 
kumo, taisytina nerišli vokiečių kalba, paguodė, kad teksto niekas iš seminaro 
dalyvių anksčiau, iki kol jis įvyks, neperskaitys. 

Išliko Švedijos karališkosios mokslų akademijos bibliotekos archyvaro ir kul- 
tūros istoriko Adolfo Schicko (1897—1958) 1932 m. gruodžio 28 d. ir 1933 m. 
balandžio 4 d. laiškai A. Šapokai. Jis rašo, kad trys Baltijos kraštai — Lietuva, 
Latvija ir Estija — yra jo mokslinių interesų objektas, tačiau jis negalįs skaityti 
nė viena iš tų kalbų. Baltistikos institute“ yra jaunųjų švedų, danų, vokiečių ir 
suomių mokslininkų. A. Schūckas tikįs, kad 1933-ieji bus švedų ir lietuvių moks- 
lininkų bendradarbiavimo pradžia. Išlikusiame A. Šapokos laiško A. Schiūckui 
juodraštyje*! rašoma apie kelionės į Stokholmą rūpesčius, pažymima, kad nors 
darbas seminare nebuvo efektyvus, jis praplėtęs „horizontus ir interesus“, mi- 
nimi naujausi straipsniai apie Jeronimo Prahiškio kelionę į Lietuvą ir čekiškos 
istoriografijos apžvalgą. 


*7 S, Grigaravičiūtė, Skandinavija Lietuvos diplomatijoje 1918—1940 metais, Vilnius: Saulabrolis, 2002, 
p. 149. 

38 E. Heckscherio laiškai A. Šapokai, LMAVB RS, f. 233—12, 1.1-2. 

* A. Schūcko laiškai A. Šapokai, LMAVB RS, f. 233—13, I. 1-2. 

* Baltistikos institutas (Ba/tska žnsti/n!el) Švedijoje įsteigtas 1931 m. bendradarbiauti su Baltijos 
valstybėmis. 

* A. Šapokos laiško A. Schūckui juodraštis, LMAVB RS, £ 233015, I. 1-2. 

Istorikas Sigurdas Busmanas 1933 m. sausio 13 d. laiške vokiečių kalba A. 
Šapokai padėkojo už straipsnį apie Jeronimą Prahiškį“?, paguodė dėl nesusipra- 
timo seminare Stokholme, pasidalijo mintimis apie Baltistikos instituto įkūrimo 
reikalingumą, nes ši institucija galinti sutelkti visų Baltijos jūros regiono šalių 
mokslininkus“, 

Grižęs iš stažuočių, A. Šapoka įsitraukė į įvairius projektus, iš kurių, be 
mokslo kvalifikacinių darbų - disertacijos, išsiskiria „Lietuvos istorijos“ vadovė- 
lio redagavimas. Antai Petras Klimas 1935 m. liepos 18 d., atsiprašydamas „už ne 
visai gerą darbo atlikimą“, atsiuntė „Lietuvos istorijos“ vadovėlio dalies pirmąjį 
projektą“, prieš tai ankstesniame liepos 9 d. laiške paklausęs, gal kas nors kitas 
geriau parašytų apie gruodžio 17 d. perversmą, nes jam „iš tolo“ tai padaryti 
nelengva“. 

Atskiras A. Šapokos visuomeninės ir mokslinės veiklos etapas prasidėjo išei- 
vijoje. Moksliniu požiūriu jis nebuvo toks intensyvus kaip iki 1944 metų, tačiau 
visuomeninė veikla buvo gana aktyvi. Į Augsburgo išvietintųjų asmenų (DP) sto- 
vyklą Hochfelde A. Šapoka su šeima atsikėlė 1945 m. rudenį ir čia gyveno trejus 
metus. Jis dėstė istoriją lietuvių gimnazijoje, skaitė viešas paskaitas. Augsburge pil- 
dydamas „kultūrininko žinių anketą“ į klausimą „dėl darbo sąlygų“ atsakė: „nebe- 
lieka laiko, be to, čia nėra šaltinių“, o paklaustas, „kaip pagerinti kultūrinės veiklos 
sąlygas lietuviškajai visuomenei“, paaiškino taip: „Sunku ką tai visuomenei įkalti, 
o dar daug reikėtų. Dabar juk kultūrininkas daug mažiau vertinamas už vaizbūną 
pinigingą ar malkų skirstytoją.“““ Taip prasidėjo jo, kaip ir kitų intelektualų „kul- 
tūrininkų““, veikla emigracijoje. 

Lietuvių išeivijos institute saugomas 1946 m. gruodžio 10 d. A. Šapokos laiš- 
ko iš Augsburgo-Hochfeldo DP stovyklos mašinraštis „bloga“ anglų kalba ne- 
žinomam asmeniui dėl galimybės emigruoti į JAV". A. Šapoka rašo, kad Vokie- 
tijoje, Bavarijoje, su šeima atsidūrė kaip ir kiti lietuviai, o kodėl, adresatas puikiai 
žinąs. Daug blogiau nutikę su jo 85 metų tėvu ir broliu — jie deportuoti į Rusiją 
1942 metais. Jis neturįs apie juos jokių žinių. Tėvo dėl jo senyvo amžiaus nesi- 
tikįs pamatyti, bet iš brolio Jono ir sesers Onos šeimų turėjo kas nors išgyventi. 
A. Šapoka prašo nusiųsti jiems laišką iš JAV, nes iš ten gal sukels mažiau įtarimų 
negu iš Vokietijos. Pasidalijo nuotaikomis DP stovykloje: „mes nebadaujame, 
bet niekas nelaiko mus žmonėmis.“ Ateitis neaiški. Jie niekur neras vietos, kuri 


*2 A. Šapoka, Jeronimas Pragiškis ir jo kelionė Lietuvon, Praeitis, 1933, t. II. 

25. Busmano laiškas A. Šapokai, 1933 01 13, LMAVB RS, f. 233—14, I. 1. 

“P Klimo laiškas A. Šapokai, 1935 07 18, LMAVB RS, £. 233—16, I. 6. 

5 Ten pat, L 7. 

* „Kultūrininko žinių anketa“, 1947 m. kovo 1 d., LTSC PLA, Vokietijos DP stovyklos Augs-2- 
5, Nr. 631/64, LTB Kultūros Tarybos kultūrininkų anketos, I. 30. 

būtų sava, ir jis nenorįs papulti kažkur „tarp gyvačių lizdų“ kur nors Brazilijoje. 
Klausia nežinomo adresato, ar yra galimybė patekti į JAV. Jis galįs dirbti Lietuvos 
istorijos mokytoju, pavyzdžiui, Marijonų kolegijoje, arba rusų kalbos mokytoju 
bet kurioje mokykloje, nebijąs ir darbo fabrike, bent kol išmoks anglų kalbą. 

1948 m. rugsėjo 28 d. A. Šapoka su šeima atvyko į Kanados miestą Mon- 
realį — čia dirbo vielų fabrike, vėliau kailių dirbtuvėje, rašė lietuvių savaitraščiui 
„Nepriklausoma Lietuva“, o 1949 m. pabaigoje persikėlė į Torontą, kur redaguoti 
naują savaitraštį pakvietė Kanados lietuvių katalikų kultūros draugija.** Pirmasis 
jo redaguotas „Tėviškės žiburių“ numeris išleistas 1949 m. gruodžio 24 d., pas- 
kutinysis — po jo mirties*?. Skaitytojai buvo daugiausia naujos bangos emigran- 
tai, todėl teksto stiliaus, kad būtų prieinamesnis seniesiems išeiviams, nereikėjo 
koreguoti. „Tėviškės žiburių“ redakcijoje Toronte saugomas 1949 m. lapkričio 
1 d. Monrealyje rašytas laiškas, kuriame A. Šapoka pasiūlė savaitraščio pavadi- 
nimą, išreiškė norą, kad jis būtų ne religinis, o visuomeninis „nepartinis“ perio- 
dinis leidinys, vienijantis Kanados lietuvius, rūpinosi finansiniais ir techniniais 
leidybos reikalais. A. Šapoka buvo veiklus Kanados lietuvių bendruomenės tary- 
bos, Lietuvių katalikų kultūros draugijos, Ateitininkų federacijos tarybos narys, 
Kanados lietuvių katalikų federacijos pirmininkas“?. Antai Kanados lietuvių mu- 
ziejaus archyve saugomas 1960 m. vasario 15 d. datuotas Kęstučio Skrupskelio 
laiškas, kuriame A. Šapokos prašoma perskaityti paskaitą apie ateitininkų veiklos 
uždavinius Toronto studentų draugovės susirinkime. 

Šioje publikacijoje „iš archyvų“ skelbiami A. Šapokos laiškai, rašyti 1949— 
1961 m. iš Kanados. Du iš skelbiamų laiškų publikacijos rengėjo aptikti 2010 m. 
rugsėjo 21-29 d. per komandiruotę Pasaulio lietuvių archyve Čikagoje?!. Lie- 
tuvos mokslo tarybos remiamos komandiruotės tikslas buvo patikrinti, kokia 
medžiaga, susijusi su istoriku A. Šapoka (straipsniai, laiškai, dokumentai etc.), 
saugoma didžiausiame pasaulio lietuvių išeivių archyve. Tai 1948 m. gegužės 
11 d. datuotas laiškas nenustatytam profesoriui iš Augsburgo ir 1959 m. gruo- 
džio 30 d. laiškas kunigui Vytautui Jonui Bagdanavičiui iš Toronto, saugomi šio 
archyvo Kultūros veikėjų korespondencijos fonde. Pastarajame laiške A. Šapo- 
ka paaiškino Lietuvių istorijos draugijos (LID) neperiodinio žurnalo „Tautos 
praeitis“ redakcijos komisijos nariui V. Bagdanavičiui, kodėl „Tėviškės žibu- 
e. Šapokos laiškas anglų kalba nežinomam asmeniui dėl galimybės emigruoti į JAV. Mašinraš- 
tis. 1946 12 10, VDU LII, £. 1, ap. 1-7, b. 4188-903, L. 1 
* S. Sužiedėlis. Knygos autorius. A. Šapoka, Senasis Vilnius, New York, 1963, p. 293—294, 

* Ten pat, p. 295. 

* Ten pat, p. 298. 

*! Lituanistikos tyrimo ir studijų centre — svečias iš Vilniaus, Drazgas, 2010 m. spalio 20 d., p. 10. 
* K. Ą. Matulaitis. Ar etruskai mums giminingi? Tautos praeitis, t. I, kn. 1, 1959, p. 49-55, 


riuose“ nieko nerašoma apie šį žurnalą. Draugijos pirmininkas marijonų kuni- 
gas Kazimieras Matulaitis pasiūlė keletą platesnių studijų apie etruskus??, o A. 
Šapoka, redakcinės komisijos narys, tam nepritarė, nors Z. Ivinskis, nenorėda- 
mas, kad subyrėtų draugija, pasitraukus jos pirmininkui, siūlė šį straipsnį kaip 
diskusinį spausdinti“?. A. Šapoka laiške V. Bagdanavičiui kritikavo LID leidinį 
„Tautos praeitis“ dėl straipsnių perspausdinimo, originalių studijų stygiaus, siū- 
lė telktis į pastarąjį laikotarpį ir publikuoti dokumentus, atsiminimus, taip pat 
piktinosi K. Matulaičio darbo metodais. 

Ketvirtame laiške A. Šapoka pateikė, kaip galima spręsti iš konteksto, „Lie- 
tuvių enciklopedijos“ redakcijos nariui Jonui Puzinui keletą redakcinių pastabų 
dėl galimų straipsnių šiai enciklopedijai ir paskutiniame iš publikuojamų laiškų 
atsiliepia į Broniaus Kviklio prašymą duoti patarimų ir recenzuoti rengiamą 
didelės apimties enciklopedinio pobūdžio leidinį, vėliau publikuotą kaip „Mūsų 
Lietuva“. 


r TT TTT TTT 


53 Lietuvių istorijos draugija 1956—1981. 25 metų veiklos abžvalba, Chicago, 1981, p. 16. 

2. TEKSTŲ RENGIMO PRINCIPAI 


Rengiant laiškų tekstus publikacijai atsižvelgta į A. Šapokos „Raštų“ rengi- 
mo principus?*. Publikuojami laiškai yra egodokumentinio pobūdžio šaltiniai, 
todėl redaguoti tik minimaliai, paliekant autentišką A. Šapokos ir jo kolegų 
bendravimo stilių ir kalbą. Šiek tiek redaguota ilgųjų ir trumpųjų balsių rašyba, 
pavyzdžiui: pritirusio > pritynusio, birinėjęs — tyrinėjęs, Kilėjau — tylėjau, netruksta 
— nevūksia, nekrūkus —> meinukus. A. Šapokos laiškuose pasitaikė sakinių be 
jokių skyrybos ženklų. Tokiais atvejais jie buvo sudėti pagal dabartinę varto- 
seną. Laiškuose yra specifinių santrumpų, kurios rašomos įvairiai, pavyzdžiui: 
17 a. — tai reiškia „XVII amžių“, arba 74 amž — „XIV amžių“, 26 — „metus“. 
Laiškų publikacijose šie žodžiai išskleisti. Publikuojamuose laiškuose A. Šapo- 
kos paliktos santrumpos išskleistos laužtiniuose skliausteliuose, pavyzdžiui: 
1.[aštai] arba i.[storija], [storiniaiĮ, Did. Kunig-8Gus [Didžiuosius Kunigaikščius|, 
D. Liet. Kunią. [Didžioji Lietuvos Kunigaikštija|, Akkksandras D. [Aleksandras 
Didysis], V. Kontrolė [Valstybės kontrolė], K. L. Komisija [Knygų leidimo komi- 
sija] ir kitos. 

A. Šapoka vartoja dabar lietuvių kalboje nebevartojamus miestų ir vietovių 
pavadinimus, pavyzdžiui, Praga (Jeronimas Pragiškis), Varšava, Krokava, Tarnen- 
bergas. Šios formos, perimtos iš lenkų ir vokiečių kalbų, pakeistos į šiuolaikines 
vietovardžių rašybos formas. Netaisomos tik originaliai rašomos pavardės, pa- 
vyzdžiui, Pasykiewicą, Antoniewica ir kitos. 

A. Šapoka vartoja tautų pavadinimus turėdamas omenyje valstybes: Liet 
Lenkų — Lietuvos-Lenkijos, Rus4—-Prūsų—-Austrų, Švedų arba francūzą. Šios formos 
laiškų publikacijoje nekeistos, kaip ir senosios Lietuvos valstybės pavadinimo 
santrumpa DLK - Didžioji Lietuvos Kunigaikštija. 

A. Šapoka taip pat vartoja daug tarptautinių žodžių, dažniausiai originalia 
forma, pavyzdžiui: expedirija, exprontu, berzogas, jų rašyba sudabartinta. Pakeista 
pasenusi tarptautinių žodžių rašyba: peryjodas > periodas, bažrijofas > batriotas, 
tačiau tekste palikti svetimžodžiai, tokie kaip: glupstva (kvailystė), desėtkas 
(dešimt). Įterpti trūkstami priebalsiai, ilgieji balsiai: ampawda (antspaudas), E0- 
nikščią (Gonykštę). 

Komentaruose lotyniškosios abėcėlės raidėmis duodami paaiškinimai apie 
atitinkamų žodžių išskyrimą, pabraukimą ar išbraukimą laiško originale ir laiš- 


* A. Šapoka, Raštai, /. 2. Lietuva Reformių seizio metu. Iki 1791 m. gegudės 3 d. konstitucijos. Vilnius: 
Vilniaus pedagoginio universiteto leidykla, 2008, p. 38-41; A. Šapoka, Raštai. /. 1. Vilniaus istorija. 
Vilnius: Edukologija. Lietuvos edukologijos universiteto leidykla, 2013, p. 68-75. 

kų kontekstui reikalingi dalykiniai paaiškinimai. Siekiant kuo plačiau pristatyti 
A. Šapokos mokslinio darbo aplinką į knygą nuspręsta įtraukti ir kitų istorikų 
atsakymus į jo laiškus. Jie pateikiami atskirai, nes tiesioginių atsakymų į A. 
Šapokos laiškus yra nedaug. Siekiant nuosekliau pateikti istoriko mokslinės 
biografijos etapus, laiškai išdėstyti chronologine tvarka. 

ADOLFEO ŠAPOKOS LAIŠKAI 


Adolfo Šapokos laiškas Augustinui Janulaičiui, 1931 m. sausio 25 d., Praha 
Kaunas. Originalas. Rankraštis. LMAVB RS, f. 267879, l. 1. 


Praha, 
1931 metų sausio 25 d. 
Pone Profesoriau. 


Dovanokit, kad ryžausi Tamstą trukdyti su savo reikaliukais. Pradėjau trukdy- 
ti nuveždamas Tamstai ir paprašydamas perskaityti vieną mano darbelį - apie 
Liet.fuvių] - Lenkų santykius 17 a.*5 Tikiuosi, kad jau būsit jį peržiūrėję, dėl to 
ryžausi paklausti, ko jis vertas. Mano paties išmanymu jis kai kam skaitytinas. 
Man tik labai nepatinka pati įvado pradžia ir, berods, galas. Bet tada prieš už- 
nešdamas jį pas Tamstą pataisyti neturėjau laiko. 

Nors man labai nesinorėtų Tamstą trukdyti, bet prašysiu vis dėlto, gal galėtu- 
mėt man kokią atvirukę prisiųsti. Gal tie popieriai Tamstai tik kliudo didindami 
krūvą, tai aš paprašyčiau kurį savo kauniškių draugų jį nusigabenti pas save. 

Prahoje mano reikalai gana paprasti, Tuo tarpu daugiausia dirbu bibliotekoje. 
Bandžiau paieškoti medžiagos Tamstos man primintomis temomis, daugiausia 
gi dėl čekų Tannenbergo, bet pasirodo, daug ko rasti negalima. Kad jų ten būta, 
abejoti sunku, bet už Dlugošą?“ smulkesnių žinių, rodos, neduoda niekas. Dėl 
Žižkos“" galima abejoti. Čekų šaltiniai 1408-1412 metų laikotarpy yra pametę jį 
iš akių visai, o Prūsuos jį žino buvus tik vienas Dlugošas. Dėl to ar galima juo 
tikėti, aš dar išvados nepriėjau, nors jo biografai čekai tiki. Bendrai tuo klau- 
simu esu jau parankiojęs gerokai medžiagos ir dar padirbėjęs manau parašyti 
straipsnelį?*. 


5 A. Šapoka, Lietuvių Lenkų santykiai po Vytauto iki 1569 m., Naujoji Ropwva, 1931, nr. 17, 
p. 402-403. 

5 Jan Diugosz (lot. Louginus, 1415-1480) — lenkų istorikas, kunigas. Svarbiausias veikalas 
- dvylikatomė „Annales seu Cronicae inclyti Regni Poloniae“ („Metraštis, arba Lenkijos 
Karalystės kronika“). 

* Jan Žižka (apie 1360—1424) - husitų (taboritų) vadas, karvedys. 

38 Pastarasis taip ir neišvydo spaustuvės. Nors medžiagos surinko nemažai, A. Šapoka nurarė 
jo neskelbti, nes medžiaga neatskleidė nieko daugiau, negu J. Dlugošas buvo parašęs, žr. 
A. Šapokos ataskaita Švietimo ministerijai, 1931 07 11, LCVA, £ 391, ap. 4, b. 1394, I. 131. 
Prahoje. 

Peri 


Man visai nelauktai čia sudomino Kęstučio sūnaus Butauto“ likimo klausi- 
mas, nes čia sužinojau jį esant palaidotą Prahos šv. Tomo bažnyčioje“? ir vie- 
nam spausdintam šaltiny užtikau žinutę, kad Vytautas 1413 metais tą bažnyčią 
apdovanojęs vienu kilimu, arnotu ir 5 kapomis. Bandžiau rasti kokių žinučių 
daugiau, bet nesiseka apdovanojęs vienu kilimu, arnotu ir 5 kapomis. Bandžiau 
rasti kokių žinučių daugiau, bet nesiseka. Vienuolyne, prie kurio ta bažnyčia 
stovi, yra archyvas, kur yra gana senų raštų (ir iš 14 amžiaus), bet jis uždarytas ir 
ar pavyks man ten įsiprašyti, nežinau. Manding, ar neatsirastų ten koks Vytauto 
laiškas ir gal Butauto-Henriko testamentas ar kas panašu. 

Iš seminarų užeinu pas vieną prof.[esorių] Novotny“!, bet nedirbu. Be to, šį 
semestrą darbas gan nuobodus — skaito ir komentuoja husitų kroniką. Jei prof. 
įesorius] Bidlo“* sekantį semestrą turės seminarą, manau dirbti. Dabar jis tik 
nesenai grįžo iš Varšuvos istorikų suvažiavimo“. 


Su pagarba, Tamstos mokinys A. Šapoka. 
P. S. Mano adresas: Dostalova 5/III-20, Bubeneč, Praha. 


* LDK politinis veikėjas, Kęstučio sūnus. Nepavykus atimti valdžios iš Algirdo, 1365 m. apsi- 
gyveno Čekijos ir Vokietijos karaliaus bei Šventosios Romos imperijos imperatoriaus Karolio 
IV dvare. Pastarasis jam suteikė kunigaikščio titulą (lot. Henržcus due Ližbuaniai). Mirė 1380 m. 
Prahoje. 

“ Kostel Švatėho Tomžše — augustinų bažnyčia, pastatyta 1285 m. ir atstatyta 1790 m. Prahos 
Malė Stranos dalyje. 

*“Viclav Novotny (1869-1932) — čekų istorikas, Prahos Karolio IV universiteto profesorius, 
domėjosi husitų judėjimo ir lenkų-čekų ryšių istorija, vienas iš 1904 m. Moravijos himno autorių. 
* Jaroslav Bidlo (1868-1937) — čekų istorikas, Prahos Karolio IV universiteto profesorius, do- 
mėjosi bizantinės kultūros ir 1587-1609 m. Čekijos istorijos klausimais. 

91930 m. lapkričio 28 — gruodžio 4 d. Varšuvoje vyko V visuotinis Lenkijos istorikų suvažia- 
vimas, 

A. Šapokos laiškas A. Janulaičiui, 1931 m. spalio 12 d., Praha-Kaunas. Origina- 
las. Rankraštis. LMAVB RS, f. 267-879, L. 3. 


1931 metų spalių 12 d. 
Praha. 


Pone Profesoriau. 


Gavau Tamstos laišką, kur teiraujatės dėl straipsnio apie Kęstučio mirtį. Neži- 
nau ar tas klausimas Tamstai įdomus, ar svarbu bet koks darbas iš Lietuvos isto- 
tijos. Deja, tuo klausimu aš niekad užsiėmęs nebuvau. Ir Tamsta primindamas, 
kad buvau apie tą užsiminęs, rodos, apsirinkat. Gal Tamstai teko tokiu klausimu 
kalbėti su kuo kitu. Aš prisimenu tik, kad bendrai užsiminėm, jog sekančiais 
metais turėsim kaip nors pažymėti 550 metų Kęstučio mirties jubiliejų. Aš pats 
tikiuosi jau“* pradžioje metų galėsiąs baigti straipsnelį apie Butautą“. Daugiau iš 
tų laikų nieko nedirbau ir nesiruošiu, nes esu užsiėmęs kitais darbais. Labai gaila, 
bet Tamstos klausimo ar pageidaujamo straipsnio parūpinti greičiausia negalėsiu. 

"Tuo tarpu renku medžiagą Tamstos pasiūlytam““ straipsneliui apie čekų is- 
torišką literatūrą ir čekiškus raštus apie Lietuvą (istoriškus r.[aštus]). Tikiuosi, 
kad vėliausia per mėnesį jis bus paruoštas. 

*Taip pat galvoju ir palengva renku medžiagą apie archyvus, bet tas užtruks 
gal žymiai ilgiau. Kiek bus galima, daugumą noriu aplankyti ir susipažinti nuo- 
dugniau. 

**Tamstai berods minėjau, kad turiu surinkęs medžiagą straipsneliui apie čekų 
karaliaus Otokaro II Pšemyslo“? du žygius į Prūsus ir jo planą užsikariauti sau 
Jotvingius ir Lietuvą. Tą straipsnelį tai galėčiau, rodos, baigti ir gana greit. Ir 
numatomų mano darbų programoj tas darbas stovi pirmose vietose. Norėčiau 
tą straipsnelį apdirbti taip, kad tiktų spausdinti. Ir manau pasiųsti Tamstai. Juk 
iš tikro "Tamsta vienintelis tokių leidinių redaktorius ir Tamstai tenka perskaityti 
viską, 

6 Šone paraštėje mėlynu pieštuku pažymėta „1)“. 

65 Pabraukta mėlynu pieštuku, iš rašto stiliaus atrodytų, kad A. Janulaičio. Straipsnis skelbtas: 
A. Šapoka, Butautas, Lietuviškoji enciklopedija, Kaunas, t. 4, 1936, p. 1198-1200. 

“6 Šone paraštėje mėlynu piešruku pažymėta „2)“. A. Šapoka, Istoriškoji čekų literatūra ryšy su 
mūsų krašto istorija, Praeitis, 1933, t. 2, p. 350—374. 

* Mėlynu pieštuku pažymėta:-,,3“, 

** Mėlynu pieštuku pažymėta: 4)“. 

“7 Pabraukta mėlynu pieštuku. Straipsnis paskelbtas tik 1992 m.: A. Šapoka, Piemyslo (Ottakaro) 
II žygiai į Prūsus, Praeitis, t. 3, Vilnius: Mokslo ir enciklopedijų leidykla, 1992, p. 4—32. 

Pi r 


Iš Tamstos pageidautų knygų gavau nupirkti „Časopis Musea kraju Čes- 
kėho“““, kur yra J. Bidlo straipsnis apie Jeronimą Prahiškį, ir Macūrek'o“, „Do- 
zvuhy polskėho bezkralovi z roku 1587“ . Kitą Macūrek'o knygą esu užsakęs, 
o kitų dar nesuradau. Tuo tarpu nesiunčiu dar nei vienos, nes Tamstai, manau, 
tuo tarpu jos nereikalingos. Parsiųsiu visas kartu. Tamsta priminėt dar, kad pri- 
minčiau Tamstai, kas geresnio čekiškai apie Lietuvą yra parašyta, bet Tamsta visa 
rasit minėtam mano straipsnely ir, kas suįdomins, aš galėsiu suieškojęs nupirkti. 

"Tuo šį kartą ir baigsiu. Linkiu Tamstai visokių gerybių. 
"Tamstą nuoširdžiai gerbiąs mokinys 


A. Šapoka 
PS. 
Beje, Tamsta klausėt, ar kartais nežinau, kurioje valstybėje dabar yra 
Gafenberg'o kurortas, kur mirė I. Danilavičius. Pasiteiravęs dabar sužinojau, 
kad jis dabar yra Čekoslovakijos ribose. 


AN eeeaaanaasosėbėnaasei oe aaaaaassaossa 


S Čekų krašto muziejaus metraštis“ (že4.). Pabraukta raudonu pieštuku. 

Josef Macūrek (1901-1992) - čekų istorikas, J. Bidlo mokinys, Masaryko universiteto Filosofi- 
jos fakulteto profesorius, tyrinėjo Lenkijos, Vengrijos ir Rumunijos XV-XVIII a. istoriją. 

"0 „Lenkų bekaralmečio atgarsiai iš 1587 metų“ (4.). 

"Po raidės „G“ mėlynu ir viršuje raudonu pieštuku įterpta raidė „r“. Grifenbergas dabar vadi- 
namas Jesenyku. Tai kurortas Čekijoje (Šiaurės Moravijos sritis). 

"Ignas Danilavičius (Danillowicz, 1787-1843) — teisininkas ir Lietuvos teisės istorikas, Vilniaus 
universiteto profesorius, Kai kur rašoma, kad jis miręs Frivaldove (Sudetuose). 

A. Šapokos laiškas A. Janulaičiui, 1931 m. lapkričio 14 d., Praha-Kaunas. Ori- 
ginalas. Rankraštis. LMAVB RS, £. 267-879, 1. 4. 


1931 metų lapkričio 14 d. 
Praha, 


Pone Profesoriau. 


"Tamsta man priminėt, kad apie naujas knygas galima referuoti „Praeity“. Aš 
tada žadėjau parašyti apie dvi — Macūrek disertaciją ir jo paskelbtą J. Duckero 
reliaciją'?. Prieš trejetą dienų jis man atnešė dar tik ką atspausdintą antrą savo 
knygą. (Jis pats yra prof. Bidlo mokinys ir asistentas, o be to, privatdocentas). 
Pats sugalvojau dar prie to pridėti man patikusią Lepszy““* knygą ir štai parašiau 
apie visas kartu, nes artimai rišasi. Tiesa apie pirmąsias dvi Macūrek knygas aš 
referavau jau „Židiny“ Nr. 10". Kai su Tamsta kalbėjausi, rankraštis jau buvo 
redakcijoj ir atsiimti nenorėjau. (Ten pat dar atspaus mano pastabas dėl Paszkie- 
wicz'iaus““ „Regesta Lithuaniae“). Kaip specialiam istorijos žurnalui čia rašiau 
kitoniškai ir manau, kad anas ref.[eratas] spausdinti nekliudys. Bent man taip 
rodos. Juk kur yra daug žurnalų tas pačias knygas pamini visi, 

Jau rašiau Tamstai, kad imuosi parašyti apie čekų istoriografiją. Ilgai sakau 
galvą, kaip būtų geriausia suplanuoti, kaip kuo trumpiau pasakyti kuo daugiau. 
Noriu Tamstą supažindinti su darbu iš kalno. Rašau šitaip: be ilgo įvado da- 
rau apžvalgą svarbiausių šaltinių leidinių pažymėdamas, kurie įdomiausi mūsų 
krašto istorijai. Toliau apžvelgiu ištisus istor. veikalus — kursus. Trečiam skyriui 
apžvelgiu jų istorijos bėgį periodais, bet dalinimo pagrindan imu ne tiek priimtą 
jų periodizaciją kiek savo interesą — kokiais periodais buvo daugiau santykių su 
mūsų kraštu. Čia paminėsiu dar bent kiek šaltinių leidinių, kurie tam periodui 


"Johann Ducker - slaptas Vokiečių ordino didžiojo magistro Maksimilijono Austro (1558-1618) 
pasiuntinys, 1591 m. siųstas į Abiejų Tautų Respubliką išsiaiškinti, kokią paramą Habsburgams 
galėtų suteikti lenkų ir lietuvių senatoriai. 

** Kazimierz Lepszy (1904-1964) - lenkų istorikas, Krokuvos Jogailaičių universiteto profeso- 
rius, XVI a. Lenkijos politinės istorijos tytinėtojas, Lenkijos biografinio žodyno („Polski slownik 
biograficzny“) redaktorius, 

"5 A. Šapoka, rec. kn. J. Macūrek, Dozvuky polrkebo bezkralovi 7 roku 1587; Diplomaticke poslani Jana 
Duckera v Polsku roku 1591, Praha, 1929, Židinys, 1931, t. 14, nr. 10, p. 307-310. 

"* Henryk Paszkiewicz (1897-1979) — lenkų istorikas, medievistas, senųjų rusų metraščių žino- 
vas, darbų apie Lietuvos ir Maskvos kunigaikštysčių santykius XIII-XV a. autorius, iš kurių išsi- 
skiria 1932 m. išleistas dvitomis „Jagielžonowie a Moskwa“. A. Šapoka mini jo sudarytą šaltinių 
leidinį „Regesta Lithuaniae ab origine usgue ad Magni Ducatus cum Regno Poloniae unionem“ 
(1930 m.) A. Šapokos rec. Židinys, 1932, t. 15, nr. 3, p. 294298. 

skirti, ir monografijas bei svarbesnius straipsnius, Kiek galima viską trumpiau. 
Ir čia vis stengiuosi pastebėti, kur kas mūsų istorijai įdomu. Galiausia pridedu 
visų studijų bei lengvų straipsnelių, liečiančių mūsų kraštą, sąrašą, Tai bus ne tie 
veikalai, kuriuose apie Lietuvą ar lietuvius užsimenama, bet kuriuose tik apie ją 
kalbama. Bet drauge dedu ir tuos, kur Lietuva liečiama kalbant pav. apie Lenkiją 
ar Rusiją, nes tokių raštus negalima prikergti prie ankstyvesnių grupių. 

Darbą galėčiau baigti ir greit. Norėčiau, kad Tamsta jį pamatytum dar prieš 
baigiant spausdinti II „Praeities“ tomą. Gal jis ten dar galėtų pritilpti. Bet man 
būtų gera laiko turėti kuo daugiau. Dabar turiu viską jau beveik parašęs, bet 
kai ką turiu patikrinti, papildyti. Ypač sunku paduoti literatūrą periodams, kurie 
mažai apdirbti. Tarp daugybės straipsnių sunku atrinkti vertingiausius. "Tenka 
teirautis pas žinančius, o tai vis gaišina. Todėl gal Tamsta galėtumėt pranešti, iki 
kada galėčiau darbą tęsti. O gal pridėtumėt pastabų dėl jo plano, kaip nusakiau. 

Beje, pamiršau, kad pačiam gale pridedu nurodymus bibliografinių apžvalgų. 

Tamstai knygas, kurias suradau, nupirkau. Negalėjau gauti Gallo straipsnelio 
apie Karolio IV ir Algirdo derybas dėl krikšto 1358 metais, nes žurnalas iš- 
parduotas, o šiaip užtikti antikvare nepasisekė. Gal vėliau. Kad apie Liet. [uvos] 
statutą rašęs AkoBAiB»"", nesužinojau nieko. Ukrainietiškai mažą brošiūrą yra 
parašęs Leščiuka, bet ir jos nemačiau dar, nes keletoj knygynų jo negavau. Ne- 
žinau, ar Tamsta jo neturit? Be to, ar Tamsta norėtum tas knygas gauti tuojau, 
ar gal aš paprašysiu, kad kas nors iš liet. studentų nuvežtų Kaunan važiuodami 
Kalėdų atostogų. Tokių, tur būt, bus. 

Pas prof.[esorių] Lappo lankausi", bet apie seminarą neužsimenam nei vie- 
nas. Man rodos, kad jis anumano, dėl ko aš nieko nesakau. Ir jis pats tyli. Dabar 
jis man pažadėjo parinkti temą iš 17—18 amžiaus ir pagalvoti apie prieinamus 
šaltinius. Aš pasistengsiu jį trukdyti kuo mažiau ir kreiptis, tik kai reikės pata- 
rimo. 

Kažin ar Tamstai jau teko matyti mano darbelį apie Jeronimą Prahiškį??? 

Girdėjau, kad kažkoks profesorius iš Kijevo prisiuntęs kam tai studiją apie 
Kęstutį ir būsią spausdinama „Praeity““". Įdomu. 


" Aleksej Jakovlev (1878-1952) — rusų istorikas, Vasilijaus Kliučevskio mokinys. 

*š Ivano Lappo adresą A. Šapokai 1931 m. balandžio 8 d. laiške nurodė Ignas Jonynas. 

" Jeronim Jan Silvanus Pražsky (apie 1369—1440) — vienuolis, studijavęs teologiją Prahos ir Kro- 
kuvos universitetuose, nuo 1394 m. Lenkijos karaliaus Jogailos kunigas. Jo pasakojimais parem- 
tos Enėjaus Silvijaus Pikolominio (XV a.) žinios apie Lietuvą ir senovės lietuvių tikėjimą. A. 
Šapoka apie jį parengė straipsnį „Jeronimas Pragiškis ir jo kelionė Lietuvon“ (Praei/is, £. 2, Kaunas, 
1933, p. 252-290) 

* Ilko (Iljos) Borščiako straipsnis yra ne apie Kęstutį, o apie diplomatiją žr. : Ukrainos, Lietuvos 
ir prancūzų diplomatija 1648-1657 menais, Praeitis, 1992, nr. 3, p. 126154. 

Linkiu Tamstai visokių gerybių. 
Tamstą aukštai gerbiąs mokinys 


A. Šapoka 

A. Šapokos laiškas A. Janulaičiui, 1931 m. gruodžio 7 d., Praha-Kaunas. Origi- 
nalas. Rankraštis. LMAVB RS, f. 267-879, I. 6. 


Praha, 1931, XII. 7 d. 
Pone Profesoriau, 


Pagaliau baigiau tą savo darbelį — istoriškos čekų literatūros apžvalgą. Siun- 
čiu jį Tamstai. Visą laiką bijojau, kad neišeitų perdaug ilgas ir kiek įmanydamas 
trumpinau, bet vis dėlto nenorėjau nepaminėti esminių dalykų ir išėjo rašinys ne 
trumpas. Sutrumpinti nepakeičiant plano, rodos, nėra kaip. 

Kadangi platų literatūros sąrašą pridėjau prie pirmo savo straipsnio apie Jero- 
nimą Prahiškį, tai vis dėlto vildamasis, kad jis bus kur nors spausdinamas, ne- 
norėjau pasikartoti ir nurodydamas literatūrą Huso“! laikams paminėjau tik porą 
svarbiausių — tuos, kurių aną kartą nepaminėjau. Tariu, kad taip bus tiksliau. 

Toliau noriu baigti straipsnelį apie Otokarą II, bet negaliu Prahoje gauti svar- 
biausių veikalų apie to laiko Lietuvą. Nėra nei Latkowskio“?, nei Totoraičio“s, nei 
Antonovičiaus“* darbų. Bent lig šiol man rasti nepasisekė. 

Beje, prof.[esorius] Lappo sužinojęs, kad Tamstai tuojaus rašysiu, prašė pri- 
minti, kad pasiųstumėt jam jo prašytą knygą, bene Bonieckį“, nes be jos jis 
negalįs toliau tęsti darbą. 

Linkiu Tamstai visokių gerybių. Tamstą aukštai gerbiąs mokinys 


A. Šapoka. 


* Jan Hus (1371-1415) — čekų kultūros, visuomenės ir Bažnyčios veikėjas, reformacijos ideo- 
logas. 

* Juliusz Latkowski (1860-1892) - lenkų istorikas, veikalo „Mendog krėl litewski“ (1892) au- 
torius. 

33 Jonas Totoraitis (1872-1941) — žymus istorikas, pedagogas, kunigas marijonas, tyrinėjęs 
XIII a. Lietuvos politinę istoriją, 1905 m. Fribūre vokiečių kalba paskelbė savo disertaciją apie 
Mindaugą Lietuvos karalių. 

*“ Vladimir Antonovič (1834-1908) — ukrainiečių istorikas, archeologas, etnografas. Vienas 
ukrainiečių mokslinės istoriografijos pradininkų. Už veikalą „Lienuvos Didžiosios Kunigaikštys- 
tės istorijos apybraiža iki XV amžiaus vidurio“ 1878 m. gavo daktaro laipsnį. Jo knyga „Vytenis 
ir Gediminas. 1293-1341“ 1921 m. išversta į lietuvių kalbą. 

** Adam Boniecki (1842-1909) — lenkų istorikas, heraldikas, teisininkas. 1899 m. pradėjo publi- 
kuot daugiatomį leidinį „Herbarz polski“. 


ADOLFO ŠAPOKOS LAIŠKAI 35 


A. Šapokos laiškas A. Janulaičiui, 1931 m. gruodžio 15 d., Praha-Kaunas. Ori- 
ginalas. Rankraštis. LMAVB RS, f. 267-879, l. 7. 


1931 metų gruodžio 15 d. 
Praha. 


Pone Profesoriau, 


Dabar draugui kauniečiui p. Kopylovui važiuojant atostogų įprašiau, kad nu- 
vežtų Tamstai nupirktas knygas. Tamsta, tiesa, pageidavot dar keleto kitų, bet 
tuo tarpu gauti negalėjau. Prof.[esoriaus| Novotnij, „Česke dejiny“, kur I t. 4 
knygoje kalbama gan plačiai apie Otokaro II planus dėl Lietuvos, sąsiuviniais 
neparduodama, o visas tomas dar neišėjo. Be to, jis bus brangus. Kaip jau vieną 
kartą rašiau, kad apie L.[ietuvos] Statutą būtų rašęs Jakovlev, sužinoti nepasisekė. 
Ukrainietiškai rašė Laščenka (L.[ietuvosĮ Statutas kaip ukrainiečių teisės pamin- 
klas), bet knygutė jau išparduota ir Prahos knygynuose gaut nebegalima. O be 
to, gal Tamsta ją jau turit. 

Bene prieš savaitę pasiunčiau Tamstai straipsnelį — ist.[orinės] čekų literatūros 
apžvalgą. Tikiuosi, kad Tamsta jį jau gavot. Tenai III sk.(yriuje] yra sąrašas visos 
čekų literatūros, liečiančios mūsų praeitį. Jei Tamstą kas sudomintų, aš pasi- 
stengčiau paieškoti. Bet daugelis senų leidinių (ir žurnalų) jau išparduota ir gauti 
labai sunku. 

Prašau dovanoti, kad taip netvarkingai siunčiu. Man kiek nesmagu ypač dėl 
to, kad pražudžiau vieną sąskaitą. J. Gall'o knygai neturėjau jokios, nes tokiam 
antikvariate pirkau, kur nesinorėjo ne prašyt, kad parašytų. Tikiuosi, kad Tamsta 
man dovanosit, kad knygų kainas pasižymėjau antroje pusėje pas mane užsiliku- 
sios vienos sąskaitos. Ją čia pridedu. 

Linkiu Tamstai visokių gėrybių. 
"Tamstą aukštai gerbiąs mokinys 


A. Šapoka 

A. Šapokos laiškas A. Janulaičiui, 1932 m. sausio 24 d., Praha-Kaunas. Origina- 
las. Rankraštis. LMAVB RS, f. 267-879, I. 10. 


1932 metų sausio 24 d., 
Praha. 


Pone Profesoriau, 


Visai nelauktai teko užtikti mums lietuviams įdomų leidinį, kurio rašydamas 
aną čekų istoriografijos apžvalgėlę nežinojau. Aš visai neįtariau, kad verta jį pa- 
vartyti. "Tai H. Jireček'o““, „Svod zakonūv slovanskijch“. Dabar čia pridedu 1a- 
pelį, kurį prašyčiau, jei nevėlu dar, prisegti prie to mano straipsnelio įterpiant 
tuojau gale I skyrelio, kur kalbu apie publikacijas iš teisės istorijos. 

Nežinau, ar Tamsta tą leidinį turit, bet čia jį gauti nesunku ir kainuoja vos 20 
kč“'., t. y. apie 6 litus. Be pridedamam lapelį paminėtų tekstų ten dar yra po keletą 
paminklų iš senųjų rusų, lenkų, serbo-chorvatų ir čekų teisių. Žinodamas, kad 
Tamsta pageidautum, galėčiau nupirkti. 

A. AkosaiB, ,„BuAnBi crapoveKcKOro MpaBa Ha ITPaBO YkpaiHCKO AHTOBCKOH 
roAa XV-XVI B.“, teko užtikti. Tai ne aukštos vertės brošiūrėlė, kur nurodi- 
nėja, kad esą Lietuvos Statuto kalba esanti labai čekiška, o be to čekiška esanti 
terminologija ir net teisinių normų esą daug paimta iš čekų teisės. 

K nygynuos gauti jos jau nebegalima. Prašiau vieną ukrainietį, kad parūpinų iš 
pačių leidėjų — jų čionykščio universiteto. Kai gausiu, pasiųsiu. 

Kitas to pat universiteto leidinėlis yra Laščenko, kuris nagrinėja klausimus, 
ar Liet.[fuvos] statutą galima laikyti ukrainiečių teisės paminklu, ar ne ir, rodos, 
linkęs atsakyti neigiamai (knygutę mačiau, bet peržiūrėti neteko). Šią knygutę, 
Tamsta, tur būt, turit, nes dėl jos nieko nerašėt, nors vienam laiške ją minėjau 
anksčiau. 

Kad mano straipsnelius žadat atspausdinti, aš labai džiaugiuosi. Ir dirbti drą- 
siau. Tik aš nesupratau gerai, ar abu straipsneliai tilps dar II t. „Praeities“ ar 
vienas liks sekančiam tomui. 

Man būtų gera čia čekams parodyti, kad jų pinigus naudojau ne visiškai veltui, 
ir patiekti ministerijai, vienam kitam profesoriui ir šiaip pažįstamiems parodyti 
gatavą darbelį. Tuo labiau, kad abu straipsneliai liečia ir juos. Dėl to jei tas ne- 
*6 Hermenegild Jireček (1827-1909) — čekų teisės istorikas, be kitų darbų, išleidęs 11 tomą „Co- 
dex juris Bohemici“ (1867-1892). 

* Kronos. 
* A. Jakovlevo veikalas „Senosios Čekijos teisės įtaka Ukrainos-Lietuvos teisei XV-XVI a.“ 

sudarytų Tamstai didelių nepatogumų, prašyčiau pranešti spaustuvei, kad mano 
straipsnelių padarytų atspaudų. To apie č.[ekų] istoriografiją daug nereikėtų. Pa- 
kaktų ir kokio 15 ar 20. Gal spaustuvės turi nusistatę kokią minimalią normą? 
Apie Jeronimą Prahiškį galėčiau sunaudoti ir didesnį skaičių. Tvarkos aš neži- 
nau, bet, manau, kad išlaidas galima padengti iš honoraro. 

Tuo tarpu baigiau straipsnelį apie Otokaro žygius prieš Prūsus bei planus dėl 
Lietuvos, bet dėl vieno menkniekio Tamstai pasiųsti dar negaliu. Dar rašau vie- 
nam draugui (Ivinskiui) į Berlyną, kad parūpintų porą knygų — Karaliaučiaus 
istorijų — kurių čia gauti negaliu. Pasiųsiu vėliau. 

Jau neatsimenu, ar rašiau Tamstai, kad dabar dirbu, renku medžiagą apie Lie- 
tuvą ketveremečio seimo metu“?. Dirbu nuo pat pradžios, o kitkuo užsiimu tik 
atliekamu laiku. Dažnai užeinu pasitarti pas prof.[esorių| Lappo, kuris tą temą 
karštai remia ir nepataria jokiu būdu užmesti. Nenorėčiau užmesti ir aš jau vien 
dėl to, kad daug laiko tam pašvenčiau. Bet kada ją baigsiu, nežinau. Šįmet tai 
tikrai nespėsiu. O kas bus toliau, nežinau... 

Toliau atliekamu laiku, tur būt, baigsiu rinkti ir tvarkyti medžiagą apie Butautą. 

"Tuo tarpu esu nesveikas (rodos, inAuenza)“?, net rašau Tamstai patale, bet ti- 
kiuosi, kad netrukus pradėsiu vėl dirbti. 

Tamstą aukštai gerbiąs mokinys 


A. Šapoka 


* A. Šapokai nepavyko apginti disertacijos šia tema ir paskelbti jos atskira knyga. Šis darbas iš- 
spausdintas tik 2008 m. kaip antrasis jo „Raštų“ tomas: Adolfas Sapoka, Raštai, /. 2; Lietuva reformų 
seinro melu. Iki 1791 m. gegužės 3 d. konstitucijos, Vilnius: Vilniaus pedagoginio universiteto leidykla, 
2008. 

*0 Gripas. 

A. Šapokos laiškas A. Janulaičiui, 1932 m. vasario 5 d., Praha-Kaunas. Origi- 
nalas. Rankraštis. LMAVB RS, f. 267-879, 1. 12-13. 


Praha, 1932. II. 5 d. 


Pone Profesoriau, 


Gavęs korektūros pirmą lanką nežinau, ką daryti. Nežinau, ar korektūrą taisyti 
turi autorius, ar spaustuvės arba žurnalo korektorius. Padaryčiau tą ir aš, bet neturiu 
čia nei rankraščio, nei jo juodraščio. Taisyti atmintinai neįmanoma, ypač literatūros 
sąrašo, kur rinkėjo klaidų pridaryta labai daug. Taigi, jei mano pareiga tą atlikti, 
tai prašyčiau prisiųsti rankraštį. Tekste klaidų ne tiek daug. Nežinau, ar tai pirmoji 
korektūra. 

Manau, kad spausdinama „Spindulio“ spaustuvėje. Tenai čekų rašmenis, rodos, 
turi, bet surinkta literatūros sąrašas be jų. Gal dar ne tiek svarbu, kad išmesta į, 4 ir 
pan., bet labai negerai, kad nėra ė, £, (3). Taip visai pasikeičia garsai. Pav.[yzdžiui], Pe- 
kai?! virsta Pekar ir tt. Manyčiau, kad blogiausiam atvejy ė galima pakeisti francūzų 
vartojama ė, kurią vienoje vietoje rinkėjas ir įdėjo, arba rašyti mūsų transkripcijoj ie. 
Garsą f reikėtų gal pakeisti lenkišku rz arba mūsų ž, kas jau būtų netikslu. 

Čekiškam tekstui ten Kaune korektorių gerą gauti, tur būt, nelengva. Gal būtų ge- 
riau, kad aš taisyčiau, jei ir nėra tokios taisyklės? Tik, žinoma, susidaro nepatogumų 
su siuntinėjimu, nes vienos korektūros, tur būt, nepakanka. 

"Tamstos prašomas Jireček'o ir Jakovliv'o knygas nupirkau. Pasiųsiu, kaip Tamsta 
nurodėt. 

Kai Tamsta man primenat saugotis per daug?* į populiarizaciją, tai spėju, kad 
matėt straipsnelį „Židiny“ apie vokiečių ordiną, o gal dar „Sicinskis“ „Šviesos keliu“ 
Nr. 9 ir keletą straipsnelių „N.[aujojojį Romuvoj“. Kai rašau, galvoju, kad nepastebės 
niekas, o pastebėję pamirš. O parašyti dažniausiai tenka dėl honoraro ir kad gautum 
neprenumeruojamą žurnalą, Ir aš jaučiu, kad būtų gera užsirekomenduoti rimčiau. 

Savo temai — Lietuva per 4 metų seimą — literatūros čia pakanka, sunkiau su šal- 
tiniais. Ilgai medžiojęs „Volumen legum“ IX t?* suradau. Dabar negaliu rasti seimo 
dienynų. Tur būt, teks užsisakyti iš Krokuvos. Prašysiu universiteto biblioteką tarpi- 


"Josef Pekai (1870—1937) - žymus čekų istorikas, medievistas, Prahos Karolio IV universiteto 
profesorius. 

*2 Neįskaitomas žodis. 

**Volumina legum — lot. „įstatymų knyga“, 1347—1793 m. Lenkijos, po 1569 m. Liublino unijos 
ir Lietuvos įstatymų rinkinys, apimantis seimų konstitucijas, valdovų privilegijas, mokesčių 
universalus, muitų instrukcijas, tarptautines sutartis ir kitus teisės aktus. Rinkinio IX tomas 
išleistas 1889 m. Krokuvoje, jį sudarė 1782—1792 m. konstitucijos. 

ninkauti. Tas pats su ano laiko „Gazeta narodowa..““ ir „Gazeta Warszawska“"“ Be 
to, čia nėra Mogilevo-Vitebsko komisijos aktų ir Vilniškės keleto tomų nėra visai. 
Šiaip žymesnių leidinių netrūksta. Čia yra puiki vad. „Slavų instituto biblioteka“. 
Bendrai, kol būsiu Prahoje, darbo užteks, kad tik sveikčiau, Aš norėčiau rašyti kitaip 
negu lenkai to laikotarpio istorikai. Nesigilinti tiek į tarptautinę ir Rzp?5 užsienių 
politiką, o koncentruotis Lietuvoje. Bet čia man daug ko trūksta. Žinių apie seime- 
lius maža, archyvai neprieinami (berods, tektų dirbti Vilniuje), bendradarbių atsi- 
minimai daugiausia lenkus liečia. Kad nors vieni būtų panašūs į St.fanislovo] Albr. 
[echto] Radvilos?“ ar Matuševičiaus“". 

Tamstos minėtą Danilavičiaus straipsnį radau ir apie jį pastabas sužymiu 
kitam lape. 

Tamstą aukštai gerbiąs mokinys 


A. Šapoka. 

* „Gazeta Warszawska“ — 1774 m. jėzuitų įkurtas seniausias Lenkijos dienraštis. 

"5 Abiejų Tautų Respublikos (lenk. Rzerzpogboli'a oboyga narodėni). 

* K. Avižonis, Stanislovo Albrechto Radvilo „Memoriale“, Lietuvos braeižis, t. 1, sąs. 1, Kaunas, 
1940, p. 211—292. Stanislovas Albrechtas Radvila (1592-1655) - LDK kancleris. 

*? Matuševičius (Marcin Matuszewicz, 1714-1773) — pasiuntinys, Brastos kaštelionas, poetas. 
Gyvenimo pabaigoje parašė vertingų atsiminimų, apimančių 1714-1764 metus. 

A. Šapokos laiškas A. Janulaičiui, 1932 m. vasario 27 d., Praha-Kaunas. 
Originalas. Rankraštis. LMAVB RS, f. 267—879, I. 14. 


1932 metų vasario 27 d., 
Praha. 


Pone Profesoriau. 


Šiandieną gavau Tamstos atvirutę, raginančią išsiųsti korektūrą. Man ne- 
smagu, kad tenka Tamstai gaišti laiką dar rūpinantis ir dėl to. Bet ar nebus 
čia mažas nesusipratimas. 

Jau senai buvau gavęs 16 pirmųjų puslapių korektūros, bet kadangi ypač 
literatūros sąraše buvo labai daug klaidų, tai ištaisyti prašiau prisiųsti ran- 
kraštį. Po to gavau paketelį, kur buvo rankraštis nuo 8 psl., t. y. be pradžios, 
ir apie 20 psl. naujos korektūros. Ant korektūros puslapių ne Tamstos ranka 
radau užrašyta, kad netrukus išsiųsią korektūros daugiau. Aš tuojau ištai- 
siau tuos antrą kartą gautus puslapius ir laukiau kokią savaitę prisiunčiant 
daugiau. Nesulaukęs, tuos ištaisytus, rodos, 19-40 psl., prieš keletą dienų 
pasiunčiau Tamstai. Su Tamstos laišku, tur būt, apsilenkiau. Manau, kad 
dabar jau tą gavot. Pirmųjų 18 puslapių pasiųsti negalėjau, nes be rankraščio 
(kurio pradžios negavau) ištaisyti negalėjau. Spėju, kad Tamstos korektorius 
dar norėjo pats ištaisyti tą lanką ir dėl to rankraštį pasiliko. Dėl to dabar 
laukiu naujo korektūros atspaudo ir rankraščio. Taip pat straipsnio pabaigos 
turiu tik rankraštį, o neturiu korektūros atspaudų. Gavęs ištaisyti galėčiau 
labai greit. 

Kaip jau rašiau aną kartą, Tamstos prašytas knygas nupirkau. Šiandien 
jas nunešiau atstovybėn ir pasitaikė taip, kad dar šį vakarą jos bus išsiųstos. 
Paketą veža čia atsilankęs susisiekimo ministerijos valdininkas p. Galaunė. 
Kartu siunčiama ir Bonieckio veikalas. 

Tiesa, užvakar buvau pas prof[esorių] Lappo ir jis prašė paminėti, kad 
negalįs sulaukti pinigų. Jam, tur būt, labai reikalingi, kad primena. Knygas 
gavęs. Vieną dovanojo ir man, bet lig šiol perskaityti dar nespėjau. 

Už Tamstai pasiųstas knygas iš viso teko sumokėti 60 kč.: 

H. Jireček, Svod z. sl. — 20 kė. 

Jakovlev, apie čekų teisės įtaką į ukrainiečių t. 33 kč. 

„—„— „kapų teismas Ukrainoj 7 kč. Jau senai turiu baigęs straips- 
nelį apie čekų Otakaro žygius į Prūsus, bet vis medžiojau dar šiokių tokių 
žinučių. Už keleto dienų bus visiškai baigta ir noriu jį pasiųsti Tamstai. 

"Tamstą aukštai gerbiąs mokinys 
A. Šapoka 

A. Šapokos laiškas A. Janulaičiui, 1932 m. kovo 4 d., Praha-Kaunas. Rankraštis. 
Originalas. LMAVB RS, f. 267-879, 1. 15. 


1932 metų kovo 4 d. 
Praha 


Pone Profesoriau, 


Siunčiu straipsnelį, apie kurį jau buvau rašęs Tamstai ne kartą anksčiau. Prašau 
paskaityti ir gal tiks kur atspausti. Mūsų literatūroj klausimas dar neliestas. Palygi- 
nus su svetimais autoriais, tai be grupavimo nauja ten bus, rodos, bene tik tiek, kad 
laikausi visai naujos nuomonės dėl priežasčių, privertusių Otokarą grįžti iš Prūsijos 
1268 metais tuščiomis, kai buvo užsimojęs nukariauti net Lietuvą. (Apie tą pačiam 
straipsnio gale). 

Korektūros pirmuosius puslapius pasiunčiau užvakar. Manau, kad gavot. Kai 
kuriose vietose, ypač čekiškų knygų varduos, klaidų daug. Kai kur primarginti teko 
labai tirštai. Bijau, kad rinkikai gali nesusigaudyti ir klaidų vėl padaryti, tuo labiau 
kad nesu tikras dėl savo sugebėjimų korektūrą taisyti. Taisyti man teko iš viso pir- 
mą kartą. Straipsnio pabaigos dar negavau. 

Knygas pasiunčiau, kaip Tamsta nurodėt, ir apie tą, rodos, jau rašiau. Tur būt, 
jau gavot. 

Šiaip mano reikaluos nauja nieko neatsiranda. Vis renku medžiagą apie tą ke- 
tvermetį seimą. Esamus atsiminimus jau baigiu peržiūrėti bet, deja, naudos ne 
per daugiausia. Visi autoriai gudragalviauja dėl tarptautinės politikos, dėl visuo- 
menėj kerojančių ydų, moralizuoja, 0 tų man rūpimų gyvenimo smulkmenų, 
iš kurių galima susidaryti teisingą tuolaikinę būklę, pas kiekvieną randu labai 
maža. Matyt, to laiko įvykiai tiek prislėgė žmones, kad į kasdienį gyvenimą gi- 
lintis nepajėgė niekas. Visi lyg užhipnotizuoti kalba apie tą patį — padalinimas, 
Rusų-Prūsų-Austrų politika, seimo patriotų pastangos reformuoti gyvenimą 
naujais principais ir pan. Visur tik apie tą. Daugiausia tūkiuosi rasti medžiagos 
seimo dienynuose ir periodinėj to laiko Varšuvos, Vienos, Berlyno (nežinau dar, 
ar tuo laiku ten jau ėjo koks laikraštis) spaudoj bei atstovų kalbose. Bet tuo 
tarpu ta medžiaga man neprieinama. Dienynų dalį per čionykščią universiteto 
biblioteką užsakiau iš Varšuvos. Už keleto dienų turėčiau gauti. Bet ar prisiųs, 
nežinau. Gaila, kad labai daug teks taip paštu skolintis. Bet dabar noriu padaryti 
kuo daugiau, peržvelgti visą medžiagą, kurios sunku tikėtis gauti Lietuvoje. Tuo 
labiau, kad dar nieko nežinau, kur teks gyvent ir ką veikti sekančiais metais. Jei 
kur kokio užkampio mokykloj, tai ne tik šaltiniai, bet ir svarbiausios studijos gali 

būti neprieinamos. O rašyta tiek daug, kad viską pačiam supirkti sunku. Dabar 
man dar labai rūpi rasti nors kai kurių to laiko seimelių „laudum““? bei instruk- 
cijas atstovam, bet, deja, lig tol vis rasti neteko ir neišmanau, kur galėčiau rasti. 
Kažin ar nėra kai ko Kauno centraliniam archyve??? Ten, rodos, kai ką iš teismų 
knygų bolševikai grąžino. 

Linkiu Tamstai visokių gėrybių. 

"Tamstą aukštai gerbiąs mokinys 


A. Šapoka 


*8 „laudum“ — „lauda“ — XVI-XVIII a. Lietuvos ir Lenkijos seimelių nutarimai, priimti pavieto 
bajorų įvairių rūšių seimeliuose, XVIII a. jie turėjo įstatymo galią ir buvo privalomi visiems to 
pavieto, kur buvo priimti, gyventojams. Plačiau žr. K. Avižonis, Rixkšiniai rastai, t. IV, Vilnius: 
Mokslo ir enciklopedijų leidykla, 1994, p. 284—285. 

* Centriniam (Centraliniam) valstybės archyve. 

A. Šapokos arvirlaiškis A. Janulaičiui 1932 m. balandžio 9 d., Praha-Kaunas. 
Originalas. LMAVB RS, f. 267—879, I. 16. Pirmoje atviruko pusėje apvalus ants- 
paudas „Praha 14“, centre įrašas 9. IV. 32 22“. Dešiniame šone pašto ženklas su 
Čekoslovakijos herbu „Československo 50 HALERO 50“. Kairėje pusėje už- 
rašas: „A. Šapoka, Praha, Bubeneč Dostalova 5/II1-20. Dešinėje pusėje: M-eur 
Prof. A. Janulaitis, Kaunas, Poškos g-vė 14, Lithuanie.“ 


1932 metų balandžio 9 d. 
Praha. 


Pone Profesoriau, 


Tamstai suprantama, kad paskutinis Tamstos laiškutis mane labai sudomino. 
Rūpi pamatyt, kaip tas pirmasis darbelis atrodo. 

Jei Tamstoms vistiek, prašyčiau man dabar pasiųsti 20 egz! o kitus, kaip 
Tamsta rašot, galėsiu atsiimti vasarą“!. Nors kai liepos mėnesį parvažiuosiu 
Tamstos Kaune, tur būt, nebus, bet jei negalėsiu jų rasti pas ką kitą, tai galėsiu 
ir palaukti rudens. 

Pinigai man bus labiausia reikalingi vasarą. Tai jei Tamstai nesudarytų nepato- 
gumų, prašyčiau pasiųsti litais pakete. Siunčiant paprastai — perlaida — man tektų, 
viena, du kaštu nustoti keičiant, o antra, gal būtų nemalonumų ar bent rūpesčių 
išvažiuojant, mat ir čia įvesta devizų!“* kontrolė. Bet jei Tamstai perlaida siųsti 
daug patogiau, tai Tamstos varginti nenorėčiau ir prašau siųsti taip. 

Tamstą nuoširdžiai gerbiąs A. Sapoka 

10 Pabraukta mėlynu pieštuku. 
101 Pabraukta mėlynu pieštuku. 
102 devizų — (lot. deniserė), forma, planas; šiuo atveju — vizos. 

A. Šapokos atvirlaiškis A. Janulaičiui, 1932 m. balandžio 16 d., Praha-Kaunas. 
Originalas. LMAVB RS, f. 267-879, 1. 17. Pirmoje atviruko pusėje dešiniame 
šone pašto ženklas su Čekoslovakijos herbu „Československo 50 HALERO 50“ 
(pusiau nuplėštas). Kairėje pusėje — laiško pabaiga. Dešinėje pusėje užrašas: Po- 
nui Prof. A. Janulaičiui, Poškos g-vė 14, Kaunas, Lithuanie. 


1932. IV. 16 d., Praha. 
Pone Profesoriau, 


Malonu man buvo gauti Tamstos laišką, pranešantį, kad mano straipsnelis jau 
atspausdintas. Šiandien gavau ir mano prašytus 30 egz. atspaudų. Ir pavartęs 
skubu pranešti ir Tamstai nemalonų dalyką. Straipsnis atspausdintas ne visas. 
Trūksta bene didesnės dalies III skyriaus, kur kalbama apie Jeronimo kelionę 
Lietuvon, ir viso IV skyriaus, kur pasakojama Jeronimo gyvenimo galas. Pagal 
mano rankraštį, kurį esu gavęs, neatspausta dar vis, kas jame yra 31—45 psl., 
kurių 42-—5 p. yra priedai. Kaip tas atsitiko, aš nesuprantu. Aš spėju, kad visas 
„Praeities“ tomas dar neatspausdintas ir dar klaidą galima atitaisyti. Aš spėju, 
kad straipsnis buvo surinktas visas, ir skubu pranešti klaidą Tamstai, kad kartais 
nepastebėjus klaidos spaustuvė gali išbarstyti viską, kas buvo surinkta. 

Atspaudinta, rodos, lygiai tiek, kiek man teko matyti korektūros. Pabaigos 
straipsnio korektūros aš nemačiau, ir kai man Tamsta pranešėt, kad straipsnis 
jau atspausdintas, tai nors stebėjaus, bet to net neminėjau manydamas, kad dėl 
to man nebuvo prisiųsta, kad tas sudaro nepatogumų ir kad korektavimo darbą 
atliks kas ten vietoje, nors rankraštis pas mane. Rankraštį gavau su pirmu korek- 
tūros lanku visą be pradžios tik, o su antru lanku gavau ir pradžią. Tik dabar aš 
suprantu, kad korektūros negavau tik per klaidą. Spėju, kad lankas trečias (o gal 
dar keli puslapiai) kur nors užsimetė ir ten spaustuvėje neturėdami nė rankraš- 
čio, pamanė, kad tie turimi du lankai yra viskas. 

Pranešdamas Tamstai klaidą ir prašydamas perspėti spaustuvę, kad neišbars- 
tytų užsimetusių lankų, skaitysiu dabar tą, ką gavau, ir gal malonėtumėt man 
pranešti, ką turiu daryti su rankraščiu (gal nėra nė surinkta?) ir su prisiųstom 
knygutėm. Jei bus galima viską pataisyti, tai gal jas teks pasiųsti spaustuvėn, kad 
prisiųstų vėliau dabar praleistus puslapius. 

Tamstą aukštai gerbiąs mokinys A. Šapoka 
PS. 
Ar korektūrą papildyt, to kas atspausta, negalima? 

A. Šapokos laiškas A. Janulaičiui, 1932 m. balandžio 22 d., Praha-Kaunas. Ori- 
ginalas. Rankraštis. LMAVB RS, £. 267-879, l. 18. 


1932 metų balandžio 22 d. 
Praha. 


Pone Profesoriau, 


Straipsnelio rankraštį siunčiu ne visą, o tik tiek, kiek dar nespausdinta, pridė- 
damas dėl visko vieną puslapį jau spausdintą. 

Nesiryžau taisyti, bet išnašų numeracijoj pastebėjau vieną klaidą. Iš to, kas 
atspausta, išnašų yra 173, o nespausdinta dalis (rankraščio 31 psl.) prasideda vėl 
tuo pačiu 173 nr. Taigi taisant tektų visas išnašas vienu numeriu pakelti. Manau, 
gal tą galėtų padaryti ir rinkėjas. 

Jei dėl to nesusipraimo buvo mano kaltės, prašau dovanoti. Kuo būtent aš 
privalau rūpintis, man sunku žinoti, nes spausdinti savo darbelį tenka iš viso 
pirmą (kiek buvau spausdinęs anksčiau, tai su spaustuve reikalų neteko turėti). 
Gal buvau apsileidęs, prašau dovanoti. 

Jau spausdintam tekste, ypač literatūros sąraše čekiškam tekste yra klaidų. Tie- 
sa, ne per didelių. Dažniausia trūksta ilgumą žyminčių „čarkų“, kaip sako čekai. 
Bet koreguoti jau tur būt, vėlu, 

"Tamstą aukštai gerbiąs mokinys 


A. Šapoka 

A. Šapokos laiškas A. Janulaičiui, 1932 m. gegužės 28 d., Praha-Kaunas. Origi- 
nalas. Rankraštis. LMAVB RS, £. 267-879, L. 19. 


1932 metų gegužės 28 d., 
Praha. 


Pone Profesoriau, 


Gavęs Tamstos laišką, siūlantį tokiomis puikiomis sąlygomis vykti į Stokholmą, 
aš galiu būti tik labai dėkingas. Ir atsisakyti nuo taip malonios misijos būtų, rodos, 
neišmintinga. 

Bet čia pat aš negaliu nepareikšti savo abejonių, ar pajėgčiau tinkamai ten savo 
kraštą reprezentuoti. Daugelis ten statomų reikalavimų man atrodo labiau forma- 
liškais ir daug susigalvoti neverčia. Bet punktas 5, reikalaująs gerai mokėti vokiškai, 
man atrodo reikalingas apgalvoti. Aš labai gerai suprantu, kad gerai nemokant 
kalbos dirbti pav. seminaruose sunku arba neįmanoma visiškai. Aš gi pasigirti pui- 
kiai mokąs vokiškai negaliu. Skaityt skaitau, bet kalbėt man teko labai mažai kada. 
Dalyvauti diskusijose arba referuoti koki klausimą man būtų gana sunku. Taigi tu- 
rėdamas tokių skrupulų aš ryžčiausi ten važiuoti tik dar gerokai su vokiečių kalba 
padirbėjęs. Nenoriu būti neatviras ir gal kas nors tam reikalui tiktų už mane geriau, 
nors ką galėčiau tam pasiūlyti, tuo tarpu į galvą neateina. Per maža pas mus žmo- 
nių. Ir taip skaitydamas, kad dar blogiau būtų, jei iš Liemvos nenuvažiuotų niekas 
(reikia pasinaudot duodamom lėšom), jei Tamsta laikot mane tai misijai tinkančiu, 
esu pasiruošęs ieškoti būdų kuo greičiau su vokiečių kalba žengti pirmyn. Žino- 
damas, kad važiuoti teks, norėčiau, kaip nors vasaros atostogas praleisti vokiečių 
tarpe. Jei negalima Vokietijoj, tai nors Klaipėdos krašte kur nors. Bet gaila, kad iš 
to švedų rašto neaišku, kada jau reikėtų būti ten. Bijau, kad anksti. 

Važiuojant į Stokholmą, tiesa, pagrindinis mano varomas darbas apie ketvere- 
metį seimą kiek nusitęstų. Kad būtų galima sėkmingai jį tęsti ten, abejoju. Medžia- 
gos irgi vargu ar galima ką rasti ten. Nebent tuometinio atstovo Varšuvoj raportai. 
Tik kažin kokia kalba jie rašyti? Bet tuos laiko nuostolius gal galėčiau kompensuoti 
kitkuo. Tokia komandiruotė, žinoma, padėtų plėsti savo minties horizontus, o be 
to iš naujų mokslininkų pasimokyti darbo metodo ir tt. Taip pat gal galėčiau rasti 
ką nors naujo iš švedų karų laikų. Rašydamas savo diplominį darbą apie Sapiegų 
kovas su bajorais sustojau kaip tik ten, kur į ginčą įsikiša švedai'9?. Gal galėčiau ras- 
ti ką nauja dėl tolimesnių įvykių arba ką dar neminėta dėl ankstyvesnių. Archyvinis 


'3 A. Šapoka, Naminės kovos Lietuvoje XVII a. gale ir XVIII a. pradžioje, 1929, LMAVB RS, 
£. 233, b. 109. 

gi darbas programoj numatyta 

Beje, dar vienas dalykas. Besirūpindamas, ką veiksiu kitais metais, kreipiausi 
pas prof. [esorių] Jonyną ir jam patarus parašiau prašymą, kad man leistų užimti 
asistento vietą prie Lietuvos istorijos katedros. Taip pat užsiminiau, ar negalė- 
čiau pasinaudot p. Jakšto turėta stipendija. Dabar, jei kas nors iš to išeitų, būčiau 
surištas. Dėl to prašyčiau Tamstą dėl to nors telefonu pakalbėti su prof. [esoriu- 
mi] Jonynu, nes Tamsta į Humanit. farinio] fakulteto Tarybos posėdžius, rodos, 
nesilankot. Be to, aš pasistengsiu prof. [esoriui] Jonynui tuojaus parašyti. 

Nors pinigų skiriama nemaža, bet Stokholme gyventi skiriama vos 4—5 mėn. 
Taip apie kovo mėn. tektų vykti ten, tai ar nebūtų galima jau skaitantis asistentu 
ir kaip į komandiruotę be algos. Man būtų daug smagiau jaustis, kad esu su kuo 
nors surištas. Lig šiol jokia įstaiga su manimi nesurišta ir nesirūpina, tik geri 
žmonės. Vėliau grįžęs jau galėčiau eiti pareigas. Šiaip gal nebūtų ką pradėti, o 
susitaupyti tiek, kad būtų galima sulaukti rudens be jokio pragyvenimo šaltinio, 
vargu ar būtų galima. 

Greit sužinoti, ar teks ten važiuoti, man būtų svarbu ir dėl to, kad dar prieš tai 
norėtųsi gerokai paskaityti, pasiruošti ten numatomam seminaro darbui. 

Iš viso to Tamstos pridėto rašto, man rodos, kad rašyti kokį oficialų prašymą 
man nereikės. Kai Tamstos rašysit, tai gal bus reikalingas amžius. Esu gimęs 
1906. II. 13 d. 

Tamstą nuoširdžiai gerbiąs mokinys A. Šapoka 

A. Šapokos atvirlaiškis A. Janulaičiui, 1932 m. birželio 4 d., Praha-Kaunas. Ori- 
ginalas. LMAVB RS, £. 267879, 1. 20. Pirmoje atviruko pusėje dešiniame šone 
pašto ženklas su Čekoslovakijos herbu „Československo 50 HALERO 50“ (pu- 
siau nuplėštas). Kairėje pusėje — laiško pabaiga. Dešinėje pusėje užrašas: Ponui 
Prof. A. Janulaičiui, Poškos g-vė 14, Kaunas, Lithuanie. 


1932. VI. 4. Praha. 
Pone Profesoriau, 


Dėkodamas Tamstai už pasiūlymą važiuoti Stockholman priminiau kliūtis, 
svarbiausia dėl vokiečių kalbos. Dėl to dabar nesu tikras, ar turėsiu ten važiuoti, 
ar parinksit kitą kandidatą. Tuo tarpu kiek gaudamas laiko stengiuosi rasti progų 
vokiškai mokytis. Vasarai atostogauti esu veik susikalbėjęs Doviluose!“* palei 
Klaipėdą, kur, sako, kompanija bus labai vokiška. Dėl to man labai rūpi galutinai 
sužinoti kuo greičiau, ar važiuosiu ir kada. Rūpėtų tokiam atvejy sutvarkyti reika- 
lus taip, kad kuo ilgiau tektų pabūti tarp vokiečių, o be to, pasiruošti Stokholme 
numatomam seminarui. 

Dėl to prašyčiau man pranešti, ar galutinai Tamsta ties mano kandidatūra su- 
stojot nežiūrint mano abejonių ir, jei Tamstai žinoma jau, kada ten tektų vykti? 

Prašiau Tamstą pasikalbėt su prof. [esoriumi] Jonynu, rašiau jam ir pats apie tą. 

"Tamstą nuoširdžiai gerbiąs mokinys 


A. Šapoka 


+Neatspaustą likusią dalį „Jer. Prag...“ gavau. Už tai labai dėkingas. Tikiuosi, kad 
vasarą galėsiu gauti ir honoraro. Man būtų labai reikalingas pragyvenimui. 

Atostogauti iš čia išvažiuoju liepos pradžioje. Kada, tikrai nežinau. Dabar lau- 
kiu iš Varšuvos archyvinės medžiagos, o iš Krokuvos knygų. Kai gavęs visa 
peržiūrėsiu, važiuosiu tuojau. 


Su pag [arba] A. Šapoka 


14 Dovilai — miestelis prie Klaipėdos (5 km nuo Gargždų). 
* Tęsinys kitoje atviruko pusėje. 

A. Šapokos laiškas A. Janulaičiui, 1932 m. birželio 23 d., Praha-Kaunas. Origi- 
nalas. Rankraštis. LMAVB RS, £. 267879, I. 21. 


1932 metų birželio 23 d., Praha. 
Pone Profesoriau, 


Prašau dovanoti, kad dar kartą trukdau savo reikalu. 

Jau senokai rašiau Tamstai klausdamas, kas padaryta su mano kandidatūra 
važiuoti Stokholman, bet lig šiol nieko nesulaukiau. Iš to spėju, kad Tamsta 
arba jau pristatėt kitą kandidatą arba reikalas dar nepaaiškėjęs. Manydamas, 
kad parvažiavęs į Kauną Tamstos nerasiu, norėjau dar pranešti, kaip mano 
ryšiai su universitetu vystosi. Man p. prof. [esorius] Jonynas pranešė, kad esu 
išrinktas asistentu, ir siūlė net skaityti sekantį semestrą Latvių ir čekų istorijas 
ir vesti 2 valfandų] seminaro (gal proseminaro?). Skaityti paskaitas universitete 
man buvo labai netikėta žinia, bet jei jau kitoniško darbo fakultete gauti nega- 
lima, aš su viskuo sutikau, bet kartu parašiau, kad, jei Tamstos siūlyta stipendi- 
ja dar neišnaudota, ja pasinaudočiau mielu noru ir labiausia dėl to, kad netektų 
taip greit imtis tokių atsakomingų pareigų. Bet, rašiau, pasinaudoti galėsiu tik 
tokiam atvejy, jei fakultetas duos atostogų, nes ko prašant gavus atsisakyti ir 
vėliau vėl prašyti būtų labai nepatogu. P. Prof[esorius] Jonynas vėliau man 
rašė, kad atostogų reikalą gali spręsti tik Fakulteto Taryba, o be rudens ji ne- 
susirinks, tai taip klausimas ir lieka atviras. Aš manau, kad visa tai Tamstai yra 
žinoma, bet dėl visko nutariau parašyti. 

Bendrai aš manau, kad nieko nepasiųsti į Švediją būtų bloga. Kodėl neduoti 
vienam savo tautiečiui pasinaudoti puikiomis sąlygomis, pažinti pasaulio, nau- 
jų mokslo žmonių, praplėsti horizontus ir tt. Jei nėra kandidatų, tai nors savęs 
visai tinkamu nelaikau (apie tą jau Tamstai esu rašęs), bet manau, galėčiau tuo 
pasinaudoti ir aš. Aš manau, fakultetui dar per anksti pasigesti mano jėgų, o 
aš būdamas dėkingas už žadamas duoti palankias darbui sąlygas manau, kad 
nieko nenustotų ir duodamas atostogų. Bet, kaip minėjau, šiuo laiku aš nieko 
nežinau. 

Ta pačia proga dar norėčiau priminti, kad man būtų labai gera parvažiavus 
gauti bent kiek honoraro. Kur praleisti teks atostogas, dar tikrai nežinau, bet 
gyventi vis tiek teks iš pinigų. Greičiausia gyvensiu Klaipėdos krašte, nes jau 
esu veik susitaręs. 

Lietuvon grįšiu, tur būt, liepos vidury. Dabar tik ką gavau iš Varšuvos archy- 
vinės medžiagos (ketveremečio seimo dienyno) ir, kol jos neperžiūrėsiu, neva- 

žiuosiu, nors reikėtų skubėti ir Lietuvon. 
Tamstą aukštai gerbiąs mokinys 


A. Šapoka 

A. Šapokos laiškas A. Janulaičiui, 1932 m. rugsėjo 30 d., Stokholmas-Kaunas. 
Originalas. Rankraštis. LMAVB RS, f. 267-879, I. 22. 


Stockholm, 1932. IX. 30 d. 


Pone Profesoriau, 


Dovanokit, kad taip vėlai, nes vis dar tebebuvau galutinai nesusitvarkęs, bet 
pirmiausia turiu Tamstai padėkoti už išrūpinimą man taip malonios ir tikiuo- 
si naudingos misijos Stokholme, nors svetur, bet jaučiuosi labai puikiai. Dirbti 
sąlygos labai patogios. Švedai, rodos, tam ir gimę, kad padėti kitiems. Nežinau, 
ar daugiau ką nauja dar užtiksiu, bet tuo tarpu darbo numatau labai daug. Svar- 
biausia, tikiuosi, pasirinkti medžiagos. Tik labai gaila, kad tuo tarpu nepajėgiu 
naudotis jų literatūra. Ji, pasirodo, nemaža ir mums yra daug kas svarbu. Laiške 
viską trumpai paminėti sunku ir Tamstos ilgai netrukdydamas eisiu prie rūpimų 
man klausimų. 

Institute!“ jau dirbame visos 2 savaitės. Tuo tarpu turim po 1—1.30 val.fandų] 
paskaitų iš 17 amž. švedų ūkio istorijos. Man dalykas visai svetimas ir mažai 
įdomus, bet lankausi kasdien ne vien iš mandagumo. Paskaitos yra pasikalbėjimų 
pobūdžio ir tikiuosi daug ką nauja gauti metodologiniu atžvilgiu. Profesorius 
Heckscher!““ iš karto man pasiūlė referato nerašyti visai, jei nenoriu, bet pasiro- 
do nepatogu, nes visi rašo. Kiti ir gana rimtų studijų žada duoti. Ilgai galvojęs, 
ką čia galėčiau padaryti, sustojau ties Kuršo hercogo Jokūbo!“ ūkio politika ir 
dabar jau sutarta, kad skaityti teks kaip tik apie jį. Daug ką pasakyti, žinoma, 
negalėsiu, bet vis gal bus geriau kaip nieko. Tuo tarpu esu padirbęs dar maža, 
nes ir laiko nėra. Daugiausia rūpi dairytis po archyvinę medžiagą bei bibliotekoj, 
o su šia tema dirbu tik atliekamu laiku. Be to, tuo tarpu dar nespėjau nė surinkti 
visos literatūros. Šį tą vis dėlto tikiuosi padaryti. Žinoma, tai bus neaukštos ver- 
tės kompiliacija, bet kai auditorijai dalykas nelabai žinomas, tai galės atrodyti ir 
bent kiek mandriau. Reikės padirbėti. 

Tuo tarpu daugiausia dirbu bibliotekoj stengdamasis susipažinti su svarbiau- 
siais leidiniais. Ten pat stengiuosi peržiūrėti esamus rankraščius. Bet mums įdo- 
miausi dalykai randasi valst. archyve, kur lig šiol veik nedirbau. Tik spėjau su- 


"TTT 


195 Baltijos institute (Baltiske Instirut) Stokholme. 

W6 Eli Heckscher (1879-1958) — žymus žydų kilmės švedų ekonomistas ir ekonomikos istorikas, 
Stokholmo ekonomikos mokyklos profesorius ir Ekonominės istorijos instituto direktorius. 

17 Jokūbas Ketleris (Jakob von Kettler, 1610-1682) - Kuršo kunigaikštis, valdęs 1641-1682 m. 
Paskutinio Livonijos ordino magistro Gotthardo Kettlerio anūkas. 

sipažinti su jo organizacija ir pavirš su turiniu. Bibliotekoj iš esamų rankraščių 
be daugelio mūsų ponų laiškų ir įvairių dokumentų, liečiančių labiausia Vazų 
dinastijos reikalus, yra gana įdomių inventorių bei ekonomijų revizijų aktų iš 17 
amž. vidurio (1649-50 mt.) [Ekonomijos: Šiaulių, Alytaus, Gardino, Mohiliovo, 
Kobryniaus| ir karaliaus asmeniškos kasos apyskaitų (1650-53), iš kurių galima 
matyti jo pajamos iš Lietuvos. Ar tie aktai spausdinti, aš nežinau. Bet daugumos 
jų čia yra originalai, su formaliais tvirtinimo bei tikrinimų požymiais — parašais ir 
anspaudom. Nenorėdamas dėl stokos laiko gaišti su jais, pakol kas padėjau į šalį, 
kol pasiseks sužinoti jų vertę. Smulkiai pažymėjęs jų titulus klausiausi dėl jų pas. 
p. K. Jablonskį, bet atsakymo sulaukti dar, žinoma, nespėjau. 

Kadangi valstybės archyve manau ieškoti labiausia dokumentų, liečiančių Kė- 
dainių sutartį ir Sapiegų ryšius su Karoliu XII, tai man labai įdomu, ką yra parve- 
žęs p. prof. [esorius] Yčas. Ar tai tik pats sutarties aktas, ar jis parvežė ir daugiau 
kokių dokumentų, pav., kokių protokolų, raportų ar laiškų, kurie padėtų dalyką 
paaiškinti. Aš manyčiau, kad šis tas buvo, taigi gal ir liko. Jei Tamsta prie progos 
malonėtumėt man pranešti, kas būtent yra parvežta [būtų gera gauti net signa- 
tūrą], būčiau labai dėkingas. Tamsta man minėjot apie 2 tekstu, bet kataloge aš 
pastebėjau tik vieną (gal abu kartu?). Be to, taip pat būčiau labai dėkingas, jei 
"Tamsta taip pat malonėtumėt pranešti, ar manot apie sutartį rašyti plačiau, ar tik 
paskelbti jos tekstą? 

Beje, iš katalogo žinau, kad čia yra keletas Boguslavo Radvilos laiškų bene 
1556—7 metų. Ar yra ir kitų ponų, tuo tarpu nežinau. Bet gal šis tas būtų galima 
susekti ir iš jų. 

Tuo tarpu baigsiu. Tarp kitko, esu susišaldęs ir sergu, taigi porą dienų norma- 
liai dirbti negalėsiu. Kadangi turiu ne visai sveiką gerklę, tai, matyt, blogai veikia 
drėgnas Stokholmo rudens oras. 

Su aukšta pagarba A. Šapoka 
Adresas: 
c/o Fru Yllander, Adolf Fredriks kyrkogatan 13, II, Stockholm 

A. Šapokos laiškas A. Janulaičiui, 1932 m. spalio 21 d., Stokholmas-Kaunas. 
Originalas. Rankraštis. LM AV B RS, £. 267—879, 1. 23—24. 


Augustinas Janulaitis 
ARCHYVAS! 
1932. X. 21, Stockholm. 


Pone Profesoriau, 


Prieš porą savaičių rašiau 'Tamstai laišką ir tikiuosi, Tamsta jį gavot. Dabar 
pagyvenęs ilgiau ir geriau susipažinęs su sąlygom bei šiek tiek padirbėjęs 
norėjau painformuoti Tamstą apie savo rūpesčius smulkiau. 

Kas liečia oficialinius uždavinius, t. y. seminarą, dėl to daug ką kalbėt 
neturiu. "Tai man pašalinis dalykas ir tuo užsiimu tik iš pareigos. Tuo tarpu 
stengiuosi sulipdyti šiokį tokį referatą apie Jokūbą Kuršo hercogą. Per porą 
savaičių tikiuosi tą darbą baigti. 

Daugiausia dabar dirbu vad. Riks Arkivet, t. y. valstybės archyve, ir pirmiausia 
stengiuosi rinkti medžiagą apie Kėdainių sutartį. Darbo pasekmės vidutinės. 
Tuo tarpu esu šį tą užtikęs, bet dar daug kas man tebėra neaišku. Tikiuosi, kad 
nors šiek tiek dar paaiškės. Tuo tarpu esu radęs Vilniaus vyskupo Tiškevičiaus 
ir Boguslavo bei Jonušo Radvilų raštą, kuriuo kreipiasi į de la Gardie!" prašy- 
dami paramos prieš rusus (ne originalas); taip pat jų visų trijų pastatytos pasi- 
davimo sąlygos (irgi kopija); toliau yra originalai Radvilų įgaliavimų Boguslavo 
„Cubicularius“ Lubenieckiui jų vardu derėtis su Gardie ir Lubenieckio pasira- 
šyta sutartis. Yra taip pat originalas de la Gardie išleisto atsišaukimo į Lietuvos 
luomus, kad pasiduotų Karoliui Gustavui arba grasina jo nemalone. Pasirašyti 
patiekiamos sąlygos yra tokios pat, kaip Lubenieckio Radvilų vardu pasirašy- 
toj sutarty. (Yra taip pat originalas dok., kuriuo Radvilos įgaliotinio padarytą 
sutarų tvirtina). Užtikau 6 egz. spausdinto de la Gardie atsakymo Tiškevičiui 
ir Radviloms, kad paims savo globon visus, kurie pasirašys patiekiamas sąly- 
gas. O jos yra tos pačios, kaip jo minėtam atsišaukime. Esą tie egzemplioriai 
yra padengti parašais, bet, deja, tik Braslavo pavieto bajorų, vietos kunigijos ir 
ten susirinkusių ekulantų"“9. Toliau teko užtikti penkis tekstus pačios sutarties. 
Ankstyviausia data yra IX. 29. Bet tai kažkoks švariai padarytas nuorašas be 
188 Antspaudas mėlynu tušu. 

19 Magnus Gabriel De la Gardie (1622-1686) — Švedijos valstybės veikėjas ir karvedys. 


"0 Turimi omenyje egzuliantai - XVI-XVII a. LDK bajorai, nepanorėję likti gyventi tose žemėse, 
kurios per to laikotarpio karus atiteko rusų valstybei. 

tvirtinimų ir forma nerodo jį esant dokumentą. Antras tekstas yra spausdintas 
4 lapų 8 irgi be tvirtinimo žymių. Datuotas Kėdainiuos spalių mėn., bet nėra 
dienos. "Toliau yra 3 tekstai — sąsiuvinėliai in folio, padengti daugybe parašų. 
Vienas jų yra datuotas X. 17. Jo tekstas yra toks pat kaip kadaise paskelbto 
Rudawskio!!! ir pakartoto Gronskio!!?. Skirtumai labai maži. Yra pakeista tik 
keletas sinonimiškų žodžių. Svarbiausias skirtumas datoj ir parašuos. Pasak Ru- 
dawskio, jis turėtų būti X. 18 d., o yra X. 17. Rudawskis pasirašiusių tarpe mini 
Boguslavą Radvilą, bet čia jo nėra. Be to, jo parašo nėra ir nei vienam kitų teks- 
tų. Taigi jis bus nepasirašęs arba yra dar daugiau tekstų, kurių vieną bus matęs 
ir Rudawskis. Be to, Rudawskis sako, kad pralotas Bialozoras''? pasirašąs kaip 
Vilniaus vyskupijos valdytojas — administratorius. Čia gi jis pasirašo vyskupo 
Tiškevičiaus vardu, kaip jo įgaliotinis. Ir iš tikro jis tuo metu administratorių 
dar nebuvo, nes Tiškevičius tebebuvo gyvas. Jis mirė tik 1656. I. 18. Šis tekstas 
yra plačiausias ir sąlygos suskirstytos $. Anie du, kuriuos minėjau anksčiau, ir 
du likusieji su parašais yra veik vienodi ir žymiai trumpesni. Esmėje tai veik tas 
pats, tik kitais bendresniais išsireiškimais pasakyta. Šie du datuoti X. 20 d. 

Yra dar vienas dokumentas su daugybe parašų (viso 8 lapai), tai bajorijos 
įgaliavimas išvardinamiems pavietų atstovams derėtis su Estijos generalgu- 
bernatoriu Skytte dėl pasidavimo sąlygų. Jis datuotas X. 23 d. 

Toliau gan įdomūs yra du paruošti dokumentai, kuriais sutartį daranti 
antroji pusė (švedai) daro savo pasižadėjimus. Abu dok. gražiai ir išlaikant 
formą parašyti, bet be tvirtinimo žymių. Ir ar buvo koks panašus doku- 
mentas, tada duotas, abejoju, ar pasiseks man nustatyti. Dokumentas turėtų 
būti, tur būt, ne švedų archyve. 

Yra dar derybų metu abie Radvilų (abie atskirai) ir Gonsiewskio"!“ patiek- 
tos asmeniškos sąlygos ir Gonsiewskio raštas, kuriuo jis pasiduoda Gardie 
žinion. Yra daugelis kitų „reversalijų“ raštų, bet asmens vis nežymūs. 

Toliau įdomus kažkokio Stryszkos laiškas iš Rygos ir Korffo iš Biržų, iš 

"! Wawrzyniec Jan Rudawski (1617-1674) - XVII a. istorikas, Varmijos kanauninkas, 1663 m. 
lotynų kalba išleido veikalą apie Lenkijos istoriją nuo karaliaus Vladislovo TV mirties iki Olyvos 
taikos ir Jono Kazimiero valdymo pradžios (1648-1660) „Historiarum Polonia ab excessu Vla- 
dislai IV ad pacem Oliviensem usąue libri IX“. Šio veikalo dvitomis į lenkų kalbą išverstas ir 
išleistas 1855 m. Sankt Peterburge Wlodzimierzo Spasowicziaus, 

*2 P. Gronskis, Instrumentum Lithuania deditionis Anno 1655 die Augusti, Tauta ir žodis, Kaunas, 
1924, t. 3. 

'3 Jurgis III Bialozoras (Biatlozor, apie 1622-1665) — Smolensko ir Vilniaus vyskupas, valstybės 
pareigūnas. 

14 Apie jį rašė V. Trumpa, Paskutiniai V. Gosiauskio metai, Lietuvos praeitis, t. 1, Kaunas, 1940, 
p. 109136. Vincentas Aleksandras Korvinas Gosievskis (Gosiewski, apie 1625-1662) - LDK. 
iždininkas ir lauko etmonas. 

kurių šiek tiek paaiškėja, kaip užsimezgė pirmieji ryšiai su švedais. Iš vieno 
Anykščių apylinkės bajorų rašto J. Radvilai ar Gardie (dėl adresato aš dar 
nesu tikras) matyti, kad sudarant sutartį bajorija bus buvusi į Kėdainius su- 
šaukta, nes ten jie skundžiasi, tarp kitko, nukentėję, kai buvę išvykę iš namų 
į Kėdainius. 

Rodos, įdomūs yra keli de 12 Gardie laiškai feldmaršalui Hornui!“, bet, 
deja, dalis jų rašyta švediškai ir man dar nesuprantami. Apie ką kalbama, aš 
suprantu tik iš vardų. Kiti jų taip mandriai rašyti, kad sunku įskaityti. Juos 
teks nusifotografuoti. Apie vėlesnius įvykius Lietuvoje medžiagos yra daug, 
bet aš bijau paskęsti ir neliečiu. Dar kas liečia sutartį, minėtina Gardino 
pavieto raštas, šaukias pagalbos švedų, Braslaulio ir Upytės pavietų instruk- 
cijos atstovams, vykstantiems pas Gardie arba Skytę, Žemaičių vyskupo ir 
Vilniaus vysk. administratoriaus Bialozoro susirašinėjimas su Gardie įvai- 
riais kl., kur Kėdainių aktas figūruoja kaip reikalavimų pagrindas. Įdomūs 
keli Jonušo Radvilos laiškai Gardie ar Lewenhauptui!“, kurių vienam išdės- 
to savo planą, kaip paimti Lietuvą Karolio Gustavo valdžion, siūlo sušaukti 
Vilniuje Lietuvos seimą ir tt. Kitkas yra jau ne taip įdomu ir neminėsiu. 

"Tuo tarpu aš dar neperžiūrėjau paties de la Gardie archyvo, o ten tikiuosi 
rasti šį-tą irgi. Prie jo gal spėsiu prieiti sekančią savaitę. 

Įdomu, kad visų derybų metu pats Karolis Gustavas stovi visai nuošaliai. 
Peržiūrėjau vad. „registratura“, t. y. kopijas iš karaliaus kanceliarijos išėjusių 
raštų, ir neradau nieko. Tik Jonušui Radvilai mirus jis išleidžia atsišaukimą 
į jo buvusius karius ragindamas eiti vado pėdomis. Ir kai jis pats Lietuvoj 
tituluojamas Didžiuoju Kunigaikščiu, jis taip tituluoja tuo pat laiku Joną 
Kazimierą. 

Daugelis rastų raštų esu nusirašęs, daugelio nespėsiu ir teks fotografuoti. 
Fotografuoti teks, tur būt, nemaža, nes turiu vilties rasti nemažai. Bijau, kad 
visa man bus per brangu nes pinigų turiu ne per daug, o dviejų puslapių fo- 
tografija kainuoja 70 6rn'", Dėl to norėčiau, kad kuri nors įstaiga čia mane 
paremtų. Manyčiau, kad galėtų tą padaryti Istorijos draugija, Univ.[ersiteto) 
biblioteka ar hum. [anitarinis] fakultetas. Kas apmokėtų fotografavimo sąs- 
kaitas, aš už tai vėliau galiu perduoti jau sutvarkytas fotografijas saugoti. Aš 
mielu noru fotografijas pasilaikyčiau kaip savo turtą, bet, deja, tuo tarpu 
bijau, kad bus sunku išsiversti su pinigais. Dėl to prašyčiau Tamstos pata- 

15 Gustav Horn (1592-1657) — švedų / suomių politikas ir karininkas. Vienas gabiausių kara- 
liaus Gustavo II Adolfo kariuomenės vadų. 

16 Adam Ludwig Lewenhaupt (1659-1719) — švedų generolas. 

117 Švedijos kroną sudaro 100 smulkesnių piniginių vienetų erių. 

rimo, kaip būtų galima šį dalyką sutvarkyti. Manau, būtų ne man vienam 
nuostolis, jei it radęs ką turėčiau palikti toliau gulėti archyve vien dėl to, kad 
neturiu laiko nurašyti it pinigų fotografuoti. 

Be to, dar prašyčiau pranešti man, ką yra parvežęs velionis prof.[esorius] 
Yčas. Aš manyčiau, kad tą patį fotografuoti jau nėra reikalo, bet jei ir aš 
kada šią medžiagą imsiuos tvarkyti, tai galėčiau tą pasiskolinti. 

Šiaip nieko ypatingo pas mane nėra, o be to, tiek daug jau prirašiau, kad 
Tamstai atsibos ir skaityti. Prašau dovanoti. Baigsiu linkėdamas Tamstai 
visokių gėrybių.. 

Tamstą aukštai gerbiąs mokinys A. Šapoka 

Adresas: 

c/o Fru Yllander 

Adolf Fredriks Kyrkogatan 13, II 
Stockholm 

1932. XI. 23. Stockholm. 


Pone Profesoriau, 


Senai jau ruošiausi Tamstai rašyt, bet pastaruoju laiku buvau taip apsikrovęs 
darbu, kad nebuvo nė kada. Dieną dirbu archyve, o vakarais turėjau skubinti šiaip 
taip sulipdyti referatėlį seminarui, dėl kurio čia oficialiai ir esu atvykęs. Kaip tk 
šiandien tą darbą baigiau ir prieš valandą perdaviau prof.fesoriui] Heckscher'iui. 
Sekančią savaitę kurią dieną teks išklausyti kitų nuomones. Darbo, žinoma, aukštai 
nevertūinu, nes tai tik atliekamu laiku sulipdyta kompiliacijėlė, bet džiaugiuosi jį 
baigęs, kad nebegaišins laiko. 

"Tuo tarpu vis tebedirbu archyve rinkdamas medžiagą apie Kėdainių sutart. 
Nauja labai daug pridėti prie to ką buvau rašęs negalėčiau. Peržiūrėjau de la Gar- 
die archyvą, kur yra daugybės jo rašytų laiškų konceptų. Yra daug liečiančių ir 
Lietuvos reikalus, bei tą sutartį. Nemaža jų esu nusirašęs. Bet dar įdomiau skaityti 
Gardie raportus karaliui. Jų yra daug. Deja, daugumas rašyti švediškai ir man sun- 
kiai prieinami. Šiaip taip atrinkęs, kurie mano galva atrodo svarbiausi užsakiau nu- 
kopijuoti, nes pats nurašinėti bijau. Padaryčiau per daug klaidų. Kai kuriuos laiš- 
kus užsakiau nurašyti ištisai, kai kuriuos padaryti ištraukas. Darbo kaina iš karto 
atrodo nedidelė — 3 kronos už 4 nuorašo puslapius, bet kadangi rašo labai iškėstai 
ir didelėm raidėm, tai išeis galutinoj sąskaitoj nemaža. Tuo tarpu perrašęs vieną tik 
laišką ir jis tilpo tik 8 puslapiuos, taigi kainuos 6 kronas. 

Kaip Tamsta patarėt tuo tarpu tik pasižymėti medžiagą, o užsakyti galima bus 
vėliau, aš nesiryžtu. Viena, man pačiam čia esant kainuos bent kiek mažiau, o an- 
tra, sunku juk paaiškinti laiške, kuris dokumentas būtent iš 2—300 nenumeruotų 
ir vienam tome surištų lapų yra reikalingas. Be to, dabar pats sekdamas nurašymo 
darbą galiu pasitarti ir daryti tik ištraukas, kurios dažnai sudaro Y/ puslapio iš 4—5 
lapų. 

Tamstos minimos lenkų ekspedicijos, tyrinėjusios švedų archyvus, pranešimas 
gali padėti labai maža. Tuo labiau, kad jis liečia tik mažą čionykščių archyvų dalį. 
Pavyzdžiui čia valst. archyve yra du giminingi skyriai: „Polonika“ ir „Polski Arki- 
vet“. Pirmajam yra įvairių švedų instrukcijų dokumentai liečią Rzeczpospolitos!!š 
reikalus, 0 antrajam yra archyvalijos, visai pripuolamai kuriuo nors keliu (dau- 
giausia kaip karo grobis) patekę Švedijon ir dabar čia saugomos. Anoji lenkų trijų 


"18 Abiejų Taurų Respublikos. 

asmenų ekspedicija interesavosi tik šiuo pastaruoju skyriumi bei įvairiais privačiais 
rinkiniais, kurių dažnas irgi dabar saugomi valst[ybės] arch[yve] „„Polonikos“ šie 
nelietė visai. Nelietė ir kitų archyvo skyrių, kurie iš tikro daug daugiau gali duoti 
negu tos archyvalijos, kurios kadaise Rzp. ribose yra buvę ir dabar patekę Skandi- 
navijon. Ekspedicija, žinoma, neturėjo fizinės galimybės peržiūrėti visą archyvą. 
Ir dėl to jų darbas padėti studijuojant mūsų ryšius su Švedais tegali labai mažai. Ir 
aš pats iš pradžių griebdavausi jo pagalbos, bet naudos veik jokios iš to nebuvo. 
Juk, pav., norint rasti Kėdainių aktą su jo pagalba negalima padaryti nieko, nes to 
skyriaus ekspedicija nelietė. 

Tuo tarpu įvairiausių laiškų turiu jau nemaža. Ką su jais darysiu, tuo tarpu 
tikras dar nesu. Kadangi norint pasilikti dirbti fakultete, teks greitu laiku paruošti 
mažiausia du darbus, tai, tar būt, teks tą medžiagą sunaudoti vienam iš jų. Bet vis 
dėl to tikiuosi pirma baigti su ketveremečiu seimu. Tuo tarpu ši medžiaga pagulės. 
Noriu dar susirinkti nors daugumą švediškos tą klfausimą] liečiančios literatūros 
ir susipažinti kaip klausimas stovi jų literatūroj. Tik, deja, tuo tarpu su kalba labai 
silpnai, Lig šiol neturėjau nė laiko tuo užsiimti, o šiaip iš gatvės, kaip sakoma, daug 
išmokti negalima. Vis dėlto jau ir dabar galiu nusimanyti matydamas knygą, apie 
ką joje kalbama. Vėliau teks pasistengti pramokti daugiau. 

Atstovybėje dėl Tamstos klausto vertimo Eriksono knygos teiravausi. Pasirodo 
guli mirties taške. Man paaiškino vertėja p-lė Embergaitė šitaip. Esą dalį išvertę ir 
pasiųstų Tamstai vasarą. Knyga atrodant ne aukštos vertės, autorius be savo nuo- 
monės esąs, O tik atpasakojąs, ką kiti maną. Taip tada Tamsta parašęs maždaug, 
kad gal ir nebeversti toliau. Taip nieko daugiau ir nebedarę. Ko knyga verta, nega- 
lėčiau sakyti, nes jos visai nepažįstu. Aš pasistengsiu pasiteirauti prie progos pas 
čionykščius istorikus. Ir autorius man visai nežinomas. Tais pačiais klausimais yra 
rašęs Witrock, ir kiek galima spręsti knygą pavarčius, darbas, rodos, gana vertin- 
gas, bet versti, rodos, irgi būtų galima tik rūpestingai perredagavus, nes Lietuvos 
nuo Lenkijos neskiria. 

Su Tamstos minėm veikalu apie Karolį XII pasistengiau susipažinti irgi. Susiža- 
vėti neteko. Kad Tamstai būtų aiškiau, kas tai per veikalas, nupasakosiu jo turinį. 
Leidinys yra: 4 tomai teksto, vienas tomas įvairių kautynių laukų planų — brėžinių 
ir vienas didžiulis metrinio formato panašių brėžinių planšetas. Šiame planšete be 
to dar aiškinama sekcijomis įvairių laikų kariuomenės taktiški vienetai. Istorikui 
(mūsiškiam), žinoma, įdomiausia tekstas. Jo turinys toks. I tome apžvelgiama kau- 
tynių taktika bei kariuomenės taktiniai vienetai išsivystymo raidoje. Pradeda Ma- 
ratonu ir Leuktra (430-431 mt. pr. Kr.) ir priveda iki Karolio XII laikų. Peržvel- 
giama daug kautynių (bet ne visos, pav., Aleksandro Dfidžiojo], Hanibalo neliečia 
visai). Toliau kalba apie karo mokslą bei taktikos teorijas viduramžy, renesanso 

laikais ir apžvelgia švedų karo vadovybę bei kariuomenės taktinius vienetus iki 
Karolio XII (puslapis 241). 

II tome pradeda nagrinėt Karolio XII laikus krašto militarinis pajėgumas bei 
kariuomenės skaičių ir organizaciją. Čia III Skyr. eina nagrinėjimas Narvos, 
IV, Dauguvos perėjimo, V, Klišovo, VI Fraustadto kautynių taktiniu atžvilgiu. 
Gale tomo duoda apžvalgą tuometinės taktikos būklės vakarų ir rytų Europoj. 

III t. tęsia taktikos bei kariuomenės lauko tarnybos apibendrinimą bei cha- 
rakteristiką ir aprašo Holovčyno, Desnos ir Poltavos kautynes. 

IV t. tęsia sekimą Karolio XII likimo — paskutiniai jo kariuomenės žygiai 
Pietų Prūsijoj ir duoda istorišką apžvalgą karo ginklų rūšių vystymosi. Knyga 
baigiama skyriu „Nuo Karolio XII — iki Napoleono“, kur apžvelgiama tak- 
tikos meno vystymąsi tuo laikotarpiu ir panagrinėja keletą kautynių. Visos 4 
knygos numeruotos kartu ir turi 1007 pusl. Formatas in folio, popierius storas 
ir knygų atrodo didelė krūva. 

"Taigi apie Lietuvą ten yra labai mažai kas pasakyta, nes iš tikro joje neįvyko 
nei vienų didesnių kautynių. Ji liečiama tik kalbant apie kariuomenės grupavi- 
mąsi. Bendrai veikale neliečiama nei krašto išteklių klausimas, nei tarptautinė 
konsteliacija, o operuojama tik esamais skaičiais, daugiausia oficialiais karių ra- 
portais bei žygių planais ir ordonansais. Čia ne problemos rišama, o pasako- 
jama įvykiai. Nepasakoja, pav.[yzdžiui], kaip kraštas okupuotas administruo- 
jamas, kaip naudojama jo ištekliai, kokia gyventojų nuotaika, o užsiimama tik 
grynais taktikos klausimais. Keletą sakinių sujungus įvykius pasakojama, kas ka- 
riui įdomu. Kas kartą nupasakoja priešų jėgų santykį, kariuomenės grupavimą 
bei pozicijas, puolimo planą bei dalių manevrus ir kautynių išeitį bei nuostolius. 
Žodžiu, knyga kariams. Ar vertėtų duoti ilgą jos referatą į „Praeitį“, abejoju. 
Jei Tamsta rastum reikalinga apie ją šis tas paskelbti, šį tą, trumpai, galėčiau ir 
aš padaryti, bet tokiam atvejy prašyčiau mane netrukus paraginti. Viską skaityt 
man neįmanoma ir negalėčiau apsiimti, bet kas, rodysis reikalinga. Bendrą vei- 
kalo charakterį nupasakoti galėčiau. (Kas buvo skyrių autoriai — nepažymėta). 

Tai tiek bene šį kartą nauja ir galiu Tamstai pranešti. Laikas eina į galą ir už 
mėnesio teks būti jau Lietuvoj. Tamstos man pavesta misija esu labai patenkin- 
tas ir Tamstai dėkingas. Ir gyvenimas čia labai malonus ir naudos jaučiu gausiąs. 

Tuo tarpu leiskit, Pone Profesoriau, palinkėti visokių gėrybių ir baigti. 


Tamstos mokinys A. Šapoka 


P. S. Susirašinėju su prof.[esorium] Lappo. Jis vis skundžiasi blogomis 
gyvenimo sąlygomis ir kad negaunąs jokių žinių, kaip jo reikalai einą Lietuvoje. 

Kažin kaip iš tikro yra? Girdėjau, Lowmianskis atvykęs į Kauną!"?. Manyčiau, 
jie jau kviesti svetimšalį į fakultetą, tai geriau Lappo, o ne Lowmianskį. 


1 Siūlymą Henrykui Zowmiaūskiui 1931 m. atvažiuoti dirbti į VDU pateikė jame dirbęs len- 
kų kilmės profesorius Vladimiras Šilkarskis, žr. V. Selenis, Kontakty historykėw Polski i Litwy 
w okresie miedzywojennym (1920-1939), Lituano S$lavica Posnaniensia: Studia Historica, Poznaa, 
2005, t. XI, s. 258. 

A. Šapokos laiškas Konstantinui Jablonskiui 1932 m. rugsėjo 23 d., Stokhol- 
mas-Kaunas. Originalas. Rankraštis. LMAVB RS, f. 256—191, 1. 2-3. 


1932 metų rugsėjo 23 d., 
Stockholm. 


Malonus Pone, 


Tamstai gal nesuprantama, kad, nors prieš desėtką dienų sakiau į Stokhol- 
mą nebevažiuosiąs, rašau jau iš ten. Matot, švedai, gavę mano laišką, pasiųstą 
anksčiau negu jų telegrama, kad nebevažiuočiau, pakvietė mane važiuoti vėl. 
Labai skubotai susiruošiau ir išvažiavau. Dabar čia jau 8 diena. Tuo tarpu nieko 
įdomaus neatsitiko nei sužinojau. Skirto seminaro darbai jau prasidėjo. Pakol 
dalyviai paruoš referatus dabar prof.[esorius] Heckscher skaito paskaitas iš 17 
amžiaus švedų ūkio istorijos. Reikia pasakyt, kad klausyti verta. Nors man asme- 
niškai pats dalykas mažai įdomus, bet daug galima pasimokyti metodo atžvilgiu. 
Mokslininkas prityręs, daug rašęs ir mus supažindina su jo naudota medžiaga, 
bei kaip priėjo tam tikrų išvadų. 

Dėl mano referato dalykas pakol kas neaiškus. Prof.[esorius] Heckscher iš 
mano laiško sužinojęs, kad atvykstu visai nepasiruošęs, ir atsimindamas mano 
posakį, kad imsiuos rašyti apie 17 amž. antros pusės D.fidžiosios] Liet.[uvos] 
kunig, [aikštijos] ekonominę būklę ir tik tokiam atvejy, jei referatas yra būtina są- 
lyga kiekvienam dalyviui, jis pasiūlė dalyvauti be referato. Tada aš taip ir sutikau. 
Bet apsižvalgius pasirodo labai nepatogu. Visi kiti dalyviai rašo, o be to, pernai 
metais buvusiam tokiam pat archeologijos seminare lietuvis nerašęs irgi. Man 
labai nepatogu. Reikia gi reprezentuoti, o negalima bet kaip, reikia pasakyti ką 
nors bent pakenčiamai. Jų mūsų vidaus ūkio istorijos čia ką parašyti neįmanoma 
ir, be to, jie nori, kad būtų kalbama apie Baltiją supančių kraštų ūkiškus ryšius. 
Pasakyti tuo klausimu ką apie Lietuvą, aš nerandu galimybės. Tuo tarpu sustojau 
ties Kuršo hercogu Jokūbu ir jo ūkio politika. Čia bus šis tas ryšy su užsieniais 
ir, be to, ne taip tolima nuo Lietuvos reikalų. Dirbau tuo tarpu šiam reikalui dar 
ne daug, bet deja, nematau nė galimybės parašyti ką labai gero. Gal išeis kokia 
kompiliacija vidutinės vertės. Bendrai dėl to galutinai dar pasakyti negaliu. 

Svarbiausia ką čia noriu veikti, tai susipažinti su esama medžiaga, kai ką nusi- 
rašyti archyve, pramokti skaityti literatūrą. Trims mėnesiams darbo užteks. Tuo 
tarpukarališkos bibliotekos archyve, t. y. rankraščių skyriuje, užtikau keletą di- 
desnių, rodos, gan įdomių rankraščių. Tai 17 amžiaus ekonomijų inventoriai 
bei revizijų aktai, kurie nuo inventorių ir tesiskiria įvadu. Kai kurie jų originalai 

su formaliais tvirtinimo požymiais — anspaudom ir parašais. Nežinau, ar to- 
kių aktų buvo sudaroma vienas egzempliorius, ar keli. Bet manau, kad jie buvo 
įtraukiami kur į viešąsias knygas, ir norėdamas bent šį tą nusirašyti bijau gaišti 
be reikalo. Gal jie jau paskelbti iš kokių dublikatų ar nuorašų knygose. Tokių 
šaltinių leidiniai man dabar neprieinami, dėl to sugalvojau sutrukdyti Tamstą dėl 
to pasiklausdamas, nes Lietuvoje tie reikalai bene Tamstai bus žinomi geriausia. 
"Ten yra po keletą desėtkų puslapių ir, jei vargas berašant pasirodytų veltui, būtų 
labai gaila sugaišto laiko. Tų šaltinių sąrašą kad ir trumpai pažymėdamas pridedu 
atskiram lape ir, jei Tamsta pasistengtumėte, kad ir tam pat lape pažymėti apie 
kiekvieną, kas yra Tamstai žinoma, aš būčiau labai dėkingas. Ruošiuosi nusirašyti 
ar užsakyti nufotografuoti dar eilę kitokių raštų, bet tai vis smulkesni dalykai, ir 
kad ir veltui ką pasidaryčiau, taip gaila nebūtų. 

Be to, norėjau paprašyti, gal Tamstai žinoma kokios literatūros apie Kuršo 
k.funigaikščio] Jokūbo ūkio politiką, ypač rusų ir lenkų kalbom. Vokiškąją čia 
lengviau surinkti. Anom kalbom aš bent nieko ir nesu matęs. 

Dovanokit, kad trukdau brangų laiką, bet reikalas man gan svarbus ir tikiuosi 
dovanosit. Jei Tamsta turėtumėt ko pasiteirauti čionykščiuos archyvuos ar biblio- 
tekose, atlikčiau su mielu noru. 

Su aukšta pagarba A. Šapoka 
Adresas: Lėgation de Lithuanie, Vartavagen 18, Stockholm 

A. Šapokos laiškas K. Jablonskiui, 1933 m. rugpjūčio 5 d. Vilnius-Kaunas. Ori- 
ginalas. Rankraštis. LMAVB RS, f. 256—191, l. 4. 


Vilnius, 1933. VIII. 5 d. 


Malonus Pone, 


Jau daugiau 2 savaičių išgyvenau Vilniuje ir nors nuo pirmųjų dienų ruo- 
šiausi Tamstai parašyti, bet vis nebuvo progos. Dabar važiuoja į Kauną vienas 
čionykščių lietuvių, tai laišką nuveš. Išvažiuoti anksčiau iš Kauno man sutruk- 
dė mūsų administracijos organai ir sieną pervažiavau vos VIII. 18 d. Dabar 
nuolat dirbu archyve. Baigiu rinkti instrukcijas, nors kai kurių gauti, rodos, 
negalėsiu visiškai, nes nėra iš to periodo teismų knygų. Laudum irgi randu 
nedaug. jų ne ko ir būta. Dabar biblioteka iki VIII. 15 uždaryta. Kai atidarys 
gal būsiu archyve apsidirbęs ir pradėsiu dirbti tenai. 

Vos man susipažinus su p. Studnickiu!'? (jis dabar atostogose, bet dažnai ar- 
chyvan užeina, nes atostogauja netoli Vilniaus) jis padarė šit kokią propoziciją 
ir prašė parašyti suinteresuotiems žmonėms į Kauną. Esą visi, tiek mes, tiek 
lenkai, tiek dar kiti, jaučiam, kad Rusijoj laikoma Liet.fuvos] metrika neprieina- 
ma ir dėl to mokslas kenčia. Esą jei prašą lenkai, tai atsaką, gal prašys lietuviai 
ir negalį duoti: tur būt, tą pat tenka girdėt ir lietuviams. Esąs jau pribrendęs 
reikalas metriką iš Rusijos išgauti. Jis siūląs pripažinti metrikos paveldėtojais 
abi valstybes, o vietą jai laikyti siūląs Vilnių su garantija, kad niekad iš čia jinai 
nebus išvežta ir bus visiems prieinama. Iš lietuvių pusės metrikos globojimą 
siūlo pavesti Liet.[uvių] Mokslo Dr-[augi]jai'?! Vilniuje, o iš lenkų — Tow.[ar- 
zystwo) Przyjacio! Nauk w Wilnie!?. Dabar esą galima vesti tik privatiško po- 
būdžio pasikalbėjimus, o vėliau jau galima būsią kalbėtis institucijoms. Jis pra- 
šė paklausti mūsiškių žmonių nuomonės tuo reikalu. Aš manau, kad neklystu 
kreipdamasis į Tamstą. Aš tada minėjau jam pasiūlymą p. Siemienskio, kurį jis 
žino (esą jie abu priėję tų pat išvadų atskirai kiekvienas), bet kokioje formoje 
reikia suprasti p. Siemienskio pasiūlymą metrikai pasidalyti taip ir nepasakė. 
Šiandien p. Studnickis buvo archyve vėl ir jau klausė manęs, ar negavęs tuo 
reikalu kokio atsakymo, nes jis važiuojąs į Varšuvą ir kalbėsiąs ten su p. Sie- 
mienskiu. Taigi jei Tamstos rasit tokius pasikalbėjimus galimus ar galėtumėt 
12 Waclaw Gizbert-Studnicki (1874—1962) - lenkų istorikas ir archyvų žinovas, Vilniaus valsty- 
binio archyvo įkūrėjas (1921) ir direktorius 1927-1939 m. 

'21 Lietuvių mokslo draugija. 
122 Mokslo bičiulių draugija (/ek.) 

nurodyti man, ką aš turėčiau pasakyti, pav.[yzdžiui], kad ir savo vardu, visai 
neminint, kad Tamstos laišką esu gavęs, tai malonėkit parašyti. Aš čia išbūsiu 
dar iki IX 1 d. Piniginiai gyvendamas gana siaurokai į Varšuvą, tur būt, jau 
nebenuvažiuosiu, nors rūpėtų. 

"Tuo tarpu baigiu. 

"Tamstą aukštai gerbiąs A. Šapoka 


P. S. Mano adresas Vilniuje: Jakobska 10—4. Tamstos laišką galėtų man 
persiųsti, jei nerastumėt patogesnio kelio p. J. Volmars, Riga, Lačpleša iela 29 dr. 
20. 


66 ADOLFAS ŠAPOKA | RAŠTAI T. 4 | MOKSLINĖ KORESPONDENCIJA 


A. Šapokos laiškas Vladui Pryšmantui!?, 1932 m. rugsėjo 23 d. Stokholmas- 
Kaunas. Originalas. Rankraštis. LNMMB RKRS, £. 57—115, L1. 


1932 rugsėjo 23 d., 
Stockholm 


Gerbiamasis, 


Taigi, kaip matot, jau iš Stokholmo rašau. Išgyvenau čia jau ištisą savaitę, bet, 
kad jau būčiau pilnam kurse, pasakyti negaliu. Dar tik pakeliui. Tuo tarpu pasi- 
imta misija dar nesibodžiu. Rodos, kad Lietuvos istorijos reikalui čia galima pa- 
rinkti daug ką. Ypač 16-18 amžiaus. Bet kadangi tuo tarpu dar negaliu naudotis 
švedų raštija, tai tinkamai viską įvertinti negaliu. Nežiūrint visų kliūčių vis dėlto 
laukiu neblogų vaisių. Iš tikro gaila, kad čia esu tik vienas. Daug būtų maloniau 
ir lengviau dirbu dviese. Gaila, kad negalėjom abu „rivarai“ čia atvykti, kaip 
proponavo p. Dr. Schūck. 

Konkrečiai kalbant tuo tarpu spėjau susipažinti su svarbiausia biblioteka (ka- 
rališkoji), jos rankraščių skyriumi, kurių keletą jau suskubau ir nusirašyti ir bent 
su turiniu vad.finamojo] valstybės archyvo, kur darbo būtų galima rasti daug 
ilgesniam laikotarpiui negu trys mėnesiai. Bet, žinoma, tuo tarpu teks tenkintis 
tuo, kas galima. Medžiagos, pasirodo, yra nemažai ir labai lengvai prieinamos. 
Švedai atrodo tarytum ir gimę kitiems malonumą padaryti. Tai simpatiškiausi 
žmonės. Ko nors prašyti čia nereikia niekad. Pilnai pakanka, jei jis tik atspės ko 
nori, Bibliotekos, archyvuos laisviausia. Pilniausio pasitikėjimo principu tvarko- 
ma viskas. Kad tarnautojai saugotų tą turtą, nesimato nė mažiausio šešėlio. Jie 
tik tvarko, kad kiekvienas galėtų pasinaudoti ir patarnauja. Tokios organizacijos, 
t. y. tokio pobūdžio organizacijos, man neteko matyti niekur. Juk kitur tas turtas 
saugomas net policijos pagalba. (Rodos, Paryžiaus viešojoj bibliotekoj vaikšto 
policijos agentai.) Žodžiu, dirbti čia labai malonu, nors mūsų reikalams čia daug 
ko trūksta. Bet pasirinkti medžiagos labai galima. 

Kas liestų Tamstos interesus, nežinau, ar jie turi ką ar gal ir nieko. Kai aš tais 
dalykais specialiai nesiįdomauju, tai ir nugirsti neteko. Nesuprasdamas kalbos 
literatūroj orientuotis negaliu. Taip pat bloga, kad jie veik neturi jokio, bent sis- 
tematizuoto, pilno bibliografijos vadovo. 

Beje, prisiminiau Tamstos man rodytą dokumentą bene iš 1291 metų, kur 
Livonijos ordinas dalinasi su vyskupu žemes ir vienos teritorijos ribos yra nu- 
sakomos šitaip: abipus Bartuvos aukštyn iki Lietuvos. Jei neklystu, dabar yra 


m T 


125 Vladas Pryšmantas (1895-1960) — muziejininkas, paminklų konservatorius, bibliotekininkas, 

žinoma tų dalybų dokumentai, kurių vienas arba abu bus falsifikatai. Antrajam 
jų riba Lietuvos nurodoma kita. Bene iki Ventos. Jei neklystu, tai vienas jų bus 
atspaustas Bunges, o kitas Perlbacho'“. Pas mane čia dabar nėra jokių patikrinti 
reikalingų priemonių. Manau, kad tie dokumentai turi būti paminėti Paszkiewi- 
cziaus „Regesta Lithuaniae“. Bonnel ir Danilowicz, tur būt, abu dar nežinojo. 
"Tamtai, žinoma, teks pasiskaityti vieną ar kitą. 

Nedaug tuo tarpu čia patyriau, nedaug nauja galiu rašyti. Gal kirą kartą būsiu 
daugiau susiorientavęs. Tuo tarpu ir baigsiu linkėdamas Tamstai visokių gėrybių. 
Su pagarba A. Šapoka 


P. S. Tuo tarpu iki X. 1 d. gyvenu pansionate, iš kur kraustysiuos iš čia, 
dar nežinau. Taigi mano adresas tuo tarpu gali būti tik šioks: 
Lėgation de Lithuanie, Vžrtavigen 18, Stockholm. 


ITT TTT 


'2* Max Perlbach (1848-1921) — vokiečių bibliorekininkas ir istorikas. 

A. Šapokos atvirukas Zenonui Ivinskiui, 1933 m. vasario 3 d., Kaunas-Berlynas. 
Pirmoje pusėje įrašyta: „Herrn Zenonas Ivinskis Berlin Mr 87, Holsteiner Ufer 21 
gh. III L“ Originalas. Rankraštis. LNMMB RKRS, £. 29—1223, I. 2. 


1933. II. 3, 
Prieteliau, 


Norėjau ir ruošiausi Tau ką plačiau parašyti, bet tuo tarpu iki ausų esu apsi- 
krovęs darbais ir nerandu kada. Parašysiu kada nors pripuolęs vėliau. Numa- 
nau, kad daug turi darbo ir Tu ir nenorėčiau daug trukdyti. Bet šitai atsirado 
reikaliukas ir rašau. Trumpai rašysiu klausimais: 

Gal žinai ar yra koks veikalas, panašus į Balinskio-Lipinskio „Polska Sta- 
rožytna“ apie Rytprūsių miestus bei miestelius? Apie jų kilmę bei šiek tiek 
iš istorijos? Gal yra koks veikalėlis apie Balgą?'? Jei yra, gal žinai, kur gauti? 
(Toeppeno!'* „Historisch [-] comp.[arative] geogr.faphie von PreuBen“, Go- 
tha, 1858], žinau) Ar nežinai, gal yra kas specialiai rašęs apie Hermann v. 
Balke?'?? Gal turi E. Caspar „H. V. Salza“?'** Bene Tavo mokytojas, tai gal 
turi? Gal galėtum man prisiųsti, nes Kaune, rodos, neturi niekas. Iš viso čia 
bloga dirbti, nes literatūros nėra, nors rėk. Gal žinai, kur būtų galima gauti 
R. Rėhricht'o'?? veikalus apie Kryžiaus karus, ypač Jeruzalimos karalija ir gal 
„Regista regni Ierozolimitani“? Čia jų nėra. Ar yra koks kelias bei galimybė 
pasiskolinti knygų, pav., iš Berlyno ar Karaliaučiaus? Visko gi pats neprisi- 
pirksi, o dirbt reikia. 

Darbą universitete jau pradėjau. Turėjau vieną paskaitą ir vieną kartą pro- 
seminarą. Džiaugtis nėra kuo ir čia. Knygų ypač trūksta proseminarui. Ką 


TTT TTT TTT 


'25 Balga - pilis ir sritis Varmėje (dabartinė Kaliningrado sritis, Rusijos Federacija). 1239 m. 
Kryžiuočių ordinas ant Aistmarių kranto pasistatė mūrinę pilį, kuri tapo Notangos komtūro 
rezidencija. 

126 Max Pollux Toeppen (1822—1893) — vokiečių istorikas, pedagogas, tyrinėjo Prūsijos isto- 
riją. 

'27 Hermanas Balkė (1199-1239) — pirmasis Vokiečių ordino Prūsijoje ir pirmasis Livonijos 
ordino krašto magistras. 

'28 Erich Caspar (1879—1935) — vokiečių istorikas medievistas ir diplomatas. Minimas jo vei- 
kalas Hermann von Salza und die Grišndung des Deutscbenordensiaats in Preussen, Mohr, Kūbingen, 
1924, 

129 Reinhold Rėhricht (1842-1905) — vokiečių istorikas, Kryžiaus karų tyrinėtojas. Svarbesni 
darbai: Ėjudės sur les derniers temps du ropaume de Jėrusalem (1881); Geschichte des Kūnigsreichs Jerusa- 
Jem (1100-1291) (Innsbruck, 1898); Regesta Regni Hierosolymitani, 1097-1291 (Innsbruck, 1893), 
pakartotinai išleistas 1904 m. 

kalbant reikia, kad bent šaltinio tekstą turėtų ir studentai, o reto šaltinio galima 
sumedžioti bent 2—3 tekstus. Kai ko nėra visiškai. Bloga. 


Kaip gyveni Tu? Ar jau daug kalnų nuvertei? 


"Tavo A. Šapoka 
Parodos g. 12 B, Kaunas 

A. Šapokos laiškas Z. Ivinskiui, 1933 m. kovo 19 d. Kaunas-Berlynas. Origina- 
las. Rankraštis. LNMMB RKRS, f. 29—1223, I. 3. 


Kaunas, 1933. III, 19 


Prieteliau, 

Senai ruošiausi parašyti Tau nors ir trumpą laiškelį, bet vis neprisiruošiau. Ir 
dabar štai pasiutusiai neturiu laiko, bet kadangi jau vėlu ir pradėti darbą (turiu 
rašyti paskaitoms) nebėra kada, sugalvojau parašyti prieš guldamas nors Tau. 

Pirmiausia dėkui už patarimus ir Casparo Salza. Pasirodo, ji man nebuvo reika- 
linga. Maniau, kad jis rašo ką apie Balkę, bet pasirodo nieko. O tos visos knygos 
man reikalingos ne seminarui (suprantu Tavo klausimą skeptišką), 0 turėjau pa- 
rašyti keletą straipsnelių enciklopedijai. Keletą parašiau, o kiti skubiai nereikalin- 
gi, tai atidėjau. 

Wersuhes bibliografiją Kaune vis dėlto radau, bet straipsnelių, kokių ten pa- 
sirinkau, radau labai maža. Sakyk, kaip su Salza. Ar galiu pasilaikyti, kol griši, ar 
Tau pasiųsti? 

Įdomu, kaip Tau sekasi su darbais. Tu, tur būt, ten kalnus nugriausi. Argi Tavo 
darbingumas! O kur buvai (ar dar tebesi) išvažiavęs? (Beje tik dabar pastebėjau, 
kad išvažiuoti žadėjai kovo pradžioje, gal be reikalo rašau, nes ne tuoj gausi vis 
tiek). 

Čia mes veik merdime apsikrovę kasdieniais rūpesčiais. Diena prabėga, kad 
žmogus nieko net nenuveiki. Net liūdna. Bet ką padarysi. Darbas užgulęs laukia 
ir laukia, o kada bus galima vis nežinia. Daug geriau dirbti nesuvaržytam kitom 
pareigom bei kasdienėm smulkmenom. 

Beje, kai kas pliatkavo, kad Tu susipykęs su fakultetu. Nežinau, dabar ar seniau 
tas buvę. Lyg tai atėmę ar norėję amt Tau stipendiją ir pan. Argi tai tiesa? Juk 
dar „nesubedievėjai“?'30 

Norėčiau Tave paklapatyti ir su savo interesais. Žinoma, Tu neimk perdaug 
visa to į galvą, bet jei prie progos pasitaikys su tais reikalais susidurti, nepamiršk 
ir mane painformuoti. 

18 amžiaus gale, kai Rzp-toj prasidėjo refomacinis judėjimas (valstybinių re- 
formų) ir kai Prūsija užsigeidė paimti Rzp. savo globon, ji turėjo užmezgusi 
ryšių su daugeliu lenkų ir Lietuvos ponų. Vienas artimiausių Berlyno dvarui 


m T 


130 Z. Ivinskis iš tiesų rašė VDU Teologijos-flosofijos fakulteto dekanui Pranui Kuraičiui, 
kad nepatogu būtų nutraukti baigiamas studijas, kai disertacija Berlyno universitetui jau įteik- 
ta, V. Selenis, Liežuvos istorikų bendrija 1918-1944 metais, Vilnius: Vilniaus pedagoginio univer- 
siteto leidykla, 2007, p. 57. 

buvo M. Oginskis DLK etmonas. Man įdomu, ar Berlyno archyvuose galima 
būtų rasti jo ir kitų susirašinėjimą? Buvo ir derybų per atstovus ir tt. 

Būtų įdomu ar yra, pav.fyzdžiui], Prūsų ambasadoriaus pranešimai iš Varšuvos 
1788-92 metų? Manau, kad kur nors yra. Bet kur? Ar Berlyno archyvas turi 
kokį spausdintą katalogą bei kokį aprašymą, galintį orientuoti toje medžiagoje, 
kuri ten saugoma? Jei toks būtų, gal galėtum man nupirkti? Bendrai man tuo 
tarpu labiausia įdomu, kas liečia 1788-92 metų seimą ir ypač Lietuvą to seimo 
metu. Svajoju vasarą susikraustyti Vilniun ir pasiknisti pavietų teismų knygose, 
pasirinkti atstovų instrukcijų seimelių „laudum“ ir pan. Gal galima ten rasti ką iš 
ponų susirašinėjimo ir tt. Bet nežinau, ar pavyks. 

Pirmieji žingsniai naujam akademiškam darbe, nors ne be bėdų, bet pakol 
kas eina. Pažiūrėsiu, kaip bus toliau. Tuo tarpu skaitau 2 val. paskaitų ir vedu 
proseminarą, kuris ne per įdomiausias, nes dalyviai neturi darbo intereso. Ateina 
tokių panų, kurios tik pasikraipyti temoka. Darbo dar neparašė man nei vienas. 
Laukiu. 

Tuo tarpu, kaip žinai iš spaudos, istorikų padaugėjo — skaityt pradėjo prof. 
[esorius] Lappo. Kaip jam eisis, nežinau. Įžanginė paskaita kai kas buvo net su- 
sižavėję. Jam, žinoma, daugiausia kliudys kalba. 

O kaip su Tavo disertacija? Ar jau spausdini? 

Beje, gal girdėjai, kad buvo Katalikų mokslininkų ir mėgėjų suvažiavimas**, 
Buvau užėjęs istorijos sekcijoj. Kan.fauninkas] Žadeikis!** papasakojo labai susi- 
žavėjęs mūsų senove apie kasinėjimus Apuolėj, o Penkauskas apie veikalą lietu- 
viškos laidos Liet. [uvos] ist.forijos] šaltinių! ir „istoriško atlaso reikalu“. Galuti- 
noj sąskaitoj išėjo glupstva iš visko. Istorikų sekcija buvau labai nepatenkintas ir 
dėl to nėjau į plenumo posėdžius daugiau visai. Ten, rodos, paleido į padanges 
eilę pretenzioziškų rezoliucijų, dievai žino kam adresuotų, ir išsiskirstė. Ir laukti 
„naujos eros“, kaip rašė „Rytas“, rodos, nėra pamato. Šiaip čia nieko baisiai 
įdomaus nėra. Ten Vokėje jūs dabar labai prašmarnaujat ir viso pasaulio dėmesį 
turit atkreipę. Gal pasidarei hitlerininku? Also heil! Tavo A. Šapoka 


1 Lietuvių katalikų mokslo akademijos pirmasis suvažiavimas. Antrajame, kuris vyko 1936 m., 
buvo išrinkta nuolatinė Istorijos sekcija, kurios nariais tapo A. Šapoka ir Z. Ivinskis. 

132 Pranciškus Žadeikis (1869-1933) — kunigas marijonas, rašytojas. Paskelbė atsiminimų apie 
Pirmąjį pasaulinį karą, 1908 m. išvertė Konstancijos Skirmuntaitės knygą „Mindaugas“, paskel- 
bė straipsnį apie Apuolės kasinėjimus. 

133 P. Penkauskas, Lietuvos istorijos versmių leidimas, Kaunas, 1935. 

13 Nacionalsocialistai Vokietijoje laimėjo rinkimus ir 1933 m. sausio 30 d. Adolfas Hitleris tapo 
reichskancleriu. 

A. Šapokos atvirukas Z. Ivinskiui, 1933 m. rugpjūčio 5 d. Vilnius-Kaunas. Pir- 
moje pusėje užrašyta juodu parkeriu kairiame krašte: J. Volmars Riga, Lačpleša 
iela 29 dr. 20, A. Š. s-to Jakėbska Wilno. Išbūsiu čia apie iki IX. 1 d. Dešiniame 
krašte: Ponui Dr. Zen. Ivinskiui (pas p. Brazaitį) Kaunas Trakų 60. Originalas. 
LNMMB RKRS, f. 29—1223, I. 4, 


Vilnius, 1933. VIII. 5. 
Prieteliau, 


Kaip matai, knaisinėjuos čia Vilniuje. Tau reikiamų knygų visų nesusipirksiu, 
nes negaliu gauti. Prisipirkau jų jau gana daug, bet, deja, nedaug dublikatų, tai 
dalį gal turėsiu Tau perleisti ir tų, kur po vieną turiu. Bet gal dar ką nors nusi- 
pirksiu. Dar laiko yra. Tarp kitko kai kurios labai brangios ir, nors prašei, pirkti 
nesiruošiu. Be to, pribijau, kaip parsivešiu. Kad kartais visos nenueitų po velnių 
arba negaučiau sumokėti daug muito, nes koks 100 klg. ūkrai bus. 

Įdomu, ar Tau nebuvo kokių nesusipratimų su mano išgaravimu. Gal kartais 
pinigų negavai ir trūksti, tai skubiai parašyk man. Su pinigais ir man čia striuka 
jau, nes daug išpirkau. Parašyk taip pat, jei turi dar kokių reikalų. Kodekso Vil- 
niaus katedros nesiruošiu pirkti, nes apie 30 zl., o, be to, Vilniuje visai nėra jo. 
Man rašyk per p. Volmars, kuris persiųs. Latvišką markutę"* gali gauti jų atsto- 
vybėje už 35 santimus. Adresai anoje pusėje. 


Tavo A. Šapoka 


35Pašto ženklą. 

A. Šapokos laiškas A. Vasiliauskui, 1934 m. sausio 17 d. Kaunas-Viena. Origi- 
nalas. Rankraštis. LMAVB RS, £. 205, 1. 4-6. 


1934. I. 17 d. 
Kaunas 


Prieteliau, 


Tavo laišką gavau prieš keletą dienų. Dėkui, kad prisiminei. Aš jau senai 
galvojau, kur Tu dingai. Kad pas Marytę““ neprisirengiau užeiti, žinoma, 
nelabai gražu, bet juk Tu supranti. Nėra nė kada. Jei nedirbu, tai visada turiu 
reikalų kur nueiti arba einu pas savo mergytę. Kurgi daugiau eisi. Bet vis dėl 
to vieną sykį, visai nesenai, vos prieš Tavo laišką buvau ir pas Marytę, tik Tau 
turbūt nesuskubo nė parašyti, kad truputį pasitaisiau. 

Džiaugiuosi, kad "Tau su darbu neblogai sekasi. Vargų, klapato ir rūpesčių, 
žinoma, bus lig valios iki pat pabaigos. 

Man rodos, su dokumentų fotografavimu Tu padarei vieną mažą klaidą. 
Kurie buvo Berlyne, ten reikėjo ir fotografuoti. Be to, ten daug pigiau ir 
kainuoja. Taip esu girdėjęs. Bet tiek to. Juk netrukus, tur būt, vis tiek gausi. 

"Tas tekstas, kurį Tau Kaune rodžiau, yra iš „Haus und Hof“"? archyvo. 
Signatūros jo nežinau. Bet jei Tau rūpi, pasižiūrėk „Regesta imperii“, rodos, 
IX tomas, kur yra imperator. Zigmanto Liuksemburgiečio laikotarpis (Išleis- 
ta Huber ir, rodos, Altmann). Tenai Indekse pagal Witold ar Bartholomeus 
rasi tas žinutes regesto nurodymą, kur yra pažymėta ir archyvo signatūra. Aš 
tą esu maždaug išskaitęs ir III tome Praeities bus paskelbta. Jei bandytum 
išskaityti, tai prisiųsk man savo skaitymą. Aš palyginsiu su manuoju. 

Mano reikalai ir darbas stovi vietoje. Už kokio mėnesio disertaciją manau 
pradėti rašyti. Tuo tarpu tvarkau medžiagą ir darau kitus paskutinius pri- 
siruošimus. Gaila, kad maža turiu laiko. Labai daug sutrukdo visokie kiti 
teikalai. 

Kaip išgauti dokumentus iš Vilniaus“?“, nežinau. Žinau tik, kad kapitula 
savo archyvan tikrai neįleidžia. Bet jei tiesiog nurodyti dokumentus, kurių 
teikia, tai gal ir sutiktų duoti. Bet ligšiol Vilniuje nėra dok. fotografavimo 
priemonių. (Jų nėra iš viso nei vienam Lenkijos archyve). Tik užvakar mūsų 
Spaudos Fondas dovanojo tokį aparatą Liet.[uvių] Mokslo draugijai. Tai bus 


Pr r<rr TTT, 


13 Marija Bilevičiūtė — Antano Vasiliausko žmona, istorijos mokytoja. 
17 „Haus und Hof“ archyvas — seniausias Austrijos archyvas, įsteigtas 1749 m. Vienoje. 
58 A. Vasiliauskas tuo metu lankėsi Vilniuje. 

vienintelis aparatas Vilniuje. (Be specialaus aparato“? nuotraukos labai bran- 
giai kainuoja). Rytoj p. Valaitis“? išvažiuoja į Vilnių (iš Kauno). Jei dar teks su 
juo pasimatyti, dėl to reikalo pakalbėsiu. Bet abejoju, ar sutiksiu. Ar jis dabar vešis 
aparatą į Vilnių, nežinau. Gal dar paliks ir aukščiau išsirūpins iš valdžios leidimą, 
įvežti be muito. Bet Tu gali p. Valaičiui (jis yra Liet.[uvių| Mokslo Dr[augijos| reika- 
lų vedėjas) parašyti. Gal ten per ką nors Tau reikalingus dok. gautų nufotografuoti, 
nors abejoju. Jei taip neišeitų, bandyk per prof.[esorių] Košcialkowskį!*!, kuris yra 
Lenkų Mokslų Dr.[augijos] Vilniuje, rodos, bibliotekorius, archyvaras, o gal ir pir- 
mininkas. Jis, be to, moka ir lietuviškai, bet, žinoma, rašyti lietuviškai neverta. 

P. Valaičio adresas: Antakolska 6, Liet. Mokslo Dr. 

Spėju, kad Tavo paduodama ištrauka „per manus“““* yra iš „Codex diplomaticus 
cathedralis S. Stanislai Vilnensis“. "Tenai, be abejo yra nurodymų, kaip tuos dok. 
[umentus| rasti archyve. 

Bet man rodos, kad tokia formulė nėra vienintelė. Be to, Tavo tos pastabos gerai 
nesupratau. Bendrai norėčiau patarti, kad nesusivedžiotum smulkmenom, nes tada 
tik turėtum daugiau darbo. Taip pat tenka būti labai atsargiam su apibendrinimais. 

Klausi dėl Sokolowskio „Codex I“. Manau, kad turi galvoj: Sokolowski, [...]"“?, 
Lewicki'“, „Codex epistolaris saeculi XV.“ I-III t. Jie yra toje pat serijoj kaip ir 
„Codex ep. Vitoldi - Monumenta medii aevi res gestas Poloniae illustrancia Cod. 
I- Mme P - II; Cod II - M.XII ir Cod. III — M. XIV“. Išėjo, 1876, 1891 ir 1894. 

Bet visas tokias žinias labai lengva ir geriausia rasti Finkel!“, „Bibliografia histo- 
rii Polskiej. I-III“. Dabar lenkai leidžia tos bibliografijos II laidą. Jei neklystu, išėjo 
3 sąsiuviniai, kur šaltiniai "Tave įdomaujančio perspaudo jau apdirbta. "Tai labai 
puikus leidinys ir be jo apsieiti negali jokiu būdu. Ten gali surasti viską, ko tik tau 
reikia. Žinoma, tą kas pasirodė prieš bibliografiją atspausdinaat. 

Ar žinai, studiją apie Jogailos kanceliariją ir jos darbininkus? Yra nebloga kny- 
gutė. Aš ją buvau kažkur pas save dėl Tavęs pasižymėjęs, bet nežinodamas adreso 
negalėjau parašyti. Dabar tarp popierių kažkur užsimetė, Jei Tau bus įdomu, radęs 


*9 Išbraukta „spausd“. 

9 Antanas Valaitis (1890-1946) — Lietuvių mokslo draugijos reikalų vedėjas ir bibliotekininkas. 
4! Stanistaw Košcialkowski (1881-1960) — žymus lenkų istorikas, Lvovo istorijos mokyklos 
atstovas, Stepono Batoro universiteto profesorius. Abiejų Tautų Respubliką laikė unitarine vals- 
tybe. Tyrė LDK iždo ir ūkio problemas, istoriografiją. 

2 ranka (lot.). 

43 Neįskaitoma pavardė. 

'* August Sokolowski, Anatol Lewicki, Codex epistoliaris Saeculi decimi guinti... Krakow, 1891. 
Šaltinių leidinys serijoje „Monumenta Medii Aevi Historica“. 

"3 Liudvikas Finkelis (Ludwik Finkel, 1858-1930) — lenkų istorikas, vadinamosios Lvovo is- 
torikų bendrijos atstovas, XVII a. specialistas, Lenkijos istorijos bibliografijos (nuo 1891 m.) 
sudarytojas. 

parašysiu kitą kartą. 

Galimas dalykas, kad man teks rašyti apie Lietuvių-Lenkų kultūrinius santykius 
Jogailos laikais'““. Gal žinai geros medžiagos? Tu, tur būt, esi radęs daug ką apie 
Lenkus Vytauto dvare, jo kanceliarijoj arba apie lietuvius Jogailos dvare ar lenkų 
mokyklose. Gal gali ką parašyti? 

"Tai tuo tarpu, rodos, ir viskas, ką galėjau Tau parašyti. 
Sveikink Kuodį. 
Daug geriausių linkėjimų Tau 


A. Šapoka 
Kęstučio 7-5 
Kaunas 


M6 A. Šapoka, Kultūriniai lietuvių ir lenkų santykiai Jogailos laikais, Jogaila, red. A. Šapoka, Kau- 
nas, p. 267—290, 

A. Šapokos laiškas A. Vasiliauskui, 1934 m. kovo 22 d., Kaunas-Viena. Origina- 
las. Rankraštis. LMAVB RS, f. 205—12, I. 6-7. Skelbta: V. Selenis. Istoriko Adolfo 
Šapokos metodologinės nuostatos korespondencijoje: penki 1934-1959 metų 
laiškai. Darbai ir dienos, 2013, t. 60, p. 344-347, 


1934. III. 22 d. 
Kaunas. 


Prieteliau, 


Dėkui už ilgą laišką ir žinias iš Tavo padangės, Įdomų laikotarpį dabar teko 
pergyventi jums ten Vienoje. Ne visiems pasiseka matyti revoliucijas'“". 

Džiaugiuosi, kad "Tavo reikalai taip gerai vystosi ir dabar vis pirmyn žengia. 
Lauksim gražaus indėlio mūsų istoriografijon. Bet dėl Tavo užsimojimų pavaži- 
nėti aš paabejočiau. Ypač dėl atsilankymo pas Pfitznerį'“*. Nežinau, ką jis galėtų 
"Tau padėti, ypač vos per keletą dienų. Tuo labiau, kad Tavo nagrinėjamais klau- 
simais jis tuo tarpu, rodos, neužsiima. Ką jis rašė apie Vytautą tai buvo pripuo- 
lamas darbas ir, be to, rašytas ne pagal šaltinius, o iš literatūros. Man rodos, kad 
visus klausimus, kuriuos jis galėtų Tau paaiškinti, lengvai gali rasti literatūroj bei 
šaltinių leidimuos pats. Kas kita būtų pasitarti sa Semkowicz'iu arba Haleckiu!“? 
ir net Paszkiewic2'iu, kuris ruošdamas „Regesta Lithuaniae“ šaltinius turi pažinti 
gerai. 

Dėl fotoaparato sumanymas geras, bet, deja, tuo tarpu aš prisidėti negaliu, nes 
neturiu pinigų. Žinoma, ir man bus reikalinga gauti nemaža nuotraukų, ypač 
galvoju apie buv. Nesvyžiaus archyvą, bet tuo tarpu turiu kitų darbų pakankamai 
ir prie to galėsiu prieiti tk po keleto metų. Kad galėtų "Tau šiuo atžvilgiu kas nors 
padėti, nenumatau. Lappo, žinoma, nieko. Nebent Biržiška ar istorijos draugija, 
bet kai visi neturi atliekamų pareigų, tai vargu. 

Tavo prisiųstą laišką ir egzempliorių M.Jėg p. Jablonskiui perdaviau, o Ivinskio 
egzempliorius tebėra pas mane, nors jam sakiau, kad turiu. 

Į Tavo klausimus, surašytus ant atskiro lapo, kai kurių pastabų bandžiau pa- 


471934 m. Vienoje vyko vadinamasis Vasario sukilimas, kuriame susidūrė socialistų ir nacistinės 
Vokietijos remiamų konservatorių srovės. 

8 Josef Pfitzner (1901-1945) — iš Sudetų kilęs vokiečių politinis veikėjas (nacistų partijos na- 
rys), rašytojas. 1930 m. išleido knygą apie didįjį kunigaikšąį Vytautą „Grossfūrst Witold von 
Litauen als Staatsman“, kuri buvo išversta į lietuvių kalbą. 

** Oskar Halecki (1891-1973) — vienas žymiausių lenkų istorikų medievistų ir bizantinologų, 
Varšuvos universiteto profesorius. Tyrinėjo Lenkijos ir LDK ryšių bei lietuviškojo parlamenta- 
rizmo atsiradimo istoriją. 

daryti kitoje pusėje to paties lapo, kurį perduodu kartu, Kai kurie atsakymai, be 
abejo, nėra pakankami, bet be šiokio tokio pasiknaisiojimo po knygas taip eks- 
promtu atsakyti sunku. Nežinau, ar bus kas nors Tau iš to naudos. 

Dėl mano klausimo apie kultūrinius Lietuvių-Lenkų santykius Jogailos-Vy- 
tauto laikais, man rodosi, Tau turėtų būti aiškūs šie klausimai: 

1) Ar buvo lenkų Vytauto dvare ir jo kanceliarijoj? Jei buvo, tai kokias pareigas 
jie ten ėjo? 

2) Gal buvo svetimšalių, kurie anksčiau gyvenę Lenkuos, vėliau pereina Lietu- 
von? Kokie? Ką jie veikia Lenkuos ir vėliau Lietuvoje? 

3) Ar buvo lietuvių Jogailos dvare ir bendrai Lenkijoj? Ką jie veikia tenai ir ar 
grįžta atgal Lietuvon / Ką veikia grįžę? Gal žinomi vardai jų? 

4) Kieno kanceliarijoj paruošti šie aktai: Krevės 1385 [metų] aktas'*“, Ostravos 
1392 metų"?! aktai ir 1401 bei 141353 metų aktai? Kiek įtakos jų paruošimui 
turėjo Vytautas ir kiek Jogaila bei jų dvarai? 

5) Kieno kanceliarijoj paruošiami buvo raštai siunčiami į vakarus propagandos 
reikalams? 

Jei kurie nors šių klausimų Tau aiškūs, būk geras parašyk, nes man skubiai rei- 
kia. Tik parašyk, kiek gali, nurodydamas šaltinius (ir puslapius), kad galėčiau arba 
tiesiog pavartoti, arba, kas man dar liks neaišku, išsiaiškinti. Man taip pat įdomūs 
ir reikalingi visi kiti klausimai, kurie liečia to meto unijų ir kultūrinių abiejų tautų 
santykių klausimus. 

Nuvažiuot į Lenkiją (Varšuvą) ir man būtų gera. Tenai norėčiau, pav.[yzdžiui], 
suieškoti kai kurių Lietuvos pavietų instrukcijas 1789—92 mt. Seimui. Jei, pav. 
[yzdžiui], Tu sutiktum pabandyti jų paieškoti, būčiau dėkingas ir parašyčiau ko- 
kių man reikia. 

Tai tuo šį kartą ir baigsiu. Naujanybių jokių čia pas mane nėra ir nėra nė ką 
parašyti. Linkiu Tau visokio pasisekimo. 


A. Šapoka 


Kaunas 
Kęstučio 7e-5 


TTT TTT, 


0 Krėvos aktas 1385 m. Įrašas pieštuku viršuje (A. Vasiliausko?): „negavau Krok. kop. arch.“ 
151 Įrašas pieštuku viršuje: „negavau“. 
152 Įrašas pieštuku viršuje: „negautos (Krokuvoj)“. 

A. Šapokos laiškas Broniui Dunduliui, 1934 m. liepos 2 d. Kaunas-Paryžius. 
Originalas. Rankraštis. VUB RS, f. 255—123, L. 1. 


1934. VII. 2 d. 


Dėkui prieteliau už žinias iš Paryžiaus. Kad neužsitrauktų per ilgai, rašau tuo- 
jaus. Gal leidėjai Iwaskiewicz veikalo ir neturi, bet rinkoje jis ne naujiena. Pa- 
rašykit antikvarams. Geriausia gal tiktų Fišeris, bet neturiu jo adreso. Turiu po 
ranka branginiko Lewino (Warszawa Nalewki, 16). Paprašykit jo katalogo, bet 
pirkti pas jį nepatarčiau — per brangu. Vilniškių antikvarų duomenų neturiu, 
bet, jei norit ko gauti, pabandykit parašyti P. Karazijai (Liet.[uvių] banko direk- 
torius)!??, kuris su antikvarais turi daug reikalų. Jo adresas: Wilno, Wielka 2—2. 
Parašykit, ko jums reikia, kad jūsų adresatas perduotų antikvarams, kurie jums 
praneš kainas ir persiųs knygas. Jei rašysit, priminkit, kad nurodymą gavot iš ma- 
nęs ir pasiųskit p. Karazijai mano sveikinimus. Tikiu, kad jis padarys. Jis didelis 
bibliofilas. Apie tą jūsų periodą yra rašęs gan daug Mošcicki, H."* Tarp kitko, ir 
apie Lietuvos ir Lenkų karalystės sujungimo projektus (1813-1830). Jo darbe- 
lių galima gauti labai pigiai. P. Janulaitis apie tai galvoja, bet dar nerašo!“?. Tarp 
kitko, štai man po ranka darbelis generolo Bousnalio „Vilniaus operacija“ [rusų 
vertime]. Ar pastebėjot? Tai liečia 1811-12 metais Iwaszkiewicz"““ yra rašęs „Li- 
twa w przedniu w. wojny 1812“ (brošiūra). Apie francūzus Lietuvoje yra truputis 
medžiagos Kauno c.[entriniam| archyve. 

Atostogauju, rodos, Kaune. Įdomu būtų girdėti dažniau, ką gera ten užtinkat. 
Linkiu visokio pasisekimo. 

Jūsų A. Šapoka 


Užrašyta atviruko šone: „Pažiūrėkit J. Poniatowskio laiškų leidinį. Jums tiks II 
(157 


153 Povilas Karazija (1887-1955) — Lietuvos pedagogas, numizmatas, bibliofilas, kultūros ir vi- 
suomenės veikėjas. 

15 Henryk Stanisžaw Mošcicki (1881—1952) — lenkų istorikas, Varšuvos ir Krokuvos universitetų 
profesorius, tyrinėjo Ryrų Europos XVIII-XIX a. istoriją, biografistiką. 

5 Augustinas Janulaitis tokį veikalą parašė po dešimties metų: „Lenkijos karalystė 1815— 
1830 m““ Monografija. I-II dalys. Rankraštis. 1944, 432 1., LM AV B RS, f. 267-1085. 

156 Janusz Iwaszkiewicz (1879-1944) — lenkų istorikas, archyvaras, tyrinėjo XVIII a. pab.— 
XIX a. Lietuvos istoriją. 

*7 Tikėtina, kad minimas Bronislaw Dembinski parengtas leidinys Stanislav August i ksiąže Jūzef 
Poniatowski w šwialle wlasnej koresbondengi (Lwow, 1904). Už nuorodą dėkoju Ramunei Šmigelsky- 
tei-Stukienei. 


ADOLFO ŠAPOKOS LAIŠKAI 79 


Atviruko pirmoje pusėje: 


Vytis Pasaulinė Pašto Sąjunga pašto ženklas 
Union postale universelle „blankas 5 centai“ 
Lietuva Lithuanie 
Atvirutė Carte postale 


M. 
Br. Dundulis 
V'rue de Ecole Polytechnigue 
Paris V 1 
La France — Prancūzija 

A Šapokos laiškas B. Dunduliui, 1942 m. balandžio 18 d. Kaunas-Vilnius. Ori- 
ginalas. Rankraštis. VUB RS, £. 255—123, |. 2. 


Kaunas, 1942. IV. 18 
Prieteliau, 


Tik ką atvažiavęs iš Utenos radau paties laišką. Siūlai paskaityti savo studen- 
tams paskaitą. Būtų malonu susipažinti su institutu'“š, tačiau neišmanau, kaip čia 
padarius. Pasiruošti paskaitai dabar jau nebeturiu laiko, nes turiu ruoštis dar savo 
universitetinėms paskaitoms. Jei būtinai norit, kada aš skaityčiau ir kad skaityčiau 
dabar, tiksliai negaliu pasakyti. Laiko daugiau turėsiu penktadienį (IV. 24), bet ar 
galėsiu 15—17 v.(alandomis], gerai nežinau, man, rodos, geriau tiktų 17-19 val. 
[andos] Pagaliau gerai neatsimenu, kokiomis valandomis skaitysiu universitete. 
Jei 15—17 v.falandom] ten neskaitau, tai galėčiau ir tada. Jei būsi universitete, 
pažiūrėk mano iškabintame lapely. Vilniuje būsiu???, žinoma, jei gausiu kelionės 
leidimą, ketvirtadienį. Važiuosiu traukiniu. Jei nuspręstumėt, kad turėsiu skaityti, 
gal galėtum ketvirtadienį užeiti, arba palik seminare man raštelį. 

Daug linkėjimų 


A. Šapoka 
Atviruko viršuje: 
A. Šapoka 
Kaunas, Raginės 19—2 


Atviruko pirmoje pusėje: 


Post karte Pašto ženklas su A. Hitlerio profiliu 
„Ostland Deutsches Reich“ 
Ponui 
Br. Dunduliui 
Vilnius 


Pervažos 4-1. 


15 Turimas omenyje Vilniaus pedagoginis institutas, kuriame Bronius Dundulis 1941 m. rugsėjį 
pradėjo dėstytojauti, 
15 Tekstas tęsiamas kitoje atviruko pusėje. 

A. Šapokos laiško Petrui Klimui juodraštis, 1934 m. gruodžio 28 d., Kaunas- 
Paryžius. Originalas. Rankraštis. LMAVB RS, £. 233—16, L. 1. Švarraštis saugomas 
ten pat, L. 2. 


1934, XII, 2819 
Ponui P. Klimui 


Lietuvos Ministeriui Paryžiuje. 


Pone Ministeri, 





ta maloniai sutikdamas prisidėti prie Lietuvos istorijos vadovėlio paruošimo laiš- 
ke p. Švietimo ministeriui iškėlėt keletą klausimų, į kuriuos atsakyti p. Ministeris 
pavedė man, kaip tuo'“* tarpu vedančiam visus tuo darbo reikalus. 

Pirmiausia visos dirbančios grupės ir savo vardu norėčiau padėkoti Tamstai, 
Pone Ministeri, už pažadėtą paramą. Tamstos parama, tikiuosi, paskatins mus 
visus tam darbui dar labiau. 

Visai suprantama, kad "Tamstos laikas yra užimtas kitų reikalų ir dėl to many- 
čiau, kad'“? Parašyti savo dalies iki kovo 1 d. Tamsta gal iš tikro nespėsit ir teks 
porą ar trejetą savaičių užtrukti, bet mes visi čia tikimės, kad neilgai trukus po 
minėtos datos Tamsta kaip nors savo dalį pajėgsit paruošti. Tiksliai nustatyti 
datą, žinoma, sunku. Ir prie geriausių norų tokie darbai dažnai susivėlina. Aš 
Tamstai galiu tik parašyti, kad mūsų apskaičiavimu, kad spėtume vasarą vadovėlį 
turėti atspausdintą, rankraščius turėtume paruošti ir surinkti į krūvą jau balandį. 

Sunkiau man atsakyti į kitą esminį, patį darbo pobūdį saistanų klausimą dėl 
mokinių, kuriems taikomas vadovėlis, amžiaus ir jų susipažinimu su dėstomu da- 
lyku. Šito gerai visiškai!“ paaiškinti nesugeba nė ministerija, nes jie tuo tarpu vis 
kalba apie mokyklų reformą, o kokia ji tikrai bus, tuo tarpu!“ dar nenustatyta. 
Sako, aišku tik, kad mūsų kraštą ir tautą liečią dalykai būsią sustiprinta. Vadovė- 
lis būsiąs taikomas VII-VIII gimnazijų klasėm, taigi mokiniai bus vidutiniškai 
18 Švarraštyje data pakeista į 1935 m. sausio 11 d. 

**! Išbrauktas sakinys, 
'62 Išbraukta. 
18 Išbraukta. 


194 Išbraukta. 
65 Išbraukta, 

17-19 metų amžiaus. Kokius vadovėlius jie praeis prieš imdamiesi ruošiamojo, 
taip pat sunku pasakyti, nes esami vadovėliai tik toleruojami, o neskaitomi ge- 
rais ir numatoma paruošti kitus. Tuo tarpu naudojama prof.[esoriaus] Aleknos 
Liet.[uvos] ist.[orijos] vadovėlis, taikytas vidurinėms mokykloms, bet ten apie 
Tamstos minimas tarptautines XX amžiaus institucijas nėra nieko. Truputį jos, 
rodos, paliečiamos Kliuksino“““ „Naujausių amžių istorijoj“, bet tas vadovėlis 
pracinamas ne visose mokyklose ir be to tik VIII kl.fasei], taigi Tamstai tenka 
manyt, kad mokiniai apie tas institucijas dar nežino nieko. 

Baigdamas dar!" norėjau paliesti dar porą neapkalbėtų klausimų, būtent dėl 
žemėlapių ir iliustracijų. Tamstos rašomai daliai jų, tur būt, bus reikalinga taip 
pat, kaip ir kitom dalim. Prašytume Tamstą paų nuspręsti kokių schematinių 
ar smulkių žemėlapių tai daliai reikalinga ir kas juos turės paruošti. Ar galė- 
sit paruošti Tamsta pats, ar sekant Tamstos nurodymus turės būti paruošta čia 
Kaune? Manyčiau, kad T.[Jamstos] rašomai daliai galima būtų pridėti vieną že- 
mėlapį, paaiškinantį'“* vaizduojantį etnografines tautos sienas, ginčijamus plotus 
ir visokių susitarimų bei pasiūlymų susitarimų linijas ir tt. Be to, gal tektų kai 
ką atvaizduoti schemose (pav.[yzdžiui], nepriklausomybės kovų veiksmus). Pra- 
šytume Tamstą šito klausimo nepamiršt. Taip pat su iliustracijom. Ar Tamsta 
galėsit prisiųsti jų nuotraukas, ar nurodysit, kokių reikėtų pridėti ir kur jų gauti, 
ar viską paliksit čia mums parūpinti? Visų ir savo vardu labai prašyčiau, kad kiek 
"Tamstai bus galima, sutvarkytumėt šį reikalą pats. 

Reikšdamas didžiausios pagarbos 


A. Šapoka 


PS. 
Pirmąsyk gavęs progos susidurti su Tamsta asmeniškai drįstu pasiųsti 
"Tamstai porą savo straipsnių atspaudų!“ 


16 Karolis Kliuksinas (1883—1937) - pedagogas, istorikas. Buvęs A. Šapokos istorijos ir lotynų 
kalbos mokytojas Panevėžio gimnazijoje, kurioje dirbo nuo 1921 m. Anksčiau mokytojavo Ru- 
sijos gimnazijose. Be „Naujausių amžių istorijos“ vadovėlio (1936), išleido dar 5 vadovėlius, iš 
jų minėtini: „Lotynų kalbos chrestomatija“ (1932) „Senųjų amžių istorija“ (1932) ir „Vidurinių 
amžių istorija“ (1934). 1906 m. baigė Maskvos universiteto Istorijos-filologijos skyrių. 1927 m. 
birželį tapo Panevėžio gimnazijos direktoriumi. Žr.: V. Baliūnas, Pamirštas šešių vadovėlių au- 
torius mokytojas Karolis Kliuksinas. 120-jo gimtadienio proga, Mokslas žr gyvenimas, 2003, nr. 3, 
p. 36-37. 

167 Išbraukta, 

16 Išbraukta. 

199 Švarraštyje post scriptum pakeistas į „Dėl visų neaiškumų prašau rašyti į šv. Ministeriją arba 
man. Trakų g-vė 11“. 

A. Šapokos laiškas P. Klimui, 1935 m. balandžio 7 d. Kaunas-Paryžius. Origina- 
las. Rankraštis. LMAVB RS, £. 233-16, L. 3. 


p. Ministeriui Klimui 1935 m. balandžio 7 d., 
Paryžiuje Kaunas. 


Pone Ministeri, 


Laikas bėga, o mūsų sutartas reikalas dėl Lietuvos istorijos vadovėlio konkre- 
čiomis vis nepasireiškia. Tikiuosi, kad Tamsta apie savo dalį jau ne tik galvojat, 
bet ir pradėjot rašyti. Kadangi sutartas balandžio mėnuo jau yra atslinkęs, tai 
drįstu Tamstą sutrukdyti ir užklausti, kada Tamsta tikitės savo darbą baigti ir 
kada maždaug galima bus laukti rankraščio Kaune? Jei Tamsta rastumėt liuo- 
sesnę valandėlę ir apie tai mus čia painformuotumėt, būtumėm labai dėkingi. 
"Taip pat būtų labai malonu išgirsti pastabų dėl viso vadovėlio, dėl žemėlapių bei 
schemų, dėl iliustracijų ir kitais klausimais. Tikiu, kad visos pastabos mums čia 
būtų labai naudingos. 

A. Šapokos laiškas P. Klimui, 1937 m. kovo 22 d. Kaunas-Paryžius. Originalas. 
Rankraštis. LCVA, f. 383, ap. 18, b. 174, I. 950-951. Skelbta: V. Selenis. Istoriko 
Adolfo Šapokos metodologinės nuostatos korespondencijoje: penki 1934-1959 
metų laiškai. Darbai įr dienos, 2013, t. 60, p. 352-357. 


Kaunas, 1937 m. kovo 22 d. 


Pone Ministeri, 


Pagaliau jau atėjo laikas baigti mus reikalus su tuo mūsų visų bendro darbo 
vaisiumi, Lietuvos istorijos vadovėliu. Viskas jau ir taip per ilgai nusitęsė. 
Knygų Leidimo Komisijos reikalų vedėją p. Girą pakeitė p. Tumėnas"“. Atė- 
jus naujam žmogui pasirodė, kad su mūsų reikalu būta daug formalių neaišku- 
mų. P. Gira tada nenorėjo surašyti jokios sutarties, sakė, kad pakaksią Komi- 
sijos protokolų. Dabar pasirodė, kad nėra nei protokolų (p. Gira jų kažkodėl po 
posėdžių nesutvarkydavo), nei sutarties, nėra jokio juridinio pagrindo net honora- 
rams išmokėti. Viskas, pasirodo, buvo likę tik žodžiais tesutarta, P. Gira nesiskai- 
tydavo su jokiais formalumais, o p. Tumėnas, bijodamas Valstybės Kontrolės 
išskaitymų, rūpinosi viską ir formaliai sutvarkyti. Ilgai svyravus, atsiklausus 
Valstybės Kontrolės, pagaliau viskas susitvatkė ir jau yra pažadėta šiomis die- 
nomis honorarus išmokėti. Sutarėm, kad Knygų Leidimo Komisija išrašys 
orderį Švietimo Ministerijos buhalteriui, o jis išmokės kiekvienam iš bendra- 
darbių pagal atskiras sąskaitas. Tuo būdu mums teko tik apskaičiuoti, kiek 
kiekvienam priklauso. Čia Kaune gyvena bendradarbiai, jau prieš porą mėne- 
sių buvom sudarę tokią apyskaitą — buvom suskaitę, kiek kurio yra parašyta 
puslapių. Bet pasirodė, kad tas mūsų apskaičiavimas netiko, nes Šv.[ietimo] 
Ministerija nutarė honorarą mokėti ne pagal puslapius, bet suskaityti spaudos 
ženklus. Tuo būdu atsimetė klišių vietos ir visos korektūros. Taip buvo at- 
mesta iš viso net 84 puslapiai, spaudos lankas, už kurį honoraro priklauso 250 
litų, pagal ministrų kabineto nustatytas normas, turi 30 000 spaudos ženklų. 
Faktinas vadovėlio lankų skaičius sumažėjo ne 5 lankais, o 3; honoraras — 750 
litų. Beje, Tamstos atsiklausti dėl honoraro!" buvo neįmanoma, bet tikiuo- 
si, kad mūsų posėdžio nutarimas gal nenustebins. Mes nutarėm neskaičiuoti, 
kiek kiekvieno yra spaudos ženklų (būtų daug skaičiavimo), o mums duoda- 
mą honoraro sumą pasidalinti proporcingai kiekvieno parašytą faktiną lankų 
skaičių. Tuo būdu mums teko kiek pakeisti honoraro sumą už 1 lanką. Mums 


"TTT ITT TTL TT 


170 Antanas Tumėnas (1880-1946) — teisininkas, politinis veikėjas. 
11 Neįskaitomas žodis. 

mokama iš viso 250 litų už lanką. Nuo tos sumos, kaip numato normos ir 
kaip buvo čia mūsų susitarta. 2570 atskaitoma už redagavimą ir 90 litų kalbos 
tvarkytojui (po 3 lankus), lieka 472 It 50 cnt. Šią sumą padalinus iš 45 lankų 
gauname 10 litų ir 50 centų. Tuo būdu honoraras sumažėja 10,50 litų, jo lieka 
147 litai. Iš tos sumos ir dauginame kiekvieno parašytą lankų skaičių. Tamstos 
rašytųjų mes prisiskaitėme už (iš viso Tamstos skyriaus išskiriama 551—555 
psl. $ 3, kurį rašė p. Ivinskis ir 557-9 psl, $ 5, kuris man teko naujai rašyti). 
Taip honoraro Tamstai priskaitėme 514 litų ir 50 centų. 

Aš labai prašyčiau, kad Tamsta pavartytumėt vadovėlį ir, jeigu prie mūsų 
skaičiavimo nerastumėt ką pridėti, tuojaus parašytumėt atitinkamą sąskaitą. 
Buhalteriui ilgai laikyti pinigus pas save gal bus nepatogu, tad būtų geriau, 
kad visi tuojau atsiimtumėm, Man labai buvo gaila, kad negalima buvo viso 
šio reikalo sutvarkyti tada, kai Tamstai teko būti čia Kaune, Matot, tada dar 
tebebuvo nebaigti reikalai su Valstybės Kontrole. Kaip dabar Tamstai teks 
tuos pinigus persiųsti, nežinau. Persiųsti paštu p. buhalteris gal negalės, nes 
reikėtų gauti leidimą iš Finansų Ministerijos. Manau, kad Tamsta kitą kelią 
galėsit nurodyti. Gal Tamsta galėsit čia ką nors įgalioti ar kaip nors kitaip. Aš 
taip pat labai atsiprašau, kad lig šiol negalėjau persiųsti Tamstai priklausomų 
vadovėlio egzempliorių. Matot, vis dar derėjomės gauti daugiau, o p. Tumėnas 
gynėsi dengdamasis ministerių vieneto normomis, kad mums tik po 2 egz. 
[empliorių] tepriklauso, kai dar buvo p. Gira, mums buvo žadėta kaip nors 
padaryti, kad gautumėm net po 15 p. Tumėnas sako, nenorįs rizikuoti, nes 
Valstybės Kontrole prikibsianti. 

Taip ir nusileidom. Tuo būdu ir Tamstai tegavau vos 2 egzempliorius - vie- 
ną liuksusinį kreidinio popieriaus, ir vieną paprastą. Aną dieną, sužinojęs, 
kad į Paryžių važiuoja Užsienių R.feikalų] Ministerijos kurjeris, nuvežiau tuos 
egzempliorius ten, tikėjausi, kad galės Tamtai nuvežti, bet man pasakė, kad 
tam kurjeriui neduosią. Apsiėmė persiųsti per kitą. Tokiu būdu tikiuosi, kad 
Tamsta juos netrukus gausit. 

Baigdamas Tamstai, Pone Ministeri, dar norėjau parašyti vieną man labai 
rūpimą klausimą. Manau, kad bent savo rašytą dalį Tamsta perskaitėt ar nors 
peržiūrėjot, ten ne viskas papildyta, kai kas ir išleista. Aš bijau, kad nebūtų 
buvę kas nors sugadinta. Tamstos dalį redaguojant kai kurių papildymų buvo 
padaręs Dr. Ivinskis (ypač apie nepriklausomybės kovas), o be to, korektūras 
dar buvau davęs Kariuomenės Štabo Švietimo Skyriaus žmonėms. Kiek man 
atrodė tikslu, visomis tomis pastabomis naudojausi. Tad apskritai man būtų 
labai įdomu išgirsti Tamstos paties nuomonę. Jei Tamstai nesudarytų didelio 
sunkumo, labai prašyčiau parašyti taip pat savo nuomonę ir dėl visumos. 

Kaip Tamstai žinoma, teko pastebėti iš spaudos, kai kas nori primesti kišan- 
čią tendenciją ir visokių netikslumų. Daugybė padarytų ir praleistų klaidų (net 
faktinių) aš pats jau dabar gerai matau, bet daugelis kaltinimų vis dėlto atrodo 
per drąsiai metami"?. Kažkodėl nesiskaitoma nei su vadovėlio pobūdžiu, nei 
su jo paskirtimi, nei pagaliau, ir svarbiausia, su darbo sąlygomis. Kaip gali 
atsakyti į visus klausimus vadovėlis, jei į juos dar neatsakė nei viena specifinė 
studija? Mano galva, tautos istorijos mokslas turi būti pradedamas kurti nuo 
bendresnio pobūdžio kursų, nes tik tada tepasirodo visos spragos, kurias turi 
nušviesti specialūs darbai, bet kam kiekvieną klaidą ar neaiškumą tuojaus 
blogai aiškinti, net piktos valios prikišti? Liečiant paskutinius laikus, beveik 
mūsų dienas, visų, žinoma, negalima patenkinti"*. Bet ir nepatenkintieji netu- 
rėtų užmiršti, kaip tas atsitinka, neturėtų tuojaus mesti kokią šališkumo kaltę, 
nes tuo būdu patys per dažnai šališki pasirodo. 

Bet dovanokit, kad taip ilgai Tamstą trukdau. Baigiu. 
Tamstą labai gerbiąs 


A. Šapoka 


TTT TTT 


2 Ą, Šapokos redaguota „Lietuvos istorija“ — bene daugiausia kritiškų recenzijų sulaukusi isto- 
rikų parengta knyga 1930-1940 m. 

"3 P. Klimo rašytąją dalį Kazys Pakštas pavadino „neobjektyviu ir banaliu įvykių traktavimu 
Goebbelso stiliumi“; žr. K. Pakštas, Kur geografija susitinka su istorija, Naujoji Romuva, 1937, 
nr. 7, p. 168. 


ADOLFO ŠAPOKOS LAIŠKAI 


A. Šapokos laiškas Marijai Mašiotaitei-Urbšienei. 1935 m. gruodžio 21 d., Kau- 
nas. Originalas. Rankraštis. LNMMB RKRS, f. 14641, 1. 1. Skelbta: V. Selenis. 
Istoriko Adolfo Šapokos metodologinės nuostatos korespondencijoje: penki 
1934-1959 metų laiškai. Darbai žr dienos, 2013, t. 60, p. 350-351. 


1935 m. gruodžio 21 d. 
Kaunas, Trakų 11. 


Ponia, 


Man tenka labai atsiprašyti, kad taip ilgai tylėjau ir į Tamstos paraginimą 
prisidėti prie Lietuvos Vakarų Sąjungos propagandos neatsakiau dar nieko. 
Pati idėja man labai artima ir S-gos darbas visada rūpi. Bet gavęs Tamstos 
laišką taip ir negalėjau nuspręsti, kuo gi galėčiau prisidėti prie to darbo ir 
aš? Kad galėčiau ką nors padaryti, tuo tarpu nenumanau. Blogiausia, kad 
nežinau, kurią propagandos plotmę Sąjunga yra pasirinkusi. Manau, kad visi 
sumanyti straipsniai turėtų turėti vieną linkmę. Kol eina reikalas apie Sajun- 
gos darbo plėtimą ir organizavimą skyrių, manau, kad vargu ar galėčiau ką 
padaryti. Tam, tikiuosi, atsiras daug aštresnių plunksnų"“. Jei būtų reikalo 
rašyti dėl paties objekto akademinėje plotmėje, gal ką nors galėčiau, nors, 
prisipažinsiu, specialiai Sąjungai rūpimų klausimų niekad nesu tyrinėjęs. Tik 
pripuolamai. Ir tą dabar tuojaus padaryti vargu ar galėčiau, nes esu labai 
užimtas kitų darbų. Taigi nuo propagandos prašyčiau mane atleisti, o jei Są- 
jungai bus reikalinga straipsnelių, nagrinėjančių vieną ar kitą Mažosios Lie- 
tuvos klausimą akademinėje plotmėje, mielai stengčiausi ką nors parūpinti. 
Bet tam, mano galva, reikėtų žinoti smulkesnį projektuojamos akcijos planą. 
Sąjunga, rodos, turi akademinę sekciją, kuri galėtų išdirbti planą, nurodyti 
bent linkmes, nurodyti rūpimus ir keltinus klausimus. Sporadiškai, be tam ti- 
kros rikiuojančios idėjos, pasirodą straipsneliai vargu ar būtų tikslūs. Visuo- 
menei, mano galva, reikėtų duoti ne vieną kirą žinelę, o nuosekliai pervesti 
ją per visą problemos labirintą, užakcentuoti ir paaiškinti tą, kas svarbiausia 
ir labiausiai įsidėmėtina. 

Taigi galiu tuo tarpu tik pasižadėti sekti Sąjungos darbą ir, jei atrodys, kad 
galima kur nors pritaikinti ir mano jėgeles, prisidėsiu mielai. 


TTT T T T TTT 


4 1934 m, Lietuvos Vakarų sąjungos prašymu „Radiofone“ paskaitą „Didžiosios ir Mažosios 
Lietuvos prieštaringumų esmė“ skaitė Konstantinas Avižonis, kuris atskirai netyrinėjo šios pro- 
blemos, žr. : B. Cenannc, AuToBCKHE HCTOpHKH H NpOSAeMBI HCTOpH1 Bocrounožt Mpyceita 
(1918-1940), Kuenjpmoe Kacnedue Bocmounoū Ipyceuu, Kanununapad, 2011, t. II, c. 87-88. 

Reikšdamas Tamstai didžios pagarbos 


A. Šapoka 

A. Šapokos laiškas Liudui Girai, 1935 m. gruodžio 16 d., Kaunas. Originalas. Ran- 
kraštis. LNMMB RKRS, £. 7—831, 1. 1. 


Ponui L. Girai. 


Trys Lietuvos istorijos vadovėliui reikalingi žemėlapiai p. Pesio jau yra nubraižyti. 
Vienas iš jų spaustuvėje jau yra visiškai paruoštas spausdinti, o vieno yra padaryta 
klišė ir pavyzdinės nuotraukos. Trečias yra baigtas, bet tuo tarpu dar nefotografuotas 
G. Pesys yra parašęs sąskaitą už tris žemėlapius. Jis dar turės padaryti vieną žemėlapį 
ir keletą schemų. Taip pat jo dalykas yra prižiūrėti visų žemėlapių spausdinimą, Tą jis 
imasi atlikti už tuos pačius 150 litų. Ponas Viceministeris sako, kad dėl kainos reikėtų 
susižinoti su Valst.[ybės] Kontrole. Esą, jie ten gali turėti savas normas ir gali išeiti 
nesusipratimas. 

Jei kreipsitės į Valstybės] Kontrolę, gal reikėtų jiems parodyti žemėlapių pavyzdį, 
nes juk ne visi žemėlapiai yra lygus ir vienodai reikalauja darbo. Dėl tų reikalingų 
pavyzdžių prašyčiau paskambinti p. Pesiui į topografijos!" kartografijos skyrių (skam- 
binti per generalį štabą). 

Antras dalykas, prašyčiau paskubinti užsakymą spaustuvei, nes, kaip teko girdėti, 
tuojaus spaustuvė turės daug darbo ir mūsų žemėlapius spausdinti greit nespausdins. 

Su P Masiliūnu man n dėl ų žemėlapių teko kalbėti ir kitu reikalu. Juk ir tas p. Pesio 
"Teko surinkti medžiagą ir nuolat nurodinėti, koreguoti p. Pesio darbą. Man likti be 
atlyginimo būtų lyg ir skriauda"““. P. Masiliūnas'"" sutinka, kad būtų atlyginta, bet rei- 
kia rasti atatinkamą atlyginimo formą, kuri sutiktų su Kn[ygų] Leidfimo] Komisijos 
"5 Išbraukta. 

"6 Knygų leidimo komisija prie Lietuvos Respublikos švietimo ministerijos už „Lieruvos istorijos“ 
parašytąją dalį 1937 m. kovą-gegužę P. Klimui išmokėjo 514 Lt 50 ct, J. Jakšrui — 606 Lt, 40 ct, Z. 
Įvinskiui — 669 Lt 50 ct, P. Šležui — 744 Lt ir redaktoriui A. Šapokai už teksto rašymą, redagavimą, 
klišių, žemėlapių sudarymą — 6720 Lt 50 ct. Knygų leidimo komisijos sekretoriaus Vytauto Tumėno 
raštai VDU Kanceliarijos viršininkui, LCVA, £ 391, ap. 4, b. 1806, L 13. 

17 Kazimieras Masiliūnas (1902-1973) — pedagogas, 1934-1940 m. — švietimo viceministras. Išrūpino 
A. Šapokai IV laipsnio Vytauto didžiojo ordiną (įteiktas 1937 m. vasario 16 d.). Tačiau jis nebuvo vie- 
nintelis istorikas, kuriam už veiklą švietimo srityje buvo įteiktas ordinas. 1937 m. už pirmąjį sieninį Lie- 
tuvos istorijos žemėlapį D. L. K. Gedimino IV laipsnio ordiną gavo Ona Girčytė-Maksimaitienė, 1939 
m. —už veiklą Lietuvos istorijos draugijos Mokytojų sekcijoje ir vidurinių mokyklų istorijos programos 
rengimą, taip pat už istorijos vadovėlio išleidimą — Vanda Daugirdaitė-Sruopienė, už Lietuvos istorijos 
tyrimus ir pedagogo darbą — Simas Sužiedėlis, žr.: V. Kavaliauskas, Už zwobehius Lieti, Vilnius, t. II, 
2003; LCVA, £ 391, ap. 6, b. 47, L. 247, 253. A. Šapokos mokytojas I. Jonynas jau turėjo Gedimino III 
laipsnio ordiną už diplomatinę veiklą Vilniuje, 1939 m. Švietimo ministerija siūlė jam suteikti Vytauto 
didžiojo III laipsnio ordiną už veiklą Vytauto didžiojo mirties metinių paminėjimo komitete, ten pat, L 
43, Kitas A. Šapokos mokytojas rusų istorikas I. Lappo 1938 m. gavo Gedimino III laipsnio ordiną už 
tai, kad „išgarsino Lietuvos Statutą užsieniuose“, LCVA, £. 391, ap. 6, b. 46, L 401. 

taisyklėmis bei atlyginimo normomis. Aš daug; už tą darbą nė nenorėčiau, bet po 
kokį 50-75 ar 100 litų gal ir vertėtų. Kaip tą pravesti? Jei nebūtų galima kitaip, tai man 
radosi, būtų galima šitaip padaryt. Jūs galit apmokėti brangiau p. Pesiui, 0 jis gavęs 
pinigus perduos nustatytąją sumą man. Pav., Jūs išmokat jam ne po 150 už žemėlapį, 
o po 225 lirfus]. Tada jis man perduos nuo kiekvieno žemėlapio po 75 lit[us]. 


1935. XII. 16 d. A. Šapoka 


Kaunas, Trakų 11. 
Tel. 46-15. 


P. S. P. Pesio sąskaitą čia palieku, bet, man radosi, ją reikės perrašyti. Juo labiau, kad 
vis dėlto gal suūksit ir man tuo pačiu keliu atlyginti. 

A. Šapokos laiškas L. Girai, 1936 m. gruodžio 21 d., Kaunas. Originalas. Ran- 
kraštis. LNMMB RKRS, £. 7831, L. 2. 


Knygų Leidimo Komisijos Sekretoriui 
p. Girai 


Sužinojęs, kad K[nygų] Lfeidimo] Komisija mano darbą „Lietuva Reformų 
Seimo metu“ siūlytų sutrumpinti, pats norėčiau duoti šiokių paaiškinimų. Iš es- 
mės man atrodo, kad daug sutrumpinti nebūtų naudinga, nes tada nukentėtų 
darbo prieinamumas eiliniam skaitytojui ne istorikui — jis liktų perdaug specialus. 
Nes juk pačių išvadų bei jų argumentavimo sutrumpinti neimanoma. Tad man 
atrodo, kad, norint sumažinti veikalo puslapių skaičių, galima jo dalį (kur atpa- 
sakojama bajorų seimelių instrukcijos) atspausdinti petitu!"ė. Tuo būdu puslapių 
sumažėtų (manau, kad apie 50 pusl.fapių] sumažėtų). Be to, aš pats jau esu nusi- 
statęs porą skyrių perdirbti ir išdalies juos sutrumpinti. Taigi galutinai paruošus 
spaudai darbas truputį sumažės. 

Prašau pranešti mano pastabą Knygų] Lfeidimo] Komisijai, kurią labai prašau 
minimąjį darbą sutikti spausdinti. Komisijos pageidavimą aš visada turėčiau gal- 
voje ir, kiek bus galima, pasistengsiu darbą sutrumpinti!?, 


Kaunas, A. Šapoka 


1936. XII. 21 


"78 Petitas (pranc. pe4iė — „mažas“) — spaustuvinis šriftas. 

"9 Matyt, tuo galima paaiškinti įvairuojančią šio A. Šapokos darbo rankraštinių variantų apimų 
(didžiausia iki 588 p.). Visas darbas paskelbtas tik 2008 metais, žr. R. Jurgaitis, R. Šmigelsky- 
tė-Stukienė, A. Šapoka, Raštai, + 2: Lietuva reforpių seinio mvetu. Iki 1791 m. gegužės 3 d. konstitucijos, 
Vilnius: Vilniaus pedagoginio universiteto leidykla, 2008, p. 22. 

A. Šapokos laiškas Jonui Totoraičiui, 1935 m. spalio 10 d., Kaunas-Marijampo- 
lė. Originalas. Rankraštis. LCVA, £. 1674, ap. 3, b. 49, I. 28. 


1935 m. spalių 10 d., 
Kaunas, Trakų 11. 


Garbus Profesoriau, 


"Tuo tarpu man labai reikalinga „Dzieje ilustrowanne Polski“ (autorius, rodos 
Sokolowskis) „Poczet Krolow Polski“ (t. y. visų karalių portretai). Nei vienos tų 
knygų čia Kaune gauti negaliu. Man atrodo, kad jos galėtų būti kfunigų] marijo- 
nų bibliotekoje. Jei Tamstai nesudarytų didelio sunkumo, prašyčiau peržiūrėti ir 
kaip nors pranešti man, kokiu keliu galėčiau jas nors trumpam laikui pasiskolinti. 

"Tamsta, rodos, atvažiuojat į Kauną neretai. Jie tos knygos bibliotekoje būtų 
man galėtumėt pranešti pav. per Dr. Ivinskį, kurį, turbūt, tenka sutikti universi- 
tete, arba telefonu 46—15. 

Reikšdamas "Tamstai didžios pagarbos 


A. Šapoka 

A. Šapokos raštelis nenustatytam „Mūsų žinių“ bendradarbiui, 1947 m. kovo 
2 d., Augsburgas. Originalas. Rankraštis. LTSC PLA, Vokietijos DP kultūros 
veikėjų korespondencijos fonde. 


Augsburg, 1947. III. 2 


g T. 


Gavęs peržvelgti keletą „Mūsų Žinių““*? nr., pastebėjau, kad Tamstos ben- 
dradarbių tarpe yra ir Dr. J. Jakštas. Man būtų labai malonu su juo susirišti, bet 
nežinau adreso. Gal Tamstos būtumėt malonūs pranešti man jo adresą, arba 
manąjį jam persiųsti. 


Reikšdamas pagarbos 
Dr. A. Šapoka 


Mano adresas: 
Dr. A. Šapoka, Augsburg, Hochfeld, DP Camp, Germany, USA Zone 


mr rTrrrrrrrrrPrrrrrr rr r 


190 Zalcburgo lietuvių laikraštis, ėjęs 1945-1947 m. 

A. Šapokos laiškas Broniui Kvikliui, 1947 m. rugpjūčio 4 d., Augsburgas. Origi- 
nalas. Rankraštis, VDU LII , £. 1, ap. 1—4, b. 3529-—462. 


Augsburgas, 1947. VIII. 4. 
Bičiuli, 


Dėkui už knygą, kurią prieš keletą dienų gavau. Buvau apie ją girdėjęs jau se- 
nai, bet gavęs buvau labai nustebintas. Aš įsivaizdavau, kad tai yra grynai teisinių 
konkordato nuostatų nagrinėjimas kanonų teisės požiūriu. Tuo tarpu dabar ma- 
tau, kad išeities taškais yra paimti mūsų krašto santykiai. Malonu vartyti veikalą, 
kur svetima kalba aptarti, galima sakyti, visi mūsų krašto skauduliai tiek kultūri- 
niai, tiek politiniai. Malonu, kad šiaip ar taip tai yra ne vien mokslinis darbas, bet 
ir propagandinis veikalas, supažindinąs su mūsų krašto pastarųjų laikų proble- 
momis JAV katalikiškąją visuomenę. Gaila, kad mano anglų kalbos mokėjimas 
yra dar labai silpnas, tačiau rengiuosi ją skaityti nuodugniai. Tikiuosi, suprasiu. 
Jei kur neįkandamas bus tekstas, gal padės suprasti gausios įvairiakalbės išnašos. 

Tebegyvenu senoviškai Augsburge. Dirbu gimnazijose ir Technikos mokyklo- 
je. Taip laikas ir praeina. Rimto darbo nėra, bet ir laiko nelieka. Vos kada ne kada 
prisiruošiu parašyti kokį straipsnelį į čionykštę mūsų spaudą. Man vis neramu, 
kad mes tremtiniai per mažai pagaminame propagandinės spaudos, tačiau smul- 
kiais reikaliukais užsivertęs, ką nauja organizuoti nesiryžtu. Tam pagaliau yra 
centriniai organai. Gaila, kad jie kažkaip neprisiruošia. O progą juk puikiausią 
turime. "Tik kažkaip organizacijos trūksta. Dabar už skatikus galima būtų iš- 
spausdinti tai, kam vėliau gal teks kruvino prakaito užkaltą valiutą suubagauti. 

Mūsų visų liūdnos perspektyvos, be abejo, gerai žinomos. Mano asmeniškos 
nejuda iš vietos. Prieš maždaug porą mėnjesių| su trupučiu parašiau pagaliau 
kunigui] Dr. J. Vaškui!*', Marianopolio kolegijos rektoriui, siūlydamasis moky- 
toju arba nors kokiuo nereguliariu bendradarbiu, kad tik padėtų mūsų trejetui 
ten nuvykti. Iki šiol dar neturiu jokios žinios. Marianopoly aš, tur būt, visai ne- 
žinoma asmenybė, tad priminiau, kad informacijos galėtum suteikti pats, gal būt 
kunligas| Baras ir kun[igas| R. Klumbys!“?, kaip naujieji amerikonai. Jei tektų 
kada su Dr. Vašku susitikti ar susirašinėti, tikiuosi paremtum. Aš ir jam rašiau, 
kad prašydamas pagalbos nuvažiuoti, nemanau užsikarti ant pečių. Jei pas juos 
pritapti negalėčiau, ieškočiau kitokių pragyvenimo šaltinių. Čia stumdytis po 
1 Juozas Vaškas a 9101 092) kunigas, marijonas. 

'82 Romanas Klumbis (1914-1991) — kunigas misionierius, gimęs Čikagoje, 1921-1941 m. gy- 
veno Lietuvoje. 

stovyklos pasienius jau per daug įkyrėjo. Betikslis gyvenimas ir visokios bėdos 
baigia mus visus išsemti. Normaliose gyvenimo sąlygose gyvenantieji net negali 
suprasti, kaip visa čionykštė aplinka ėda sveikatą, gadina nervus, ir kaip žmonės 
trokšta kur nors ištrūkti. 

Čikagoje gyvena ir kunfigas] Stašys!“*. Gavau iš jo du laiškus. Jam taip pat jau 
tris esu rašęs, bet nežinau ar bus bent vieną gavęs. Jei susitinkat, prašyčiau per- 
duoti linkėjimų. 

Rašei, kad mano seseriai į Omską parašei atviruką. Jei iki šiol neatsakė, matyti, 
negavo. Įdomu, kokia kalba rašei. Jei lietuviškai, tai be jos ten iš visos šeimos 
niekas ir nesuprato. O gal jos jau gyvos nebėra? 

Baigdamas siunčiu Pačiam daug nuoširdžiausių linkėjimų 


A. Šapoka 


18 Adolfas Stašys (1905-1987) — kunigas, JAV reiškėsi visuomeninėje veikloje - Amerikos lie- 
tuvių taryboje. 

A. Šapokos laiškas Vokietijos lietuvių kultūros tarybos pirmininkui, 1948 m. 
balandžio 23 d., Augsburgas. Originalas. Rankraštis. VDU LII, £. 1, ap. 1-7, 
b. 2736—383. 


1948. IV. 23, Augsburg, 


Mielasis Pirmininke, 


"Turbūt, vis tiek geriau vėliau, negu niekad. Taip bent skelbia liaudies išmin- 
tis. Pagaliau ir aš siunčiu savąjį straipsnelį „Lithuania vademecum“ reikalui. Iš 
tikrųjų aš jau kiek anksčiau jį baigiau, bet vis neprisiruošiau išsiųsti. Maniau, 
kad būsit Kultūros Tarybos!“* posėdy ir galėsiu į rankas įteikti. Pagaliau siun- 
čiu. Jei galima, prašyčiau padaryti vieną nuorašą ir dėl manęs arba nors rankraš- 
tųį grąžinti. Kito neturiu. Kartu įdėjau nuorašą rezoliucijos projekto, kurį Kult. 
[ūros] Tarybos pavestas rašiau ir įteikiau prof.[esoriui] Meškauskui!'“, kad nu- 
gabentų Šveicarijon ir kuris nors atstovas įteiktų vad.[inamajai] Intelektualų 
Konferencijai. Įdedu taip sau, kad pasitaikė dabar ant stalo nuorašas. O gal 
informacijai ten kam nors bus reikalinga? Įdėjau ir vokiškai. 

Gaila, kad neatvykot į Kult.fūros] Tarybos posėdį. Priėmėm Kultūros Ar- 
chyvo prospektą!“. Ponas Kačinskas!“ parašys. Būtų gera, kad Šv.[ietimo] 
Valdyba jo neužvilkintų. Atkreipčiau ir Jūsų ir Šv. [ietimo] Valdybos dėmesį 


1 $ priešpaskutinį, kuriame kalbama, kad Vokietijos sektoriaus archyvą ne- 
Isiant izuoja Švietimo V eš. Nevertėtų ilgai vilkintis po kan- 


celiarijas su formalumais. Reikėtų nors kas čia galima daryti. Visama vėliau 
susiformuos. Žinoma, prospektas atsidurs ir Taryboje, bet galutinių nutarimų 
galima būtų ir nelaukti. Jei Šv.[ietimo] Valdyba pritartų, reikėtų nedelsiant 
1 Vokietijos lietuvių kultūros taryba — 1947 m. rugpjūčio 26 d. Augsburge vykęs įvairių meno ir 
kultūros sričių atstovų pasitarimas, kurio metu kultūrinei veiklai kelti ir ugdyti sudaryta Kultūros 
taryba kaip patariamasis organas prie Švietimo valdybos. Jos uždaviniai buvo atstovauti visoms 
kultūros gyvenimo sritims ir remti kultūros žmones, in: V. Bartusevičius, Lietuviai DP stovyklose 
Vokietijoje 1945-1951, Vilnius: Versus aureus, 2012, p. 204—205. 

185 Juozas Meškauskas (1906-2000) — gydytojas, VDU profesorius, išeivijos visuomenės veikėjas, 
ateitininkas, 

18 Prospektas — spaudinys, kuriame pateikiama vartotojo informacija. 

8 Kačinskas — tuo metu Vokietijos DP buvo keletas bendrapavardžių mokslo ir kultūros vei- 
kėjų: matematikas Leonas Kačinskas (1908-1997), 1946-1949 m. dėstęs Pabaltijo Hambur- 
go-Pinebergo universitete, aktorius Henrikas Kačinskas (1903-1986) ir jo brolis kompozitorius, 
dirigentas, pedagogas Jeronimas Kačinskas (1907-2005). Kurį iš jų turi omenyje A. Šapoka, 
duomenų nėra. 

18 Ą, Šapokos raudonu pieštuku pabrauktas sakinys. 

skirti ir konservatorių, kuris išsiaiškintų techniškuosius reikalus ir pradėtų 
organizacinius darbus. O juk daug ką reikėtų išsiaiškinti ir susekti kas, kur 
globotina yra. 

P. Novickis!*? nori gegužės pirmoje pusėje sušaukti bendrą Kult.[ūros] Ta- 
tybos I ir Kult.[ūros] ir Šv. [ietimoj Tarybos posėdį. Būtų gera, kad iki to laiko 

m ū ikštą“?. Wielhorskio"* knygą iš p. 
Sužiedėlio gavau. Ačiū. Ilgai neužlaikysiu. O vis dėlto jam būtų galima daug 
ką pasakyti. 

Beje, straipsnio nuorašus prašyčiau neužvilkinti persiųsti. Matot, mano 
sparnai vis dėlto pakelti. O ką gali žinoti, gal ir nelabai ilgai bereikės laukti. 
Norėčiau gauti, žinoma, prieš išvažiuodamas. O važiuoju (rodos, jau būsiu 
kada minėjęs) į Montrealį, Kanadą. 


Daug geriausių linkėjimų ir sėkmės 
A. Šapoka 


P. S. Straipsniui prirašiau slapyvardę. Jei būtų norima, būtinai tikras pavar- 
des spausdinti, vėliau aiškinsimės, 


A. Š. 


18 Novickis — Stasys Navickas (1889—1962) — kapelmeisteris, kompozitorius, vargonininkas, 

0 A. Šapokos pabraukta raudonu pieštuku. 

"I A. Šapoka recenzavo buvusio dienraščio „Dzien Kowieriski“, 1924 m. išvaryto iš Lietuvos 
žurnalisto, Rytų Europos tyrimų instituto direktoriaus (1931-1939 m.) ir Stepono Batoro univer- 
siteto dėstytojo, politologo ir lenkų sovietologų mokyklos pradininko Wtadyslawo Wielhorskio 
(1885-1967) knygą „Polska a Lirwa — stosunki wzajemniew biegu dziejow“, išleistą Lenkų stu- 
dijų centro 1947 m. rudenį Londone. Šapokos nuomone, lietuvių-lenkų santykių klausimas yra 
viena painiausių Rytų Europos problemų. A. Šapokos nuomone, Wielhorskis „[...] rašo len- 
kams, įtvirtindamas juos senose pozicijose, o lietuvius moko nuolankumo „istoriniam procesui“, 
moko logikos ir kviečia atsisakyti senųjų klaidų“. A. Šapoka, Lietuvos ir Lenkijos santykiai lenkų 
akimis, Aidai, 1948, nr. 21, gruodis. 

A. Šapokos laiškas nenustatytam profesoriui (Vaclovui Biržiškai?), 1948 m. ge- 
gužės 11 d., Augsburgas. Originalas. Rankraštis. LTSC PLA, Vokietijos DP kul- 
tūros veikėjų korespondencijos fondas, I. 11. 


Augsburgas, 1948 m. gegužės 11 d. 
Profesoriau, 


Labai smarkiai vis dėlto nebarkit. Geriau vėliau negu niekad. Savo rankraštį 
Tremtinio"? vadovui pagaliau siunčiu. Kaip matot, jis išėjo ne visiškai toks, 
kokio laukėte. Ne visai pagal Jūsų siūlytąjį planą. Mintis, atrodo, bus likusi 
ta pati. Kad ir šlubuoja kiek konstrukcija, bet norėjau sugrūsti kuo daugiau 
statistikos ir faktų. Be abejo, ne kiekvienas galės jais pasinaudoti, bet iš kie- 
kvieno tremtinio apaštalo vis tiek neišeis. Diagramų aš nė nebandžiau daryti. 
Man atrodo, jos užimtų per daug vietos, o ne kažin ką paaiškintų. Aš taip 
pat visiškai nepaliečiau nei Jūsų plane minimų visuomeninio gyv.[enimo] su- 
sikirstymo bei susiorganizavimo nei teisingumo ir socialinės būklės kl.fausi- 
mų] (d. ir £. skyr)), neliečiau taip pat nei valstybės santvarkos klausimų. Man 
atrodo, kad daug ko čia nė neprirašytum. Juk daug dalykų čia ir netvarkoje 
buvo. Skaitmenimis čia, man rodos, daug ko neišryškinsi. Kiekvienas dėl to 
turi savo nuomonę ir reabilitacinės ar apologinės pastangos pareikalautų daug 
popieriaus. Pagaliau, jei rastumėt reikalo, apie visuomeninį gyvenimą, soci- 
alinius santykius ir socialinį draudimą kokį, puslapį gal galėtų parašyti koks 
juristas su visuomenininko gyslele. Aš to nepajėgčiau, o medžiagos neturiu. 

Istorinė apžvalga man išėjo kiek ilgesnė negu Jūsų projekte numatyta buvo. 
Bet dar trumpiau to išreikšti nepajėgčiau. 

Spėju, kad rankraščius duosit nurašyti mašinėle. Čia to padaryti negalėjau. 
Su mašinėlėmis dabar pas mus striuka, nes net e [raidės] pavogtos. Man būtų 
gera gauti nors vieną nuorašą. Gal galėtumėt nurašyti vieną kopiją viršaus ir 
man ją pasiųsti? Juk pats leidinys, tur būt, dar užtruks, aš galiu išvykti jo ne- 
gavęs, O ir šiuos davinius norėčiau turėti. 

Dr. Viliamas"*, rodos, po truputį rašo, bet manyčiau, kad nebloga būtų, jei 
dar pasiteirautumėte, ar jau baigia. Gal kiek paspartėtų žingsniai. 

Prof.[esorius] Meškauskas apie pavojus sveikatai įvairiuose kraštuose žada 
parašyti. Bijau, kad gali užtęsti. Juk ir jis labai senai žadėjo, o ligšiol, rodos, 
dar nebus padaręs nieko. 


rr 


192 „Tremtinys“ — išeivių lietuvių laikraštis, ėjęs Vokietijoje, Oldenburge, nuo 1945 m. 
93 Vladas Viliamas (1904-1972) — geografas, politinis ir visuomenės veikėjas, ateitininkas. 

"Tuo tarpu siunčiu Jums daug geriausių linkėjimų. 


A. Šapoka 

A. Šapokos laiškas Vaclovui Biržiškai, 1947 m. lapkričio 24 d., Augsburgas-Pi- 
nebergas. Originalas. Rankraštis. VUB RS, f. 314, b. 743, puslapiai nenumeruoti. 


Augsburgas, 1947. XI. 24, 
Pone Profesoriau, 


Iš Tamstos mokinių ir šiokių tokių bendradarbių aš gal būsiu vienas belikęs, 
kuris dar nei karto nesu rašęs Tamstai. Suprantama, kad jau senai žinau, kur 
gyvenate ir kur anksčiau gyvenote. Nerašiau, sekdamas savo charakterio bruožą, 
nenorėdamas trukdyti laiko be ypatingo reikalo. Spėju, kad ir Tamsta nemėgstat 
tuščių susirašinėjimų. Šį kartą trukdau Tamstą su reikalu. 

Prieš porą savaičių man atėjo į galvą minūs, kad Klaipėdos prijungimo 25 
metų sukakties proga gera būtų išleisti leidinėlį, išryškinantį visos Mažosios Lie- 
tuvos problemą. Kadangi mūsų zonoje dabar visa spauda (t. y. leidimai ką nors 
spausdinti) yra sukaupiama aplink laikraščius, tad pradėjau kalbėtis su „Žiburių“ 
redakcija. Jie sutiko reikalą paremti, bet atskiro leidimo, sako, nesą vilčių gau- 
t. Tad susitarėme, kad 1948 m. sausio 10 d. išleis specialų dvigubą „Žiburių“ 
numerį, skirtą vien Miažajai] Lietuvai. Jo bus 24 psl. Kartu visa ta medžiaga 
pasirodys ir kaip knygutė — 96 psl. Tai bus tas pats numeris, tik kitaip sulaužytas. 

Aš skubotai sudariau planą ir išsiuntinėjau numatytiems autoriams, prašyda- 
mas neatsisakyti straipsnius parašyti. Taip jau esu gavęs sutikimą, kad Dr. Pu- 
zinas“* parašys apie M [ažosios] Lietuvos proistorę, Jonikas apie lietuvių kalbą 
Mažojoje] Lietuvoje, Balys'* apie tautosaką, Ivinskis apie tautinius santykius, 
Pažemeckas!*“ apie M.[ažosios) Lietuvos ūkį. Su kitais (pv. Maciūnu) dar tebesi- 
deru, o kai kurie (pv. Tamošaitis"“", prašytas straipsnio apie tautodailę) dar neat- 
sišaukė. Neatsakė dar nieko ir Krivickas'"* (Klaipėdos byla ar problema tarptau- 
tinės teisės požiūriu) ir Augustaitis (uostų klfausimas]) ir kt. 

Aš iš pat pradžių buvau nusistatęs prašyti Tamstos parašyti apie Mažosios 
Lietuvos vaidmenį spaudos draudimo metu. Minėjau tai ir laiške Maciūnui. 
Nežinau ar tamstai ką sakė ar ne. Aš ir jam rašiau, kad į tamstą kreiptis man 


93 Jonas Puzinas (1905-1978) — archeologas, Pabaltijo universiteto Filologijos-filosofijos fakul- 
teto prodekanas. 

5 Jonas Balys (1909-2011) - folklorininkas, lyginamuoju istoriniu metodu tyrinėjo tautosakos 

siužetus ir jų geografinį išpliūmą. 

*6 Juozas Pažemėnas (iki 1954, Pažemeckas) (1909-2002) — ekonomistas, visuomenės veikėjas, 
bndradarbiavo žurnale „Aidai“. 

17 Antanas Tamošaitis (1906-2005) - dailininkas, lietuvių liaudies meno tyrinėtojas. 

8 Domas Krivickas (1905—1999) — teisininkas, visuomenės veikėjas. 

nedrąsu. Ir dabar aš nenoriu būti neatviras. Žinodamas nelemtąjį Tamstos 
susidūrimą su „Žiburiais“ aš susvyravau. Tik dėl to ir šį laišką aš rašau bent 
savaite vėliau. Bet Tamstos straipsnis man labai rūpi. Tik dėl to ir išdrįsau jo 
prašyti nors suprantu, kad Tamsta didelio entuziazmo „Žiburių“ pastogėje ką 
spausdinti neturite. Aš teisinu save tuo, kad tai iš tikrųjų nebus „Žiburiai“. Iš 
tikrųjų jų markė bus tik tam, kad leidinėlis galėtų pasirodyti. Be to, man leidė- 
jas p. Vitėnas"? prisispirdamas tikrino, kad redakcija visą įvykį labai apgailes- 
taujanti ir jokio noro Tamstą įžeisti neturėjusi. 

Aš turiu vilčių, kad lietuviškojo reikalo labui Tamsta pajėgsite bent tam vie- 
nam kartui viską pamiršti. Jei Tamsta straipsnį prisiųsite, pradžiuginsite ne mane 
vieną, O jis bus labai naudingas visai mūsų skaitančiai visuomenei. Dėl temos, 
Tamsta, žinoma, galite nesivaržyti. Kito straipsnio iš tos srities nebus. Atseit, į 
svetimą daržą Tamsta jokiame atvejy neįsibrausit. Leidinio apimtis yra ribota, 
tad prašyčiau kondensuoto straipsnio — ca 10 mašinėle rašytų kanceliarinio for- 
mato puslapių. Žinoma, jei išeis kiek ilgesnis, ne ką padarysi. Stengsimės visus 
sutalpinti. Gal dalį galima bus perkelti į vėlesnius laikraščio numerius, o knygu- 
tėje kartu išspausdinti. Gal parinksime smulkesnį šriftą, jei per daug susirinks. 

O gal Tamsta galėtumet ir kitą straipsnį duoti? Matot, negaliu prikalbėti Ma- 
ciūną parašyti apie M[ažosios] Lietuvos raštiją. Pone Profesoriau, paraginkit jį. 
Nepalietus raštijos visas leidinėlis išeis kreivas. Aš labai džiaugčiausi, jei ir Tamsta 
išryškintume kurį nors vieną bruožą iš Maž[osios] Lietuvos gyvenimo ar raštijos. 

Man atrodo, kad sumanytojo leidinėlio pagrindinę mintį būsiu pakankamai 
aptaręs. Jei Tamsta ką tinkamo skubiai parašyti galit, labai prašyčiau prisiųsti. 
Būsiu dėkingas. 

Siunčiu Tamstai daug geriausių linkėjimų. 
Reikšdamas daug pagarbos 


Tamstos A. Šapoka 
P. S. Būtų gera straipsnius gauti apie Kalėdas. 


198 Juozas Vitėnas (g. 1912) — teisininkas, žurnalistas, Augsburge buvo vienas savaitraščio „Ži- 
buriai“ steigėjų ir redaktorių 1945-1949 m. 

A. Šapokos laiškas V. Biržiškai, 1947 m. gruodžio 8 d., Augsburgas-Pinebergas. 
Originalas. Rankraštis. VUB RS, £. 314, b. 743, puslapiai nenumeruoti. 


Augsburgas, 1947 m. gruodžio 8 d. 


Mielasis Pone Profesoriau, 


Prisipažinsiu, kad Tamstai parašęs laišką dėl to straipsnio buvau neramus, 
bijojau, kad nebūčiau klaidingai suprastas. Prieš valandą gautas Tamstos laiš- 
kas mane nuramino. Dėl to aš labai džiaugiuosi. Tamsta galit suprasti, kad 
man labai palengvėjo, kai sužinojau, kad mano taip labai gerbiamasis Profe- 
sorius, kurio raštai man visada labai daug svėrė ir iš kurio žodžių kadaise taip 
pat daug pasimokyti turėjau progos, pasirodė rodąs palankumo, nors krei- 
piausi į Jį atsistodamas ant labai slidaus kelio. Tikėkit, Pone Profesoriau, kad 
aš Tamstai dėl to esu labai dėkingas. Aš, žinoma, būčiau likęs Tamstos didelis 
gerbėjas ir priešingam atvejy tačiau būčiau labai gailėjęsis, kad padariau išsi- 
šokimą. 

Šia proga aš dar norėčiau Tamstai vėl priminti, kad iš tikrųjų Tamsta esi 
prašomas parašyti ne „Žiburiams“, bet specialiam rinkiniui Mažosios Lie- 
tuvos klausimu. „Žiburių“ vardas ten atsiras tik dėl to, kad prie dabartinių 
sąlygų atskirą leidinį išspausdinti yra neįmanoma, o paskelbus pirmiausia kaip 
laikraščio numerį, nesusidaro jokių formalumų. Žinoma, „Žiburius“ redakcija 
nuo savęs tame dvigubame numery nieko nespausdins ir nerašys. „ŽĮiburiai]“ 
šiam atsitikime bus tik leidėjas (Verlag)?“?, kuris, neturėdamas teisės atskirų 
knygų spausdinti, iš pradžių tą rinkinį paskelbs sulaužytą laikraščio forma, o 
tuojau po to ir kaip knygutę. 

Aš, rodos, ir aną kartą rašydamas prisiminiau, kad toli gražu nenoriu Tams- 
tos varžyti prašydamas rašyti tik tokius, bet ne kitokius klausimus. Kiekviena 
tema, kurią Tamsta pasiimtumėte, būtų labai lauktina. Tamstai p. Maciūno?"! 
peršamoji tema mano buvo jam pačiam siūlyta. Deja, jis sako turįs tam per 
mažai medžiagos. Esą, taip trumpu laiku negalįs parašyti, juo labiau, kad jau 
esąs pasižadėjęs eilę kitų darbų nudirbti. Aš jį dar kartą sp[ylriau ką nors iš 
tos srities parašyti, temą palikdamas jam pačiam suformuluoti. Deja, naujos 
žinios iš jo dar nesu gavęs. Jei Tamsta imtumėtės parašyti Mažosios Lietuvos 
lietuvių literatūros apžvalgą, aš labai džiaugčiausi ir Tamstos darbas, be abejo, 


20 Verlag — leidykla (vok). | 
21 Vincas Maciūnas (1909-2003) — literatūros ir kultūros istorikas, gyveno ir dirbo Filadelfijoje 
(JAV). 

rinkiny būtų bene pats vertingiausias. Tamstą, sakot, varžo tai, kad straips- 
nis būtų enciklopediško stiliaus, be vandenėlio. Mano galva, visi straipsniai 
turėtų to idealo siekti. Rinkinys, mat, skiriamas ne sentimentams sužadinti, 
bet turėtų būti šaltinis medžiagos ir minčių, iš kurio vėliau galėtų pasisemti 
žinių, sužinoti faktų ar ką patikrinti visi, kam kada Mažosios Lietuvos klausi- 
mas parūpo. Tik žinodamas, kad enciklopedinio pobūdžio straipsnių įvairiais 
klausimais dabartinėmis sąlygomis ne daug kas galėtų parašyti, aš spėju, kad 
bus ten ir vandenėlio. Deja, bus, bet aš pats norėčiau, kad jo būtų kuo ma- 
žiausia. Ir kai Tamsta rinkinėlį pamatysit, prašyčiau nemanyti, kad aš lygiai 
apie tokį galvojau. Aš tik iš anksto numanau, kad nuo to, koks turėtų būti, jis 
išeis tolimas. Bet Tamstai rezervų sukeliąs enciklopedinis straipsnio pobūdis 
mane tik džiugina. 

Aš žinau, kad pageidautinas būtų tokis leidinys, kuris nušviestų M.[ažosios] 
Lietuvos klausimą iš visų pusių, būtų išsamus, bet taip pat žinau, kad man šį 
kartą to idealo pasiekti nepasiseks, kad tokio rinkinio suorganizuoti nepajėg- 
siu, tad ir temų griežtai apibrėžtų aš nesiūlau niekam. Moksliniam principui, 
be abejo, tuo būdu nusikalstu, bet kitaip gal visiškai nepasisektų nieko pasiek- 
ti. Dėl to labai sveikindamas p. Maciūno mintį su Tamstos pastaba, kad kartu 
ir spaudos draudimo laikai būtų paliesti, aš prašyčiau Tamstos nesivaržyti su 
jokiais rėmais. Temą galit pakreipti bet į kurią pusę, nes gretimo straipsnio, 
su kuriuo Tamsta galėtumėt susikirsti, visai nebus. Be to, pasiimdamas rašy- 
ti M.[ažosios] Liet.[uvos] literatūros apžvalgą Tamsta, žinoma, galite mažiau 
varžytis su vieta. Maždaug du klausimu apimąs straipsnis gali būti ir dvigubai 
ilgesnis. 

Taigi aš tikiu, kad Tamstai pakaks nuotaikos ir energijos, o taip pat laiko, 
parašyti šitokią apžvalgą. Būtų gera, kad Tamsta paragintumėt ir p. Maciūną 
ką nors parašyti. Gali jis pav.[yzdžiui] išryškinti vieną kurį M[ažosios] Lietu- 
vos kultūrinio gyvenimo bruožą. Klausimų yra begalės. Kadangi laiko nebe- 
daug, tai gali pats pasirinkti tokį klausimą, kokis jam atimiausias ir kokiam 
turėtų pakankamai medžiagos. Tad lauksiu iš Tamstos ir iš Maciūno. 

Laiko liko nebedaug. Susirašinėjimui jo gaišinti neapsimoka. Aš savą mintį, 
rodos, pakankamai išreiškiau, o raštijos ir apskritai kultūrinėse problemose 
"Tamsta, o taip pat p. Maciūnas, už mane esate kompetetingesni. Aš tų klausi- 
mų juk specialiai nesu tyrinėjęs. Tad aš prašyčiau patiems galutinai susikalbėti 
ir temas formuluojant dėl manęs visiškai nesivaržyti. Aš džiaugsiuosi ir bū- 
siu dėkingas už kiekvieną straipsnį. Panašiais klausimais rašyti nesu angaža- 
vęs nieko. Tad Tamstų dispozicijoje visas šis klausimas, visoje pilnumoje. Aš 
prašyčiau, kad Tamsta parašytumėt bendrą apžvalgą, o Maciūnas gal galėtų 

išryškinti kokį vieną aspektą. Tikiu, kad būdami kartu savo temas galėsit su- 
formuluoti nesunkiai, o juo pilniau bus viskas aptarta, tuo didesnės naudos 
bus iš rinkinio. 

Aš esu labai dėkingas Tamstai už pareikštus komplimentus, tačiau apgai- 
lestaudamas turiu prisipažinti, kad šiuo metu nieko didesnio nerašau. Labai 
norėtųsi, ką nors nuveikti, bet baisiai trūkstu medžiagos. Iš Lietuvos, deja, 
nieko nesu atsivežęs. Palikau ne tik rankraščius ir surinktą medžiagą, bet ir 
knygų nei vienos neatsivežiau. Neturiu nei vieno net savo darbelio. Taip jau 
nelaimingai man teko atsiskirti su Tėvyne. Turiu tik rankraštį savo paskaitų 
iš Vilniaus istorijos. Turiu taip pat pluoštą Vilniaus praeitį liečiančių šaltinių 
ištraukų. Mat, vykdamas iš Kauno į kaimą, buvau visa tai pasiėmęs, norėda- 
mas sutvarkyti rankraštį. Deja, tos medžiagos papildyti Vokietijoje man dar 
nepasisekė, nes niekur negyvenau, kur jos kiek būtų. Vis dėlto palengva tą 
rankraštį tvarkau ir iki 17 a. Vilniaus istorijos apžvalga, atrodo, bus skaitytina. 
Čia Augsburge Lietuvą liečiančios medžiagos beveik jokios nėra. Grabalioju, 
ką surasdamas, darausi išrašus, o padarysiu iš to tą, ką bus galima. 

Tiesa, Lietuvos istorijos nauja laida būtų labiau reikalinga. Iš tikrųjų jau 
1940 m. ji buvo beveik parengta?“*, Pas mane stale buvo jau perdirbtas ran- 
kraštis pačios pradžios (Jakšto dalies), 19 amžiaus (aš pats buvau jį naujai pa- 
rašęs) ir p. Klimo naujas rankraštis, bet deja viskas liko Kaune. Man ypatingai 
gaila 19 a. naujosios apžvalgos. Ji vis dėlto, atrodo, turėjo būti geresnė. Jos 
trūkumą aš ypač pajutau dabar, kai buvau pradėjęs rašyti viso kurso apžvalgą 
pats vienas. Aš ir dabar tebemanau, kad ano vadovėlio perdirbti dabar beveik 
nepasisektų. Atsirastų per daug kliūčių. Buvau užsimojęs vienas parašyti bent 
2-3 kartus trumpesnę apžvalgą, maždaug paskaitų forma (maždaug panašiai, 
kaip Platonovo yra „Aekniu no Pycckož ncTopiu“)20, bet susidūriau su dau- 
geliu kliūčių ir laikinai sustojau. Turiu parašęs iki 15 a. Ar pajėgsiu ištempti iki 
galo, bijau spėti. Apie tai, tiesa, dar rodos niekam nebuvau ir rašęs. Tamstai 
pirmajam. 

Šiaip laikas praeina stovyklos gyvenimo ėdamas, pamokų mokyklose ir kokį 
vieną kitą straipsnelį parašant. Rašau daugiausia tik tada, kai kas nors pri- 
spiria. Šių metų pavasarį man daug sugaišino sušlubavusi sveikata. Išgulėjau 


*2 Apie tai plačiau žr. V. Selenis, Rengiant antrąjį „Lietuvos istorijos“ leidimą: du Petro Klimo 
laiškai Adolfui Šapokai, Lietuvos istorijos pretraštis, 2006, t. 2, Vilnius: Lietuvos istorijos instituto 
leidykla, 2007, p. 161—167. Vadovėlio autorių kolektyvas pripažino antrojo leidimo autoriaus 
teises A. Šapokai, žr. V. Selenis, Adolfo Šapokos 1935 metų raštas Švietimo ministerijai dėl „Lie- 
tuvos istorijos“ parengimo, Istoržja, 2010, nr. 79, p. 71. 

28 Sergej Platonov (1860-1933) — rusų istorikas, jo „Rusijos istorijos lekcijos“ nuo 1899-1913 
m. sulaukė 8 leidimų. 

bene 4 savaitės namie, išgulėjau dar 8 savaites ligoninėje. Buvau gerokai pa- 
pjaustytas. Dar gerai, kad mes čia turime puikų chirurgą. Tai Vinco brolis, 
Dr. A. Maciūnas?““, Ar nereikės man dar vieną kartą grįžti ligoninės lovon, 
dar nežinau. Reikalas dar nėra baigtas. 

"Ten Pinneberge įsikūrusiems gal atrodo, kad mes kiti jau per daug apsileidę 
ar oportunistai esame. Tačiau kartais ir mums yra visokių kliūčių. Gyvenime 
atsiranda veiksnių, kurie taip apipina ir suvaržo, kad nė nepajudėk. O akada- 
minės atmosferos bei aplinkos, aš manau, mes visi labai pasigendame, Kartais 
tas betikslis gyvenimas pasidaro taip sunkiai bepakeliamas, kad nežinai nė ko 
griebtis. Ir to, ir ano norėtum, bet nepasieksi. Tenka kažko laukti. O juk jau 
ne vieni metai išbraukti. Ir visi planai suardyti. Stovyklinis gyvenimas ėda 
nervus, kaip kokios rudys. Ten jūs bent padoresnę masę turite, bent galite 
pasikalbėti, mintimis pasidalinti. Čia vien pliotkeliais ir smulkiais bizneliais 
minta žmonės. Naudos gal tik tiek, kad žmones galima geriau pažinti. 

Bet jau tiek prirašiau, kad Tamstai ir skaityti įkyrės. Gal ir raštą mano įskai- 
tyti bus sunku. Tad baigsiu. 

Siunčiu Tamstai daug geriausių linkėjimų ir lauksiu. 

Tamstą gerbiąs 


A. Šapoka 


Moo eee eee eee nana nana nesa naeeveeėa4s44 


** Algirdas Kazimieras Maciūnas (1913-2008) — gydytojas, chirurgas, 1945-1949 m. buvo Ser- 
vatiuso fondo ligoninės Augsburge Chirurgijos katedros vedėjas. 

A. Šapokos laiškas V. Biržiškai, 1948 m. rugpjūčio 1 d., Augsburgas-Pinebergas. 
Originalas. Rankraštis. VUB RS, £. 314, b. 743, puslapiai nenumeruoti. 


1948 m. rugpjūčio 1 d. 
Augsburgas. 


Pone Profesoriau, 


Senai jau Tamstai berašiau, bet gyvas dar tebesu. Matot, per tą laiką mrėjau vi- 
sokių nuotykių. Bene penketą savaičių išbuvau ligoninėje (teko pakartoti pernai 
darytą operaciją), o po to jau porą mėnesių plukimosi su emigracijos reikalais. 
Antras mėnuo jau beveik neturiu nė pastovios gyvenamosios vietos — klajoju 
tarp pereinamosios stovyklos Miunchene ir tarp augsburgiškės „tėvynės“. Va- 
žiuoti ruošiamės į Kanadą. Kadangi vizą gavome jau liepos 10 d., tai greičiausia 
dar rugpjūtį teks iš čia išvykti. Bičiuliai ir giminės išgavo leidimą įvažiuoti, tai 
negi atsisakysi, kai daugiau perspektyvų nėra. Ir čia gyvenimas kas kart sun- 
kesnis darosi. Uždarbio nėra, o reikalai auga. Reikia pagaliau ir dukros ateitimi 
rūpintis. Reikia ją pradėti mokyt, nes jau 8 metai. Dar po metų kitų jai svetimoje 
aplinkoje, manau, bus dar sunkiau. Vis tiek reikės pradėti nuo pirmojo skyriaus. 
"Taip besamprotaudamas, ar save teisindamas, vyks. Bet ką ten veiksiu ir kaip 
gyvensiu, nežinau. Žinau tik, kad pirmai dienai prieglauda bus. O toliau, žinoma, 
visiems bendras likimas — koks nors darbas fabrike. 

Man jau net nepatogu dėl to Mažosios Lietuvos rinkinio. Per tą pusmetį su juo 
teko įvairių pasikeitimų pergyventi. Atskiru leidiniu išleisti, pasirodo, neįmano- 
ma dėl formalinių dalykų. Išleisti kaip atskirą laikraščio numerį vėl ne labai no- 
tėjosi. Po visos eilės projektų ir bandymų pagaliau apsistota buvo ties „Aidais“. 
Susikalbėjau, kad išeis atskiras, vien tam skirtas, jų numeris. Dalis rinkinio tada 
buvo jau surinkta (taikant „Žiburiams“). Apskaičiavus pasirodė, kad medžiagos 
per daug, kad į normalų „Aidų“ numerį ji netilps, o padidintą leisti dėl savotiškos 
jų juridinės padėties negalima. Dėl to tai keletą straipsnių teko visiškai išmesti, 
o kitus rinkti kuo smulkesniu šriftu, glaudinti. Šiuo metu toks „Aidų“ numeris 
yra jau visas surinktas ir sulaužytas. Kada jis pasirodys, bijau spėti, bet tikiu, 
kad pasirodys. Šiuo metu čionykštė liet. [uvių] spauda pergyvena didelę fnansinę 
krizę ir vos alsuoja. Tačiau anas rinkinys yra apmokėtas dar savąja valiuta, tad jo 
išleidimo išlaidos labai didelės nebebus. Žinoma, leidėjai šiuo metu turi per daug 
klapatų, kad galima būtų juos perkalbinti lengvai imtis šio ekstra numerio: jie vos 
pajėgia eilinius išleisti. Tačiau man atrodo, kad vieną kartą padėtis išryškės, tada 
ir šis reikalas išsispręs. 

Kadangi straipsnius renkant (spaustuvėje) vis dar neaišku buvo kokia forma 
leidinys pasirodys ir vis nauji projektai iškildavo, tai visas leidinys išeis gana mar- 
gas — nesutvarkytas pagal vieną principą. Man labai gaila, kad ir Tamstos straips- 
nį, be abejo patį vertingiausią visame rinkiny, turėjau leisti surinkti 202-parell, 
nes stambesniu šriftu viską renkant būtų nebeužtekę vietos. Tikiuosi, kad Tams- 
ta man tai dovanosit. Man vis rūpėjo, kad tik daugiau sutalpinti. Pirmuosius 
straipsnius duodamas spaustuvėn tikėjausi, kad bus galima spausdinti 64 psl., 
bet vėliau pasirodė, kad tenka tenkintis 48. Dėl to ir iliustravimas išėjo nevykęs. 
Manydamas, kad bus galima gausiai iliustruoti, pridariau nedaug ką sakančių 
klišių ir kai pasirodė, kad tenka mažai kuo tenkintis, teko atsisakyti nuo visos 
eilės prasmingesnių. Bet, kaip viskas atrodys, kada nors Tamsta pamatysi. Aš tik 
prašyčiau nemanyti, kad tai mano planingo darbo vaisius. Sąlygos privedė prie 
to, kad jis toks margas išėjo. Leidinys greičiausia pasirodys man jau išvykus, nors 
bandysiu dar paskubinti. 

Nežinau ar dar gausiu progos Tamstai parašyti iš Europos, bet iš už Atlanto 
tikrai. Tuo tarpu siunčiu daug geriausių linkėjimų. Mano svajonė būtų aplankyti 

Pinnebergą iš Bremeno stovyklos, kai lauksiu laivo. Tamstos A. Šapoka 

A. Šapokos laiškas V. Biržiškai, 1949 m. balandžio 14 d., Monrealis-Los Andže- 
las. Originalas. Rankraštis. VUB RS, f. 314, b. 743, puslapiai nenumeruoti. 


Montrealis, 1949 m. balandžio 14 d. 
Pone Profesoriau, 


Pusę metų jau praleidau Naujajame Pasaulyje, o Jums vis neprisiruošiau pa- 
rašyti. Labai nebarkit. Tokis jau pradedančio emigranto gyvenimas. Laiko už- 
simuštinai nėra. Grįžti žmogus iš fabriko apie 6—7 valfjandą] vakare, kol apsi- 
tvarkai, pavalgai, pažiūri dar dukros pamokų pasiruošimo, jau reikia eiti gulti, 
nes rytą 5-6 valandą] vėl reikia keltis ir skubėti pradėti tą pačią dienos tvarką. 

Pajėgiančiam fabrike dirbti žmogui čia šiaip taip verstis galima. Bet man dar 
sunkiai sekasi. Patekau iš pradžių į gana sunkų darbą geležies fabrike. Po keleto 
savaičių susirgau ir prasirgau net 3Y/2 savaitės. Prieš kalėdas vėl pradėjau dirbti, 
bet sausio mėnlesį] vėl susirgau — supūtė sušalusį šalti vėjai. Vėl išsirgęs virš 3 
savaičių, gavau geresnį darbą vaistų sandėlyje, bet prieš savaitę jo vėl netekau. 
Kaip ir daugelis įmonių, mūsų įmonė mažino darbininkų skaičių. Atleistųjų 
tarpe ir aš atsidūriau. Ką dabar pasiseks gauti ir kada, nežinau. Be darbo gyven- 
ti negalima, nes išlaidų visuomet yra. Guodžiuosi tuo dar, kad pavasarį darbų 
turėtų rastis daugiau, nes prasideda statybos, laivininkystė ir tt. Atrodo, kad į 
fabrikus besiveržiančių skaičius turėtų sumažėti. 

Gauti kitokio, ne fizinio darbo, net ir kalbą mokant, čia yra labai sunku. Sako 
gal dar galima būtų įsibrauti į mokyklas, bet tam reikia gerai mokėti kalbą. Bjau- 
ru, kad čia Montrealyje jų net dviejų reikėtų — anglų ir prancūzų. Labai reikėtų, 
bet mokytis taip ir nelieka kada. Bendrauti tenka su lietuviais, tad per tą laiką 
dar labai mažai tepramokau. Tik mano dukra, kuri lanko mokyklą, net naktį 
sapnuodama jau angliškai kalba. 

Lenkai prie prancūziškojo universiteto čia yra įkūrę vad.finamąjį] Slavistikos 
Institutą. Direktoriu yra prof[esorius] Domaradzki?", rodos, orientalistas, dėsto 
dar prof[esorius] Bobianskis, pagal vienus buvęs kažkur Lenkų ambasadorius, 
pagal juos pačius, Varšavos Politinių M[okslų] Instituto prof[esoriumi], ir jau- 
nas Dr. Rabcewicz-Zubkowski, instituto sekretorius, vedąs anglų ir prancūzų 
kalbų lektūras (vienas — abi) ir einąs Instituto sekretoriaus pareigas. Studentų 
jie turi, rodos, nedaug, Per mane jie bandė kviesti lietuvius. Aš padariau tiek, 
kad daviau žinutę į „Nepr[iklausomą] Liet[uvą]“, bet rezultatų, rodos nebuvo. 


Aaoananonbaaanaadapaaoneaasornaoenonos 


205 Teodor Domaradzki (1910-2001) — slavistas, lenkų literatūros žinovas, Monrealio universi- 
teto profesorius. 

Institutas, tiesa, sunkiai laikosi, bet vis dėlto yra. Būtų gera, jei atsirastų, kas 
padėtų organizuoti tokį „baltų“ institutą. Atrodo, gal ir pasisektų. Mat, yra tam 
tikros konkurencijos tarp dviejų universitetų. Kiekvienas iš jų, atrodo, būtų 
linkęs tą paremti vien dėl to, kad nepaimtų to į savo rankas antrasis. Man yra 
pažadėta suvesti tuo reikalu pasikalbėti su Fak[ulteto] des Lettres*?* dekanu, bet 
ar jis sutiks kalbėtis ir ar iš to galima būtų laukti kokių rezultatų, bijau spėti. 
Man atrodo, kad reikalas gana sunkus ir blogiausia, kad aš nemoku kalbų. Be 
to, sunku įtikinti ar padaryti įspūdį. 

Iš spaudos teko nugirsti, kad Baltre University vėl gyvena krizės dienas. O 
gaila. Beje, man atrodo, kad prof[esorius] Domaradzkis su kažkokia misija metų 
pradžioje lankėsi Europoje, DP stovyklose. Galimas dalykas, kad ir Pinneberge 
buvo. Bet jis beabejo lenkus medžiojo ir jiems pagelbėti nori. 

Daug geriausių linkėjimų 'Tamstai, prof[esoriui] Mykolui [Biržiškai], prof[eso- 
riui] Viktorui [Biržiškai] ir visiems bičiuliams 


"Tamstos A. Šapoka 
adresas: A. Š .,3-4th Ave, Ville Lasalle, Montreal, Oue, Canada 


26 Humanitarinių mokslų fakultetas, /tžres (pranc.) — menai, 


110 ApoLrasšaPOKA Į RAŠTAI T. 4 į MOKSLINĖ KORESPONDENCIJA 


A. Šapokos laiškas V. Biržiškai, 1952 m. balandžio 30 d., Torontas-Los Andže- 
las. Originalas. Rankraštis. VUB RS, f. 314, b. 743, puslapiai nenumeruoti. 


1952. IV. 30. 


Pone Profesoriau, 


Kiek kartų ruošiausi Tamstai parašyti, bet vis nesuskubdavau. Tų laiškų prisi- 
renka krūvos, o laiko nei kiek. Tebevargstu su laikraščiu — miškas vienas. Pačiam 
tenka ir prie laužymo spaustuvėje dalyvauti ir visas korektūras taisyti (gal, tikriau, 
aplaužyti jas), ir visokias žineles rankioti ir dar daug rašyti. Niekad negali žmo- 
gus būti patenkintas tuo, ką padarei, niekad nėra momento, kad galėtum laikyt 
darbą baigęs ir galįs atsidusū, tad ir su laiškais šlubuoju. 

Bet štai atsirado reikalas. Dr. Jonika?"" mane prispyrė sutikti laikinai eiti Lit[u- 
anistikos] Instituto Lfietuvos] Istorijos skyriaus vedėjo pareigas. Jo persiųstame 
Instituto narių sąraše Tamsta prie Lietfuvos] Istorijos skyriaus nepriskirtas. Man 
dėl to suabejojus, Dr. Jonikas išsiuntinėjo atsiklausimus patiems nariams. Tams- 
tos atsakymas man dar nežinomas, tačiau norėčiau tikėti, kad Tamsta sutiksite 
dirbti jei ne dviejuose skyriuose, tai jau Lietfuvos] Istorijos, nes knyga, mano gal- 
vai, priklauso kultūros istorijai. Dėl to tai siunčiu ir Tamstai tą keletą klausimų, 
kuriuos išsiuntinėjau visiems nariams, norėdamas gauti medžiagos būsimam pa- 
siūlymui dėl Lfietuvos] Ist[orijos] skyriaus veiklos plano?"“. Spėju, kad Tamsta 
ypatingai daug galėtumėt pasakyti dėl 3-ojo klausimo apie medžiagos telkimo 
reikalą. Gal būtų tikslu, jei Tamsta galėtumėt paruošti tuo reikalu net specialų re- 
feratą, kuris galėtų būti išspausdintas kuriame nors žurnale arba išleistas atskira 
brošiūra Instituto vardu. Taip pat gal galėtumėt referuoti tą klausimą Instiruto 
narių suvažiavime. 


*" Petras Jonikas (1906—1996) — kalbininkas, filologijos mokslų daktaras (1942), emigravęs į JAV, 
gyveno Čikagoje. 1952 m. suorganizavo Limanistikos institutą ir iki 1964 m. buvo jo prezidentas. 
208 A. Šapoka kaip laikinasis Lituanistikos instiruto Lietuvos istorijos skyriaus vedėjas 1952 m. 
liepos 11 d. parengė skyriaus artimiausios veiklos plano metmenis, iš kurių minėtini: „1. Išsiaiš- 
kinti tyrinėjimo bei mokslinio darbo sąlygas — suregistruou istorikus specialistus bei mėgėjus, 
kartu išsiaiškinant, kuo kas domisi ar ką tyrinėja bei kokios pagalbos ar talkos lauktų iš kolegų, 
[...] siūlyti Lituanistikos instimrui sudaryti jo veikimo bose esamos lituanistinės medžiagos ka- 
talogą [...] (pagrindas — V. Biržiškos kongreso bibliotekos jau paruošta įvairios limanistikos bi- 
bliografija), 2. Pasirūpinti galimybėmis paruoštus darbus išspausdinti, [...] 3. Tenkini momento 
iškeliamus reikalavimus — sekti svetimus leidinius ir reaguoti į pasitaikančius Lietuvos istorijos 
iškraipymus, ypač enciklopedijose, kartu prisistarant leidykloms bei mokslinėms institucijoms 
galimais talkininkais rytų Europos istorijos klausimais, [...] paruošti rimtą mokslinę Lietuvos 
istoriją bent pora svetimų kalbų“. VUB RS, f. 314—743, mašinraštis, puslapiai nenumeruot. 

Instituto veiksmui sąlygos, be abejo, nebus lengvos, tačiau pradėti vis tiek rei- 
kia. Palengva ir iš mažų dalykų dideli išauga. Tai rodo ir kitų tautų pavyzdžiai, 
kurie emigracijoje ir neblogų dalykų yra sukūrę. 

Aš pats jokio mokslinio darbo dabar dirbti negaliu, Ir laiko neturiu, ir jokios 
medžiagos čia nėra. Torontas didžiuojasi turįs didžiausią pasaulyje universitetą, 
iki 17.000 studentų, bet mūsų reikalui čia beveik nieko nėra. Bibliotekose litua- 
nistinių dalykų vos mažos nuotrupos. Tačiau įsigyti kokių knygų, jokių galimy- 
bių. Antikvariatuose tik angliška, daugiausia amerikoniška literatūra. Net nuos- 
tabu. Jokios svetimos knygos neužtiksi niekur. 

Kol žinojau Tamstos adresą pas pp. Devenius, mūsiškį laikraštuką pasiųsda- 
vau. Kai išvykot, buvau nutraukęs. Dabar vėl sužinojau adresą, bet, deja, spau- 
doje teko matyti žinutę, kad bibliotekoje darbą baigėte ir gal vėl kur išvyksit. O 
būtų labai gaila, jei tektų nuo knygų toliau pasišalinti. Man rodos, kad ten darbo 
"Tamstai vis dėlto turėtų susirasti. Jei ne Vašingtone, tai, rodos, nemažus euro- 
pinės literatūros skyrius turi Čikagos nacionalinė ir Niujorko štato?? valstybinė 
Albany biblioteka. Dar Vokietijoje iš šios pastarosios buvau gavęs porą laiškų ir 
ji man kažkaip atkreipė dėmesį. Atrodo, sistemingai dirba. 

"Taigi, p. Profesoriau, kur pagaliau atsidūrėme ir kokiose sąlygose. Laikas bėga 
neišnaudotas, besigrumiant dėl duonos kąsnio, neva kovojant ir vejantis. Įkyrėjo 
tai pasiutusiai. Taip norėtųsi kada vėl laisvai atsidusti ir imtis darbo mielo, ne iš 
prievartos. Tik kažin ar greit dar sulauksim. 

Pasiskubinęs išvažiuoti iš Vokietijos, atsidūriau Kanadoje. Gyvenimo sąlygos 
čia, be abejo, sunkesnės, tačiau šiaip taip pramintam, pakol kas dar visi plušam 
— mudu su žmona dirbam (ji siuvėja pasidarė), dukra mokyklą lanko. Kol eina 
į pradžios mokyklą, viskas gerai. Ar pajėgsiu leisti į aukštesniąsias, nežinau. Čia 
mokslas pasiutusiai daug kainuoja. Bet ką čia žmogus suplanuosi, jei nežinai, 
kaip kitą mėnesį gyvensi! Politinio emigranto likimas. 

Siųsdamas Tamstai daug geriausių linkėjimų 


A. Šapoka 


P. S. Vienas žmogus pas mane teiravosi adreso Julijos Liesytės. Ar ji ne toje 
pačioje bibliotekoje dirba? 


T TTTTTTTTTTTTTTTTTTTTTTT 


29 Valstijos. 

A. Šapokos laiškas V. Biržiškai, 1952 m. lapkričio 23 d., Torontas-Los Andželas. 
Originalas. Rankraštis. VUB RS, £. 314, b. 743, puslapiai nenumeruoti. 


1952. XI. 23. 


Pone Profesoriau, 


"Tamstos paskutinis laiškas buvo tikrai įdomus, nors ir barantis. Senai jau neteko 
išgirsti rimtų pastabų Lietuvos istorijos temomis. Tačiau prisipažinsiu, kad Tams- 
tos įrodymai manęs neįtikino ir, man rodos, Tamsta mane neteisingai supratai. 

Aš nei nemaniau pulti Sruogos kaip kūrėjo?!?, nei manau, kad literatūrinis pa- 
jėgumas gali būti matuojamas atsekant, kiek kūrėjo pateikiamas vaizdas atitinka 
istoriškajai ar gyvenamojo meto tikrovei. Manau, kad kūrėjas prilygsta tyrinėtojui, 
dirbančiam laboratorijoje, kuris pats sukuria naujas aplinkybes ir stebi, kaip tie 
elementai pasireikš štai šitokiose aplinkybėse, t. y. manau, kad kūrėjas gali savo 
veikėjus įstatyti į bet kokias aplinkybes, tik svarbu, kad jo išvados išeitų žmogiškai 
pateisinamos ir suprantamos. Žinau, kad ir istorinių temų apdirbėjai istoriškus 
vardus turinčias asmenybes ne visada pastato į istoriškai teisingą aplinką. Žinau, 
kad ir Sruoga turėjo teisę taip elgtis ir jo kūrybinis pajėgumas visiškai nepriklauso 
nuo to, ar istorikas pasirašytų po jo sukurtu vaizdu. Ir savo straipsnelyje pradžioje 
ir pakartotinai gale sąmoningai du kartus — tą užakcentavau. O rašiau tą straipsnį 
tik dėlto, kad mane sunervino Blekaičio?!! studijėlės, prikergtos prie leidinio, išva- 
džiojimai, kad visa tai atitinką istorinei tiesai. Blekaitis ten pradžioje aptaria isto- 
tinį Sapiegą, o paskum kalba apie Sruogos sukurtąjį. Apie šį kalbėdamas padaro 
kažkam visokių rezervų, nors iš tikrųjų jo aptarime buvo tik Sruogos Sapiegos 
apibūdinimas. Pasak Blekaičio, tik imk ir mokykis istorijos iš Sruogos kūrinio. Aš 
ir rašiau tik šitą norėdamas paneigti, kad kas neužsimanytų, pav[yzdžiui], net į 
istorines chrestomatijas ištraukas dėti. 

Aš rašiau tik laikraštinę recenzijėlę. Rašant specialiam žurnalui galima būtų daug 
daugiau dalykų nurodyti, kur Sruoga sąmoningai ar nesąmoningai prasilenkė su 
istorine tikrove. Kažkur aiškiai nesąmoningai, nes į veikėjų lūpas įdeda pastabas, 
kurios jo tolesniam veiksmui nereikalingos, o yra aiškiai neteisingos ir ano meto 
219 Poetas, rašytojas ir dramaturgas Balys Sruoga (1897-1947) parašė istorinę kroniką (dramą) 
apie LDK didiką ir didįjį etmoną Kazimierą Joną Sapiegą (1637-1720), kuri pirmą kartą publi- 
kuota 1944 m. Čikagoje, 1947 m. sulaukė antro leidimo, A. Šapoka kritikavo šį kūrinį dėl gausių 
faktinių klaidų, žr. A. Šapoka, Balio Sruogos Kazimieras Sapiega, Tėviškės žiburiai, 1952, nr. 39, 

Lito 
ži Jurgis Blekaitis (1917—2007) — režisierius, poetas, literatūros kritikas. 

žmogus taip niekad negalėjęs būtų pasakyti. Tokiais liapsusais laikau Sapiegos 
titulavimą, pav.[yzdžiui], etmonu*'?, kai amžininkai galėjo tituluoti tik vaivada??, 
toks yra posakis, kad Višnioveckis sukels gudus, kai jo dvarai ne Gudijoje ir pan. 
Vienuolių pasisakymai posėdy pas vyskupą, pasirodymas ten ginkluotų Višnio- 
veckio, Sapiegos ir Sobieskio su kariais yra tos pačios rūšies dalykai — bereikalin- 
gi liapsusai. Seimo arba seimelio seimas — taip pat. Juk Raseinių seimelio tema 
yra paimta iš Rzewuskio atsiminimų apie Panie Kochanku?!“. Aš pripažįstu teisę 
Sruogai daryti tokius eksperimentus — parodyti savuosius tipus šitokiose aplin- 
kybėse, bet negaliu sutikti, kad galima būtų tą pavadinti 17 amžiaus galo ar 18 a. 
pirmųjų metų įvykių atvaizdavimu istoriškai tikru. 

Negaliu sutikti ir su Tamsta, kad Sruogos pavaizduotasis Sapiega būtų tikrai 
istoriška asmenybė. Neatsisakau taip pat savo ano pareiškimo, kad Sruogai šitokį 
Sapiegą pakišo Narbutas?“. Tamsta sakai, kad Narbuto Sruoga net neskaitė. Abe- 
joju, ar Tamsta neklysti. Šia tema su velioniu Sruoga man taip pat teko kalbėtis. 
Tai buvo Palangoje, gal 1936 ar 1937 m. Man rodos, ne vėliau, nes tada Palangoje 
buvau vienas, o 1938 buvau jau vedęs. Kalbėjomės dėl literatūros. Narbuto vei- 
kaliukas jam tada jau buvo žinomas. Nusiskundė, kad prof[esorius] Jonynas nieko 
neduodąs. Aš tada priminiau, kad Powidaj studiją?!“ (aš ją laikau rimčiausia studija 
apie namų karą Lietuvoje 17-18 a. sąvartoje) turi Kaune vienintelis prof[esorius] 
Jonynas. Priminiau, kad fakulteto archyve turi būti mano paties diplominio darbo 
rankraštis ta pačia tema. Vėliau man Sruoga sakė, kad prof[esorius] Augustaitis!" 
jo nerandąs. Spėju, kad jis buvo pas prof. Jonyną, kuris visą laiką rinko medžiagą 
apie šį periodą. Ir, man, rodos, turėjo viską, išskyrus Zaluskio „Epistolae hist[o- 
rico] familiares“?!*, Tamstos minimas Tiszkiewicz, „Listy z Szwecji“. Šia knyga 


21? Etmonas — Lietuvos didysis etmonas (lenk. Heian wielki litamski) - LDK kariuomenės vyriau- 
siasis vadas, LDK ministras ir senatorius, 

213 Vaivada — svarbiausias LDK XVI-XVIII a. pagrindinių valstybės administracinių padalinių, 
vadinamų vaivadijomis, pareigūnas. Jo pareigos buvo trejopos: karo, administracijos ir teismo, 
24 Henryk Rzewuski (1791-1860) — lenkų romantizmo laikotarpio rašytojas ir publicistas, publi- 
kavęs literatūrinį kūrinį „Pamiątki Jpana Seweryna Soplicy czešnika paniawskiego“ (1839, 4 t.), 
kuriame užsimena apie pauje kochauku atba LDK didiką, ATR valstybės ir karo veikėją Kazimierą 
Karolį Stanislovą Radvilą (1734—1790). 

2i5 Justinas Narbutas (Justyn Narbutt, 1773-1845) — karininkas, vienas Lietuvos kritiškosios 
istoriografijos pradininkų, veikalo „Dzieje wewnętrzne narodu litewskiego 22 czasėw Jana So- 
bieskiego i Augusta II, krėlow panuiących w Polsce: wyciąg z rožnych notacy6w i manuskryp- 
tow“ (1843) autorius. 

216 Ludwik Powidaj (1830-1882) — lenkų istorikas ir žurnalistas. Parašė straipsnį „„Wojna domo- 
wa Sapiehėw z szlachtą litewską w ostatnich latach XVII i na początku XVIII w“ (Przegląd 
Polski, 1872-1873, t. II, s. 68-88, 211—231). 

27 Pranas Augustaitis (1883-1941) — literatūros tyrinėtojas, filosofijos daktaras. 1923-1939 m. 
ėjo VDU Humanitarinių mokslų fakulteto sekretoriaus pareigas. 

prof.[esorius] Jonynas susidomėjo tik po mano diplominio darbo, kuriame ji buvo 
daugely vietų cituota. Proffesorius] J[onynas] nustebo. Esą, jis manęs kad tai turis- 
to įspūdžių pluoštas ir jos nepirkęs, nors antikvarų kataloguose ne kartą matęs. O 
aš „Lfisty] z Szw[ecji]“?!? pirmiausia skolinausi iš Tamstos, Tai buvo dar 1925 m., 
kai Tamsta gyvenai dar Duonelaičio gatvėje, Vėliau ją aš pats įsigijau — nupirkau 
iš p. Karazijos, kuris turėjo su egz. Pirkau, kai jis tebebuvo Vilniuje. Ir be reikalo 
Tamsta įtari, kad jos nesu matęs. Priešingai, ją daug pasinaudojau taip pat rašyda- 
mas enciklopedijai „Didysis Šiaurės karas Lietuvoje“??. Ji man taip pat pravertė 
disertacijai. Ypač pirmajai redakcijai, kuri išėjo labai didelė — apie 700 psl. Nes 
mano gintoji ir išspausdintoji disertacija tebuvo tik vienas skyrius (kiek praplėstas) 
iš daug platesnio darbo, kurio prof: Jonynas nesutiko pripažinti tinkamu disertaci- 
jai, nes ten daug klausimų liečiama ir aptariama visa 200 metų epocha??!. Sakė, kad 
reikia tik vieną problemą spręsti. Dėl to ir daviau tik vieną problemą. 

Tiszkiewicz, mano nuomone, tik pailiustravo dokumentais Narbuto tezes. Nar- 
buto darbas tada vos tik buvo išėjęs, niekas prieš tai apie tuos įvykius nebuvo rašęs, 
tad Tiszkiewicz ir susižavėjo, o susižavėjęs pateikė naujos medžiagos iš archyvų 
bei iš švedų literatūros apie Karolio XII žygius. Tiszkiewicz duoda apžvalgą Lie- 
tuvos gyvenimo 17 a. gale bei Sapiegų kovų su kitais bajorais, bet nenurodo, iš kur 
tą ima. Kai skaitai jo pasakojimą, randi tą paųį Narbutą + eilę naujų dokumentų. 
Dar eilę dokumentų yra paskelbęs bene Podgėrski iš Brūhl archyvo. Dėl to man 
atrodo, kad Sruoga buvo Narbuto įtakoje, nors jo darbo ir nebūtų skaitęs. 

Rankraštinės Tiszkiewicziaus medžiagos aš tikrai neskaičiau, nors girdėjau, kad 
tokia yra. Bet nemanau, kad ten būtų buvę dokumentų, kurie verstų keisti pažiūrą 
į Sapiega, tą tipingą magnatą, išdidų hetmoną ir vaivadą, priešą Sobieskio, bet ne 
lenkų, kuris niekad nesvajojo ir negalėjo svajoti apie sostą, kurs ėmė pinigus iš visų 
ir keikė kitus, kurie ima, kuris tikrai palūžo sūnui žuvus, bet ne dėl tėvynės nelai- 
mių. Sruoga turi teisę vaizduoti, kad tėvynės nelaimės jį parbloškė, bet Blekaitis 
negali tvirtinti mūsajai visuomenei, kad tai istoriška ir kad Sruoga atkasė dar naują 
tautinį didvyrį. 

Beje, dėl pasikalbėjimo su Sruoga. Jis man tada sakė, kad turįs visą vaizdą, bet 
dramatiniam išrutuliojimui trūksta moterų. Aš priminiau, kad gal užgriebtų kiek 
28 Andrzej Chryzastom Zakaski (1650-1711) — išdininkas, vertėjas, Lenkijos karalystės didysis 
kancleris. Išleido savo gyvenamo laikotarpio dokumentų rinkinį lotynų kalba „Epistolae histori- 
co-familiares“ (1709-1711, 3 t. t. IV 1761). 

29 Grafo, istoriko, archeologo, kolekcininko Eustachijaus Tiškevičiaus (1814-1873) knyga 
„Laiškai iš Švedijos“ (Listy z Szwecji, Wilno, 1846). 

A. Šapoka, Didysis šiaurės karas, Lietuviškoji enciklopedija, Kaunas, 1937, t. 6, p. 659-672. 
2 A. Šapoka, Lietuva Reformų seimo metu. Iki 1791 metų gegužės 3 d. konstitucijos, Vilnius: Vilniaus 
pedagoginio universiteto leidykla, 2008. 


ADOLFO ŠAPOKOS LAIŠKAI 115 


anksčiau ir įvestų Barborą Radvilaitę, dėl kurios Sobieskis susikirto su Sapiegom 
(tiesa, dėl jos dvarų), arba Višnioveckiukų motiną, kuri galando akį į taip pat našlį 
Sapiegą. Ir piršlybos jau vyko. Pastarąja Sruoga buvo susidomėjęs, nes motina 
Sapiegos priešų vado galėjo būti didingas veiksnys dramos vystymui, bet kažkodėl 
jos neįvedė. 

Man neatrodo, kad Sapiega lenkų literatūroje labai apšauktas. Jie juk ir neturėjo 
už ką, Jis nebuvo joks lenkų priešas, nors nesugyveno su jų heroju Sobieskiu, 
Bet juk ir pačių lenkų buvo daug tokių. Beveik visi jų magnatai. Sapiega nebuvo 
lankam blogesnis, pav[yzdžiui], už Pacą, kuris šaukė neleisiąs skriausti „mano Lie- 
tuvos“. Man jau daug patriotingesnis atrodo Jonas Sapiega?2, kancleris. Nejaugi 
mes būtinai turime garbinti kiekvieną magnatą, kuris drebino Lietuvą, kaip daro 
Prapuolenis?**, Man Sapiega Lietuvos valstybininkas, bet ne tautinis didvyris. Ir 
Narbuto bei Tiškevičiaus tezė tuo atžvilgiu gali būti diskumuotna, bet ne Sruogos. 
Jo tik literatūrinis kūrinys, bet ne istoriškas. Anų istoriškas Sapiega, tik trūksta jo 
įvertinimo pačios Lietuvos valstybės interesų požiūriu. Maištavimas prieš karalių 
rodo, kad Lietuva veiksnys Rzeczpospolitos?“ gyvenime, bet kas iš to, jei magnatas 
ją turi savo rankoje ir nieko daugiau negalvoja, kaip tą galvą palikti savo šeimai? 

Bet per daug užsikalbėjau. Tamstai atsibos ir skaityti nelengvai skaitomą mano 
raštą. Geriau eisiu prie kito reikalo. 

Ir dėl enciklopedijos leidimo mano nuomonė kiek skiriasi. Aš visom keturiom 
už enciklopedijos leidimą ir bent kelis straipsnius už vien lituanistinę pasiunčiau 
atgal, bet tik dėl to, kad žinau, jog esamomis sąlygomis gali būti ūk bendra en- 
ciklopedija arba jokios. Tebus bendra. Šiaip aš būčiau už vien lituanistinę. Man 
rodos, bendra mums visai nereikalinga būtų, jei be jos galėtume išleisti lituanistinę. 
Ir esu tikras, kas prenumeruoja, prenumeruoja tik dėl lituanistinės dalies, nes visa 
kita gali rasti lengviau, greičiau ir pigiau. Mūsoji juk ir pasens beleidžiama. Bet dėl 
lituanistinės dalies mes turime aukoti viską, prisiimti ir aną naštą. 

Man būtų labai gaila, jei leidėjas nepajėgtų surinkti reikiamo skaičiaus prenu- 
meratorių ir reikalą mestų. Dėl to aš ir prieraše prie Mažiulio?* straipsnio paste- 
bėjau ir dabar kartoju, tada reikėtų vis tiek nemesti reikalo ir bandyti leisti vien 
lituanistinę. Man rodos, tada Tamstai tektų redakcijoje dirbti geriausiam atvejy tik 


22 Jonas Sapiega (mirė 1730 m.) - LDK didikas, Lietuvos didysis etmonas ir Rusijos feldmar- 
šalas (1726). 

23 Kazimieras Prapuolenis (1858-1933) — kunigas, lietuvių tautinio sąjūdžio veikėjas, 1911 m. 
lenkų kalba paskelbė brošiūrą „Polscy „Apostolowe Litwy“ („Lenkų apaštalavimas Lietuvoje“), 
kuri sulaukė leidimų lietuvių ir prancūzų kalbomis, buvo išleista JAV. 

24 Abiejų Tautų Respublikos (Rzerzposbolifa oboyga narodėu). 

25 Antanas Juozas Mažiulis (1914-2007) — tautotyrininkas, visuomenininkas, nuo 1951 m. gyve- 
no JAV. Nuo 1956 m. dirbo „Lietuvių enciklopedijoje“. 

dviese, o visa kita organizuoti paštu. Išleidimas, manau, netruktų ilgiau kaip visos 
bendrosios išleidimas. 

Tamstos siūlymas imtis redaguoti Lietuvos istorijos skyrių vyliojantis. Bet aš esu 
perkrautas darbu ir jokiu būdu negalėčiau pajėgti per metus suredaguoti bent 3 ar 
4 tomų Lietuvos istorijos medžiagą. Ypač, kad neturiu po ranka jokios tinkamos 
bibliotekos. Enciklopedija vis dėlto ne laikraštis, kur galima spausdinti ir ne tai, 
ką norėtum, bet ką turi. Taigi aš sutinku dirbt, kiek pajėgsiu, bandysiu, kaip nors 
pertvarkyti savo darbą, kad būtų daugiau laiko enciklopedijai, bet atsakomybės už 
spaudą negaliu imtis. 

Be to, man nelabai aiškus darbas. Ar skyriaus redaktorius turi ir žodžius surinkt, 
ir bendradarbius rasti, ir visus rankraščius peržiūrėti? Ar jis atsakingas už visas 
klaidas? Neturėdamas po ranka bibliotekos, juk nepatikrinsi, jei ir kiltų įtarimas. 
Be to, ne tik pareigos neaiškios, bet ir teisės, o taip pat darbo techniškos sąlygos. 
Jei reikėtų visokius nurašymus daryt, ar leidėjas duotų ką, pav[yzdžiui], mašininkei 
atlyginti? Ar viską centre darysit? Be nurašymų bei perrašymų neapsieisi. Ar leidė- 
jas galės, pavyzdžiui], iš LE straipsnių fotokopijas parsiųsti? 

Jei Tamstoms toks redaktorius tiktų, kuris negali imtis atsakomybės už darbo 
spartą, ką gi - dirbsiu. Bet man būtų gal daug tiksliau likti tik eiliniu bendradarbiu. 
Nes darbo tikrai aukščiau galvos turiu. Tie, kur dirba fabrikuose ar biuruose, nors 
vakarus turi laisvus, o aš kiekvieną naktį dirbu bent iki 2, o kai kada net iki 4 val. 
Taigi, jei laisvesnio nerasit, dirbsiu, bet labai bijau. 

"Tamstos prisimintas Jakštas gyvena Clevelande“, Ohio: 2519 Superior Ave. Bet 
jis vargšas fabrike pluša ir skundžiasi amžinai pavargęs, viršlaikius dirbąs ir tt. To- 
ronte dar yra Štuopis*", kuris gal galėtų kai ką parašyti, nors vargšas varginamas 
ligų. Iš Paryžiaus gal Deveikytė?* kviestina. 

Profesoriau, per daug dirbat. Nepalaužkit sveikatos pačioje pradžioje. Juk dar 
labai ilgas darbas, kuriam reikia ne tiek įsiręžimo, kiek tikslingo išdėstymo darbo 
eilei merų. 

Siųsdamas geriausių linkėjimų 


Jūsų A. Šapoka 


TTT T TT TT TTT T TTT 


226 Juozas Jakštas (1900-1989) — istorikas, A. Šapokos redaguotos „Lietuvos istorijos“ bendra- 
autoris. 

2 Povilas Štuopis (1907-19862) — istorikas, publicistas. 

26 Tanina Deveikytė (Deveikė, 1907—1965) — Lietuvos teisės istorikė. 

A. Šapokos laiškas V. Biržiškai, 1954 m. rugpjūčio 6 d., Torontas-Los Andže- 
las. Originalas. Rankraštis. VUB RS, £. 314, b. 743, puslapiai nenumeruoti. 


1954, VIII.6. 
Pone Profesoriau, 


Jau bus mėnuo praėjęs kaip gavau Tamstos karštą laišką. Prisipažinsiu, kad 
buvo skaudu jį skaityti. Niekaip nesuprantu, kodėl Tamsta aną recenziją supra- 
tot kaip kažinkokį užsipuolimą. Perskaitęs Tamstos knygą?? radau porą dalykų, 
toli gražu neišplaukiančių iš pačios knygos, t.y. tokių dalykų, kurie knygoje 
nenagrinėjami, bet pasakomi tarp kitko, tokių dalykų, kurie man kitaip atrodo, 
na ir parašiau. Man atrodo, kad nebūtų buvę nusikaltimo, jei būčiau pradė- 
jęs ginčytis su Tamsta net dėl iš studijos išplaukiančių išvadų. Knygos tam ir 
spausdinamos, kad dėl jų būtų pasisakoma. Rašant man nė į galvą neatėjo, 
kad būsiu taip iškoliotas. Aš būčiau buvęs labai patenkintas, jei Tamsta būtum 
mane įtikinęs, jog buvau to vertas. 

Aš vis dėlto tikiu, kad kada nors gausiu progos Tamstai ir kitokių nuotaikų 
sukelti... 

"Tamstą nuoširdžiai gerbiąs 


A. Šapoka 


22 Greičiausiai A. Šapoka recenzavo V. Biržiškos knygą „Senųjų lietuviškų knygų istorija“ (Chi- 
cago, 1953). 

A. Šapokos laiškas Z.. Ivinskiui, 1949 m. gegužės 18 d., Monrealis-Bona. Origi- 
nalas. Rankraštis. VUB RS, f. 198-—548, I. 256. Laiškas paskelbtas: V. Selenis, 
Adolfo Šapokos politinės veiklos ir pažiūrų atspindžiai korespondencijoje. Trys 
laiškai iš Kanados, O/kos, 2013, nr. 2 (16), p. 140-142, 


Montrealis, 1949 m. gegužės 18 d. 


Mielas Zenonai, 


Dievas žino, kur Tu dabar esi. Teko girdėti, kad ruošiesi vykti ar jau išvykai į 
Romą. Kad neatvykai dar į JAV, numanau iš spaudos. Tavo vardo atvažiavusių 
sąrašuose neteko matyti. O būtų vis dėlto gera, jei pasiektum Vatikano archyvus. 
Medžiagos ten tikrai marios. Gal pasiteisintų bent Tavo vieno klajojimo laiko- 
tarpis, gal sulauktume maždaug Teineriškų?“? rezultatų. Kada nors, manau, atsi- 
šauksi ir iš Italijos padangės. O aš rašau tuo tarpu dėl to, kad pasitaikė laisvesnė 
valandėlė ir neturiu noro kam kitam ją sunaudoti. 

Gyvenam senoviškai, užguiti kasdieniškų rūpesčių. Laikas čia dabar gana sun- 
kus. Darbų kažkaip per žiemą sumažėjo, net ir dabar dar neatsigauna. Daugelis 
fabrikų naujų darbininkų nepriima, bet dar senųjų mases atleidžia. Ir aš savo 
darbo netekau jau balandžio 1 d. Naujo darbo pradėjau ieškot dar tik šią savaitę, 
nes užkinkė mane bičiuliai organizaciniam darbui, padarė net K[anados] Lie- 
t[uvių] Sąjungos Biuletenio (rotatorius) redaktoriu. Rytoj išeis jo Nr. 5. Bet šitą. 
darbą dirbu niekam nežinant, sakausi tebedirbąs fabrike. Tad ir Tau rašau tik dėl 
Tavęs. Nenorėčiau, kad po kokio mėnesio ši žinia ateitų vėl į Kanadą iš Vokieti- 
jos. Čia Biuletenio atsiradimo būdai tebėra paslaptis. Tad, ššš! Sėdžiu ten miesto 
bibliotekoje ir rašau visokius straipsnius, atseit, redaguoju. Tačiau šitas mano 
darbo laikotarpis jau baigiasi. Nors bičiuliai dar nesako nieko, aš jau ieškau kito 
darbo. Redagavimo reikalą teks kitaip tvarkyti. Gal būt, pereisime prie leidimo 
žurnalo, tačiau dar labai daug neaiškumų yra. Tuo tarpu tiriame sąlygas, bet daug 
kas bijo rizikos. Tik Rinkūnas?! karštai tą mintį remia. Pažiūrėsim. 

O kas atsitiko Kanadoje, gal girdėjai. Anksčiau veikusi Kanados] Lfietuvių] 
Taryba skaitė save ALT??? tipo organizacija. Įvairiose vietose 1948 m. susikūrė 
KLT skyriai, kaip individų organizacijos. III. 26-27. Montrealy įvyko šitų skyrių 
20 Augustin Theiner (1 804-1874) - vokiečių istorikas, šaltinių rinkinių leidėjas. 

3! Antanas Rinkūnas (1909-1985) — pedagogas, 1948 m. atvyko į Kanadą. Vienas iš „Tėviškės 
žiburių“ bendrovės steigėjų. Nuo 1957 m. ėjo Kanados lietuvių kultūros fondo pirmininko 


pareigas. 
32 Amerikos lietuvių taryba, 

atstovų suvažiavimas ir „seimas“, t. y. įvairiausių organizacijų atstovų suvažia- 
vimas. Skyrių atstovų suvažiavimas priėmė savo organizacijos statutą ir išrinko 
Centro Valdybą. Po to sekusiame „seime“, kur tebuvo vos 10 kitų organizacijų 
(ir dar iš dalies fiktyvių) atstovų, įvyko konfliktas. Taryba, turėdama 18 narių 
+ daugumas anų jos pasikvietusių organizacijų 10 atstfovų] + apie 10 balsų iš 
skyrių atstovų tarpo, seime pradėjo viską savaip tvarkyti. Skyriai, jausdamiesi, 
kad tik jie vieni čia tėra tikra visuomeninė pajėga, nusistatė prieš aną daugumą ir 
po kurio laiko 9 atstovai padarę pareiškimus, o kiti nieko nesakę, seimą apleido. 
Nelaimei, man teko būti to seimo pirmininku. Kilo triukšmas, pasipylė mitin- 
ginės kalbos, priekaištai partiškumo. Mat, išeinantieji motyvavo, kad jie negalį 
būti kartu su partijom, kaip nepartinės organiz. atstovai. O buvo viso I socfial] 
demokratų] atstovas. Išėjusių dauguma ateitininkų. Taip pat šių dauguma yra 
skyrius sukurtos organizacijos, pavadintos Kfanados] Llietuvių] Sąjunga, centro 
valdyboje. Dėl to tai po suvažiavimų „Nepr[iklausomoje] Lietuvoje“? KLCT?* 
ir pradėjo kovą. Ji paskelbė, kad KLS sukūrę atskilėliai, išėję iš seimo, kad jos ini- 
ciatyva suorganizuoti skyriai tebesą jos žinioje, kad kur pasireikšią noro pakeisti 
vardą į KLS, reikia perrinkti valdybas ir toliau veikti. Bjauriausiai buvo šmei- 
žiami, iškraipant faktus ir pareiškimus, pirmiausia išėjusieji atstovai, o paskui 
KLS Centro valdyba. Tai esą kraštutiniai, nesukalbamieji krikščionių demokratų 
žmonės. KLCT tikėjosi savo iškraipymais galėsianti dezorientuoti visus, KLS 
nedavė laikraštyje jokios notelės ir manė, kad ji neras būdo priešingai veiklai. 
Kad „N.[epriklausomos] Lier“ akcijai pasipriešinnumėm, pradėjome leisti Biule- 
tenį. Gal ir mes kiek pasikarščiavom, bet jų metodai buvo iš tikrųjų bolševikiniai: 
kad KLS rezultatas Suvažiavimo nutarimų, „„Nfepriklausoma] Liet[uva]“ tylėjo, 
o vis ją maišė su žemėmis, apšaukdama partinių atskilėlių organizacija ir tt. Po 
reakcijos Biuleteniuje jie pradėjo aiškinti, kad KLS tikrai įkurta suvažiavimo, bet 
jo nutarimai neteisėti, niekingi, nes tas posėdis įvykęs tik susitarus, kad po savo 
posėdžio atstovai dalyvaus seime, o jie išėję. Esą, sugriovus sąlyga, pagal kurią 
įvykęs posėdis, neturį galios nutarimai, nes be tos sąlygos, esą, daugelio skyrių 
atstovai į posėdį būtų nėję ir jis būtų neįvykęs. 

Rezultate KLCT maišomosios veiklos ir apšaukus KLS partine organziacija, 
KLS dabar turi 7 skyrius aiškius, 3 dar nieko nepasisakė, 3 pareiškė būsią tuo 
tarpu neutralūs, nepriklausysią nei vienam centrui, I pasisakė už KLCT, 1 vietoje 
(dėl antros dar neaišku) įvyko skilimas ir susidarė 2 organizacijos. Atrodo, kad 
laimėtoja išeina KL Sąjunga. Bet daugelyje vietų, o ypač Montreale, kur masę 


23 „Nepriklausoma Lietuva“ — Kanados lietuvių centro tarybos savaitraštis, leistas Monrealyje 
1940-2001 metais. 
** Kanados lietuvių centro taryba. 

sudaro senieji, veikti bus labai sunku. Ginčai dabar kiek aprimsta, abi pusės nori 
užimponuoti pozityvia veikla. KLS turi daug daugiau intelektualinių pajėgų, bet 
KLCT turi visas priemones, sukurtas pernai bendromis jėgomis, turi jau visiems 
įprastą vardą centro, o svarbiausia turi laikraštį. 

Taigi Kanadoje vietoje jėgų sutelkimo įvyko susiskaldymas. "Tuo tarpu abi 
pusės sakosi esančios jungėjos visų jėgų, bet ten dominuoja socialistai su liau- 
dininkais, kurie deda pastangų ir tautininkus pritraukti, o čia vadovauja katali- 
kai. Ar vėl bus prieita prie bendro stalo, sunku pasakyti. Abi pusės yra pareiš- 
kusios, kad reikėtų susitarti, bet kalbos dar nepradėtos. KLCT nesiskubina, 
matyti, nori išbandyti savo griaunamosios veiklos rezultatus. Mes savo norą 
kalbėtis užakcentavome senai, nes skyrius rezervuotai laikytis tik tas vienas 
dalykas ir tesulaiko. Visi jaučiasi susibūrę kovai dėl krašto laisvės, o iki šiol 
visų pripažįstamas centras buvo KLCT, visi būrėsi prie laikraščio ir dėl jo 
išlaikymo. 

Beje, seime ir mane buvo išrinkę į KLCT, bet buvau tik viename posėdyje. 
Parašiau pareiškimą, kad išeinu. Jį išspausdino Biuletenis, o po to ir „N[epri- 
klausoma] Liet[uva]“. Iki šiol viešai manęs dar nepuolė. Tenkinasi viską vers- 
dami ant Rudinsko?3, Limgailos, Šidlauskaitės?“ ir Rinkūno, kuris pirmas iš 
seimo išėjo. Kas bus toliau, pamatysim. Žinoma, Tau tas ne labai ir įdomu. 
Per daug toli. Bet aš jau tikrai pamačiau, kaip bjauri yra partinė demagogija. 
Kardelį?? aš visada laikiau aklu partiečiu, bet kad būtų toks akiplėša melagis 
ir išsisukiotojas, nelaukiau. Kol jis čia bus, abejoju ar bus ramybės. Aš jau 
galvoju, kad pradėjus derybas, reikės siūlyti jam pasitraukti. Teužleidžia vietą 
kad ir Pronskui??*. Jų žmogus, bet toks nekultūringas demagogas, gal nebūtų. 

Parašiau, kuo dabar sergame ir rūpinamės. Parašyk, kaip Tu laikaisi ir ką 
veiki. Gal galėtum kaip nors pasiekti Lenktaitį?? ir sužinoti, kaip yra su Lie- 
t[uvos] Istor[ijos]**? perspausdinimo reikalu. Rašiau, bet nieko neatsako. Ar jis 
kada nors išspausdins ar visai ne? Jis man apie Kalėdas rašė, kad per 3 mėn. 
bus gatava. Išspausdinsiąs Vokietijoje arba JAV, jei ten persikelsiąs, nes esą jau 
nufotografuota, reikią tik spausdinti. Būtų įdomu žinoti, kaip ten yra. 


25 Pranas Rudinskas (1911-1978) — agronomas, publicistas. Nuo 1952 m. Kanados lietuvių 
bendruomenės Krašto tarybos narys ir nuo 1948 m. „Nepriklausomos Lietuvos“ redaktorius, 
26 Agota Šidlauskaitė (g. 1914) - psichologė, 1949-1965 m. Otavos universiteto profesorė. 

27 Jonas Kardelis (1893-1969) — žurnalistas, nuo 1953 m. gyveno Monrealyje. 

28 Juozas Pronskus (1893-1984) — žurnalistas ir rašytojas, 1948-1957 m. gyveno Kanadoje. 

2? Jonas Lenktaitis 1945 m. atkūrė leidyklą „Patria“ Vokietijoje, nuo 1951 m. tęsė leidybinę vei- 
klą JAV. 1948 m. balandžio 25 d. „Lietuvos istorijos“ veikalo autoriaus A. Šapokos ir leidyklos 
„Patria“ savininko J. Lenktaičio sudaryta sutartis“ saugoma KLMA A. Šapokos fonde. 

20 1936 m. A. Šapokos redaguoto vadovėlio leidimas išeivijoje. 

"Tuo tarpu visa mūsų šeimynėlė ir Bronytė siunčiame Tau daug geriausių 
linkėjimų. 
Tavo Adolfas. 
P. S. Rašiau Brazaičiui?!! vienu kanadišku reikalu apie Gylį?*, bet neįdėjau jo 
adreso. Gal nežino. Prie progos perduok: 
Vytautas Gylys 
422 Ouebec Str. 
Toronto. Ont., Canada 


TTT TT T TTTTTTTTS 


2! Juozas Brazaitis 1952 m. buvo išrinktas Kanados ir JAV Lietuvių fronto bičiulių centro val- 
dybos pirmininku ir tas pareigas ėjo dešimt metų. JAV lietuviai. Biografijų žinynas, t. I, Vilnius: 
Mokslo ir enciklopedijų leidybos institutas, 1998, p. 148. 

22 Vytautas Jonas Gylys (1886-1959) — diplomatas, Lietuvos generalinis konsulas Kanadoje 
1949-1959 m. 

A. Šapokos laiškas Adolfui Damušiui?*?, 1949 m. gruodžio 7 d., Torontas— 
Klivlandas. Originalas. Rankraštis. VDU LII, f. 8, ap. 1-2, b. 315, I. 1-2. 
Laiškas paskelbtas: V. Selenis, Adolfo Šapokos politinės veiklos ir pažiūrų 
atspindžiai korespondencijoje. Trys laiškai iš Kanados, O/kos, 2013, nr. 2 
(16), p. 142—143. 


1949 m. gruodžio 7 d. 
Toronto. Ont. 


Mielas Profesoriau, 


Skubėdamas ilgai nerašysiu. Mano reikalą, rodos, jau galit numanyti. 

Kanados katalikų visuomenė nusprendė leisti savą laikraštį. Tai rezultatas 
ilgai užsitęsusio konflikto su Kardelio?“* klika, užpuolusia „Nepr[iklauso- 
mą] Lietuvą“. Kitos išeities mes neberadom. Betgi negausi čionykštė koloni- 
ja dviejų laikraščių neišlaikys. Dėl to mūsų „Tėviškės Žiburiai“ taikomi tik 
iš dalies Kanados reikalui. Šiaip jie orientuojasi į europinės kultūros inteli- 
gentiją, t. p. į DP masę. Ideologiškai jie stovės toje plotmėje, kurioje stovėjo 
„Žiburiai“?“, Mes tikimės, kad mus parems pirmiausia visa ateitininkija, 
kuri sau tinkamo laikraščio dar neturi ir vargu ar galės turėti atskirą JAV. 
Šia prasme aš esu rašęs prof[esoriui] J. Meškauskui?“, norėčiau ir Jus paprašy- 
ti tą reikalą paremti ne tik asmeniškai, bet ir kaip ateitininkijos vadą. Nežinau 
ar JAV ateitininkija yra svarsčiusi savo laikraščio klausimą, bet jei jį svarstytų, 
prašyčiau neužmiršti „Tėviškės Žiburių“. Faktiškai jie yra ateitininkų rankose. 
Leidėjas yra K[fanados] Lietfuvių] Katalikų Kultūros Dr-ja?“?, sukurta kunigų 
vienybės suvažiavime. Red[akcinę] kolegiją sudaro: Dr. kun[igas] Gutauskas2*, 


23 Adolfas Damušis (1908-2003) - chemijos inžinierius, visuomenės veikėjas, ateitininkas, 
vienas VLIK'o organizatorių (1943-1944 m. vicepirmininkas). 

23 Jonas Kardelis (1893—1969) — žurnalistas. 

245 „Žiburiai“ — laikraštis leistas 1945-1949 m. Augsburge, Vokietijoje, vėliau prijungtas 
prie „Aidų“. Turėjo atskirus ateitininkų, skautų, moterų, skyrius. A. Šapoka buvo laikraščio 
bendradarbis. 

246 Juozas Meškauskas (1906-2000) — gydytojas, VDU profesorius, išeivijos visuomenės vei- 
kėjas, ateitininkas. 

27 Kanados lietuvių katalikų kultūros draugija „Žiburiai“, įsteigta leisti lietuvių savaitraštį 
„Tėviškės žiburiai“. Pirmasis jos pirmininkas — Balys Sakalauskas-Sakalas (1915-2006). 

248 Jonas Gutauskas (1906-1986) 1940 m. VDU Teologijos-filosofijos fakultete įgijo teolo- 
gijos daktaro laipsnį, 1953 m. - pedagoginių mokslų daktaro laipsnį Kvebeko universitete. 
1946-1952 m. Ateitininkų sąjungos dvasios vadas. 

Tamulaitis??, Kralikauskas“, inž[inierius] dr. Juozapavičius??!, Alšėnas??? įr 
Kastytis?9?. Tikiu, kad daugumą pažįstat. 

Iš ateitininkijos mes laukiam visiškos paramos. O iš Jūsų jau dabar prašau 
konkrečios paramos medžiaga. Iš spaudos žinau, kad skaitėte paskaitą apie 
rezistencinę veiklą Lietuvoje. Ar negalėtumėt ją parašyti ir duoti „T[ėviškės| 
ŽĮiburiams]“? Tai gal galėtų būti, kad ir netiesioginis atsakymas „Naujienų“ 
Trumpai (Kardeliui-Valuckui?*), kuris visus nuopelnus VLIK sudarymę 
priskyrė liaudininkams ir soc[ial] demfokrarams]. Žinoma, viską kelti aikš- 
tėn dar ne metas, bet šį tą pasakyti gal būtų galima. 

Jei ta tema Jums būtų nepriimtina, mus džiugintų kiekviena kita. Ir moks- 
lo populiarizacijos sritis vienam dr. Juozapavičiui vargu ar bus pakeliama. 

Skubėdamas daugiau neberašysiu. Laukiau paramos! Paraginkit ir kitus, 
ypač prof[esorių] Malinauską?“, Barzduką2s“ ir kt. 

Beje, 1 Nr. vis dar neišleidžiam, nes nesulaukiam lietuviškų spaudos žen- 
klų. Gal teks pasitenkinti vienu Nr. prieš Kalėdas. 


Daug geriausių linkėjimų 
Jūsų A. Šapoka 
Redakcijos adresas: 


TTT 


*? Vytautas Tamulaitis (1913-1993) — rašytojas, karininkas, redaktorius. 1935 m. gavo Lietuvos 
Raudonojo Kryžiaus jaunimo literatūros premiją, redagavo žurnalus „Kariūnas“ (1937-1938 m.), 
„Karo mokyklą“ (1938 m.) ir Antrojo pasaulinio karo metais - „Žiburėlį“. Kanadoje gyveno 
nuo 1948 m. Dirbo paprastą darbą, laisvalaikiu rašė pasakas vaikams. 

>? Juozas Kralikauskas (1910-2007) — rašytojas, 1948-1994 m. gyveno Kanadoje. Dirbo „Pickle 
Crow“ aukso kasyklose. Parašė istorinių romanų ciklą apie XIII a. Mindaugo epochą. 

1 Antanas Juozapavičius (Juzėnas, g. 1916) — inžinierius, 1947 m. Karlsruhėje (Vokietijoje) 
įgijo inžinerijos daktaro laipsnį, 1948 m. atvyko į Kanadą, dirbo pagal specialybę, nuo 1930 m. 
reiškėsi ateitininkų veikloje. 

32 Pranas Ališauskas (pasirašydavo Pranys Alšėnas, 1911-1986) — žurnalistas, žurnalisto darbą 
dirbo nuo 1929 m. ir tęsė Kanadoje ne vien lietuvių, bet ir anglų spaudoje. „Tėviškės žiburių“ 
redakcinės kolegijos narys. 

23 Vytautas Tvardauskas (Vytautas Kastytis, 1922-2003) — dainininkas, aktorius, poetas. 1941— 
1944 m. studijavo Kauno dramos teatro vaidybos studijoje, privačiai mokėsi dainavimo pas Joną 
Būtėną. 1944-1947 m. Norvegijoje ir Belgijoje leido sienlaikrašų, po to laikraštį „Svetimoj pa- 
dangėj“. Į Kanadą atvyko 1947 m. pagal laikiną sutartį darbui aukso kasyklose. Kanadoje išleido 
dvi poezijos knygas. 

34 Andrius Valuckas (1905-1976) — agronomas, mokytojas, 1944-1946 m. Lietuvos valstiečių 
liaudininkų sąjungos sekretorius, jų atstovasVlik“ e. 

25 Jonas Malinauskas (1907—2) — agronomas, 1948 m. atvyko į Kanadą. 1953-1954 m. Kanados 
lietuvių bendruomenės Vinipego skyriaus pirmininkas. 

26 Stasys Barzdukas (1906-1981) — pedagogas, kalbininkas, visuomenės veikėjas. 1949 m. persi- 
kėlė į JAV. Su P. Skardžiumi ir J. M. Laurinaičiu parengė „Lietuvių kalbos vadovą“ (1950). 


124 ADOLEAS ŠAPOKA | RAŠTAI T. 4 | MOKSLINĖ KORESPONDENCIJA 


941 Dundas Str. W. 
Toronto, Ont. 
Canada. 


P. S. Jei pasiekiamas p. Racevičius, gal galėtumet jam priminti, kad jau 
laukiu informacinių žinių iš Clevelando. Tuoj spausdinsim. Aš gal nespėsiu 
ir jam dar parašyti. 

A. Šapokos laiškas Mykolui Biržiškai, 1950 m, sausio 17 d., Torontas-Los An- 
dželas. Originalas. Rankraštis. VUB RS, £. 314, b. 148, puslapiai nenumeruoti. 


1950 m. sausio 17 d. 
Toronto, Ont. 
gauta 50. I. 19 

ats. I. 19 


Pone Profesoriau, 


Perilga būtų istorija, jei pasakočiau, kaip pasidariau naujo laikraščio redaktoriu. 
Nežinau ar Tamstai teko bent kiek nors iš spaudos susipažint su Kanados lietu- 
viškosios visuomenės bėdomis, bet tikrojo padėties vaizdo, be abejo, toli esant 
neįmanoma susidaryti. Deja, spaudos veidrodis per dažnai būna išlankstytas. 
Aš tikiu, kad pernykščiais metais rietenos jau pasiekė kulminaciją ir palengva 
ims slėgti. Spaudoje aštrių dalykų jau rečiau tesimato. Šiokios tokios audrelės 
dar galima laukti dėl netrukus pradedamo Kanados Lietuvių Bendruomenės 
organizavimo, tačiau anapus Kanados sienų tai jau vargu beatsilieps. Nenorė- 
čiau būti blogai suprastas, bet raminančiai, atrodo, veikia kaip tik „Tėviškės Ži- 
buriai“. Jie dar nepasakė tų ginčų byloje nei vieno žodžio, bet tylėjimas atrodo 
dar veiksmingesnis negu kalbos. Aš bet kokių ginčų pradėti nemanau ir, ačiū 
Dievui, niekas prie to dar nespiria, Norėčiau, kad „T[ėviškės] Žfiburiai]“, kurių 
tvarkymas man pavestas, veiktų tik pozityviai; norėčiau, kad jis virstų kultūrin- 
gu laikraščiu, tinkamu europinio auklėjimo žmonėms. Žinoma, Kanados vietos 
santykiai verčia derintis ir prie vietos reikalavimų, tačiau, tikiu, kad pasiseks visų 
puslapių tam nepaskirti, 

"Tamstos ir prof[esoriaus] Vaclovo adresus gavau iš p. inž[inieriaus] Pfovilo] 
Labanausko, kuris čia laukėsi neseniai. Laikraščio pirmuosius NN Tamstoms 
pasiunčiau ir, tikiuosi, gavot. Jau senai redakcijoje dirbu išviso vienas. Yra, tiesa, 
geros valios talkininkų, bet jų visą laiką suėda fabrikai. Taip ir plušuosi, o laiškų 
parašyti nebėra kada. 

Tuo tarpu man ypatingai rūpi surasti bendradarbių, galinčių duoti vertingos 
medžiagos. Ruošiausi rašyti ir profĮesoriui] Vaclovui [Biržiškai], bet parašysiu 
kiek vėliau, gal turėsiu ilgesnį tarpelį laisvo laiko. Šiuo kartu norėjau pirmiau- 
sia kreiptis į Tamstą. Gal turėtumet kokį straipsnį, tinkamą „T[ėviškės ] Ž[ibu- 
riams]“. Jei ne dabar, tai nors kiek vėliau. Sulaukęs, džiaugčiausi ne aš vienas. 
O pirmiausia prašyčiau parašyti ką nors į vasario 16 d. „Il[ėviškės) Žiburių]“ 
numerį. Mes visi būtume labai laimingi. Būtų taip pat labai gera, jei rastumėt 

laisvesnę valandėlę parašyti iš anksto, kada galime jo laukti ir kokio maždaug 
didumo tas straipsnis būtų. Tam numeriui vis dėlto tenka pasiruošti iš anksto. 
Prašyčiau pasveikinti taip pat pp. profĮesorius] Vaclovą ir Viktorą, nors, kur 
yra pastarasis, neteko girdėti. 
Reikšdamas didžios pagarbos 


A. Šapoka 

A. Šapokos laiškas M. Biržiškai, 1950 m. vasario 5 d., Torontas-Los Andželas. 
Originalas. Rankraštis. VUB RS, £. 314, b. 148, puslapiai nenumeruoti. 


Torontas. Ont., Canada, 
1950 m. vasario 5 d. 
gauta vasario 10 d. 

ats. kovo 10 d. 


Garbingas tautos kovų veterane ir 
Didžiai gerbiamas p. Rektoriau, 


Tamsta, be abejo numanai, kad man šį laišką rašyti nelengva. Iš Tamstos lygio 
žmonių, kokių gal ir sunku būtų rasti, panašių laiškų dar nesu gavęs. Tačiau aš 
Tamstai esu labai dėkingas už atvirą ir nuoširdų žodį, nors kai kurios aliuzijos 
man atrodo ir ne visai tikslios. Aš dėl to nesistebiu. Gyvenant toli ir mūsiškius 
santykius pažįstant gal būt tik iš spaudos veidrodžio, jos galėjo atsirasti. 

Aš labai atsiprašau, kad į greitą Tamstos laišką taip ilgai neatrašiau, bet tai tik 
dėl to, kad vis norėjau parašyti plačiau ir negalėjau rasti liuosesnės valandėlės. 
Bandysiu nors trumpai pasisakyti dėl Tamstos abejonių šiandien. Gal būt, ne- 
pataikysiu savo minčių išdėstyti aiškiai, tad iš anksto atsiprašau. Tik norėčiau čia 
pat pastebėti, kad nežadu ginti kokių tezių visais būdais, bet rašysiu taip, kaip 
pats suprantu, rašysiu nuoširdžiai, kaip ir Tamsta kad atvirai rašėt, nes rašau tik 
Tamstai ir neturiu jokio kito intereso, kaip tik tą vieną, kad būčiau teisingai su- 
prastas žmogaus, kurį tikrai ir nuoširdžiai gerbiu. 

Pirmiausia pora žodžių dėl mano visuomeninės veiklos. 

Tamsta mane pažįstat maždaug nuo pirmųjų mano žingsnių į gyvenimą ir ži- 
not, kad visuomenininku niekad nebuvau. Priešingai, turiu linkimo į grynai ka- 
binetinį darbą. Netraukė manęs visuomeninė veikla ir atvykus į Kanadą, nors 
nuo visuomeninių reikalų išsisukti čia ir nelengva. Yra reikalų, kurių neboti čia, 
man rodos, būtų buvęs nusikaltimas. Aš apsigyvenau Montreale. Žmonių, ga- 
linčių pasireikšti visuomenėje, ten buvo nedaug. Na, po truput tai šen, tei ten 
ir mane pradėjo stumti. Kai kur ėjau ir kai ką dirbau, kalbėjau ir rašiau. Deja, 
dar 1948 m. pabaigoje ten prasidėjo srovinis trynimasis, kuris viršūnes pasiekė 
kovo 26—27 dd. organizacijų tarpe. Dar tada ir aš bandžiau ieškoti vidurio kelio. 
Kai po pirmos posėdžių dienos karštų ginčų, kitą dieną prasidėjo pats seimas, 
aš, nors tikrai sirgdamas ir su pakilusia temperatūra, sutikau eiti į prezidiumą 
ir pirmininkavau per visą posėdį, Ir šiandien dar tebemanau, kad skilimo tada 
dar buvo galima išvengti. Tebemanau, kad jį buvo galima užlyginti tuojaus po 

seimo, jei tik Kfanados] Lfietuvių] C[entro] Taryba tada būtų nepanorėjusi jo 
gilinti. Kai mano visi pasikalbėjimai nedavė vaisių, iš Tarybos išėjau (mat, seimo 
buvau išrinktas). Po to užvirusiuose ginčuose nedalyvavau ir niekas manęs taip 
pat nelietė. Bet mano nelaimei, aš gyvenau tame pačiame bute, kur Montrealy 
yra „Nepr[iklausomos] Lietfuvos]“ redakcija, spaustuvė ir KLCT centras. Su 
Tarybos žmonėmis susitikdavau kiekvieną dieną ir daug kartų teko kalbėtis, gin- 
čyts ir priekaištauti dėl netiksliai parinktos linijos. Ypač dažnai teko pasiginčyti 
ir net karštai susikirsti su p. Kardeliu, kurį sutikdavau kiekvieną vakarą grįžęs 
iš fabriko, nes į butą turėjau vaikščioti per redakcijos kambario kampą (rūsy). 
Žinoma, tuo pat metu turėjau ryšių ir su „opozicija“. Mano priekaištavimai dėl 
p. Kardelio pradėtos akcijos prieš KL Sąjungą ir jos žmones per „Naujienas“??7 
privedė prie to, kad jis ten pat pradėjo ir mane garbinti. Taip pirma rašęs apie 
„daukšininkus“, paskui apie „Rudinsko kompaniją“, pagaliau parašė net kelis 
kartus apie „katalikiškuosius fašistus“, kurių vadas esąs Brazaitis, o Kanadoje 
jo atstovas Šapoka. Dėl to aš jam atsakiau tik privačiai, bet nerašiau nei vieno 
žodžio spaudoje. 

Kam aš Tamstai visa tai pasakoju? Ogi tik dėl to, kad kaip tik p. Kardelio pa- 
keltas į vadus, buvau dėl to numatytas redaktorium torontiškių, kurie nuspren- 
dė leisti naują laikraštį. Reikalas nusitęsė per keletą mėnesių, o kad sutikau, be 
abejo, daug; prisidėjo ir man sunkiai pakeliamos pragyvenimo sąlygos, fabriko 
darbas, dėl kurio dažnai sirgdavau. 

Iš to vis dėlto neseka, kad prisipažinčiau esąs „npoaaxHaa caGAa“2*, kaip 
Kliučevskis??? sako apie kazokus. Aš manau, kad ėmiausi reikalingo darbo, nors 
jis geriau tiktų ne mano tipo žmogui, o man dar nemalonesnis, kad teko pradėti 
taip supainiotoje padėtyje, įaudrintoje atmosferoje. Tikiu, kad visa tai palengva 
atslūgs, aprims. 

Dabar dėl paties laikraščio. 

Man tikrai gaila, kad Tamsta neparašėt į Vasario 16 d. Nr., o dar labiau gaila, 
kad reiškiat abejonių ir dėl paprasto bendradarbiavimo. Betgi Tamstos pastaty- 
tieji klausimai ir iš jų plaukiančios išvados, man rodos, laikui bėgant galės keistis. 

„Plačiam Bare“ vedamasis yra rašytas mano pagal leidėjų priimtą mintį, pagal 
tezes ir kolektyviai dar taisytas. Juridiškai aš už jį atsakau, faktiškai ten ne viskas 
mano. 

257 Naujienos“ — nepriklausomos demokratinės krypties laikraštis, JAV lietuvių pradėtas leisti 
1914 m. Čikagoje. 
28 „parsiduodantis kardas“ (rws.). 


259 Vasilij Kliučevskij (1841-1911) — žymus rusų istorikas, socialinių-ekonominių veiksnių Rusi- 
jos istorijoje tyrėjas. 

Dėl Tamstos pareikštų minčių jį pasiskaičius, aš vis dėl to norėčiau padaryti 
porą esminių pastabų. 

Pirmiausia į laikraščio, kad ir Nr1, vedamąjį aš nelinkęs žiūrėti, kaip į išsamų 
teoretišką (sakyčiau akademišką) klausimo išnagrinėjimą. Laikraščio vedamasis, 
mano galva, nėra studija, nėra sistemingas principo nagrinėjimas, nėra tad ten 
ir vienos nuoseklios išvados. Laikraščio programinį pasisakymą saisto principas, 
reikalas, kuris jo pasirodymą iššaukė, aplinka, kurion jis nori belstis, o pagaliau 
nusistatymai bei lūkesčiai tų, kurie sudaro sąlygas, kad jis pasirodytų. Aš sutin- 
ku, kad visų šitų veiksnių labui ne viską tegalima aukoti. Bet su jais nesiskaityti 
negalima. 

Iš to aš norėčiau kildinti ir manąjį prašymą, kad ir Tamsta „Tėv[iškės] Žib[u- 
rius]“ vertintum iš jų nuolatinio veido, bet ne iš daugelio veiksnių įtakoje kilusio 
vedamojo pasisakymų. Man neteko matyti nei vieno iš dabar einančių laikraščių 
pirmųjų Nr. bet aš neabejoju, kad daugelio jų pirmieji pasisakymai daugeliui jų 
dabartinių bendradarbių būtų nepriimtini. O vis delto jie nėra kliūūs. Aš tikiu, 
kad ir „T[ėviškės] Žib[urių]“ Nr. 1 vedamasis po kurio laiko niekam nebus kliūtis 
juose bendradarbiauti, nors ten ir tikrai skandalingų dalykų būtų buvę prirašyta. 

Šita savo mintimi aš betgi nenoriu „atsikryžiavoti“ nuo ano vedamojo. Drįs- 
čiau čia daryti antrą esminę pastabą dėl Tamstos iškeltų minčių, būtent, kad 
Tamsta „pilnutinio lietuviškumo“ mastą taikot individui, o vedamajame kalba- 
ma apie lietuviškąją bendruomenę. Aš dar kartą jį perskaičiau šiandien ir likau 
prie tos pačios išvados, kuri man dingtelėjo Tamstos laišką perskaičius. Aš gal 
neginčiau kai kurių vedamojo posakių, kuriuos galima interpretuoti ir vienaip ir 
antraip, bet pagrindinės minties nenorėčiau tuo tarpu atsisakyti. 

Vedamajame sielojamasi ne individo lietuviškumu, bet keliamas vienas pa- 
grindinis klausimas, būtent, kas gali išlaikyti nenutautusią išeiviją? Aš drįsčiau 
ir dabar ginti tezę, kad mūsų (kaip ir bet kurios tautos) išeivija svetur išliks ne- 
nutautusi tuo ilgiau, juo labiau ji išlaikys tėvynėje amžių suformuotas gyvenimo 
formas, juo labiau išsaugos papročius, Juk ir žydai — persekiojami ir ujami — per 
daugelį amžių išliko tik dėl to, kad neišsižadėjo savų gyvenimo formų ir neįsi- 
jungė į gyvenimą tų tautų, kurių tarpan pateko. Vedamajame toliau teigiama, kad 
religingumas bei katalikiškumas yra būdingas lietuvių tautos gyvenimui, kad jis 
dėl to vertintinas ir saugotinas, o gyvenimas išeivijoje organizuotinas pagal aną 
modelį, susiformavusį Lietuvoje. 

Aš vis dėlto nenorėčiau tikėt, kad Tamsta nesutiktum, kad lietuviškosios liau- 
dies gyvenime vienas pagrindinių ir saistančių elementų yra religinis momentas 
ir kad lietuviškosios liaudies gyvenimo tvarkoje nevyrauvų bažnyčios veiksnys. 
Neliečiant klausimo, kaip giliai bažnyčios doktrina yra įsmigusi į žmonių sąmo- 

nę, negalima neigti, kad visos poilsio („išeigos“) dienos yra surištos su bažny- 
čios lankymu, su kelionėmis į kaimyninių parapijų atlaidus ir tt. Šitie paparočiai, 
įsmegę į žmonių tarpą, turi būti palaikomi ir išeivijoje. Lietuvoje į bažnyčią kai 
kas ėjo, kad gautų progos pasikalbėti sa žmonėmis pašventoryje, į atlaidus va- 
žiavo, kad gautų progos užsukti „pakermošiais“, tai tiesa. Mano galva, tegul ir 
dabar taip daro, bet tik, kad burtųsi, kad spiestųsi ir nors protarpiais, nors vieną 
dieną ar savaitę, gyventų lietuviškos formos gyvenimu. Jei ir to neliks, niekas 
nejungs. Visokie pobūviai bei vakarienės — nostalgijos rezultatai — neatstos. 

Nemanau, kad teigimas, kad lietuvių tauta katalikiška, ką nors užgautų ar neka- 
talikus jau nelietuviais laikytų. Apibendrinimai juk išplaukia iš aritmetinių skai- 
čiavimų. O lietuvių daugumas tikrai yra katalikai. Katalikai Lietuvoje dominuoja 
jau ne nuo vieno amžiaus. 

"Tamsta savo laiške priminėt daug dalykų. Jų visų aš negalėčiau dabar liesti, 
tačiau, man atrodo, jie nei kiek nesikerta su pagrindine vedamojo mintimi, kuri 
neliečia individų. Tikra tiesa, katalikų yra visokių. Yra, kaip Tamsta rašot, ir 
Bružikų ir Vaižgantų, yra ir Jakštų-Dambrauskų, ir Valančių, ir Strazdelių ir dar 
kitokių. Tačiau išeivijos masių subūrimo ir išlaikymo reikalui svarbios ne indi- 
vidualios savybės, bet įprastosios gyvenimo formos. Yra juk ir lietuvių visokių. 
Tamstos paminėtas Vydūnas, matydamas, pav[yzdžiui] kokias religines katalikų 
iškilmes, žiūrės į jas ir žmones vertins pagal tai, kiek juose tuo momentu pasi- 
reikš dvasinis pradas. Jam nebus svarbu, kad tai katalikų liturgijos formos, bet 
bus svarbu kiek dalyviai tikrai linkę bendrauti su Dievu. Kam nors kitam rūpės, 
pav[yzdžiui], iškilmės estetinė pusė ar efektingumas. O tokiam, pav[yzdžiui], Dr. 
J. Šliūpui tokiam atvejy rūpėtų tik pats faktas, kad štai lietuviai susibūrė ir pasi- 
rodė. Jį tas džiugintų. Bažnyčią, kaip išeivių jungėją, jis įvertino, nors pats į tą 
gyvenimą negalėjo įsijungti. Man jis vis tiek didelis žmogus, bet vis dėlto manau, 
kad šio titano veiklos rezultatai būtų buvę dar didesni, jei jis pats būtų galėjęs 
prie to gyvenimo pritapti, į jį įsilieti ir vadovauti. 

Sąmoningi kovotojai, didelės asmenybės — tokios, kokias Tamsta suminėjot — 
gali išlikti nepalūžę visokiausiose sąlygose (nors jiems ne visada pasiseka tokiais 
išauginti savo vaikus išeivijoje). Bet juk tai ąžuolai. Ir prof[esorius] Pakštas, be 
abejo, teisus, kai jis sako, kad mūsų inteligentija išeivijoje greičiau nutautės, negu 
anie ankstyvesnieji išeiviai kaimo žmoneliai, kurie ir norėdami sunkiai būtų galė- 
ję pritapti prie svetimųjų visuomenės. Ir šituos „inteligentus“ gali ilgiau išlaikyti 
ir jų vaikus apsaugoti tik kokie nors saitai, kurie visus rištų į vieną bendruomenę. 
Kito tokio apjungiančio veiksnio kaip bažnyčia, aš tuo tarpu nežinau. Tegul ji ne 
visiems priimtina, bet vis dėlto daugumai, o kitų didžiajai daliai - pakenčiama. 
Manyčiau, kad net tie, kurie religinį veiksnį neigia ir religiją laiko opiumu, apra- 

minančiu socialinių gyvenimo neteisybių skaudulius, taip pat turėtų apsigalvoti 
pradėdami kovą su religija savo tautiečių išeivių tarpe, jei nenori ardyti pagrindo, 
ant kurio remiasi išeivijos bendravimas, kuris išeiviją cementuoja. Niekas nega- 
li versti netikinčių pasidaryti tikinčiais ar išlaikyti nors bažnyčios reikalaujamas 
formas. Tačiau griaunant šį veiksnį, reikėtų pasiūlyti kokį nors kitą jungiantį 
pagrindą. „T[ėviškės] Žiburiai“ toli gražu nemano pasmerkti kitaip galvojančių, 
tačiau religinį momentą laiko pozityviu ir jį rems. Kitaip manančių, netikinčių 
ar kitai konfesijai priklausančių niekad neužgaulios. Dėl to galėčiau garantuod. 

Man neatrodo, kad iš vedamojo išeitų išvada, jog katalikybė ar katalikišku- 
mas būtų laikomi varikliai, vieninteliai varikliai, judintojai lietuviškojo reikalo. 
Katalikybė ten pripažįstama kaip religingos lietuvių tautos, jos daugumos, kon- 
fesija, kuri cementuoja lietuvius į tam tikrą vienetą. Taigi, man atrodo, kad ir 
XVI-XIX a. nutautusios lietuviškos visuomenės dalies katalikiškumas čia nėra 
priešingas įrodymas. Juk nutautėjant buvo palinkta į tokių pat katalikų pusę. Už 
tai aktyviai gintasi (ir bažnyčiai padedant) nuo palinkimo į nekatalikus. O mūsų 
išeivija juk gyvena dabar daugiausia nekatalikų aplinkoje. Tad konfesinis susice- 
mentavimas juo labiau reikalingas. 

Tamstos laiške paliesta dar daug ir labai svarbių ir diskutuotinų klausimų. jei 
tai būtų įmanoma, pasikalbėjimuose ir aš drįsčiau kai kuriais iš jų reikšti savo 
nuomonę. Susidoroti su jais vienu sakiniu ar vienu žodžiu, Tamstai rašydamas, 
nedrįsčiau. Tik nežinau ar bus kada panašios progos. Vis dėlto norėčiau apgai- 
lestauti, kad Tamsta suminėjot eilę priekaištų, kurių „T[ėviškės] Žfiburiai]“ nei 
kalbamajame vedamajame, nei kur kitur, nedarė niekam, o juo labiau Tamstai. 
Kiek supratau ir iš Tamstos laiško, Tamsta religiją pripažįstate pozityviu veiks- 
niu žmogaus gyvenime. Norėčiau daryti išvadą, kad ji turi būti tokia laikoma 
ir tautos bendruomenės gyvenime. „T[ėviškės ] Žfiburiai]“ daugiau nieko ne- 
nori. Daugeliu klausimų „T[ėviškės] Žfiburiai]“ gali eiti kartu su visais, nors 
ir didžiausiais bedieviais. Visur, kur yra koks svarbus tautinis reikalas ir jei jis 
sprendžiamas neužgaunant pagrindinio principo. Tautinėje dirvoje „T[ėviškės | 
Žiburiai]“ „jūs“ ir „mes“ nėra, Bet iš to juk neseka, kad jie neturėtų pasisakyti 
kuriam kelyje stovi, kad nedrįstų nurodyti savo vietos tautos vieškeliuose, nu- 
rodyti, žinoma, taip, kaip patys supranta. Kitaip juk užtektų visiems lietuviams 
vieno laikraščio. Bet neužtenka ir kiekvienas dažnai savo skiltyse vartoja „mes 
lietuviai“. Nejaugi dėl to reikėtų pradėti ginčus, atrinkus visus taiklius ar netai- 
klius, teisingus ar neteisingus apibūdinimus reikšti protestą. 

Aš labai atsiprašau, kad taip ilgai trukdau Tamstos dėmesį ir gaišinu laiką savo 
ilgu laišku. Maniau, kad išeis trumpesnis, bet nesugebėjau trumpai parašyti ir, 
deja, pats matau, daug kur netiksliai išsireiškiau. Tikiuosi, dovanosit. Tamstos 

keliamais klausimais pats esu daug galvojęs ir tinkamos išvados, deja nepasiekęs. 
Iš to chaoso ir '"Tamstai kai ką paporinau. 

Baigsiu reikšdamas nuoširdžios pagarbos ir siųsdamas geriausių linkėjimų. 
Daug geriausių linkėjimų p. profesoriui Vaclovui. 


A. Šapoka 

A. Šapokos laiškas M. Biržiškai, 1952 m. vasario 7 d., Torontas- Los Andželas. 
Originalas. Rankraštis. VUB RS, £. 314, b. 148, puslapiai nenumeruoti. 


1952 m. vasario 7 d. 
gauta 2.14 


Pone Rektoriau, 


Sakoma, geriau vėliau, negu niekad. Tad nors pavėluotai ryžtuosi atsiliepti 
— dėkodamas už kalėdinius sveikinimus — dėl Tamstos prierašo kaip „santar- 
vininko“?*?. Man rodos, tai buvo ir man šiokia tokia pastaba, nors ir lakoniška. 

Prisipažinsiu, niekad savo gyvenime nepriklausiau jokiai partijai. Lietuvoje 
nepriklausiau net jokiai organizacijai, išskyrus Lietfuvos] Istorijos Draugiją. 
Aiškinu sau tai savo būdo kai kuriais bruožais ir tuo kad nemačiau, kur galėčiau 
įtilpti visas be rezervų. Dabar gal kai kieno akyse darausi dideliu „partiečiu“. 
Ginčytis dėl to nenoriu. Kelius kartais nurodo aplinkybės ir tam tikros sąlygos 
— reikia kur nors eiti, o kai esi eksponuotas, valia kiekvienam tą kelią savaip 
pakrikštyti. 

Pamatęs Tamstos vardą LRS?“! įkūrimo akto apačioje, prisipažinsiu, kiek nu- 
stebau. Buvau linkęs aiškinti ir šiaip ir taip, bet Tamstos prierašas abejones 
išsklaidė. Tik esmė reikalo man liko vis dėlto ne visai aiški. LRS šūkiams aš ne- 
turėčiau nieko prikišti iki tos vietos, kur prasideda praktinė veikla. Bet, man ro- 
dos, vargu ar rastume ką prikišti ir bet kurios srovės šūkiams. Juk visos skelbia 
vieną ir tą patį: kovą dėl krašto išlaisvinimo. Šis reikalas mums visiems bendras. 
Klausimas tik, kaip suburti jėgas, kaip išvengti energiją betiksliai eikvojančios 
vidaus trinties. Visi duoda gražius receptus, bet ne visada tai praktikoje gražiai 
vykdoma. Man rodos, visuomenę galima suburti bet kuriuo pagrindu, nema- 
nau, kad tam netiktų ir politinės partijos, kuriomis paremtas VLIKas. Juk tai 
įprasta visame pasaulyje, buvo įprasta ir mūsų gyvenime. Juk net Lietuvos Ta- 
ryba faktiškai buvo tuo paremta, bet pajėgė duoti vaisių. Man rodos, daugiau 
lemia ne subūrimo pagrindas, bet santykiavimo forma, kuri lemia sėkmingumą 

20 „Santarvė“ — Lietuvių rezistencinė santarvė, įkurta 1950 m, Londone, kėlusi uždavinius mo- 
rališkai ir finansiškai remti rezistenciją ir viešai ginti rezistencinės tarybos užsienyje ir diplo- 
matijos šefo Stasio Lozoraičio interesus kovoje su VLIKu. Su SSRS okupuota Lietuva palaikė 
ryšius per MGB užverbuotą Joną Deksnį. 1953-1958 m. leido žurnalą „Santarvė“. Plačiau žr. : 
D. Dapkutė, Lietuvių rezistencinės santarvės dalyvavimas Lietuvos laisvės byloje. Genodidas ir 
rezistendija, 2000, nr. 1 (7), p. 14—44. 

261 LRS — Liemuvių rezistencinė santarvė. 

darbo, 

O kas yra LRS? Seniau ją įsivaizdavau kaip užsimojimą suburti visą eilę veiks- 
nių į vieną centrą. Paskaitęs įkūrimo aktą, gavau įspūdžio, kad tai tik nauja par- 
tija ar sąjūdis, dėl kurio pranašumo prieš kitus tokiuos pat sambūrius ar partijas 
bent aš nesu tikras. Ko jis vertas, parodys veikla. Pirmieji jo žingsniai, deja, nėra 
patraukiantys. Šiaip ar taip, mes jaučiamės susiorganizavę, turime politinį centrą 
VLIKĄ, o čia ateina LRS su negatyviu nusistatymu ir pradeda ardomąjį darbą. 
VLIKas ir jo darbas pasmerkiamas, visuomenei peršama mintis jį maltretuoti?ėž 
ir net Tautos Fondui“? suaukoti. Man rodos, tai jau per daug, Aš nežinau tokių 
VLIKo nusikaltimų, kad galima būtų paneigti jo nuveiktus darbus. Jį išdraskyti 
ir po to laukti, kad naujai sudarytą centrą pradės taip pat kiti pulti ir griauti. O 
kada ir kas bedirbs kovos dėl laisvės darbą? Argi jo maža? Ar daug kas jį dirba 
be VLIKo? Tamsta lyg ir primenat ryšius su kraštu. Tai didelis dalykas. Tačiau 
aš nežinau, kas tų ryšių turėtų daugiau už VLIKą. Žinau, kad jų dar yra, tačiau 
anų ryšių vaidmuo krašte, berods, taip pat nėra per didelis. Yra sąlygos, kurių 
niekas negali nugalėti. Man rodos, tuose ryšiuose pagrindinė blogybė yra ta, 
kad jie ne koncentruoti, bet gaudomi iš visų kraštų, kad sau daugiau argumentų 
prisirinkus. O tai, be abejo, nepadeda bendrai laisvės kovai. 

Kalbos apie valdžias ir parlamentus, man rodos, neusipratimas ar paprasčiau- 
sia propaganda, deja, neveikianti konsoliduojančiai mūsąją išeiviją bei pabėgėlių 
masę. Jei tai kartais primenama kaip analogijos teoretiniuose ginčuose, tai toli 
gražu ne gyvenime. Ar kada atsiras mūsų vyriausybė išeivijoje, man rodos, ne 
mes nuspręsim. 

Aplamai, man rodos, vienas centras yra būtinas, kokiu pagrindu jis suburtas, 
man vis tiek. Keisti esamą, nematau jokio pagrindo, o pastangas tai „gvaltu“26 
atlikti, laikau destruktyviu reiškiniu, pavojingu visam reikalui. LRS šito imasi 
be atodairos. Ji, be to, nėra logiška ir tada, kai puola tik kai kurias grupes. Man 
rodos, šiandien bet kam mesti kaltinimą, kad išduoda tautos reikalus, yra per 
drąsu. Manyčiau, kad visi norėtų dirbti kuo geriausia. Gal kartais nesugebama, 
gal trūksta jėgų? Bet ar tai nusikaltimas? Tam taisyti reikėtų kitokių metodų 
ir kelių. 

Tamsta priminėt esąs santarvininkas. Aš tikiu, kad LRS kitaip eitųsi, jei ten 
būtų daugiau tokių asmenybių. Šiandien ten Tamstos vardas yra, tačiau toną 
sąjūdžiui duoda man rodos, kitokie žmonės. Bijau, kad Tamstos vaidmuo ten 
neprimintų „Tyruose šaukiančio Jono“. Abejočiau ar galėtumėt Tamsta pasi- 


22 maltretuoti (pranc. 2altraiter) — blogai su kuo elgtis, engti, niekint, kankinti. 
23 „Tautos fondas“ — lietuviškos kultūros, švietimo ir labdaros organizacija JAV. 
24 gvalt (Jenk.) — prievarta, smurtas. 

rašyti, kad ir po prof[esoriaus] Žymanto?“ straipsniais, neseniai spausdintais 
„Vienybėje“““ arba net ir „Lietuvyje“?“, nors pastarieji daug santūresni. Aš 
pats tikrai džiaugčiausi, jei galėtume visi pasiekti darnaus sugyvenimo, tačiau, 
deja, netikiu, kad šituo keliu, kuriuo eina viešieji LRS vadai, to būtų galima 
pasiekti. Nelaikau savęs nei santarvės, nei kurio nors kito priešu, tačiau negaliu 
pritarti amžinam karui savųjų tarpe, deja, pamirštant darbą, siekiant Krylovo 
kvarteto persėdinėjimų. Šiandien tas klausimas pasidarė kažkaip per daug ak- 
tualus ir jautrus. Pagyvensiu, iš perspektyvos viskas gal ne taip baisiai atrodys. 


Reikšdamas Tamstai didžios pagarbos ir siųsdamas geriausių linkėjimų 
A. Šapoka 


265 Stasys Žymantas (1908-1973) — teisininkas, profesorius, vienas iš Lietuvos rezistencinės san- 
tarvės steigėjų ir pirmininkų. 

266 „Vienybė lietuvninkų“ — JAV demokratinis lietuvių savaitraštis, leistas 1886-1985 m. 

27 „Lietuvis“ — Vokietijoje, Memingene 1949-1950 m. leistas lietuvių laikraštis. 

A. Šapokos laiškas M. Biržiškai, 1958 m, lapkričio 9 d., Torontas-Los Andželas. 
Originalas. Rankraštis. VUB RS, f. 314, b. 148, puslapiai nenumeruoti. 


1958. XI. 9, 


Pone Rektoriau, 


Mano strfai]p[snyje] „Kur senovės lietuviai mokslo ieškojo?“ , be abejonės, yra 
nemažai klaidų. Matot, tai nebuvo jokia nuodugni studija, bet šiaip sau populiarus 
straipsnis. Dar studijuodamas Prahoje aš pradėjau rinkti išrašus iš matrikuliacijos 
knygų apie įvairiose aukštosiose mokyklose studijavusius lietuvius ir dėjau viską į 
vieną papkę. Jei pasitaikydavo kur šaltiniuose rasti kokią žinią apie lietuvius stu- 
dentus arba apskritai liečiančią švietimo klausimus, taip pat išrašus dėdavau į tą. 
pačią papkę. Turėjau planą kada nors tą medžiagą sistemingai papildyti ir paskelbti 
su tokių asmenų biografijom ar nors trumpom biografinėm žiniom, kaip medžia- 
gą Lietuvos kultūros istorijai. Vienu metu man užėjo noras nors paviršutiniškai 
su tais klausimais supažindinti platesnius liet.[uvių] inteligentijos sluoksnius, tad ir 
parašiau tą straipsnį. Ten pagal universitetus suminėjau tas pavardes, kurios man 
atrodė daugiau žinomos. Tai ne visos pavardės, kurias savo išrašuose turėjau, bet 
pavyzdžiai. Deja, visa ta medžiaga liko Lietuvoje, tad dabar patikrinti negalėčiau. 
Tamsta visai teisingai nurodot, kad 1631 m. didysis hetmonas Jonas Karolis Chod- 
kevičius negalėjo studijuoti nei Freiburge, nei kur nors kitur, nes jau prieš 10 metų 
buvo miręs. Man dabar sunku spėti, ar tada berašydamas tik per neapsižiūrėjimą tą 
studentą pavadinau būsimuoju hetmonu, ar gal ir metai, ir universitetas nurodytas 
klaidingai. Spėčiau, kad toks Jonas Karolis Ch. 1631 m. vis dėlto buvo Freiburge. 
Ir metus, ir universitetą sumaišyti man būtų buvę sunku, nes savo išrašus turėjau 
ne kiekvieną pavardę atskirame lapely, bet dideliuose lapuose pagal universitetus. 
Atseit tai bus buvęs kitas Chodkevičius. Stebiuosi, kodėl J. K. Chodkevičius mano 
nepaminėtas Ingolstadto univ.[ersitete), jei jis ten mokėsi. 

Abiejų mano straipsnių rinkiny „Jogaila“ turiu fotokopijas, draugų parūpintas 
dar Vokietijoje. Dabar peržiūrėjau tą, kuriame liečiama Prahos lietuvių kolegija. 
Atrodo, kad nesuminėtų aname str[ai]p.[snyje] „Židiny“ pavardžių tebus pora, 
kurios man pačiam buvo neaiškios. Jos yra 288 psl. — Bartholomaeus Keynstot 
ir Nicolaus Kerstmont. Dar šiandien pasiųsiu Tamstai str[ai] p.[snį] apie Prahos 
kolegiją. Gavęs pasistengsiu patikrinti, kas ten yra (jau nebeprisimenu), ir Tamstai 
parašysiu. 

"Tikrai buvo miela gauti Tamstos laišką, išgirsti, kuo šiuo metu esat užsiėmę bei 
kuo rūpinatės. Tamstos energija vis mokslo reikalui skirti savo laiką stačiai stebina 

ir akina taip pat šį tą daryti. Nors čia taip sunku ką nors rimtesnio patyrinėu, nes 
nei literatūros, nei šaltinių. Net nuostabu, kaip čia nesidomima istoriniais mokslais. 
Milijoniniame mieste nei vienos tam reikalui nors šiek tiek tinkančios bibliotekos. 
Kur ne kur gali užtikti kokią pripuolamai užklydusią knygą. 

Daug geriausių linkėjimų ir sveikinimų siųsdamas 


Tamstos A. Šapoka 

A. Šapokos laiškas B. Kvikliui, 1955 m. balandžio 28 d., Torontas-Čikaga. Oti- 
ginalas. Rankraštis. VDU LII , £. 1, ap. 1-4, b. 3529—462, 


1955. IV. 28. 
Gerbiamasis, 


Norėtume čia Kanados viename katalikų laikrašty — tiražas bene 300.000 — 
išspausdinti straipsnį „Kenčiant Lietuvos bažnyčia“. Tai 15 metų okupacijos 
proga. Norėtųsi tą straipsnį gausiai iliustruoti — duoti kokį nors vieną vaizdelį, 
apibūdinant Lietuvos katalikiškumą, o po to pavaizduoti, ką bolševikai padarę — 
nužudytus kunigus, tremtinius ir nukankintus vyskupus, grupę iš Rusijos kacetų 
grįžusių kunigų su vysk[upu] Matulioniu ir pan. Deja, tam neturiu medžiagos 
- neturiu nei fotografijų, nei tokių leidinių, kokius būtų negėda duoti klišėms 
daryti. Žinodamas, kad Jūs tokiuos dalykus renkat, noriu prašyti pagalbos — ar 
negalėtumet ką nors paskolinti? Būčiau labai dėkingas. Jei galėtumėt, prašyčiau 
tuojaus, nes viską norėčiau turėti jau paruošta gegužės vidury. 

Daug geriausių linkėjimų siųsdamas 


A. Šapoka 

A. Šapokos laiškas B. Kvikliui, 1956 m. sausio 4 d., Torontas-Čikaga. Originalas. 
Rankraštis. VDU LII , f. 1, ap. 1-4, b. 3529—462. 


1956. I. 4. 
Gerbiamasis, 


Vėl pagalbos šaukiuosi. 

"Toronte veikiąs latvių Informacinis] Centras pasiūlė K[anados] Lfietuvių] 
B[endruodmenės| Kr[ašto] Valdybai prieš VI. 15. išleisti visų pabaltiečių ben- 
drą leidinį. Pagrindu siūlo imti jų bene 1953 m. išleistą leidinėlį, kurį reikia 
papildyti lietuviška ir estiška medžiaga. Krašto Valdyba šitą darbą man už- 
vertė. O laiko jau nebėra. Vos pora savaičių, nes birželio pradžioje turi būti 
išspausdinta. Laci 

Leidinėly vyraus iliustracijos. O jų aš mažiausia turiu. Juk iš prasto popierio 
knygų ir laikraščių klišių daryti neįmanoma. Taigi šaukiuosi pagalbos. Gal 
turit? Paskolinkit! Tai turėtų būti fotografijos ar iškarpos iš gero popieriaus 
leidinių. 

Kalbamame leidinėly numatomos paliesti temos: 

1) Molotovo-Ribentropo paktas 

2) 1940 m. okupacija 

3) Liaudies seimas ir aneksija 

4) Sovietizacija 

5) Teroras, suėmimai, deportacijos, žudymai 

6) 1941 m. sukilimas 

7) Partizanai po 1944 m. 

8) Įvairūs dokumentai ir tt. 

9) Tremtiniai Sibire. 

Viskas tiktų, kas galėtų paveikti vakarietį žmogų. 

Nužudytųjų lavonų gal mažiausia reikėtų. Jų ir latvių leidinėly yra per daug. 
Bet pav[yzdžiui] Reinių miškelio bendras vaizdas po žudynių, aukų laidotu- 
vės ir tt. labai tiktų. 

Jūsų „Genocide“*" yra deportacijų vagono vaizdas. Iš kur tai paimta? La- 
tviai tą patį vagoną rodo kaip jų žmonių deportavimo priemonę. Iš kur „I am 
citizen of Sov. Union!“? Iš laikraščio? 

Jei ką galėtumet labai prašyčiau pasiųsti tučtuojau. Būtų gera gauti dar apie 


"!Genocide: Lithuania's threefold tragedy by K. Pelėkis, Bielefeld: Venta, 1949, 

V. 15. Būsiu labai dėkingas ir viską grąžinsiu. 
Daug geriausių linkėjimų siųsdamas 


A. Šapoka 

A. Šapokos laiškas Broniaus Kviklio knygos „Lietuvos žemių aprašymas“ rengė- 
jams, 1959 m. rugsėjo 2 d. Torontas-Čikaga. Originalas. Rankraštis. VDU LII, 
£. 1, ap. 1-4, b. 3529-462, l. 5. 


1959. IX. 2. 
Gerbiamieji, 


Gavau platinamą leidinėlį — kvieslį užsisakyti „Lietuvos žemių aprašymą“. 
Gražų darbą pradedat. Tuo tarpu dar negaliu, bet užsisakysiu vėliau. Dabar gi 
norėčiau padaryti pastabėlę dėl paties kvieslio. Nežinau, ar prie jo padarymo 
prisidėjo p. Kviklys, bet ten yra neteisingas parašas po Kėdainių dvaro rūmais. 
Juk kunigaikščiai Radvilos su šitais rūmais nieko bendro neturėjo. Tai Totlebe- 
no statyti rūmai 19 amž., kai Biržų-Kėdainių-Dubingių Radvilos jau prieš 200 
metų buvo išmirę. Radvilų rūmai Kėdainiuose buvo visai kitoje vietoje (netoli 
buvusios ligoninės). Būtų negerai, jei ir leidiny būtų taip parašyta. 


Reikšdamas pagarbos A. Šapoka 


P. S. Tėvynės Mylėtojų D-jos?" išleistoje Dr. V. Sruogienės Lietuvos istorijo- 
je ?*. Taip pat neteisingas parašas po Radvilų rūmais Vilniuje. Ten parašyta, kad 
tai esą Kardinalija vadintieji rūmai, o iš tikrųjų tai Jonušo Radvilos pastatytųjų 
puošniųjų rūmų likutis visai kitoje vietoje negu Kardinalija. Vilniuje mat Radvi- 
los turėjo ne vienus rūmus. 


22 „Tėvynės mylėtojų draugija“ — JAV lietuvių organizacija, įsteigta 1896 m. 
23 Turima omenyje Vandos Sruogienės „Lietuvos istorijos“ 6-oji laida, pasirodžiusi 1958 m. Či- 
kagoje. 

A. Šapokos laiškas Jonui (Puzinui?) 1959 m. rugsėjo 7 d. Torontas-Čikaga. Ori- 
ginalas. Rankraštis. VDU LII, £. 1, ap. 1-7, b. 4190-905, L. 1. 


1959, IX. 7. 
Mielas Jonai, 


Peržiūrėjau žodžių sąrašą ir kai kur prirašiau vieną kitą žodį. Kai kuriuos gal 
tuti kituose skyriuose, o dėl kai kurių gal galėsi pagalvoti. 

Sau iš to sąrašo nepasirinkau nei vieno, nes esu apsivertęs darbais ir džiaug- 
čiausi, jei iki Kalėdų išklampočiau iš jau turimų įsipareigojimų. Dėl to atsisakiau 
ką nors rašyti ir Dr. Girniui““. Nepažadėjau ir Čepėnui Sapiegų, nors jie, kaip ir 
Radvilos Paties sąraše, man įdomūs. Bet čia nėra literatūros, nėra it darbo bei 
jėgų ją rankiots. Iš viso man nepatinka blusinėtūs su trumpučiais straipsneliu- 
kais, nes tenka peržiūrėti mases literatūros, kuri čia sunkiai pasiekiama, o parašai 
20-50 eilučių. Bendresni dalykai lengviau rašomi. Bet tokių reta ir LE?5. Kad 
enciklopedijai galima būtų dirbti šiose sąlygose reikėtų arba kur pasiekiama 
biblioteką turėti arba iš anksto numatyt, ko reikės už kokių 2-3 metų ir pasi- 
ruošti, susimedžioti ko reikės. 

Jums ten, be abejonės, taip pat nelengva, bet vis dėlto jau, tur būt, turit minima- 
linius leidinius, pasiekiat nors darbo? Biblioteką, o tai jau šis tas. 

Gyvenam mes čia senoviškai — su bėdom per pusę. Vasarą pasiutusiai karšta, 
tad jau pora mėnesių ir dirbt nebeįmanoma. Nuverti žmogus nuo pečių kasdie- 
ninį pareigos darbą ir lauki kitos dienos. O ta vėl tokia pat. Buvo didelio noro 
šiemet kur pavažinėti, bet vos tos mašinos nepajėgiau įsigyti. Juk tiek bičiulių 
reikėtų aplankyti, įdomybių pamatyti, bet ... vis geresnių dienų laukiam. 

Jūs ten jau, rodos, į senelius prasimušėt. Mums dar toli. Dukra ta viena*“, bet 
ir ji kainuoja. Šiemet pradėjo studijuoti universitete, tai dar daugiau kainuos. Bet 
ką padarysi. Tėvų dalia vežti. 

Daug geriausių sveikinimų! Sėkmės! 


A. Šapoka 


** Juozas Girnius (1915-1994) - Alosofas egzistencialistas, JAV lietuvių visuomenės veikėjas. 
*5 Lietuvių enciklopedijoje. 
6 Aldona Marija Šapokaitė-Šipelienė (1940-1993). 

A. Šapokos laiškas kunigui Vytautui (Bagdanavičiui)?", 1959 m. gruodžio 30 d., 
Torontas-Čikaga, Originalas. Rankraštis. LTSC PLA Kultūros veikėjų kores- 
pondencijos fondas. Puslapiai nenumeruoti. Skelbta: V. Selenis. Istoriko Adolfo 
Šapokos metodologinės nuostatos korespondencijoje: penki 1934-1959 metų 
laiškai. Darbai r dienos, 2013, t. 60, p. 355—357. 


1959, XII. 30. 
Mielas Kunige Vytautai, 


Kad „Tautos pracities“ iki šiol „TŽ“278 nebuvo tinkamai paminėta, man se- 
nai sąžinė nerami. Nespėjau. Kažkaip keistai išėjo. Sąsiuvinį buvau pasiėmęs 
vykdamas atostogų, bet ten neperskaičiau, o grįžęs po atostogų kažkaip ne- 
besuradau numerio. Buvau manęs, kad jį pamečiau. Po kurio laiko gavau man 
asmeniškai siųstą egzempliorių, bet nebeturėjau nė kada perskaityti — užgriuvo 
specialus TŽ dešimtmečio, o tuojaus po to kalėdinis numeris. Jei pavartot kada 
TŽ, galėjot pastebėti, kad knygų aptarimas jau keli mėn. TŽ visiškai nebuvo. 
Dabar per šventes skaitau tas naująsias knygas ir žadu tuojaus recenzuoti. 
Deja, susirgau ir visą savaitę teskaitau lovoje. Tikiuosi, vis dėlto išklampoti. 
„T[autos| Praeitį“ jau perskaičiau, nors dar nieko neparašiau. 

Dėl Jūsų straipsnio?"? turėčiau dvi pagrindines pastabas: nenorėčiau sutikti, 
kad tai yra ūkinė ir socialinė istorija. Autoriai šito nepajėgė. Ant įprasto ske- 
leto jie klojo ūkinį bei socialinį tinką. Juk periodizacijos pagrinde politiniai 
reiškiniai. Antras dalykas, kur, man atrodo, klystate, tai ieškojimas marksistinių 
principų. Iš tikrųjų reikėtų žiūrėti rusiškąją istoriografiją. Lietuviai svarbiausia 
žiūrėjo, kad, nesusikryžiuoti su oficialiomis SSSR istorikų tezėmis. Tenai gi 
Pokrovskio?? doktrinierišką marksizmą jau senai pakeitė rusiško nacionaliz- 
mo mišinys su proletariniais reikalais. Be to, LTSR istorija juk buvo net per- 
žiūrėta maskviečių??!, 


2" Vytautas Jonas Bagdanavičius (1908-2001) - marijonų kunigas, visuomenės veikėjas, 1949 m. 
atvyko į JAV. LKMA Čikagos skyriaus vienas iš steigėjų 1956 m., LID, Ateitininkų federacijos 
narys. 

278 „Tėviškės žiburiai“. : 

2 V Bagdanavičius, Sovietinė Lietuvos istoriografija. Kritiškas LTSR istorijos I tomo įvertini- 
mas, Tau/os praeitis, t. I, kn. 1, Chicago, 1959, p. 324. 

280 Michail Pokrovski (1868-1932) — rusų istorikas, „marksistas“, vėliau patekęs į Stalino nema- 
lonę. 

281 Apie tai plačiau žr. : A. Švedas, Mažries nelaisvėje. Sovieimečio Kietuviškoji istoriografija 1944—1985, 
Vilnius: Aidai, 2009, p. 155-165. 

Gaila, kad Tl[autos] Praeity nėra rimtesnių studijinių straipsnių. Tas vienas 
Kario“? straipsnis nedaug lemia, ypač, kad jame daugiau entuziazmo kaip 
moksliškumo, Juk visi kiti tėra tik „Beitrūge“?9, Man rodos, TP turėtų daugiau 
koncentruotis į pastaruosius laikus. Skelbti dokumentus ir atsiminimus. Tik, ži- 
noma, ne perspausdinimus. Kam atėjo į galvą perspausdinti Antoniewicziaus?s* 
sūduvių kapo radinių lenteles? Argi tai taip lemtingi radiniai? 

Daug geriausių linkėjimų siųsdamas 


A. Šapoka 


P S. Matulaičio darbo metodo vis dėlto negalima pateisinti net ir visokiomis 
pastabėlėmis apie straipsnius?ė*, 


282 I. K. Karys, Seniausi lietuvių „pinigai“, Tautos praeitis, 1959, kn. 1, t. I, p. 25-43. 

283 Įmoka, indėlis (vo4.). 

28“ Wiodzimierz Antoniewicz (1893-1973) — lenkų archeologas, 1925-1933 m. dėstė Vilniaus 
universitete, paskelbė per 300 darbų iš archeologijos, dalis jų susiję su Lietuva. 

265 Kazimieras Matulaitis (1894—1976) — Lietuvių istorijos draugijos pirmininkas, marijonų kuni- 
gas. Pasiūlė „Tautos praeityje“ keletą platesnių studijų apie lietuvių kilmę iš etruskų. A. Šapoka, 
redakcinės komisijos narys, tam nepritarė, 

A. Šapokos laiškas Birutei Pūkelevičiūtei, 1960 m. balandžio 29 d., Torontas— 
Monrealis. Publikuota: B. Pūkelevičiūtė, D. L. K. Vytauto titulas. Du dr. Adolfo 
Šapokos laiškai, Naujasis dienovidis, 1993, lapkričio 19, nr. 44, p. 5**. 


Maloni Panele, 
1960. IV. 29 


Jūsų klausimas iš tikrųjų sunkus. Sunkus dėl to, kad aš dabar neturiu nė vieno 
dokumentų rinkinio, kuriame būtų iškilmingų Vytauto dokumentų, o be to, ne- 
prisimenu, kad kada nors koks istorikas tą klausimą būtų sprendęs. Man rodos, 
kad nė vienas, išskyrus gal paleografus, kuriems svarbi dokumentų formalinė 
pusė. Šiaip Vytauto titulas jokių plačių išvadų neleidžia daryti, išskyrus naudoja- 
mą „didysis kunigaikštis“. Šis titulas rodo jo išsivadavimą iš Jogailos arba norą 
išsivaduoti. Tų laikų Lietuvos valdovo titulas tebebuvo nenusistovėjęs ir beveik 
kiekviename dokumente būdavo parašomas skirtingai. Kartais tai pripuolamas 
dalykas, priklausęs nuo raštininko, kartais rodo tam tikrus politinius siekimus. 
Bendras dėsnis būtų, kad pilname valdovo titule turi būti jo aukščiausias titulas 
(šiuo atveju „magnus dux Limaniae““), o toliau išskaičiuojamos jo valstybės — jo 
valdų — sritys, anksčiau turėjusios atskirus kunigaikščius, bet dokumento su- 
rašymo momentu priklausančios jau tiesiogiai jam (Vytauto atveju turėtų būti 
išskaičiuotos visos kunigaikštijos, kurios anksčiau turėjo atskirus kunigaikščius, 
o vėliau buvo valdomos didž. kunigaikščio vietininkų). Tokio dokumento šiuo 
metu aš neprisimenu nė vieno. Ar tokis yra buvęs, ar nebuvęs, paukrint negaliu, 
nes neturiu dokumentų rinkinių. Jūsų minimas „et cetera“ ir reiškia tas Vytauto 
tiesiog per vietininkus valdomas sritis. Jos turėtų būti išskaičiuotos pagal jų svar- 
bumą arba pagal tai, kuri anksčiau vietoje kunigaikščio gavo vietininką ir turėtų. 
sekti po išvardintų tradicinių tėvoniškų (iš tėvo paveldėtų) sričių. 

"Tamsta prisimenat „Liet.[uvos] Istor.[ijoje]“ mano įdėtą Vytauto didįjį antspau- 
dą bei jo įrašą. Matot, tai nėra nuotrauka, bet piešinys. Kas piešinį darė, galėjo 
klaidingai išskaityta įrašo pabaiga „„..allie“. Aš nežinau srities, kuri tokia galūne 
baigtųsi. Ar ten tik nebus buvę „(Samo)gitie“ arba „(R) ussie“. Šitą antspaudą į 
pasaulį paleido, berods, Vosberg iš Karaliaučiaus archyvo. Jis juk galėjo apirusio 
286 Poetė, prozininkė, dramaturgė ir režisierė Birutė Pūkelevičiūtė (1923-2007) Monrealyje staty- 
dama Balio Sruogos „Milžino paunksmę“ norėjo praplėsti kunigaikščio Vytauto paveikslą ir pra- 
dėjo aiškintis, ką reiškia titulai, saminėti majestotiniame jo antspaude. Vanda Daugirdaitė-Sruo- 
gienė, į kurią pirmiausia buvo kreiptasi, į klausimą, ką reiškia „et cetera“ Vytauto antspaude, 
neatsakė, tuomet rašytoja nutarė kreiptis į A. Šapoką. 

anstpaudo raštą ir neteisingai išskaityti. Taip spėju. Jums iš to menka nauda, 
žinoma. 

Atrodo, kad Tamsta norit „Milžino paunksmės“ pabaigos įspūdį sutvirtinti 
mirštančio valdovo lotyniško titulo pacitavimu. Suprantu, kad Jums jį atsekti 
sunku. Šiuo momentu, be abejonės, turėjo būti panaudotas pats pilniausias ti- 
tulas. Kadangi toje scenoje Švitrigailos, rodos, dar nėra, tai gal tiktų prileisti, jog 
lenkus bei Jogailą įžeidžiančių dalykų (Lenkijos pretenduojamų žemių) jame dar 
neturėtų būti. 

"Titulą „Rex lituanorum et multorum rutenorum“ vartojo Gediminas, Vytautas 
taip niekad nesirašė. 

Dailiojoje literatūroje, be abejonės, galima padaryti ir truputį nutolimų nuo isto- 
tinės tiesos — licentia poetica?*'. Manyčiau, kad galima tą Vytauto titulą ir patiems 
sukonstruoti, žinoma, pagrindu padėjus žinomą formulę. Prie jos tiktų prijungti 
vardus tų sričių, kurias jis pats perėmė valdyti išvydamas Jogailos brolius. 

Aš nesiryžtu Tamstoms pasiūlyti galutinį titulą, bet čia pat iš savo galvelės pa- 
bandysiu vieną sukonstruoti: 

Alexander alias Vytautas (prileiskim, kad ir ano meto lietuviai taip tardavo, nors 
rašydavo raštininkai nelietuviai įvairiai) Dei Gratia Magnus dux Lituaniae, Sa- 
mogitiae et Russiae, Kioviae, Wolyniae, Podlachiae, Podoliae, Severiae, Polesiae, 
Smolensciae, Witebsciae etc. etc. (arba: multorum gue terrarum) dux et dominus 
(arba aliumgue? Gal aliarumgue) = (aliarumgue terrarum dux et dominus). 

(Nebežinau, ar moteriškos giminės „alia terra“ genetive bus tikrai „alium terra- 
rum“ neturiu kur patikrint.) 

Man rodos, kad lotynišką W visada reikia tarti kaip mūsų V. Tik ši V gotiniame 
rašte atstoja U. 

Jums rašyti gal nereikės, tad ir Litwaniae nebus. Ši forma į lotynų ano meto 
kalbą įėjusi iš slavų „Litva“. Šiaip dažniausiai rašoma paprastai Lituania (ir be h). 

Deja, aš tegalėjau tik savo skubotus samprotavimus parašyti. Ar bus Jums iš to 
kokios naudos, nežinau, 

Beje, man geriau patinka „aliarumgue terrarum“, kaip „multorumąue t.“ Daug 
sėkmės linkėdamas 

Jūsų A. Šapoka 

NB „Trocensis dux“ nereikėtų pridėti, nes Aukštaitiją ir Trakų kunigaikštiją ap- 
ima „Lituania“ vardas. Be to, Vytautui mirštant Trakai, kaip ir Vilnius, jau turėjo 
vaivadą. 

Kad laišką subraukiau, dovanokit — labai skubu, o rašant visokių minčių ateina. 


287 Poetinė licencija (/24) 

P. S. L. Enciklopedijoj yra, berods, straipsnelis „Didysis kunigaikštis“. Jį, 
rodos, aš rašiau. Turbūt yra ir „kunigaikštis“. Šiuo momentu negaliu patikrinti — 
negaliu prieiti prie Lfietuvių] E [enciklopedijos]. 

Jei turėtumėt laiko, gal galėtumėt pasiteirauti, ar Monrealio slavistikos institute 
kartais nėra „Akta unii Polski z Litwa“, išleido Semkowicz*š. Ten yra 1401 ir 
1413 aktuose??? Vytauto titulas (abejoju, ar pilnas, nes jis su Jogaila politikavo ir 
niekad nenorėjo įžeisti). Taip pat įdomu pažiūrėti, kaip jis tituluojamas sritinių 
kunigaikščių, kai jam ištikimybę reiškia — homagialiniuose aktuose. Tik jie ne iš 
jo valdymo pabaigos. 

Jei ten būtų Prochaskos?" „Codex diplomaticus Witoldi““. 

268 Wladyslaw Semkowicz (1878-1949) - lenkų istorikas medievistas, šaltinių leidėjas ir pagalbi- 
nių istorijos disciplinų specialistas. 

29? Homogialiniai aktai (priesaikos aktai) — 10 Gediminaičių priesaikos aktų Lenkijos karaliui. 
0 Antoni Prochaska (1852-1930) — lenkų istorikas, XIV-XV a. Lenkijos ir Lieruvos santykių 
tyrėjas, Raudonosios Rusios istorijos žinovas. 

A. Šapokos laiškas B. Pūkelevičiūtei, 1960 m. gegužės 3 d., Torontas-Mon- 
realis. Publikuota: B. Pūkelevičiūtė, D. L. K. Vytauto titulas. Du dr. Adolfo 
Šapokos laiškai, Naujasis dienovidis, 1993, lapkričio 19, nr. 44, p. 5. 


Maloni Panele, 


1960. V. 3 


Gavęs tamstos laišką, pagalvojau vėl dėl to Vytauto titulo. „Aliarumgue 
terrarum“ p. Girdžius?"! negali Tamstai atimti, nes tai plačiai įprasta vidu- 
ramžinė formulė. Aš suabejojau tik dėl „o“ ar „a“, rašydamas „„multorumgue“ 
ir „aliarumgue“. Čia tik „o“ ar „a“ klausimas. Aš pats lotyniškai skaitau, bet 
jokių taisyklių nežinau. Mano ausiai atrodo turėtų būti „a“ = „aliarumgue“. 

Galima būtų Vytauto titulą ir pratęsti. 

„Magnus dux“ tinka pagrindinėms Didžiosios kunigaikštijos dalims, gyve- 
nusioms savaimingomis sąlygomis. "Tai Lietuva, Žemaitija ir „Rusė“ — visos 
nelietuviškos žemės. 

„Dux et dominus“ tinka kunigaikštijoms, kurios su didžiuoju kunigaikščiu 
anksčiau buvo vasaliniame ryšy, o valstybę centralizuojant virto jo per vieti- 
ninkus valdomomis sritimis. 

Buvo dar trečia rūšis žemių (taip visur feodaliniuose kraštuose viduramžy), 
kurios skaitėsi valdovo šeimai paveldėjamos žemės. Jas prisimenant, titule 
buvo naudojama formulė „Dominus et heres“. Vytauto atveju tokiomis lai- 
kytinos Kęstučio anksčiau valdytos sritys ir Vytautui Jogailos duotos žemės, 
kai jis pirmą kartą grįžo iš Ordino. Tai buvo Luckas ir Gardinas, šis ir anks- 
čiau Kęstutaičių). 

Taigi norint galima Vytauto titulą ir pratęsti: po Dux et Dominus rašyti: 

Troccensis (dėl rašybos abejoju), Grodnensis, Luccensis etc... Dominus et 
heres. 

Iškilmingumo reikalui čia tiktų ilgesnė eilė. Galima būtų surašyti mirusių 
Vytauto brolių sritis, bet aš, neturėdamas kur patikrinti, bijau rašyti, nes man 
pačiam jų valdytų žemių centrai jau susimaišė. O Jūs juk laukti nebeturit 
laiko. 

Galbūt po „Luccensis“ dar galima rašyti „Novogrodensis“ (Naugarduko). 

Antroje grupėje po „Witebscensis“ galima įdėti dar „Poloccensis“. 

Esu visiškai tikras, kad tokio titulo Vytautas pats niekas nėra panaudojęs, 


21 Pranas Girdžius (1902-1997) - poetas, prozininkas, klasikinės filologijos žinovas. 1944 m. 
pasitraukė į Vakarus, gyveno Monrealyje. 


ADOLFO ŠAPOKOS LAIŠKAI 149 


bent dokumentuose, bet jis, mano galva, atitinka padėčiai ir anų laikų proto- 
kolinėms taisyklėms. 
Daug sėkmės linkėdamas 


Jūsų A. Šapoka 

A. Šapokos laiškas B. Kvikliui, 1961 m. vasario 26 d. Torontas-Čikaga. Origina- 
las. Rankraštis. VDU LII, £. 1, ap. 1—4, b. 1162-152, I. 1. 


1961. II. 26. 
Gerbiamasis, 


Darbas, kurį siūlot, man įdomus, nors gali būti ir keblus. Patikrinti šitokio 
plataus masto ir tokios didelės apimties veikalą nelengvas reikalas, kai neturi 
žmogus po ranka nieko, kur galėtum patikrinti. Dažnai gali būti tikras, kad tai ne 
visai taip, bet kaip ištaisyti, ir nežinosi. Taigi galiu imtis to darbo gal nebent tik 
žinodamas, kad ir kiekvienas, kuris tą dirbs, turės panašias sąlygas. 

Aš sutinku perkratyti Jūsų veikalą, bet galiu pasižadėti pataisyti tik bendrąsias 
istorines klaidas, jei jų pasitaikytų, tačiau negaliu apsiimti susekti klaidų, lHiečian- 
čių lokalinę istoriją, pavyzdžiui, tos vietovės atskirų įžymybių biografijų ir pan. 

Prieš pradėdamas skaityti norėčiau žinoti, kuo buvo naudotasi kurį straipsnelį 
rašant, kokia literatūra Jums buvo prieinama bei kokia galėtumėt pasiekti, jei 
reikėtų ką patikrinti, jei kur suabejočiau. Man taip pat labai rūpėtų, kad toks vei- 
kalas išeitų kuo tobulesnis, bent kiek tai įmanoma nūdienėse sąlygose. 

Rūpi man dar vienas klausimas, būtent, kaip greit viskas turi būti padaryta? Ar 
yra nustatytas terminas, kad bus pradėta spausdinti? Aš bijau skuboto termino. 

Dėl atlyginimo daug neverta klapatytis. Nemanau, kad tiktų Jums iš savo kiše- 
nės ką nors tam skirti. Čia greičiau būtų leidėjo reikalas. Bet aš gi nieko nežinau, 
nei kaip susitarėt, nei kiek ten darbo reikėtų įdėti. Gal ten tebus vienas malonu- 
mas pasiskaityti. Gal apie tai bus galima pakalbėti bent dalį veikalo perskaičius. 

Savo darbą aš šitaip suprasčiau: 1) Kur aiškiai ne taip, ištaisyti, jei mano žinios 
bus pakankamos; 2) Kur bus reikalinga patikrinimo, aš bandysiu pažymėti ir 
paprašyti, kad patikrintumėt savo turimuose šaltiniuose. Tam būtų gera, kad 
vieną veikalo nuorašą Jūs visada turėtumėt pas save. Kitaip tektų rankraščius 
kelis kartus siuntinėti. 

Jei rankrašų siųsit, pridėkit naudotų knygų sąrašą. O gal nurodyta literatūra 
prie skyrių? Tokiam atvejy pabrėžkit, kurios knygos tikrai naudotos, kad neraši- 
nėčiau siūlydamas tikrinti ten, kur nepasiekiama. 


Daug geriausių linkėjimų siųsdamas 
A. Šapoka 
P. S. Beje, mano vardas ne Antanas — Adolfas. 

Augustino Janulaičio laiškas A. Šapokai, 1931 m. gegužės 24 d. Kaunas-Praha, 
Originalas. Mašinraštis. LMAVB RS, f. 233—10. Publikuotas leidinyje: A. Janu- 
laitis, Praeitis žr jos žyrimo rūpesčiai, Vilnius: Mokslas, 1989, p. 377. Serija „Lietuvos 
mokslo paminklai“, sudarė ir paaiškinimus parašė Sigitas Jegelevičius. 


1931. V. 24 
Ponui Šapokai Prahoje 


G[erbiamasis| T[amsta] 


Kas praleista Tamstos darbe apie Jeronimą, bus nusiųsta. 

Yra Tamstai naujas mano pasiūlymas — vykti į Švedus. Reikia tik Tamstos su- 
tikimo. Nenorėdamas perrašinėti sąlygų, pridedu jas, todėl prašau perskaičius 
man jas grąžinti. 

Su pag[arba| 
A. Janulaitis 

A. Janulaičio laiškas A. Šapokai, 1932 m. liepos 3 d. Kaunas-Praha. Originalas. 
Mašinraštis (2-as egz. — nuorašas), vienoje lapo pusėje. LMAVB RS, £. 267-195, 
Publikuotas leidinyje: A. Janulaitis, Praeitis žr jos žyrimo rūpesčiai, Vilnius: Mokslas, 
1989, p. 377. 


Kaunas, 1932. VII. 3 
Ponui Šapokai Prahoje 


Už poros dienų ir aš iškeliaunu, būsiu Palangoje (Birutės al[ėja] 6 „Anapilis“). 

Rašau į Švediją, jog rekomenduoju Tamstą. 

Kas dėl fakulteto reikalų, tai kalbėjau su p[onu] dekanu, ir pasirodo, jog kliūčių 
ir painiavų Tamstai dėl kelionės nesusidarys. 

Honorarą Tamsta gausi iš Istjorijos] Draugijos kasininko pfono] Tarasenkos 
(Žaliasis kalnas, Tvirtovės gf[at]vėj?*. 

Vasaros savo adresą prašau man atsiųsti. 

Viso labo?" 

2? Adresas įrašytas A. Janulaičio ranka. 
23 Be parašo. 


LAIŠKAI ADOLFUI ŠAPOKAI 


A. Janulaičio laiškas A. Šapokai, 1932 m. lapkričio 1 d. Kaunas-Praha. Origina- 
las. Mašinraštis Kairiame viršutiniame kampe violetinis adreso spaudas: Prof. A. 
Janulaitis / Kaunas Poškos g-vė 14 / Lithuaniae. LMAVB RS, £. 233—11. Publi- 
kuotas leidinyje: A. Janulaitis, Praeiės žr jos tyrimo rūbesčai, Vilnius: Mokslas, 1989, 
p. 378-379. 


1932. XI. 1 Kaunas 
G[erbiamasis] Tfamsta] 


Gavau iš Tamstos du laiškus, o tik dabar teatsakau: vis negaliu prisiruošti atsaky- 
ti, vis kokių kliūčių pasitaiko. 

Apie istorinę medžiagą, liečiančią Lietuvą bei Lenkiją, esančią Šveduose, yra išė- 
jus atskira knyga, lenkiškai išleista. Rodos, rašyta: Loš, Birkenmajer ir K. 

Užteks, jeigu Tamsta užsižymėsi, vėliau, prireikus, bus galima duoti nufoto- 
grafuoti. 

Dėlei Kėdainių unijos: Yčas buvo parvežęs dviejų aktų fotografijas. Mano žmo- 
na išskaitinėjo parašus, Viename jų bus apie 1200, kitam — 5-600. 

Norėčiau išleisti ne tik tekstą, bet ir aprašyti aplinkybes, kodėl ir kaip tat įvyko. 

Jeigu Tamsta ką rasi, užsirašyk tiktai: geriau tik perskaityti ir negaišti nusirašinė- 
jimui, juk laiko nedaug, 

(Kai ką yra paskelbęs [...]?* savo rašte apie Jon[ušą] Radvilą, keletas laiškų pridė- 
ta.) 

Dėlei fotografavimo darbo ir lėšų gal reikėtų taip padaryti: Tamsta užsirašysi, ką 
kur esi radęs, 0 jau Kaune esant, bus galima laišku į Stokholmą užsakyti. Jeigu aš 
leisčiau ar rašyčiau, tai juk reikėtų ir man duoti lėšų, bet galėtų jų duot Istorijos 
Draugija, veikiausiai jai ir teks tat padaryti, 

Ar Tamsta išskaitai mano ranką? 

Buvau Tamstai minavojęs, jog švedai prieš karą yra išleidę veikalą apie Karoliaus 
XII karo žygius, būk I tomas paskirtas jo karui Lietuvoje. 

Būtų ne pro šalį duoti kokį platų referatą apie tai į „Praeitų“. 

Viso gero 

A. Janulaitis 


P. S. Buvau savo laiku užprašęs vieną veikalą švedų kalba, verčia jį mūsų Atstovy- 
bėje. Gal Tamsta pasiteirausi. Yra kliaudžių, bet ką nors reikia duoti iš tos kalbos. 


TTT ITT TTT TTT TTTTTO 


24 Pavardė neišskaitoma. 

Igno Jonyno laiškas A. Šapokai. 1931 m. sausio 22 d. Kaunas-Praha. Origina- 
las. LMAVB RS, f. 233-9, I. 1. Publikuota: I. Jonynas, Istorijos baruose, Vilnius: 
Mokslas, 1984, p. 251—252. Serija „Lietuvos mokslo paminklai“, sudarė, įvadą ir 
paaiškinimus parašė Vytautas Merkys. 


Kaunas, 1931 m. sausio 22 d. 
Mielas prieteliau, 


Su didžiausiu įdomumu perskaičiau Tamstos gana ilgą laiškelį, kurį jau seniai 
esu gavęs. Labai už jį ačiū. Dėkui taip pat ir už pasveikinimus, atsiųstus Naujųjų, 
1931, metų proga. Kad ir labai pavėluotai, siunčiu ir aš savo nuoširdžių linkėji- 
mų. Spėju, kad Tamsta jau būsi galutinai susitvarkęs kas dėl išorinės studijų pu- 
sės ir kad dabar gali dirbti visai normaliai. Tamstos laiškely man krito į akis viena 
labai įdomi Tamstos iškelta problema. Tai klausimas, ar pasinaudojo kas nors iš 
lietuvių Jadvygos įkurtomis stipendijomis Prahos universitete?*. Pirmaisiais po 
krikščionybės įvedimo laikais žinomas tik vienas asmuo iš kunigų tarpo mokąs 
lietuviškai. Tai Vilniaus kapitulos narys, vėlesnis Žemaičių vyskupas Motiejus. 
Kas jis? Kurio jis kilimo? Gal Prahos universiteto auklėtinis? Aš manau, kad 
Tamstai pavyks sėkmingai ne tik šitas klausimas išaiškinti, bet ir bendras klau- 
simas — ar Karolio IV universitetas padarė įtakos Lietuvos kultūros vystymuisi. 

Pas mus jau prasidėjo darbai po Kalėdų atostogų. Dabar kol kas eina paskuti- 
nieji egzaminai. Paskaitos prasidės už kelių dienų. 

Seminare tytinėjame klausimus iš Liublino unijos gadynės. Negaliu pasidžiaug- 
ti turįs gabių bendradarbių. Darbas eina labai lėtai. Diskusijose nedaug kas da- 
lyvauja. Referatai yra atliekami sąžiningai, bet be didesnio užsimojimo, tik kaip 
privalomieji darbai. 

Lauksiu žinių iš Tamstos. 

Gerbiąs Tamstą 


Ig. Jonynas 


A, Šapoka, Karalienės Jadvygos lietuvių kolegija Prahoje, Praeiės, Vilnius: mokslo ir enciklo- 
pedijų leidykla, 1992, t. III, p. 73—100. 

I. Jonyno laiškas A. Šapokai. 1931 m. balandžio 8 d. Kaunas-Praha. Origina- 
las. LMAVB RS, f. 233-9, 1. 2. Publikuota: I. Jonynas, Istorijos baruose, Vilnius: 
Mokslas, 1984, p. 253. 


Kaunas, 1931 m. balandžio 8 d. 
Mano mylimasis, 


Jau gana senokai esu gavęs Tamstos laišką ir per ilgai užtrukęs su atsakymu. 
Priežastis gana menka — kažkur buvo padėti Tamstos laiškai su adresu, o be to, 
negalėjau rašyti. Velykų atostogos davė progos adresą surasti ir Tamstai porą 
žodžių parašyti. 

Prof.[esoriui] Lappai aš esu rašęs apie Tamstą. Jo adresas: Bubeneč Bučkovą, 
597. Tamsta gali ramiai prie jo kreiptis. Jis Tamstai padės kuo tik galės. 

Aš gana nustebau, kad Tamsta taip greitai nutolai nuo tų sumanymų, kuriuos 
turėjai išvažiuodamas iš Lietuvos ir kurie buvo pasireiškę pirmajame Tamstos 
laiške. Prahoje reikia tyrinėti tie dalykai, kurie yra svarbūs mums, lietuviams, 
ir kurių negalima tirti kur kitur. Tai pirmiausiai Čekijos karalių ir Habsburgų 
santykiai su Lietuva. Su Habsburgais pirmą kartą Lietuvos didikai susiartino, 
rodosi, 1515 m. laike Vienos kongreso, užmezgė su jais ryšius ir stengėsi jų ne- 
benutraukti. Dar prie Žygimanto Augusto gyvos galvos ir tuojau po jo mirties 
tarp Habsburgų ir lietuvių ėjo nuolatinės derybos dėl tarpusavio santykių. Būtų 
labai įdomu tuos santykius nušviesti. Kol kas apie juos žinome tik iš lenkų XVI 
šimt. istorikų. Gal Tamsta galėtum padirbėti šioje srity? 

Man rodosi, kad Vokiečių ordino istorija yra kam užsiimti ir be mūsų, ir mums, 
turintiems darbo savosios istorijos srity ligi kaklo, visai neverta tokiais dalykais 
užsiimti. 

Man būtų labai įdomu dažniau gauti žinių apie Tamstos studijų eigą. Gal galė- 
tum patenkinti mano žingeidumą? 

Daug visokių gėrybių linkėdamas 


Ig. Jonynas 

I. Jonyno laiškas A. Šapokai, 1932 m. vasario 19 d. Kaunas-Praha. Originalas. 
LMAVB RS, £ 233-9, L. 5. Publikuota: I. Jonynas, Istorijos baruose, Vilnius: Moks- 
las, 1984, p. 253—254. 


Kaunas, 1932 m., vasario 19 d., 11 v. vak. 
Mielasis drauge, 


Šiandien gavau Tamstos laiškelį. Labai ačiū. Rašau Tamstai neatidėliodamas. 
Bijau, kad priešingu atsitikimu jis gali pasilikti be atsakymo, kaip jau ne kartą yra 
buvę. Aš ligi šiol nesu Tamstai padėkojęs už anksčiau atsiųstas knygas. Darau 
tai bent dabar. 

"Tamstos kūrinį apie Jeronimą Prahiškį esu įdavęs p. Janulaičiui. Jis atspaus- 
dins jį „Pracity“. Tame pat „Pracities“ numery bus ir mano rašinys apie Vytauto 
šeimyną?“. Man, rodosi, pavyko atitaisyti visas T. Narbuto ir kt. klaidingas nuo- 
mones apie Vytauto žmonų skaičių ir jų kilmę. Aš priėjau išvadą, viena, kad jis 
turėjo dvi, o ne tris žmonas ir, antra, kad pirmoji žmona buvo Ona Sudimantaitė 
iš Vėžiškių, o ne Smolensko kunigaikštytė Ona, Sviatoslavo duktė?!. Už kelių 
dienų šis [straipsnis] iš spaudos išeis atskira atspauda. 

Pradedant šia vasara, man teko nemaža straipsnelių parašyti Lietuviškajai en- 
ciklopedijai. Prof.[esorius] Vacl.[ovas] Biržiška yra jais labai patenkintas ir pa- 
darė kai kuriuos atmušimus (ataspaudas), pvz., [apie] Algirdą, Aldoną, did. kun. 
Aleksandrą, įvairius kitus Aleksandrus, Lietuvos kun[igaikščius], Alšėnus ir kt. 
Spausdintų puslapių skaičiumi tai nežymūs darbai, bet paėmė iš manęs daug 
darbo ir laiko. Enciklopedijos spauda yra labai smulki ir tanki. 

Matau, kad Tamsta pamatei visus Lietuvos istoriko darbo sunkumus. Niekai. 
Nugalėsime. Reikia tik laiko ir ištvermės. Kas nedirba, tas nemato sunkumų ir 
mūsų nesupranta, 

Šiais metais vedu seminarą iš XVI šimt. žemės reformos. Nežinau, kaip pa- 
vyks. Geresniais darbininkais yra p. Štuopis?" ir Skirmuntas. P. Štuopis yra gabus, 
bet savimeilės ir ambicijos pilnas ir per daug aukštai vertina savo sugebėjimus. 
2961, Jonynas, Vytauto šeimyna, Praeidi, 1933, t. TI, p. 183-244. 

297 Šiuolaikinėje Lietuvos istoriografijoje šios I. Jonyno išvados pakoreguotos. Lietuvos Metri- 
koje yra žinių apie trečiąją Vytauto žmoną Oprasiją, žr. R. Ragauskienė, Tegyvuoja Teodoras 
Narbutas ir tepralaimi Ignas Jonynas? Vienos Lietuvos Metrikos žinutės apie Vytauto Didžiojo 
šeimyną interpretacija, Naujasis židinys, 2002, nr.7/8, p. 403—411. 

28 Povilas Šruopis (1907-1986) — istorikas, publicistas, pedagogas, paskelbęs nemažai straipsnių 
„Naujojoje Romuvoje“, „Akademike“, „Židinyje“, „Vaire“. 1948 m. iš Vokietijos DP stovyklų 
kaip ir A. Šapoka emigravo į Kanadą. 

Nežinau, kaip dirbs kiti. Daugiausia merginų, o jų tarpe dar nebuvo labai gabių. 

Savo straipsnio apie Vytauto ženklą atskirų atspaudų neturiu. Daug kas jų 
klausinėja. Ten aš daviau savo spėjimą apie Vyties kilmę. Iki šiol niekas nearsilie- 
pė. Gal todėl, kad maža yra žmonių, kurie šiuo klausimu nusivokia. Aš manau, 
kad Vytis yra ne kas kita, kaip Algirdo raitas portretas, kuris simbolizavo vėliau 
Vilniaus kunigaikštystę, o dar vėliau Lietuvos Did. Kunigaikštystę. Aš esu taip 
pat pasakęs, kad viduramžiais buvo tam tikra simbolika karalių ir kunfigaikščių] 
vaizdavime. Karalius buvo vaizduojamas besėdįs soste, o kunigaikštis — raitas. 
Kadangi turiu tik vieną „Vairo“ komplektą??, tai bijau jį Tamstai siųsti, kad ne- 
žūtų. Turėti įvairių atspaudų fotografijų visuomet yra pravartu. 

Labai dėkui Tamstai už pranešimą apie surastąsias knygas. Jos būtinai reikia 
nusipirkti. Nei Palackyjo““?, nei Jirečeko aš neturiu?“!: Jirečeko reikia turėti bent 
2—3 egz. Prašyčiau Palacky ir Jirečeką nupirkti. Tuo tarpu kišenėje teturiu 2 do- 
leriu. Juos šia proga Tamstai siunčiu, kitus pinigus pasiųsiu vėliau. 


Visokių gėrybių linkėdamas, mylįs Tamstą 


Ig. Jonynas 


m TTT TUI 


291, Jonynas, Vytauto ženklas, Vairas, 1930, nr. 3 (6), p. 497-507; nr. 4 (7), p. 24-34; nr. 5 (8), 
p. 128-135; nr. 6 (9), p. 206-221. 

200 Františekas Palackis (Palacky, 1798-1876) — čekų istorikas, Alosofas, visuomenės veikėjas. 
30! Minimi leidiniai: R. Palacky, Prameny dėjin deskjich, Praha, 1873-1893; H. Jireček, Korwnni arcbiv 
Zesky. Sbirka stituich listiu Koruuy Českė 2 doby ad r. 1306 do r. 1378, Praha, 1896. 

I. Jonyno laiškas A. Šapokai, 1932 m. gegužės 3 d. Kaunas-Praha. Originalas. LMA- 
VB RS, f. 233-9, I. 8. Publikuota: I. Jonynas, Istorijos baruose, Vilnius: Mokslas, 1984, 
p. 254-255. 


Kaunas, 1932 m. gegužės mėn. 3 d. 10 val. vak. 
Mano brangusis, 


Šiandien vakare gavau Tamstos laišką ir skubu į jį atsakyti. 

Mažiau teturėdamas laiko, būsiu labai trumpas. 

Apie stipendiją, mano supratimu, svajoti netenka. Gyvename sunkų ekono- 
minį krizį. Kalbama, kad nuo ateinančio mėnesio algos būsiančios sumažintos 
iki 30Y/0. Nemanau, kad šitokiomis aplinkybėmis valdžia galėtų davinėti sti- 
pendijas. Savaime suprantama, kad klausimas galima pakelti, bet rezultatai gali 
būti labai problematiški. 

Tamstos klausimu man ne vieną kartą teko užsiimti. Kalbėjau fakulteto tary- 
boje ir šiandien turėjau kalbėti istorikų susirinkime. 

Mirus a. a. prof.[esoriui] Jonui Yčui???, tenka beveik iš naujo organizuoti is- 
torijos skyrių mūsų fakultete. Dabar esame trise — prof.[esorius] Karsavinas, p. 
Arcimavičienė ir aš, arba, panaudojus prof. Karsavino atsiliepimą, tik dviese. 
Taip dalykai tęstis negali. Mums yra reikalingas vienas prof[esorius] Lietuvos 
istorijai, du profesoriai visuotinei istorijai, jei neskaityti p. Arcimavičienės, ir 
vienas asistentas Lietuvos istorijai. Kandidatų yra nemaža. Aš pastačiau fakul- 
tetui kaipo pageidautinas šias sąlygas: kandidatas turi mokėti lietuvių kalbą 
arba prižadėti ją greit išmokti; kandidatas, iš kurio negalima tikėtis, kad jis 
greitu laiku pramoks lietuviškai, gali būti priimtas tik laikinai. Mano nuomo- 
nė, rodosi, fakulteto narių daugumai yra priimtina, Ji remiasi premisa, kad mes 
tikimės susilaukti greitu laiku savų žmonių, ir nurodžiau tarp kita ko Tamstą, 
p. Jakštą?"? ir p. Dumčių. 

P. Jakštas jau yra įteikęs mūsų fakultetui pareiškimą, kad jis norėtų gauti asis- 
tento vietą Lietuvos istorijos katedrai ir yra įteikęs savo disertaciją „Vytenis ir 
Gediminas ir Vokiečių ordinas“. 

Aš siūlau ir Tamstai neatidedant konkuruoti šiai pačiai asistento vietai ir, jei 
"Tamstai mano pasiūlymas priimtinas, mano laiško gavimo valandą paduoti 
mūsų dekano vardu prašymą. Jį gali Tamsta atsiųsti mano vardu. Ką turi iš 
savo parašytų ar atspausdintų dalykėlių, tuojau atsiųsk. 


302 Ionas Yčas mirė 1931 m. gruodžio 17 d. 
303 Juozas Jakštas (1900-1989) — A. Šapokos kolega istorikas. 

Apie kitus reikalus galima bus pakalbėti vėliau. 
Tamstai honoraro jau išrašyta, rodosi, 750 litų?“ kuriuos gali gauti, kada 
panorėsi. 
Aš buvau Tamstai siuntęs savo skolos likučius paprastu laišku. Ar Tamsta esi 
ji gavęs? 
Geriausių linkėjimų. Tamstą mylįs 


Ig. Jonynas 


304 Čia minimas honoraras už A. Šapokos straipsnius: „Jeronimas Pragiškis ir jo kelionė Lie- 
tuvon“ ir „Istoriškoji čekų literatūra ryšy su mūsų krašto istorija“ bei recenziją, išspausdintus 
„Praeities“ II tome (K., 1933). 

I. Jonyno laiškas A. Šapokai. 1932 m. birželio 3 d. Kaunas-Praha. Originalas. LMA- 
VB RS, f. 233-9, 1. 12. Publikuota: I. Jonynas, Istorijos barmose, Vilnius: Mokslas, 1984, 
p. 256-257. 


Kaunas, 1932 m. birželio 3 d. 
Mano brangusis, 


Feci guod poti*“, Tamsta esi išrinktas asistentu prie Lietuvos istorijos katedros. 
Kol kas esi išrinktas vieneriems metams. Tai bus bandymo laikas. Padėtis yra pasi- 
dariusi komplikuotesnė negu iš pirmos pažiūros atrodo. Svarbiausia komplikacijos 
priežastis yra ta, kad teturime vieną universitetą, dvi istorijos katedras ir nemažą 
jau skaičių kandidatų. Paskutiniame posėdy figūravo net 4 — Tamsta, p. Jakštas, 
p. Voldemaras ir p. Arcimavičienė. Rūpintis gauti Tamstai stipendiją buvo tolygu 
artimiausioje bent ateity padaryti Tamstos darbuotę universitete visiškai problema- 
tišką. Nėra vilties, kad etatai būtų padidinti, o jeigu etatinės vietos būtų užimtos, tai 
kaip įstoti į universitetą? 

P. Jakštas yra universiteto stipendininkas. Ar šiaip, ar taip universitetas, kuris jam 
stipendiją buvo davęs, yra prieš vyriausybę atsakingas už tinkamą stipendijos išnau- 
dojimą. Jeigu p. Jakštą priimti asistentu prie Lietuvos istorijos katedros, Tamstai ke- 
lias prie mano gyvos galvos būtų uždaras. 

Aš neradau bent mo tarpu kitos išeities, kaip Tamstą jau dabar siūlyti asistentu. 
Tolimesnės Tamstos studijos jau galėtų eiti asistento titulu. 

Jei Tamsiai tokia kombinacija netinka, gal Tamstai pavyks surasti tinkamesnis ke- 
lias. 

P. Jakštas taip pat išrinktas asistentu prie Lietuvos katedrai. Bet jis prie šios kate- 
dros nebus paliktas. Jis dirbs laikinai, kol bus surastas antras vyresniojo mokslo per- 
sonalo narys. Gal tai bus tik iki 1933 m. sausio mėn., kas bus toliau, kol kas neaišku. 

P. Dumčius*“ išrinktas lektoriumi, ir jam bus pavesta senovės istorijos kursas. Kaip 
"Tamsta matai, iš karto įeina daug naujų asmenų mūsų fakultetan. 

Manau Tamstai pavesti ateinantį semestrą Latvijos istorijos — 2 val., Čekijos istoti- 
jos — 2 val., seminaro — 2 val. 

Aš jau turiu duoti šia prasme oficiališką atsakymą mūsų dekanui. 

Kaip Tamsta matai, padėtis toli gražu neatitinka Tamstos sumanymų. Reikia pasi- 
tinkti, kas toliau daryt. 

305 Padariau, ką galėjau (or). 


> Jonas Dumčius (1905-1986) — klasikinės filologijos tyrinėtojas, vertėjas. Nuo 1932 m. VDU, 
1940-1985 m. — VU dėstytojas. 

"Tamstos kelionė Švedijon dabartinėmis aplinkybėmis man neatrodo labai aktuali. 
Reikia pirmiausiai išspręsti klausimas, ar Tamsta būsi, ar nebūsi asistentu. 

Latvijos istorijos kursą parinkau todėl, kas jis studentams yra būtinas pagal regu- 
laminą; Čekijos istoriją paėmiau, manydamas, kad Tamsta su ja esi susipažinęs ir 
kad pasiruošti nebus labai sunku. Daugiausia darbo teks padėti besiruošiant Latvijos 
istorijos kursui, prašau man tuojau pranešti. 


Mylįs Tamstą 


Ig, Jonynas 

I. Jonyno laiškas A. Šapokai, 1932 m. birželio 12 d. Kaunas-Praha. Origina- 
las. LMAVB RS, f. 233-9, I. 13. Publikuota: I. Jonynas, Istorijos baruose, Vilnius: 
Mokslas, 1984, p. 257—259. 


Kaunas, 1932 m. birželio 12 d. 
Mano brangusis, 


Labai ačiū Tamstai už birželio 8 d. laiškelį. Man yra labai malonu, kad žinia 
apie Tamstos išrinkimą suteikė Tamstai tiek džiaugsmo. Aš tą dalyką gerai su- 
prantu. Tai juk platus durų atidarymas tolimesnei darbuotei universitete. Mūsų 
universitetas jau yra išaugęs iš vystyklų. Praėjo tie laikai, kai galima buvo pakliū- 
ti universitetan, kaip pasirodė, net nebaigus universiteto. Mes gyventi imame 
normalesniu gyvenimu, kuris yra pilnas įvairių interesų, susidūrimų ir įvairių 
kartais netikėtų kliūčių. Išeiti šiuo momentu laimėtoju tai jau labai daug reiškia. 
Pravesti Tamstos kandidatūra buvo ne visai pigus reikalas. Man reikėjo išduoti 
ir vekselių, ir žirų“", komerciška kalba tariant. Tikiuosi, kad tie vekseliai ne- 
bus užprotestuoti. Apie kai kuriuos dalykus noriu Tamstai jau dabar pasakyti. 
Tamsta priklausai tai mūsų visuomenės grupei, kuri veda atkaklią ir griežtą kovą 
su dabartiniu universitetu. Kilo klausimas, ar įsileidimas naujo tos visuomenės 
grupės nario neskaldys mūsų universiteto iš vidaus. Aš turėjau duoti pažadų, 
kad taip neatsitiks. Bet Tamstos bendradarbiavimas tik tam tikro nusistatymo 
laikraščiuose mano pažadus silpnino. Pačiu paskučiausiu laiku buvo pasirodęs 
Tamstos publicistinis straipsnis**, kuriame vieni matė užgavimą jau dabar uni- 
versitete dirbančių žmonių, nors niekas jame nebuvo išvardytas, o kiti — auto- 
reklamą. „H3 MOAOABIx, Aa parruud“?, taip buvo išsitarta Tamstos adresu. Kai 
kas man aiškiai ir atvirai pasakė, kad balsuos prieš mano išstatytą ir palaikomą 
kandidatūrą. Reikėjo vėl viską nutildyti. Pagaliau, ne be ryšio su viršuje paminė- 
tais priekaištais, atsirado kiti — per ankstyvas, neparemtas kandidatūros statymas, 
nauji kandidatai ir kt. Tamsta jau žinai, kad svarbiausios kliūtys nugalėtos ir kad 
"Tamsta esi išrinktas asistentu. 

Aš radau reikalo prieš savo norą visa tai Tamstai pasakyt, kad galėčiau prieiti 
L Žiras G. gre-abyueria, arkukaia) - kliento nurodymas bankui pervesti tam tikrą sumą iš jo 
einamosios sąskaitos į kito asmens einamąją sąskaitą. 

308 Tikriausiai čia rurimas omenyje A. Šapokos straipsnis „Raskim lietuvius Lietuvos istorijoj“ 
(Naujoji Romuva, 1932, nr. 21, p. 481—482.), nors VDU jame neminimas. 

>? jaunas, bet nepėsčias (rus). 

*10 Danajų dovana (/o/) - dovana, duota klastingais sumetimais. 

T i r 


dar vieną Tamstai rūpimą klausimą. 

P. profesorius] Janulaitis sakė man apie jo vardu gautą pasiūlymą pasiųsti ką 
nors Stokholman. Jis prašė nurodyti kandidatą. Aš nurodžiau Tamstą. Mudviejų 
nuomonės sutapo. Deja, pasiūlymas buvo padarytas privatiškai, aplenkiant ir 
universitetą, ir net Humanitarinių] mokslų] fakultetą. Aš iki šiol net nežinau, 
kas tą pasiūlymą profesoriui] Janulaičiui buvo atsiuntęs. Tarybos posėdžio metu 
jis kone pasidarė donum Danaorum?““, Tik laiku ištraukus jį iš apyvartos, buvo 
galima Tamstos kandidatūra pravesti. 

Ar bus galima dabar pasinaudoti šiuo pasiūlymu, negaliu aiškiai nedviprasmiš- 
kai į šitą klausimą atsakyti. Manau, kad dabar jau niekas be tam tikro riziko į tai 
negali duoti nei teigiamo, nei neigiamo atsakymo, ir štai dėl ko. 

1. Fakulteto nutarimas yra reikalingas aukštesnės instancijos aprobatos. Tams- 
tos išrinkimas turi būti, rodosi, švietimo ministro patvirtintas; kol tai bus pada- 
ryta, Tamsta būsi tik electus*!', 

2. Fakultetas vargiai galėjo daryti du skirtingu aktu iš karto — Tamstą rinkti 
asistentu ir tuojau nuo pareigų atleisti, siunčiant vienam semestrui užsienin. Čia 
būtų contradictio in adjecto*!?, kuria galėtų pasinaudoti aukštesnioji instancija. 

3. Kalbėti apie Tamstos komandiruotę galima būtų tik po Tamstos parvirti- 
nimo ir po to, kai Tamsta jau būsi faktiškuoju asistentu. Šitie dalykai gali būti 
tik rudenį. Tik rudenį susirinks fak[ulteto] taryba ir galės šiuo reikalu užsiimti. 
Savaime aišku, kad iki rudens semestro niekas Tamstos varžyti negalės. 

Ar galima būtų išvažiuoti spėjant, kad Taryba užgirs šitą žygį, aš negaliu nei 
tvirtinti, nei neigti, nes klausimas būtų sprendžiamas balsų dauguma. - 

Pagal universiteto statutą profesorius, nepaskelbęs savo kurso vieną semestrą, 
liaunasi buvęs profesoriumi, jei, žinoma, jis iš anksto nebus pranešęs ir gavęs 
atostogų. Šitas dėsnis yra taikomas visiems. Pirmoje instancijoje atostogų duoda 
fakulteto taryba, kurios dabar nėra. 

Kad būtų galima būti tiktu, kad po vieno semestro Fakulteto taryba vėl Tams- 
tą išrinks asistentu, būtų galima pasinaudoti tokiomis geromis sąlygomis be jo- 
kio dvejojimo. Ar rizikuoti, ar ne, — tai jau nebe mano, o Tamstos dalykas. 

Kai dėl seminaro, tai, man rodosi, būtų geriausia, jei Tamsta pasirinktum Ke- 
tverių metų seimo laikotarpį ir parsigabentum iš anksto reikiamos medžiagos. 
Istorijos seminare mes nieko neturime. Bendrai imant, seminaro padėtis turinio 
atžvilgiu yra skandalinga. Nei pernai, nei šiais metais neturėjome ir gal neturėsi- 
me lėšų seminarui papildyti. Kol kas turime tik skolų. 

Noriu Tamstai priminti, kad asistentai turės daktarizuotis. Jau nustatyta, kad 


3! Išrinktas (/0£). 
312 Esminis prieštaravimas (/0/). 

be disertacijos, jie turės patiekti atsakymus respektyviai į 5 klausimus iš Lietuvos 
ir 3 iš visuotinosios istorijos ir į 5 klausimus iš visuotinosios ir 3 iš Lietuvos is- 
torijos. Klausimai bus nustatyti istorijos profesoriams susitarus su doktorantu. 
Linkiu Tamstai laimingai ir garbingai baigti mokslo metus Čekoslovakijoje. 
Mylis Tamstą 


Ig. Jonynas 

I. Jonyno laiškas A. Šapokai, 1932 m. rugpjūčio 28 d. Kaunas-Stokholmas. Ori- 
ginalas. LMAVB RS, f. 233-9, 1. 16. Publikuota: I. Jonynas, Istorijos baruose, Vil- 
nius: Mokslas, 1984, p. 260. 


Kaunas, 1932. VIII. 28 
Mano brangusis, 


Man gavus Tamstos laišką, pagaliau pavyko pasikalbėti su mūsų dekanu ir fa- 
kulteto sekretoriumi ir drauge pasitarti Tamstos reikalu. 

Tamsta esi rektoriaus patvirtintas Lietuvos istorijos katedros vyresniuoju asis- 
tentu. Kaipo asistentas, Tamsta nesi suvaržytas paskaitų skaičiumi. Alga pasilie- 
ka vis vien ta pati, nepaisant Tamstai pavestojo valandų skaičiaus. 

Kai dėl Tamstos išvažiavimo Švedijon, tai sutarėme, kad tatai bus galima pa- 
daryti, jei tik bus gautas oficialinis pakvietimas. Tuomet Tamstai reikėtų paduoti 
fakultetui prašymas suteikti Tamstai nemokamų atostogų. Tamsta jau būsi įra- 
šytas į dėstytojų skaičių. Tamstai bus pavesta Latvijos istorijos — 2 val., Čekijos 
istorijos — 2 val., Lietuvos istorijos proseminaro — 2 val. 

Jei Tamsta išvažiuotumei, paskelbsime, kad neskaitysi. 

P. Jakštas paskirtas lektoriaus teisėmis. Kaipo toksai, jis privalo turėti už tą 
pačią algą ne mažiau kaip 8 val. 

Dabar, rodosi, nebeliko nė vieno neaiškaus klausimo. Tamsta gali nusiraminti 
ir pasiryžti daryti kas labiausiai tinka. 

Visokių gėrybių linkėdamas Tamstai 


Ig, Jonynas 

I. Jonyno laiškas A. Šapokai, 1932 m. spalio 5 d. Kaunas-Stokholmas. Origina- 
las. Rankraštis. LMAVB RS, f. 233-9, I. 17. 


Kaunas, 
1932 m. spalių 5 d. 


Mano brangusis, 


"Tamstos rugsėjo 26 d. laišką gavau?'*. Labai ačiū už suteiktas man žinias. 

Man yra malonu Tamstai pranešti, kad Fakulteto Taryba jau svarstė Tamstos 
prašymą suteikti atostogas ir kad jį išsprendė teigiamai. Dabar Tamsta gali dirbti 
visai ramiai. 

Man yra labai smagu, kad Tamsta iš pat pradžių ėmeisi rinkti medžiagą Lietu- 
vos istorijai. Jos parūpinimas gal bus daug svarbesnis dalykas negu dalyvavimas 
seminare. 

Aš paskaitas jau pradėjau. Pirma paskaita buvo iš Latvijos istorijos. Mane nu- 
stebino, kad 74 ar dar daugiau užsirašiusių — žydai*'“, 

Linkiu Tamstai geriausios kloties Tamstos naujame ir įdomiame darbe. 


Tamstos Ig, Jonynas 


313 A. Šapokos laiškai I. Jonynui neišliko. 

214 Idomu, kad iš išlikusių J. Jonyno paskaitų užrašų matyti, kad Lietuvos istorijos paskaitose 
VDU studentams jis minėjo svarbiausius Lietuvos žydų istorijos faktus žr. : J. Šiaučiūnaitė-Ver- 
bickienė, Žydų ir lietuvių abipusio pažinimo ir kulrūrinio bendradarbiavimo atspirtys tarpukario 
Lietuvoje: priemonės ir rezultatai, Abipusis pažinimas: Eetuvių ir žydų kultūriniai saitai, Vilnius: Vil- 
niaus universiteto leidykla, 2010, p. 48. 

Jano Beblavo atvirlaiškis A. Šapokai, 1931 m. kovo 8 d., Kaunas-Praha. Origina- 
las. LMAVB RS, £. 233-8, L. 1. Išorinėje pusėje — Pasaulinė pašto sąjunga Union 
postale universelle Lietuva Lithuanie Atvirukas-Carte postale. Kairėje — Vytis, 
dešinėje — 36 centų pašto ženklas, išspausdintas atviruke. Pirmoje atviruko ei- 
lutėje įrašyta: Gerb. Ponas, antroje — p. a. Šapoka, ketvirtoje — Praha-Bubenec, 
penktoje — Dostalove 5/I1I-20, šeštoje — Čekoslovakija. 


Kaunas, 1931.III.8 
Gerb. Tamsta 


Ačiū už Tamstos laiškelį. Man buvo labai malonu išgirsti apie Tamstos dar- 
bus. Labai įdomu būtų ištirti, kurie studentai iš Lietuvos studijavo Karolio IV 
universitete. Gal būt, universiteto archyve būtų galima rasti tam dokumentų. Aš 
neturėjau laiko tuo klausimu užsiimti. Mano darbas „Lietuvių-čekų santykiai 
Vytauto Didžiojo laikais“? jau išėjo iš spaudos. Ten plačiau rašyta apie Kari- 
buto?!“ veikimą Čekijoj. Butautas tik trumpai paminėtas, kad miręs ir palaidotas 
Pragoj, Jadvygos kolegijos įsteigimas taip pat tik trumpai paminėtas. Taigi apie 
tai būtų dar galima rašyti. 

Linkėdamas Tamstai daug pasisekimo darbe sveikinu Tamstą širdingai. 


Dr. J. Beblavy. 


215 I. Beblavy, Lietuvių-dekų santykiai Vytauto Didžiojo laikais, Kaunas, 1930. 

?16 Dmitras Kaributas (mirė po 1404 m.) - LDK valstybės veikėjas, Algirdo ir jo žmonos Juli- 
jonos sūnus. Naugardo Severskio kunigaikštis (iki 1393 m.). Jo sūnus Žygimantas Karibunaitis 
buvo Vytauto vietininkas Čekijoje. 

Konstantino Jablonskio laiškas A, Šapokai, 1933 m. rugpjūčio 16 d., Kaunas- 
Stokholmas. Originalas. Rankraštis, LMAVB RS, £. 256-191, l. 5-6, 


Kaunas 1933. VIII. 16 d. 


Gerbiamasis! Vakar teparskridau iš Maskvos, kur aš gavau truputį padirbėti 
Lietuvos Metrikoje?!", todėl taip vėlai teatsakau į Tamstos laišką. Čia dar negrįžo 
iš atostogų Janulaitis ir kiti istorikai, todėl neturiu progos su jais pasitarti ir šiame 
laiške reiškiu tiktai savo asmeninę nuomonę dėl p. Studnickio pasiūlymo. Jį aš 
laikau visiškai nepriimtinu ir nesvarstytinu. Labai gaila būtų, jeigu Tamstai netek- 
tų nuvažiuoti į Varšuvą, ten nuvažiuot, man atrodo, Tamstai būtų naudos, nes 
Tamstos darbui ir medžiagos ten būtų ir gal tektų iš rimtų istorikų ir archyvistų. 
išgirsti kokį labiau apgalvotą nusistatymą Lietuvos ir Vilniaus archyvų klausimu. 
Tamstos darbo atžvilgiu ta kelionė galėtų būti naudinga Tamstai tuo atžvilgiu, 
kad lenkai kartu su Karūnos Metrika yra išgavę iš Rusijos ir nemažą Lietuvos 
Metrikos dalį. Būtent einant Ptašickio Lietuvos Metrikos knygų ir aktų aprašymu 
(P. [rammauknid. C. Merep6ypre, 1887), kurį Tamsta galėsi surasti bibliotekoje. 
Lenkai yra gavę „Zapisi koronyje“ N 32 35, įdomu būtų, jei Tamsta galėtų tai 
patikrinti, būtų gera sužinoti. Lietuvos Metrikos dar tebėra Rusijoje ne tik iš Pta- 
šisckio katalogo, bet ir iš Užsienių Ministerijos Archyvo (knigi posolskija ir kt.) ir 
iš Leningrado viešojo knygyno. Paskui jie yra gavę iš Rusų visas kitas knygas, ku- 
rios Ptašickio kataloge dažnai klaidingai yra pažymėtos kaip Karūnos Metrikos 
knygos, išskyrus kniga zapisei koronnych N 27, kuri liko Maskvoje, gavo visą 
V, VII, VIII, IX, X (Ptašickio p. 167), išskyrus Nr. 1—-52, XI ir XII skyrius pagal 
Ptašickio katalogą, kur Lietuvos ir Lenkijos Metrikų knygos nebuvo išskirtos, tas 
"Tamstos tyrinėjamojo laikotarpio yra daug grynai Lietuvos archyvalija. 

Antru klausimu, Vilniaus archyvų likimo, aš norėčiau išdėstyti Tamstai trum- 
pai savo kompromisinę nuomonę, kuri, man rodos, galėtų būti priimtina mums. 
Klausimas reikia statyti plačiau, ne vien tik apie Metriką, bet ir apie visus VIl- 
niaus archyvus. Lietuvos Metrika mums yra ne tik istorinių šaltinių rinkinys, bet 
tautos gyvenimo relikvija, nuo kurios mes negalime atsisakyti ir netiktų laikyti 
ją svetimose rankose, todėl ji turi būti mūsų žinioje, Kaune. Kitų išgabentų Vil- 
niaus archyvų (Centralinio, Muravjovo, Bibliotekos rankraščių skyriaus, Eduka- 
cinės komisijos), mes pasiimtume tas dalis, kurios liečia mūsų valdomą teritoriją, 
o dėl kitų dalių sutiktume, kad jos būtų laikomos Vilniuje su sąlyga, kad Lietuvos 


317 Apie Lietuvos pastangas susigrąžinti Lietuvos Metriką iš SSRS saugyklų plačiau žr. : A. Kaspa- 
ravičius, Lietuvos metrikos negrąžinimo istorija (1920-1930), Naujasis židinys-Aidai, 1996, ar. 3; 
p. 114125. 

istorikai visada galėtų ja naudotis. Iš Vilniaus mums turėtų būti atiduotos pasi- 
likusios ten mūsų valdomo krašto archyvalijos (Kauno, Ukmergės ir kt.), kartu 
su buvusiosiomis išvežtomis į Rusiją, kurių dalį mes jau turime atgabenę, jos 
sudarytų ištisą vienetą. Dėl garantijų prileidimo dirbu Vilniaus archyvuose reikia 
turėti galvoje ir neseną praeitį. Lietuvon buvo atvažiavę du lenkų istoriku — prof. 
[esorius] Semkovič ir prof.[esorius] Lowmianski, abudu nežinojo, kad mes tu- 
rime reikalingos jiems archyvinės medžiagos, nes tą medžiagą patys nurodėme 
jiems ir davėme pasinaudoti. Kitokio atsinešimo į lenkų istorikus, kuriems rei- 
kia mūsų turimos archyvinės medžiagos, nebuvo. Vilniuje visai kas kita. Prof. 
[esorius] Janulaitis buvo prašęs [...]?'š padaryti jam nuorašą dokumento, esančio 
viename Vilniaus archyvų, bet sužinojus, kad to nuorašo reikia prof.[esoriui] 
Janulaičiui, archyvo direktoriaus nebuvo leista daryti nuorašo. Tai reikia turėti 
galvoje kalbant apie naudojimosi garantijas. Visa tai tėra, žinoma, mano asmeni- 
nė nuomonė išdėstyta kiek per trumpai. Labai malonu, kad Tamstai pavyko rasti 
archyve reikalingos medžiagos, tikiuosi, kad bent kiek jos Tamsta rasi ir kitur. 
Linkėdamas viso 
gera pasilieka 


Tamstos K. Jablonskis 


error TTT TT 


318 Neįskaitomas žodis. 

Adolfo Schūcko?? laiškas A. Šapokai, 1932 m. gruodžio 28 d., Stokholmas 
Kaunas. Originalas. Rankraštis rašytas vokiečių kalba**?. LMAV B RS, £. 233— 
13, 1.1 £v. 


Stokholmas, 28/12 32 
Mielas Šapoka! 


Didelis dėkui už Tavo draugišką laišką! Labai džiaugiuosi, kad tu sėkmingai 
grįžai į tėvynę ir su šeima praleidai Kalėdas. Man buvo labai smagu, kad galėjau 
susipažinti su atstovais iš trijų Baltijos šalių, tik tai gaila, kad mes nekalbame lie- 
tuviškai, estiškai ir latviškai, o Jūs ne itin gerai — vokiškai. Turiu viltį, kad mums 
visiems dar pavyks susitikti Baltų Institute??! ir parengti bendrą darbą. Bandžiau 
tau prisiskambinti kelis kartus, bet man nepavyko. 

Puikiai suprantu, kad tu čia (seminare) turėjai daug problemų. Pirmiausiai kal- 
bos barjeras. Antra vertus, dėl kalbos sudėtingos galimybės dalyvauti bendroje 
diskusijoje. Be to, ne itin geras Šiaurės šalių istorijos pažinimas. Taip pat aka- 
deminiai santykiai, kai ta buvai laikomas nelygiu akademinėje bendruomenėje. 
Manau, kad tai likimas visų jaunų Lietuvos mokslininkų, nes jie per ilgai dirba 
namuose, savo šalyje, ir mažai palaiko kultūrinių ryšių su švedais, danais, vokie- 
čiais ir suomiais. Manau, kad Instimtas galėtų daug pagelbėti. Kol kas patariu 
tau kuo daugiau keliauti ir dirbt su Karlo X Gustavo epocha. Tada būtų galima 
daugiau važinėti į Stokholmą ir giliau pažinti bendras ekonominės ir politinės 
istorijos nagrinėjimo tendencijas. Taip pat patariu atkreipti dėmesį į čekišką ir 
vokišką istoriografiją, taip pat įdėmiau pasižiūrėti jų parengtas bibliografijas. 
Manyčiau, kad šių šalių istoriografijų pažinimas praplatins tavo žinias iš šiaurės 
šalių istorijos. Gal būt labiau suvoktum, kokią stiprią įtaką švedų-lenkų karas tu- 
rėjo Lietuvai, ypač Karolio XII laikais. Perskaityk prašau Karolio XII biografiją, 
kurią parengė von Hjarne?2. 


—77177717771777777717777177717777 


"Adolf Schūck (1897-1958) — Švedijos karališkosios akademijos profesorius, Švedijos kara- 
liškojo archyvo direktorius, palaikė glaudžius ryšius su Lietuva, bendravo su Eduardu Volteriu, 
1929 m. rugpjūtį atvykęs į Kauną skaitė paskaitą apie Karolį XII, Baltoskandijos idėjos propa- 
guotojas, žr. S. Grigaravičiūtė, Skaudinavija Lietuvos diplomatijoje 1918-1940 metais, Vilnius: Saula- 
brolis, 2002, p. 135, 140. 

320 Tekstą vertė Olga Mastianica. 

321 Baltijos institutas Stokholme nuo 1932 m. kasmet rengė kursus ekonomikos tematika Baltijos 
šalių mokslininkams, S. Grigaravičiūtė, Skaudinavija Lietuvos diplomatijoje 1918-1940 metais, p. 220. 
222 Harald Hjarne (1848-1922) — švedų istorikas, XVII-XVIII a. Švedijos istorijos tyrinėtojas, 
Upsalos universiteto profesorius, Švedijos mokslų akademijos narys. 

Taip pat tikiuosi, kad mes su tavimi susitiksime 1933 m. Kaune, kai bus svars- 
tomos švedų-lietuvių bendradarbiavimo galimybės. Puikiai suprantu, kad iš- 
mokti švedų kalbą labai sudėtinga, galbūt daugiau galimybių turi estai, kurių 
tėvynė yra šalia Švedijos. Gali man rašyti, nes Baltijos Institutas dirba dėl ateities 
ir naujų santykių. 

Geriausių Naujųjų Metų! 

Su pagarba, Tavo Adolf Schick 

Antano Vasiliausko laiško-atsakymo Adolfui Šapokai fragmentas, 1934 m. Vie- 
na-Kaunas. Originalas. Rankraštis. LMAVB RS, £. 20512, I. 7. 


I. Kad Kęstutis buvo pavedęs Vytauti valdyti Gardiną, rodos tik spėjimas, nors 
mes žinome tam paremti ir faktų. Vytauto biografai žino, pav.[yzdžiui], kad jis iš 
Gardino 1376 metais puolęs Lenkus, kad 1382 mt. netekęs Vilniaus jis bėga iš 
karto į Trakus, o vėliau į Gardiną ir tt. Bet tai bus buvęs paprastas valdymas tėvo 
pavestos pilies, lyg pilies komendanto pareigos, o nereiškia dalinio kunigaikščio 
vietos. Be abejo, Tau pažįstama 1379 Vytauto anspauda, kur užraše yra ūk: S. 
Ducis Vytaudi. Tas rodo, kad tuo tarpu jis jokios savistovios srities neturi. Po 
1384 metų jis tikrai Gardino kunig, Lenkų literatūron mintį esą V. buvo Gardino 
kunigaikščiu prie gyvos tėvo galvos įvedė, rodos, E Koneczny „Witold i Jagielio“. 
(Pažiūrėk ten, jei ko smulkiau nori) Barbaševas?? dažnai niekus prikalba. Jei tik kur 
ką nučiupo, tuojaus ir kiša į krūvą. 

II. Pirmiausia nepamiršk, kad Tavo minimas dokumentas jau senai užkves- 
tionuotas autentiškumo klausimu. Jo yra likę tik nuorašai. Dar vieną skelbia A. 
Naruszewicz, „„Historya nar. Polskiego“ 1859 mt. laidos 217 psl. 3 išnaša. Be to, 
žiūr. J. Danitowicz „Skarbiec dyplomatow...“ T. I 248 psl. Drucko?“ Leonas bus 
buvęs Vytauto sesers vyras, nors jos vardo nežinom. Apie tai žiūr. Wolff, „Rod 
Gedymina ir Kniaziowe Litewsko rusey“. Gal ką rašo ir Boniecki, „Poczet ro- 
dow“. Taip pat žino Stadnickio studijas apie Gediminaičius: „Olgierd i Kieystut“, 
„Bracia Wladislawa Jagielty“. Bendrai Leono Drucko k.funigakščio] giminystės 
su Vytautu klausimas tebėra neišaiškintas. Gal jis buvo, pav., Onos Vytautienės 
brolis? Jonynas („Vytauto šeima“) to klausimo neriša visai. 

III ir IV. Dokumentaliai įrodyti tuo tarpu negaliu, bet ordino žemėse, nei Prū- 
suos, nei Livonijoj žydų nebuvo ir jokių privilegijų negalėjo gauti. Jeigu jos būtų 
buvę, tai be abejo būtų atspaudas (bent livoniškis) pas Bunge (Liv-Est-und Kur- 
lindischen Urkundenbuch I-XV t.), Voigt. „Codex dipl.[omaticus] Prussicus“*3, 
Serafim — „Preussisches Urkundenbuch“** arba atskirų miestų kodeksuos. Ordi- 
no vidaus tvarkos statutą paskelbė Perlbach, o apie Livonijos krašto teisę yra gera 
knygutė to paties Bunge's (vardo knygos neatmenų). Jei norėtum įsitikint, kokie 
įstatymai lietė žydus tuose kraštuose, galėtum tenai rasti šį tą. Apie Lietuvos žydus 


*23 Aleksandr Barbašev (1858-27) — rusų istorikas, 1886 m. Sankt Peterburgo universitete apgynė 
magistro disertaciją apie Vytautą ir jo politiką iki Žalgirio mūšio 1410 m., 1889 m. paskelbė dar- 
bą apie rusų metraščius kaip Lietuvos istorijos šaltinius, 

324 Druckas — kaimas Rytų Baltarusijoje, 134 km nuo Vitebsko, Iki XVI a. buvo Drucko kuni- 
gaikštystės centras, XI a. priklausė Kijevo Rusiai, vėliau - LDK, 

325 Codex diplomalicus Prussicus, ed. J. Voigt, Kėnigsberg, 1836. 

326 Preussisches Urkundenbucb, ed. A. Seraphim, Hartung, 1882. 

ką rašė Janulaitis ir Beršadskis?", turbūt, matei. Janulaitis nepastebi, kad Lenkų Bo- 
leslovo žydams duota privilegija (1264) buvo pakartotinai patvirtinta 1343 metais 
ir tik šioji, be abejo, buvo 1388 metų privilegijos pavyzdžiu. 

V. Ta knygutė yra: Roman Maurer, Urzędnicy kancelaryjni Wladislawa Jagietty. 
„Studyum dyplomatyczne“, Warszawa (Biblioteka Warszawska) 1877, 89 49 pusla- 
piai. Aš jos nesu matęs. Jei galėtum ją gauti, prisiųsk ir man. 

VL Tai gal turi galvoj Wierzbowski?*, „Vademecum“ (do prac archiwalnych ar 
kaip ten panašiai skamba titulo galas)?*. Yra 2 laidos. II visai nauja, bet kai kuriais 
atžvilgiais prastesnė už 1, nes kai kas praleista. 

1) Klausi dėl Vyt. [auto] titulacijos. BapGarmess sako, kad Vyt.[autas] 1377 metais 
buvo vadinamas Gardino kun., tuo tarpu dokumentuose 1379 ir 1384 metų jis nesi- 
vadina tuo titulu. Ar nežinai, gal Kęstutis jau anksčiau prieš 1377 metus buvo davęs 
Vytautui Gardiną. (parašyk trumpai). Nes aš čia neturiu tuo klausimu literatūros. 

2) 1384 metais sausio 30 (CėW nr13) minimas „Leve unser swager czu Druczk“ 
koks čia švogeris, nes dukters Keistučio buvo 4 (?), bet mano žiniomis ne viena ne- 
buvo ištekėjusi už tokio asmens. 

3) Daug prakaitavau dėl Vytauto duotų žydams privilegijų. Tos privilegijos yra at- 
ėjusios iš Vienos per Bohemiją, Lenkiją į Lietuvą. Bet negaliu nustatyti, ar vokiečių 
otdeno žemėje buvo žydų ir ar jie yra gavę kokių privilegijų ir kur tos privilegijos 
spausdintos — (kommt in Betrack nur die Zeit vor 1388). 

4) Gal žinai kokių privilegijų Rygos žydams — ir kur jos spausdintos. 

5) Be to, surask man tą knygutę apie Jogailos kanceliariją ir atsiųsk. Būsiu dėkingas. 

6) Aš girdėjau, kad lenkų kalboje yra kas nors panašaus kaip vokiečių Grotefend 
-Zeitrechnung?“, bet nerandu niekur paminėta, bandyčiau ieškoti Lenkijoje. 


B. S. važiuosiu Lenkijon, tai Tau parašysiu, jei ko norėtum, Tau viską pada- 
rysiu. 


Antanas 


* Sergej Beršadskij (1850—1896) — rusų stačiatikių šventikas, istorikas, 1883 m. išleido veikalą 
apie Lietuvos žydus, pirmąjį apibendrinamąjį šios tematikos darbą istoriografijos istorijoje. 

*8' Teodor Feliks Wierzbowski (1853—1923) — lenkų istorikas, bibliografas, archyvaras, literatūros 
istorikas, šaltinių leidėjas (leido Lenkijos karalystės Metrikos dokumentus). 

T. Wierzbowski, Wademecun: podrerznik do studyču arcbivalnycb dla bistorykės i pramwnikdu polskich, 
Luėn, Warszawa, Ksiąžnica Atlas, 1926. 

** Vokiečių istorikas ir archyvaras Hermann Grotefend (1845-1931), 1891 m. išleidęs vidurinių 
ir naujųjų amžių vokiečių istorinės chronologijos vadovėlį (vok. Zeitrecbnung — „laiko skaičiavi- 
mas“). 

Petro Klimo laiškas A. Šapokai, 1935 m. balandžio 10 d. Paryžius-Kaunas. Ori- 
ginalas. Rankraštis. LMAVB RS, f. 233-16, I. 4. 


Paryžius, 1935. IV. 10 
Gerbiamasis, 


Nors šie pirmieji mėnesiai šiemet man buvo be galo sunkūs ir pilni mano 
tiesioginio darbo rūpesnių, tačiau aš neužmiršau mūsų susitarimo. Priešingai, aš 
padariau labai didelių pastangų, kad galėčiau ištesėti savo pažadą, nors aš buvau 
iš anksto įspėjęs, kad Jūsų duotas terminas per trumpas. Jau didelę dalį esu pa- 
rašęs ir tikiuosi greitai visą savo dalį Jums pateikti. Prašysiu dar kiek man duoti 
laiko — kol tvarkysite pirmąsias dalis. Žemėlapių ir paveikslų skaičių aš galėčiau 

i, jei man Tamsta pranešį, kiek jūs manote duoti vietos mano VII daliai, 
nes nenorėčiau gaišti darydamas sąrašą, jei leidėjai nustato, kad visai šitai daliai 
nebus galima duoti daugiau kaip 10 ar 15 paveikslų. Žinodamas, kiek tų paveiks- 
lų galės būti įdėta — aš parinksiu svarbiausius. 

Savo pastabų apie visą vadovėlį aš tuo tarpu neįstengčiau duoti, nes tatai pri- 
klausytų nuo to, kaip jis bus parašytas. Programa, kurią Tamsta pateikei VII — 
daliai man tinka, ir su mažomis atmainomis aš ją gana lengvai tikiuosi išpildyti. 

Tiek tuo tarpu. Laukdamas Tamstos pranešimo prašau priimti geriausius 
mano linkėjimus. 


P. Klimas 

P. Klimo laiškas A. Šapokai, 1936 m. gegužės 15 d. Paryžius-Kaunas. Originalas. 
Rankraštis. LMAVB RS, £. 233-16, L. 8. 


Paryžius 1936. V. 15 
Gerbiamasis 


Atsakydamas į Tamstos laišką tikrai skubėjau ir šit grąžinu korektūrą. Tikėk 
"Tamsta, kad negalėjau per daug laiko tam pašvęsti, bet peržiūrėjau tekstus at- 
sidėjęs. Neradau, berods, daug ko pataisyti. Šį tą išbraukiau, kas man atrodė 
brauktina. Tiesa, sunku buvo orientuotis teturint prieš akis tiktai vadovėlio galą, 
o ne visą vadovėlį. Užtat negaliu imtis atsakyti už proporciją. Tą turėtų padaryt 
redaktorius. 

Man atrodo, kad antraštės negerai surinktos — visos tuo pačiu šriftu. Geriau 
būtų didesniąsias didesniu, o mažesnes — mažesniu šriftu. Būtų lyg logiškiau ir 
gal net gražiau. Be to, jau kai Lietuvos istorijai vadovėlis tarnauja, antraštėse 
nevertėtų vartoti visur tas pažymėjimas (aš užtat jį pieštuku kai kur apsukau). 

Pastebėjau, kad ne visur vienodai vartojamos formos miestui Versailles: Ver- 
salė — ės ir Versalis -i0. Reikėtų suvienodinti. 

Kai dėl istorijos žurnalo, tai aš manyčiau, kad nebūtų gera naują kurti, kai jau 
yra „Praeitis“?! Todėl man atrodo, kad tektų su p. Janulaičiu pasikalbėti ir su- 
sitarti su juo dėl reikalingų pakeitimų turiny. Principe aš visada esu pasiruošęs 
bendradarbiauti ir galiu net pasižadėti šį tą kada atspėdamas duoti. Tik prašau 
daug; iš manęs nelaukti, nes turiu daug kitų rūpesnių, kurie neleidžia ramiai atsi- 
sėsti rimtesniam darbui. 

Daug geriausių linkėjimų 


P. Klimas 


331 A. Šapoka kartu su Z. Ivinskiu 1936 m. gegužės 5 d. parengė „principines nuostatas dėl isto- 
rijos žurnalo“ Lietuvos istorijos draugijai, bet jos net nebuvo svarstytos, žr. E. Bakonis, Lietuvos 
istorijos draugija 1929—1940 metais, Mūsų praeitis, Vilnius, 1990, nr. 1, p. 10. 

P. Klimo laiškas A. Šapokai, 1939 m. balandžio 17 d. Paryžius-Kaunas. Origi- 
nalas. Rankraštis. LMAVB RS, f. 233—16, 1. 5. Publikuota: A. Eidintas, P. Kli- 
mo laiškas A. Šapokai ir jo tekstas „Nepriklausomoji Lietuva“, Kultūros barai, 
1989, nr. 9, p. 58-60; V. Selenis, Rengiant antrąjį „Lietuvos istorijos“ leidimą; 
du Petro Klimo laiškai Adolfui Šapokai, Lietuvos istorijos metraštis, 2006, nr. 2, 
Vilnius, 2007, p. 161—167. 


Paryžius 1939. IV. 17 
Gerbiamasis, 


Į Tamstos laišką, rašytą man š. m. balandžio 12 d. (gautą IV. 16), skubu atsa- 
kyti, kad savas teises į „Lietuvos istorijos“ dalį galėčiau tik tada ginti, jei naujoji 
laida būtų išleista senąja tvarka. Jei atsirastų kas norėtų iš tos Istorijos padaryti 
visai naują veikalą, kitaip mokykloms pritaikytą ir kitoniškai išdėstytą — senų tei- 
sių klausimas savaime atpultų, nors ir pasiliktų visa ta pati medžiaga. 

Bet ar verta apie tai galvoti? Ar ne geriau būtų, kad Švfietimo] Ministerija tą 
patį veikalą išleistų pataisytą, pagerintą? Bent kiek tat liestų mano skyrelį — aš 
mielai jį perdirbčiau prisitaikindamas prie Ministerijos reikalavimų. Mirusiojo 
kolegos??? skyrių galėtų paimti kas kitas. Toks metodas, man rodosi, būtų ir grei- 
tesnis ir vaisingesnis. Atskirų bendradarbių nelygumus bendrasis redaktorius 
dabar turėdamas daugiau laiko galėtų lengviau išlyginti, negu kad pirmąjį kartą. 

Kai atsiras kuomet žmogus, kuris sugebės ką visai nauja parašyti — bus labai 
puiku, bet tegu pirma tat padaro visai laisvai. Juk medžiagą jis jau kuone visą 
turi. Tačiau aš visai nematau prasmės, kam jau dabar tų naujovių ieškoti ar jas 
specialiai skatinti?*. Senas kelias visada saugesnis — važiuokime tad juo be šuolių 
ir iškelių. 

Kai nauja iniciatyva pasirodys laimingesnė savo pasiektais rezultatais — tai šito- 
ji „Lietuvos istorija“ galės pati savaime numirti, savo mirtimi. Aš net džiaugsiuos 
ta mirtimi, kuri nebus palikusi tuščios vietos. 

Siųsdamas geriausių linkėjimų 
Jūsų 


P. Klimas 
332 Paulius Šležas mirė 1938 m. gegužės 9 d. 
333 Maždaug 1938 m. A. Šapoka, Z. Ivinskis, J. Jakštas pradėjo galvoti apie iš esmės perdirbtą 
naują „Lietuvos istorijos“ leidimą, tačiau jis taip ir nepasirodė; žr. Z. Ivinskis, Adolfo Šapokos 
darbai istorijos srityje, Aidai, 1961, nr. 6 (141), p. 233. 

Jurgio Butrimo laiškas A. Šapokai, 1935 m. birželio 3 d., Poliesių dvaras, Panevė- 
žio apskritis-Kaunas. Originalas. Mašinraštis. LMAVB RS, f. 233—19, L. 1. 


V. D. Universiteto Hum. M. Fakulteto Vyresniajam Asistentui 
p. St. Šapokai 


Kaunas 
Trakų 11 


Gerbiamasis Tamsta, 


Atsakydamas į laišką š/m. gegužės mėn. 24 dienos, pranešu, kad mano šeima 
tikrai tiesioginėj linijoj išeina iš Lauryno Butrimo, Didž[iojo] Kunigaikščio Vy- 
tauto dvaro maršalkos, kuris draug su kitais bajorais, Vytauto Didžiojo įsakymu, 
yra pasirašęs uniją su Lenkija Horodlos mieste. 

Iš savo a. a. Tėvo esu girdėjęs, kad prieš 200 metų maždaug mūsų šeimos 
vienas narys yra persikėlęs į Minsko guberniją, kur sulenkino savo pavardę į 
„Butrymowicz“. Vienas Butrymovičių XVIII-tam šimtmetyje Varšuvos Seime 
yra padavęs projektą dėl žydų teisių sulyginimo Lenkijoje. 

Žodis „Butrym“ sanskrito kalboje būk tai reiškia „niūrus“ už tikrumą šio ver- 
timo neatsakau, kadangi sanskrito kalbos nesu studijavęs. 

Rusų valdžios laikuose visi daviniai dėl mūsų šeimos kilmės buvo Heraldijos 
Departamente, žymimi nuo minėtojo Lauryno Butrimo Lietuvos bajoro, tuo 
būdu grynai lietuviška Butrimų šeimos kilmė nekelia jokios abejonės. 

Labai įdomūs dokumentai ir atminties dalykai, deja, yra likę Rusijoj, ir patar- 
nauti jais Tamstai negaliu, be to, abejoju, ar būtų galima juos panaudoti trum- 
pam straipsnelyje Enciklopedijoje?* . 

Prašau priimti tikros pagarbos žodžius 
Jurgis Butrimas [parašas plunksna juodu rašalu] 


Mae e na aasonoų bobos ėe de 444444 44n a aaa a 


34 A. Šapoka, Butrimas, Lieiuviškoji enciklopedija, Kaunas, 1936, t. 4, p. 1228-1229. 

Vinco Trumpos laiškas A. Šapokai, 1946 m. gegužės 12 d., Augsburgas. Origi- 
nalas. Rankraštis. KLMA, f. 176—D. XIX. 


1946. V. 12 d. 
Mielas Bičiuli 


Skaičiau tajį straipsnį apie Lietuvą II pas. karo metu ir visi buvome tos nuo- 
monės, kad jis nebūtų naudingas Jūsų leidžiamoj knygoj apie Lietuvą?**. Matyt, 
kad jis buvo tai skirtas cenzūrai, bet, atrodo, šiuo metu galima drąsiau pasisakyti 
dėl raudonosios okupacijos. Be to, ir rudoji okupacija ten nėra labai ryškiai nu- 
šviesta ir iš viso straipsnio stilius ir turinys truputį painus, o pati lietuvių tauta 
jame pavaizduota visiškai klaidingai. Mes nesame verkšlenanti ir visų skriaudas 
lengvai pakelianti tauta. Šiandien, atrodo, ypač svarbu iškelti mūsų rezistencijos 
momentą kiekvienai okupacijai. 

Dėl to aš pats bandžiau perdirbti tą straipsnį. Jeigu jis būtų per aštrus, galima 
kai kur truputį pašvelninti. Gaila, kad gerb. A. netusėjo laiko jo išversti į anglų 
kalbą, bet p. Peteraitis?“ jos nuomone tai galėtų pilnai parašyti. Gi to paties iš- 
siųsto straipsnio ir vertimas labai menkas. 

Būtų gera gal dar pridėti straipsnį apie užsienio literatūrą apie Lietuvą. Aš tokį 
straipsnį rengiu ir kitos savaitės pabaigoje galėsiu prisiųsti. 

Iš viso jūsų leidinys bus labai naudingas ix lauksiu jo pasirodant. 

Tavo 


V. Trumpa 


335 Turimas omenyje A. Šapokos redaguotas leidinys „Lithuania: country and nation“, Augsburg; 
Community of the Lithuanian DPS, 1946. 

336 Vilius Pėteraitis (1914—2008) - lietuvių kalbininkas, lingvistas, žodynininkas, Mažosios Lietu- 
vos visuomenės veikėjas. Nuo 1949 m. iki mirties gyveno Monrealyje. 

Vinco Krėvės-Mickevičiaus laiškas A. Šapokai, 1952 m. spalio 24 d., Filadelfija- 
"Torontas. Originalas. Rankraštis. KLMA, £. 176-D. XVIII, l. 1. 


Brangusis 
p. A. Šapoka, 


Nesurandu tinkamų žodžių padėkoti Jums už tokį gražų sveikinimą ir dar gra- 
žesnius linkėjimus. Sirdingiausiai ačiū! 

Šia proga pasinaudoju padėkoti Tamistai už laikraštį", kurį man visą laiką 
siuntinėjote nemokamai. Tik, deja, persikrausčius man į naują butą kažkodėl jo 
iki šiol negaunu, nors paštui pareiškimą buvau patiekęs su nauju antrašu. Jei tai 
galima, prašyčiau atsiųsti man tą numerį, kuriame buvo patalpintas apie mane 
straipsnis**š. Aš jį norėčiau turėti atsiminimui. 

Dar kartą dėkoju ir iš savo pusės linkiu Tamistai ir visai Tamistos šeimai laimės 
susilaukti dienos, kada galėsite grįžti Lietuvon ir ten dirbsit įprastą, kuriam esate 
pasiruošę, darbą Lietuvon ir Lietuvos mokslo garbei. 


Jūsų Vincas Krėvė 


1952. X. 24. 


337 Turimas omenyje „Tėviškės žiburių“ laikraštis. 
338 Grožio pradas Krėvės kūryboje, Tėviškės žiburiai, 1952, nx. 41 (146), p. 5. 

Mykolo Biržiškos laiškas A. Šapokai, 1959 m. rugpjūčio 30 d., Los Andželas— 
Torontas. Originalas. Rankraštis. KLMA, f. 176-D. XVIII, L. 3. 


1959. 8. 30 
Malonusis p. Adolfai! 


Labai esu nusikaltęs Tamstai taip ilgai neatsakęs į Tamstos 58. II. 9 laišką su 
straipsnio fotokopija, bet vis norėjau su Vaclovo??? tikrinimo darbu kiek išsivary- 
ū, kad drauge galėčiau pasigirti esąs baigęs. Dabar jau galiu tai padaryti, šiandien 
ir prakalbėlę parašęs. Tad dėkoju Tamstai už man naudingą straipsnį, kurį čia ir 
grąžinu. Esu taigi Tamtai ir nusidėjęs, Vaclovo veikalo prakalbos vietoje įrašyda- 
mas Tamstos puikų rašinį iš „Židinio“ (1935 m.) „Kur lietuviai senovėje mokslo 
ieškojo“, žinoma, jei Tamsta prieš tai nieko neturėsi, kitaip gausiu jį išimti ir ką 
nors sava išprakaituoti, kas man būtų nelengva dabartinėse mano gyvenimo są- 
lygose, ir mane slegiančiame amželyje. 

Žinoma, reiktų tuos kelis šimtus Vaclovo mašinraščio su mano intarpais ir 
mano rankos rašinio puslapių dar kartą per mašinraštį praleisti, bet tai ne mano 
kišeniui, tik būsimojo leidėjo, jei toksai atsirastų, reikalas. Svarbiausia — veikalas 
aiškiai nepelningas, tikriau, tiesiog nuostolingas, kad čia jokia leidykla jo neap- 
siims, O jau geradario-mecenato jokiais graudinimais neprisišauksi! Jei po mano 
galvos sąlygos pagerėtų ir būtų išleista, iš anksto būčiau patenkintas. Tik kaip 
išsaugoti rankraštį?! 

„Aleksandryno“ I t.*“? vis nebaigiamas dėl spaustuvės delsimo. 

Linkėjimai Tamstos Poniai. Tamstos M. Biržiška 


339 Vaclovas Biržiška (1884—1956). 

240 Povilo Lukošiūno ir „Kultūros fondo“ dėka „Aleksandryno“ arba „Senųjų lietuvių rašy- 
tojų, rašiusių prieš 1865 m., biografijų, bibliografijų ir biobibliografijų“ tritomis buvo išspaus- 
dintas 1960, 1963 ir 1965 metais (fotografuotinis leidimas išleistas Vilniuję 1990 m.) - plačiau 
žr. : I. Liepaitė, N. Šulgienė, Vaclovo Biržiškos Akkksandrymo ir kitų rankraščių likimas pasi- 
baigus Antrajam pasauliniam karui, Kaygožyra, 2012, nr. 58, p. 80-94. 

Broniaus Kviklio“' laiškas A. Šapokai, 1961 m. vasario 15 d. Čikaga- Torontas. 
Originalas. Mašinraštis. VDU LII, £. 1, ap. 1—2, b. 1096-73. 


Čikaga, 1961. II. 15 
Bronius Kviklys 
5747 S. Campbell Ave 
Chicago 29, Ill., USA 
Didžiai Gerbiamam 
Prof. dr. Antanui Šapokai 
Toronte 
Kanadoje 


Malonus Kaimyne! 


Kreipiuosi į Tamstą vienu labai svarbiu reikalu. 

Kaip jau Tamsta žinote, aš kelinti metai ruošiu spaudai veikalą, taip vadinamą 
LIETUVOS ŽEMIŲ APRAŠYMĄ /iš desų vardas bus kitas/*?. Po daugelio pa- 
stangų paaiškėjo, kad TMD-ja?*? nebus pajėgi jį išleisti — tegalėtų išleisti šio veikalo 
konspektą. Teko man su jais nutraukti ryšius. 

Vakat, vasario 14 dieną, pas mane apsilankė LE leidėjas p. Kapočius?“ ir sutarė- 
me, kad šią knygą išleis jis. 

Veikalas bus dvitomis. Rankraščio puslapių skaičius iki 2500 mašinėle rašytų 
lapų. Bus gausiai iliustruotas Lietuvos vietovių vaizdais, rinktus LE šriftu dviemis 
skiltimis, bet formatas kiek didesnis už LE — maždaug 19 X 25 cm. Tome išeirų 
iki 700 pusl. Ruošdamas medžiagą, įdėjau daug brangaus laiko ir padariau daug 
išlaidų. Taigi džiaugiuosi, kad knyga galės išvysti pasaulio šviesą. Tačiau nesijaučiu 
tiek tvirtas visuose moksluose, kad drįsčiau jį leisti pasaulin be vyresnių pagalbos 
ir patarimų. "Taigi, prieš atiduodamas spaudai, noriu laikytis principo, kad geriau 
taisyti klaidas rankraštyje, kaip paskui tąsytis po laikraščių ir žurnalų skiltis. 

Laikydamas Tamstą didžiausiu Lietuvos istorijos autoritetu iš mūsų gyvųjų is- 
torikų tarpo, drįstu prašyti, kad Ponas Profesorius sutiktumėt perskaityti mano 


341 Bronius Kviklys (1913-1990) —- ekonomistas, teisininkas, žurnalistas, redaktorius, kraštotyni- 
ninkas. 

342 B Kviklys, Mūsų Lietuva, 4 tomai išleisti 1964—1968 metais Bostone, Lietuvoje veikalas iš- 
spausdintas 1989-1991 m. 

333 Tėvynės mylėtojų draugija. 

3“ Juozas Kapočius (1907-1996) — leidėjas, spaustuvininkas. 1953 m. Bostone įsteigė „Lietuvių 
enciklopedijos“ spaustuvę ir leidyklą. Išėjo 37 jos tomai ir 6 tomai „Encyclopedia Limanica“ 
anglų kalba. 

atsiųstą rankraštį /dalimis/ ištaisyti aiškiai pasireiškusius riktus, padaryti savo pas- 
tabas, pataisyti klaidas /prasmės/ ir pasiūlyti nubraukti, kas Tamstai atrodytų be- 
reikalinga. 

Kalbos atžvilgiu taisyti nereiktų — dėlto labai galvos nesuku ir aš, nes taisys ją LB 
kalbos taisytojas p. Kulbokas?“. Tačiau Tamstai tektų atkreipti dėmesį daugiau į 
vardus, pavardes, datas, faktus, etc. 

Matydamas, kaip Tamsta stropiai perkratote kiekvieną mūsų istorinį veikalą, bū- 
čiau labai laimingas, kad perkratytumėt prieš spausdinimą ir mano rankraštį. 

Nors asmeniškai nesu turtingas ir rodosi, kaip ir neturėsiu materialinės naudos iš 
šio veikalo, vis dėlto pasistengsiu Tamstai nelikti asmeniškai skolingas ir mielai su- 
mokėsiu nors minimalinį atlyginimą, nes rodosi, ir Tamsta, kaip spaudos žmogus, 
negalite pasigirti dideliu uždarbiu. 

Būkite malonus neatsisakyti man pranešti artimiausiomis dienomis savo princi- 
pinį sutikimą šiuo reikalu, o taip pat apytikrę atlyginimo sumą už taisymą. 

Jeigu atsakymas bus teigiamas, aš tuojau paštu išsiųsčiau Tamstai netoli 1000 
rankraščių puslapių — Bendrąją veikalo dalį, Vilniją ir Rytų Aukštaitiją / mano 
medžiaga sudėta apskritimis /. Paliktų dar Vidurio Lietuva, Sūduva, Žemaitija ir 
Mažoji Lietuva — bet šios dalys dar rašomos. 

Esu įsitikinęs, kad Tamsta neatsisakysi, ko dar kartą iš visos širdies prašau. Labai 
nenorėčiau, kad neigiamo atsakymo atveju, man reiktų ieškoti kito istoriko, kuriuo 
gal būtų jau kuris iš LE istorikų, ko nenorėčiau aš. 

Laukdamas palankaus atsakymo, siunčiu Tamstai kuo geriausius sveikinimus ir 
linkėjimus. 

Su gilia pagarba 


Bronius Kviklys [parašas] 


25 Vladas Kulbokas (1908-2000) — pedagogas, lietuvių literatūros tyrinėtojas, „Lietuvių enciklo- 
pedijos“ kalbos redaktorius. 

B. Kviklio laiškas A. Šapokai, 1961 m. kovo 4 d,, Čikaga-Torontas. Originalas. 
Mašinraštis. VDU LII, f. 1, ap. 1-2, b. 1096-73. 


Čikaga, 1961. III. 4 
Bronius Kviklys 
5747 S. Campbell Ave 
Chicago 29, III 
Didžiai Gerbiamam 
Prof. dr. Adolfui Šapokai 
Toronte, Kanadoje 


"Tikrai buvo malonu prieš porą dienų gauti Tamstos 1961. II. 26 d. laiškelį ir 
patirti iš jo principinį sutikimą patikrinti mano darbelį. Šiandien?“ kaip tik dviem 
pakietėliais paštu pasiunčiau Tamstai bendrąją knygos dalią /pradžia/ ir I skyrių 
— Vilniją, viso apie 500 puslapių. Visa tai telpa dviejose bylose. Drauge pridėjau 
ir iliustracinės medžiagos projektą, taip pat dvi storas bylas. Vadinasi, turėrumėt 
gauti 4 bylas ir du pundelių kortelių, — literatūros ir šaltinių. 

Pilnai sutinku su Tamsta, kad dalykiškai tiksliai, neturint reikiamos medžiagos, 
nebus galima peržiūrėti ir sutikrinti. Šia proga noriu pasakyti, kaip mudu su lei- 
dėju įsivaizduojame tą veiklą ir kam skiriame. 

1/ Knyga bus skiriama svetur gyvenančiam lietuviui, vidutinio išsilavinimo 
tautiečiui. 

2/ Tai nebus speciali, gerai dokumentuota, istorinė, geografinė, etnografinė 
studija, gi daugiau pasiskaitymo knyga, todėl nesam numatę apkrauti ją smarkia 
ir išsamia dokumentacija, kuri priimta mokslinio pobūdžio veikaluose — eilinis 
skaitytojas ja labai mažai domisi, kitiems ji net trukdo, o leidėjui /spaustuvei/ 
suteikia tam tikrų nepatogumų. 

3/ Kadangi ji skiriama išeiviui lietuviui, o gal ir jau čia gimusiam jaunimui, 
buvo tendencija ją šiek tiek idealizuoti ir romantizuot, nevengiant patiekti isto- 
rinio charakterio padavimų, pasakojimų, net dainelių ir pasakų, surištų su atitin- 
kama vietove. 

4/ Mano naudoti šaltiniai dėl Tamstai ir visiems kitiems tremtiniams gerai 
suprantamų motyvų tėra tik antraeiliai, trečiaeiliai ar dar tolimesni. Jie susideda 
iš a/ įvairių veikalų, b/ žurnalų ir laikraščių, c/ enciklopedijų, d/ gyvų žmonių 
pasakojimų/ žodžiu ar raštu iki šiol esu suklausęs apie 100 žmonių/ e/ rankraštį 
skaičiusiųjų asmenų papildymų, £/ kai kurių asmenų patiektos rankraštinės me- 
džiagos apie atskiras Lietuvos vietoves ir apskričius, Literatūros sąrašą matysite 
lentelėje. Ji tebėra bibliografiškai galutinai nesutvarkyta. Daugiausia teko nau- 

dotis: Lenkų geografine enciklopedija / Paryžiuje gyvenantis mano skautiškas 
bičiulis p. Dainauskas?“', mano paprašytas ir iš dalies atlygintas, darė iš jos išrašus 
tiesiog jau lietuvių kalba ir siuntė man pašm. Gaila, šiandien atvažiavo jau į Čika- 
gą — netekau talkininko.../, Liet. enciklopedijos, Lietuvos TSR istorijos šaltinių 
K. Jablonskio, to paties Jablonskio inventorių / turiu nuosavą asmeniškai VDU- 
to bibliotekos leidinį/, Klenchus, Kurze. Vilniaus vyskupystė, Maceikos Vadovo 
po Vilnių abidvi laidos, Lietuvių kunigų laiškas Šv. Tėvui Pijui M. Biržiškos Vil- 
niaus Golgotos ir Vilniaus krašto, Mūsų Vilniaus nepilnų komplektų, etc. Šias 
visas knygas turiu nuosavas arba paskolintas man ilgam laikui. Toliau naudojausi 
Šaulio bibliotekos rinkiniais Ph. U-te?“, PLArchyve*“ sukaupta medžiaga, ga- 
vau nemaža išrašų iš Paryžiaus lenkų bibliotekų, kun. Boreiko rinkiniais pas TT 
Jėzuitus Čikagoje, daugybe knygų pas privačius asmenis. Prof [esorius] S. Kolu- 
paila?*? yra peržiūrėjęs visą medžiagą ir padaręs eilę pataisymų, pastabų, daugiau- 
sia paliesdamas upių bei ežerų sritį. Ponas Česnulevičius talkininkavo ruošiant 
miškų aprašymus, kiek padėjo Pranas Čepėnas*!/mano pusbrolis/. Jis yra per- 
skaitęs šią dalį ir padaręs nedidelių pastabėlių. Bet vis dėlto veikalo nėra žiūrėjęs 
tikras Lietuvos istorijos specialistas / Čepėną laikau daugiau „visuotininku“/. 

Aš labai norėčiau, kad Tamsta skaitydamas atkreiptum dėmesį į šiuos dalykus: 

1/ Vardai ir pavardės Lietuvos didikų, bajorų. Jie yra įvairiai rašomi šaltiniuose, 
įvairiai rašiau ir aš. Reiktų pasistengti pagelbėti man suvienodinti. 

2/ Tas pats su bajorų pareigų laipsniais bei jų titulais. 

3/ Patikrinti, ar mano kartais nėra maišomi senosios Lietuvos administracinio 
paskirstymo dalykai. 

4/ Ar nepraleisti svarbūs istoriniai įvykiai, susieti su atitinkama vietove. 

5/ Gal kai kurios vietovės, turėjusios Lietuvos gyvenime didesnę reikšmę, 
mano visiškai nepaminėtos? 

6/ Pataisyti bent jau iš akies matomas klaidas, nors „šaukiančios į dangų atmo- 
nijimo““, jeigu tokių būtų aiškiai pastebima. 

7/ Peržiūrėti žemėlapius / jų tik dalį nusiunčiau — kitus dar braižo/ ir ten ra- 
dus klaidelių esminių — pažymėti pieštuku kas taisytina. 


>? Jonas Dainauskas (1904-2000) — teisininkas, istorikas, bibliografas, publicistas. 1957 m. iš 
Lenkijos emigravo į Prancūziją, paskui - į JAV. 

398 Filadelfijos universitetas. 

399 Pasaulio lietuvių archyvas Čikagoje (JAV). 

350 Steponas Kolupaila (1892-1964) — žymus hidrologas, VDU, vėliau - Notre Damo universi- 
teto (JAV) profesorius. 

35! Pranas Čepėnas (1899-1988) — istorikas ir enciklopedininkas. „Lietuvių enciklopedijos“ re- 
daktorius 1953-1967 m. 

8/ Peržiūrėti iliustracijas ir ypač užrašus po jomis. Mat yra žmonių, kurie knygų 
neskaito, tik varto ir žiūri iliustracijų. Ponas Kapočius žadėjo gausiai iliustruoti, 
nes spausdins savo ofsetu. Tai svarbu, kad parašai atitiktų tekstą, ir pan. Ten, kur 
nusiųsta, iliustracijų yra kiek per daug — iš to dar su leidėju darysime atranką ir 
dėsime kiek mažiau, techniškai geresnes. Be to, esu sumąstęs gauti jų daugiau. 

9/ Peržiūrėti literatūrą ir šaltinius. Kaip minėjau, išnašų, kaip ir nenumatoma 
dėti. Dėsime tik literatūrą po kiekvieno skyriaus bendrai. 

10/ Būtų gerai, kad patvarkytumėte bent jau Vilniaus priemiesčių vietovių eilę 
— man kažkaip nesisekė, palikau sujauktą reikalą, vis neturėdamas laiko. 

11/ Knygos vardas nėra galutinai nustatytas. Gal perskaitęs duotumėt savo 
pasiūlymą tiek pačiam titului, tiek subtitulinei antraštei. 


Nemanau, kad man tektų su Tamsta susirašinėti daug dėl knygoje iškeltų daly- 
kų. Tamsta surašyk savo pastabas, o geriausia pačius pataisymus pažymėkite vie- 
toje. Aš juos mielai priimsiu. Žinia, kad yra daug taisytinų ir papildytinų dalykų. 
Kiek galėsite — padėkite papildyti, o jeigu kas ir bus praleista, skaitytojas atleis, 
žinodamas, kaip su dideliu vargu mes čia bet ką rašome. 

Žinia, kad termino aš Tamstai nustatyti negaliu. Nei Tamsta, nei aš iš šios 
knygos duonos nevalgome. Aš rašau, kai lieka valanda kita nuo darbo fabrike, 
gi Tamsta, jeigu paliks ta valanda užbaigus kurti TŽ puslapius. Būtų geriau gauti 
greičiau — bet darykite taip, kad dėl šio mano darbo nežalorumėte ne tik Tamstai, 
bet ir mums visiems brangios savo sveikatos. 

Knygos nuorašo neturiu ir esamose sąlygose jo nebuvo galima padaryti: teko 
nuolat daryti papildymus, įterpimus, prierašus, darant tuo pačiu kelių nuorašą, 
būtų dvigubai daugiau darbo, o laiko pas mane, rašant tokios apimties darbą ir 
vedant labai didelę korespondenciją berenkant medžiagą ir iliustracijas, tesiog 
skandalingai nėra. 

Kaip jau rašiau, kalbos atžvilgiu, lygiai kaip ir stiliaus, netektų daug taisyti — 
skaitys ir taisys arba LE kalbos taisytojas p. Kulbokas, arba Ponas leidėjas papra- 
šys prof.[esorių] Dambriūną — jei tai reikalas. 

Tamstai atlyginimo klausimas irgi nėra visiškai aiškus. Tarpe mūsų šnekant, aš 
nelabai tikiu, kad pavyktų ką efektyviau išplėšti iš Leidėjo, kai dabar liet. knygų 
rinka yra labai sumenkėjusi. Tačiau kad ir daugiau simboliškai ruo atveju, jeigu 
negautumėm iš leidėjo, atlyginčiau aš pats. Kadangi pas mus Čikagoje senieji 
ateiviai sako, kad lietuviško spaudos darbuotojo pluta yra kiek liesesnė, kaip 
fabriko darbininko, norėdamas kiek išlyginti, įdedu Tamstos vardu išrašytą 25 S 
pašto perlaidą avansu. Ir toliau pasistengsiu Tamstos neužmiršti net tada, jeigu 
užmirštų leidėjas. 

Dažnai man atrodo, kad mano darbelis yra menkas ir kažin verta su juo rody- 
us. Bet iš kitos pusės, ir kiti mūsiškiai, netgi specialistai istorikai bei geografai, 
kad ir turėdami geresnes sąlygas ir geresnius priėjimus, kažin ko nepadaro. Tai 
gal ir aš nebūsiu perdaug skaitančios visuomenės sumenkintas... 

Po Vilnijos sektų mūsų gimtasis kraštas — Rytų Aukštaitija. 

Baigdamas aš dar kartą dėkoju Tamstai už didelę talką, kurią žadate. Bet jeigu 
pasirodytų, kad darbas nevertas, kad Tamsta skaitytumėt ir taisytumėt, būkite 
malonus sugrąžinti. 


Su geriausiais linkėjimais Tamstos visuose darbuose. 


Jūsų [parašo nėra] 


P. S. Gavę darbą bent atvirute man tuojau praneškite, kad pasiekė. 
Orderiuką turėtų apmokėti bet kuriame Toronto pašte, ir, rodosi, tik pašte. 

SANTRUMPOS 

DLK ž — Didžioji Lietuvos Kunigaikštija 

DP — Displaced Persons - išvietintieji asmenys 

Dr. — daktaras 

ist. — istorija 

istor. - istoriniai, istoriški 

kl. — klausimas 

KLMA — Kanados lietuvių muziejus-archyvas 

L. Statutas — Lietuvos Statutas 

LCVA — Lietuvos centrinis valstybės archyvas 

LDK — Lietuvos Didžioji Kunigaikštystė 

LE —- Lietuvių enciklopedija 

LID — Lietuvių istorijos draugija 

LMAVB RS — Lietuvos mokslų akademijos Vrublevskių bibliotekos 
Rankraščių skyrius 


LNMMB RKRS — Lietuvos nacionalinės Martyno Mažvydo bibliotekos 
Retų knygų ir rankraščių skyrius 


LTSC PLA — Lituanistikos tyrimo ir studijų centro Pasaulio lietuvių 
archyvas 

prof. — profesorius 

t. — raštai 

ref. — referatas 

Rzp. — Rzezpospoliia (Respublika) Abiejų Tautų Respublika 

Soc. dem. — socialdemokratai 

VDU — Vytauto Didžiojo universitetas 

VDU LII — Vytauto Didžiojo universiteto Lietuvių išeivijos institutas 


VUB RS — Vilniaus universiteto bibliotekos Rankraščių skyrius 


ASMENVARZIŲ RODYKLĖ 

Alddona Gediminaitė, Beršadskij Sergej Aleksandrovič 173 
kunigaikštytė 156 Šo ai Jurgis (Jerzy Bialtozor) 
153 Bidlo Jaroslav 28, 30-31 

Aleksandras Didysis 59 


Aleksandras Jogailaitis, Lietuvos 
didysis kunigaikštis 156 
Aleksandravičius Egidijus 11 


Algirdas, Lietuvos didysis 
kunigaikštis 28, 32, 156—157, 167 


Ališauskas Pranas 123 
Antoniewicz Wlodzimierz 144 
Antonovič Volodimir 34 
Arcimavičienė Marija 158, 160 
Augustaitis Pranas 100, 113 
Avižonis Konstantinas 8, 39, 43, 87 


Bagdanavičius Jonas Vytautas 14, 
20-21, 143 


Bakonis Evaldas 175 
Baliūski-Lipinski 68 
Balys Jonas 100 
Baliūnas V. 82 

Balke Hermann 68 
Baras (kunigas) 94 
Barbašev Aleksandr 172—173 
Baronas Darius 9 
Bartusevičius Vincas 96 
Barzdukas Stasys 123 
Beblavy Jan 14—16, 167 


Bilevičiūtė Marija 73 
Biržiška Mykolas 14, 109, 125, 127, 
133, 136, 180, 184, 210 


Biržiška Vaclovas 14—15, 76, 98, 100, 
102, 106, 108, 110, 112, 117, 125-126, 
132, 156, 180 


Biržiška Viktoras 109, 126 
Biržiškos 130 

Blekaitis Jurgis 112 
Bobiaūski 108 

Boniecki Adam 34, 40, 172 
Bonnel 67 

Bousnal 78 

Brazaitis Juozas 72, 121, 128 
Bukelevičiūtė Dalia 15 
Bumblauskas Alfredas 10 
Bunge 67, 172 

Busman Sigurd 19 


Butautas-Henrikas 
(Kęstučio sūnus) 28-29, 37, 167 


Butrimas Jurgis 14, 177 
Butrimas Laurynas 177 


Caspar Erich 68 


Chodkevičius Jonas Karolis 
(Karol Jan Chodkiewicz) 136 


Cicėnienė Rima 12 


v 
Cepėnas Pranas 142, 184 


Čiužauskaitė Ilona 10 


Dainauskas Jonas 184 
Dambriūnas 185 
Damušis Adolfas 14, 122 
Danilavičius Ignas 
(Ignacy Danitlowicz) 30, 39, 67, 
172 
Dapkutė Daiva 13, 133 


Daugirdaitė-Sruogienė 
Vanda 16, 89, 141, 145 


Daukantas Simonas 8, 12 

De la Gardie Magnus 54-56, 58 
Deksnys Jonas 133 

Dembinski Bronistaw 78 
Deveikytė (Deveikė) Janina 116 
Deveniai 111 

Dlugošas Janas (Jan Dlugosz) 27 
Domaradzki Teodor 108-109 
Ducker Johann 31 

Dumčius Jonas 158,160 
Dundulis Bronius 13—14, 78-80 


Eidintas Alfonsas 176 
Eriksonas 59 


Einkel Ludwik 74 
Fišeris 78 


(Galaunė Povilas 40 
Gali J. 32,35 
Gediminas, Lietuvos didysis 

kunigaikštis 158 

Sebolarly Corresbondence 


SUMMARY 


Adolfas Šapoka (1906-1961) still is one of the most popular Lithuanian histo- 
rians from twentienth century. His rememberance in Lithuania has been monu- 
mentalized in various forms. The textbook “History of Lithuania", which was 
edited by A. Šapoka (1936) in Lithuanian society already emerged as Les Lieux 
de Mėmoire. It was first broad generalization of Lithuanian history that produ- 
ced in the Republic of Lithuania during period of 1918-1940's. On the other 
hand, this textbook was published after decade of president Antanas Smetona“s 
authoritarian governance. It coincided with contemporary official and popular 
opinion which is refected in a slogan, which was expressed like: “let's And the 
Lithuanians in the history of Lithuania“. This slogan, A. Šapoka dedicated to 
the period after 1569 when as a result of the Lublin's Union the Grand Du- 
chy of Lithuania became the part of the Polish-Lithuanian Commonwealth. In 
contemporary European opinion, Lithuania had melted into Poland and almost 
disappeared from the European map. A. Šapoka, according to the famous impe- 
rative of famous German historian Leopold Ranke which could be expressed as 
wle es eįgentkich gemwesen wanted to reveal the independent existence of Lithuania till 
eighteenth century. He emphasized the right of every nation to create its own 
model of history. 

The first letter is dated on 15th January of 1931 and was written in Prague 
to Vytautas Magnus University professor Augustinas Janulaitis, who was the 
only editor of scholarly periodical publications. A. Šapoka was his disciple. A. 
Šapoka devoted twenty letters for him where he wrote about his plans for the 
future, also sent manuscripts and corrections. Eight letters addressed to profes- 
sor Ignas Jonynas, two of which have not been published by Vytautas Merkys in 
1984. The other prominent respondents were co-author of the book “History 
of the Lithuania" Lithuanian Minister and diplomat in France Petras Klimas, 
also A. Šapoka's fellows and colleagues Zenonas Ivinskis, Antanas Vasiliauskas, 

Konstantinas Jablonskis. Emigration period covers very interesting correspon- 
dence with brothers professors Vaclovas and Mykolas Biržiška. Due to absence 
of A. Šapoka's wider egodocumentation (diaries and memoires) these letters 
fulAll the gaps of private reflections and thoughts of historian. 

This book contains a collection of 60 letters written by Adolfas Šapoka and 
24 letters written by his colleagues. They cover a period of 30 years (from 1931 
to 1961) almost entirely all his active life as a historian. Letters are preserved in 
the libraries of the Vilnius university, the Lithuanian Academy of Science, the 
National Library of Martynas Mažvydas, the Lithuanian Central State Archives, 
the Lithuanian Emigration Institute of the Vytautas Magnus University, also in 
the Lithuanian Studies and Research Centre in Chicago (USA) and Museum-Ar- 
chive of Canadian Lithuanians in Toronto. 

There are some empty gaps that coincides with following years: 1938, 1940- 
1941 (first Soviet occupation), 1943-1946 (a period before Augsburg“s DP in 
Germany) and 1952-1954 (initial period of living in Canada). Contemporary 
correspondence did not survive. For publication were selected letters which are 
important for the history of historiography. All respondents were historians or 
amateurs engaged in history. This correspondence reveals the very beginning 
of A. Šapoka“s creative work as a scholar — arrangement of very first articles, 
work at the university, preparation of dissertation, internships in Prague and 
Stockholm. They cover also further activities — historian's foreign relations, pre- 
paration of the textbook “History of Lithuania" and his studies of the Reform 
Diet (1788-1792) and the Kėdainiai Union (1655), work at the Vilnius Univer- 
sity during the Nazi's occupation, a period in the camp for displaced persons 
in Augsburg, also reviewing of amateurish historical works during historian“s 
spare time in Canada. This correspondence is rare available source which offers 
a glimpse in authentic political views of this historian. 

Šapoka Adolfas 


Raštai / Adolfas Šapoka; [redakcinė kolegija: Algirdas Gaižutis ... [et al.] ; mokslinis 
redaktorius Aivas Ragauskas] ; Vilniaus pedagoginis universitetas. - Vilnius : Vilniaus 

pedagoginio universiteto leidykla, 2008- . 

Aprašyta iš t. 2 

ISBN 978-9955-20-363-6 
T. 4: Mokslinė korespondencija / Lietuvos edukologijos universitetas ; [tekstus pa- 
rengė, įvadą ir komentarus parašė, asmenvardžių ir vietovardžių rodykles sudarė 
Valdas Selenis]. - Vilnius : Petro ofsetas, 2014. — 212 p. : iliustr., faks., portr. - San- 
tr. angl. - Bibliogr. Išnašose. - Asmenvardžių ir vietovardžių r-klės: 199 p.-206 p. 
ISBN 978-609-420-380-0 


Ketvirtame žymaus Lietuvos istoriko Adolfo Šapokos (1906-1961) „Raštų“ tome publikuo- 
jamą korespondenciją sudaro 84 laiškai, iš kurių 60 istoriko rašyti trisdešimties merų laikotarpiu 
nuo 1931 m. sausio 25 d. iki 1961 m. vasario 26 d. Jie saugomi Vilniaus universiteto, Lietuvos 
mokslų akademijos Vrublevskių, Lietuvos nacionalinėje Martyno Mažvydo bibliotekose, Lietuvos 
centriniame valstybės archyve, Vytauto Didžiojo universiteto Lietuvių išeivijos instituto archyve, 
Lituanistikos tyrimų ir studijų centro Pasaulio lietuvių archyve (Čikagoje, JAV), Kanados lietuvių 
archyve-muziejuje. Korespondencija apima beveik visą A. Šapokos profesionalaus istoriko moks- 
linės veiklos laikotarpį ir atspindi svarbiausius jos aspektus. Publikaciją papildo 24 laiškai, kurie 
buvo adresuoti A. Šapokai. Visi laiškų respondentai — istorikai arba istorija besidomėję intelekmu- 
alai, todėl laiškai yra reikšmingi istorijos mokslo istorijos šaltiniai. 

